
TRADUCĂTORUL 


TEATRUL LUI PIRANDELLO 


O notă din tinerețe a lui Luigi Pirandello. Publicată 
de „Nuova Antologia“ din 1 ianuarie 1934 si scrisă de 
Pirandello în 1889—1890, cînd era student la Bonn: 
„Noi ne plîngem că din literatura noastră lipsește drama 
şi în această privinţă se spun atitea lucruri şi se propun 
atitea altele: încurajări, îndemnuri, indicaţii, proiecte, 
toate-s de prisos ; adevăratul rău nu se vede căci nimeni 
nu vrea să-l vadă. Lipseste concepţia despre viaţă si 
despre om. Și totuşi noi avem timp pe care să-l dăm 
epicii si dramei. Arid, stupid alexandrinismul nostru“. 

Poate că această notă a lui Pirandello nu este decît 
un ecou al discuţiilor studenţilor germani despre nece- 
sitatea generală a unei Weltanschauung şi poate că este 
mai superficială decît pare. În orice caz, Pirandello şi-a 
făcut o concepţie despre viaţă si despre om, dar ea este 
„individuală“, incapabilă de o  răspîndire național- 
populară ; a avut însă o mare importanţă „critică“, de 
“oroziune a unui vechi obicei teatral. 


„Dialectica“ în opera lui Pirandello. Despre Pirandello 
va trebui să scriu un studiu special, folosind toate notele 
scrise de mine în timpul războiului, atunci cînd Piran- 
dello era combătut de critică, deşi aceasta nu era în stare 
nici măcar să rezume dramele lui (de amintit cronicile 
lui Innesto din ziarele torineze după prima reprezentaţie 
si ofertele de asociere pe care mi le-a făcut Nino Berrini), 
si cînd provoca furia unei părţi din public. Să ne amintim 
că Pirandello a scos din repertoriu Liolă din cauza de- 

monstratiilor ostile ale tinerilor catolici torinezi, la a 
doua reprezentatie *. 

Mi se pare cà importanta lui Pirandello este mai 
degrabă de ordin intelectual si moral, adică cultural, de- 
cît artistic: el a căutat să introducă în cultura populară 
„dialectica“ filosofiei moderne, în opoziţie cu modul 
aristotelico-catolic de a concepe „obiectivitatea realului“. 
A făcut-o cum se poate face în teatru şi cum poate 
s-o facă Pirandello : această concepţie dialectică a obiec- 
tivitàtii se prezintă publicului ca acceptabilă, întrucît 
este personificată de caractere excepţionale, deci de 
factură romantică, de luptă paradoxală împotriva simtu- 
Iu comun si a bunului-simt. Dar ar putea fi altfel? 
Numai aşa dramele lui Pirandello îşi arată mai puţin 
caracterul de „dialoguri filosofice“ pe care îl au totuși 
cu prisosintà, întrucît protagoniștii trebuie prea adesea 
„să explice şi să justifice“ noul mod de a concepe rea- 
lul; de altfel, Pirandello însuși nu poate scăpa totdeauna 
de un adevărat solipsism, întrucît la el „dialectica“ este 
mai mult sofistică decât dialectică. 


„Ideologia“ pirandelliană. Poate că are dreptate Piran- 
dello atunci cînd protestează, el cel dintii, împotriva 
„pirandellismului“, adică atunci cînd susține că aşa- 
numitul pirandellism este o construcţie abstractă a pre- 
tinşilor critici, neautorizată de teatrul său concret, o 
formulă comodă care adesea ascunde interese culturale 
și ideologice tendentioase care nu sînt màrturisite lim- 
pede. Este cert că Pirandello a fost întotdeauna combă- 
tut de catolici : să amintim faptul că Liolă a fost scoasă 
din repertoriu după scandalul provocat la teatrul ,,Al- 
fieri“ din Torino de către tinerii catolici instigati de 
„Momento“ si de foarte mediocrul său cronicar teatral, 
Saverio Fino. 


* Cfr. articolul din „Civiltà Cattolica“ din 5 aprilie 1930 „Lazzaro“ 
ossia un mito di Luigi Pirandello („Lazăr“ sau un mit de Pirandello). 

Pretextul împotriva piesei Liolà a fost pretinsa obsce- 
nitate a comediei, dar în realitate catolicii sînt împotriva 
întregului teatru pirandellian din cauza concepţiei piran- 
delliene despre lume, concepţie care, oricum ar fi, oricare 
i-ar fi coerenţa filosofică, este indubitabil anticatolică, 
așa cum nu era concepţia „umanitară“ si pozitivistă a 
verismului burghez al teatrului tradiţional. În realitate, 
se pare că nu i se poate atribui lui Pirandello o concepţie 
coerentă despre lume, că nu se poate scoate din teatrul 
său o filosofie şi, prin urmare, nu se poate spune că 
teatrul pirandellian este „filosofic“. Este cert însă că 
în Pirandello sînt puncte de vedere care pot fi legate de 
v concepţie despre lume care, în general, poate fi identi- 
ficată cu concepţia subiectivistà. Dar problema este 
următoarea : 1 — Aceste puncte de vedere sint prezen- 
tate în mod „filosofic“, sau personajele trăiesc aceste 
puncte de vedere ca mod personal de a gîndi? Adică 
„filosofia“ implicită este oare în mod explicit numai 
„cultură“ şi „caracter etic“ individual, adică există, cel 
puţin într-o anume măsură, un proces de transfigurare 
artistică în teatrul pirandellian ? Mai mult, este vorba 
de un reflex mereu același, cu caracter logic, sau, dimpo- 
trivă, poziţiile sînt mereu diferite, adică au caracter fan- 
tastic ? ; 2 — aceste puncte de vedere sînt în mod nece- 
sar de natură livrescă, doctă, luate din sisteme filosofice 
individuale sau, dimpotrivă, există și în viaţă, în cultura 
vremii şi chiar în cultura populară de cel mai mic grad, 
în folclor ? 

Acest al doilea punct mi se pare fundamental și el 
poate fi rezolvat printr-o cercetare comparativă a dife- 
ritelor drame, a celor concepute în dialect şi în care este 
reprezentată o viaţă ţărănească, „dialectală“, si a celor 
concepute în limba literară şi în care este reprezentată 
o viaţă superdialectală, de intelectuali burghezi de tip 
national si chiar cosmopolit. Acum, se pare că, în teatrul 
dialectal, pirandellismul este justificat de modurile ,,isto- 

riceşte“ populare, dialectale, de a gîndi, că nu este deci 
vorba de „intelectuali“ travestiti în ţărani, de ţărani care 
gîndesc ca intelectuali, ci de ţărani sicilieni, reali istoric 
si geografic, care gîndesc si acţionează asa tocmai pentru 
că sînt țărani si sicilieni. Faptul că nu sînt catolici, to- 
misti, aristotelici nu însemnează că nu sînt ţărani si 
sicilieni ; faptul că nu cunosc filosofia subiectivistă a 
idealismului modern nu însemnează că în tradiția popu- 
lară nu pot să existe filoane cu caracter „dialectic“ și 
imanentist. Dacă s-ar demonstra lucrul acesta, tot cas- 
telul pirandellismului, adică al intelectualismului abstract 
a! teatrului pirandellian, s-ar pràbusi așa cum pare că 
trebuie să se prăbușească 

Dar nu mi se pare că problema culturală a teatrului 
pirandellian ar fi, cu aceasta, epuizată. În Pirandello 
avem un scriitor „sicilian“ care reușește să conceapă 
viața ţărănească în termeni „dialectali“, folclorici (chiar 
dacă folclorismul său nu este cel influențat de catoli- 
cism, ci acela rămas „păgin“, anticatolic, sub crusta 
catolică superstitioasà), care în acelaşi timp este un 
scriitor „italian“ şi un „scriitor european“. Iar în Piran- 
dello este ceva mai mult: este conștiința critică de a fi 
în același timp „sicilian“, „italian“, si „european“, si în 
aceasta constă slăbiciunea artistică a lui Pirandello, ală- 
turi de marea lui semnificaţie „culturală“ (așa cum am 
însemnat în altă parte). Această „contradicție“, care este 
adîncà în Pirandello, a fost exprimată clar în unele din 
lucrările lui în proză (într-o lungă nuvelă, mi se pare 
Ii turno* [Schimbul], este vorba de întîlnirea dintre o 
femeie siciliană si un marinar scandinav, între două 
„ținuturi“ atît de îndepărtate istoriceste). Ceea ce inte- 
resează insă este următorul lucru: sentimentul critico- 
istoric al lui Pirandello, dacă l-a dus, în domeniul cul- 
tural, la depăşirea si dizolvarea vechiului teatru 
tradiţional, convenţional, de mentalitate catolică sau 


* Nu Il turno, ci Lontano. (Departe). Cfr. Novelle per un anno 
(Nuvele pentru un an), vol. I, pp. 731 şi urm. Mondadori, 1937 [N.ed.it.]. 

pozitivistà, putrezit în mucegaiul vietii regionale sau al 
mediului burghez plat si abject banal, l-a dus si la creatii 
artistice desàvîrsite ? Si chiar dacă intelectualismul lui 
Pirandello nu este cel definit de critica vulgarà (de ori- 
gine catolică tendentioasà sau diletantă de tipul Adriano 
Tilgher), însemnează aceasta că Pirandello e liber de 
orice intelectualism ? Nu este el oare un critic al teatru- 
lui mai degrabă decît un poet ?, un critic al culturii, mai 
degrabă decît un poet ?, un critic al moravurilor natio- 
nal-regionale, mai degrabă decit un poet? Sau, mai 
exact, unde este el în mod real poet?, unde a devenit 
atitudinea lui critică într-adevăr conţinut, formă de 
artă, şi nu este „polemică intelectuală“, logicism chiar 
dacă nu de filosof, ci de „moralist“ în sens superior? 
Mie mi se pare că Pirandello este artist tocmai cînd 
este „dialectal“, si Liolà mi se pare că este capodopera 
lui, dar desigur și multe alte „fragmente“ din teatrul 
său „literar“ sînt de o mare frumuseţe. 


Literatura despre Pirandello. Pentru catolici : Silvio 
D'Amico, Il teatro italiano (Teatrul italian) (Treves, 1932) 
şi cîteva note din „Civiltà Cattolica“. Capitolul lui 
D'Amico despre Pirandello a fost publicat în „Italia 
Letteraria“ din 30 octombrie 1932 si a determinat o vie 
polemică între D'Amico si Italo Siciliano în „Italia Lette- 
raria“ din 4 decembrie 1932. Italo Siciliano este autorul 
unui studiu, Il teatro di L. Pirandello (Teatrul lui L. 
Pirandello), care pare să fie destul de interesant, pentru 
că tratează tocmai despre „ideologia“ pirandelliană. 
Pentru Siciliano, nu există un Pirandello „filosof, adică 
așa-zisa „filosofie pirandelliană“ este „o melancolică, 
pestriță şi contradictorie îngrămădire de vechi locuri 
comune şi de sofisme decrepite“, „faimoasa logică piran- 
delliană este un van şi defectuos exerciţiu dialectic“ şi, 
„Şi una, şi cealaltă [logica și filosofia] constituie greu- 
tatea moartă, balastul care trage în jos, si citeodatà în 
mod fatal, o operă de artă de neîndoielnică forţă. Pen- 

tru Siciliano, ,,obositoarea aiureală a lui Pirandello nu 
s-a transformat în lirism sau poezie, ci a rămas în stare 
brută şi nefiind profund trăită, ci plaqué, neasimilată, 
cîteodatà incompatibilă, a dăunat, a împiedicat si a 
sufocat adevărata poezie pirandelliană“. Siciliano, se pare, 
a reacţionat la critica lui Adriano Tilgher care făcuse din 
Pirandello „poetul problemei centrale“, adică socotise 
drept „originalitate artistică“ a lui Pirandello ceea ce 
era un simplu element cultural, care trebuia considerat 
ca subordonat şi cercetat numai în domeniul cultural. 
Pentru Siciliano, poezia lui Pirandello nu coincide cu 
acest conţinut abstract, astfel încît ideologia aceasta este 
cu totul parazitară ; cel putin, asa pare, şi dacă este asa, 
nu pare just. Se poate admite că acest element cultural 
nu este singurul la Pirandello şi, de altfel, este o pro- 
blemă de verificare filologica; de asemenea, se poate 
admite că acest elem?nt cultural n-a fost totdeauna 
transfigurat artistic. Dar, în orice caz, rămine de stu- 
diat; 1 — dacă acest element a devenit vreodată artă; 
2 — dacă el, ca element cultural, n-a avut o funcţie si o 
semnificaţie în schimbarea gustului public, desprovin- 
cializîndu-l si modernizindu-l, şi dacă el n-a schimbat 
tendinţele psihologice, interesele morale ale altor scrii- 
tori de teatru, unindu-se cu ceea ce era mai bun în 
futurism, în opera de distrugere a literaturii si a spiri- 
tului mic burghez și filistin de la sfîrșitul secolului XIX. 

Poziţia ideologică a lui D'Amico faţă de „pirandel- 
lism“ este expusă în aceste cuvinte : „Cu îngàduinta filo- 
sofilor care, începînd cu Heraclit, gîndesc contrariul, este 
un lucru stabilit că, în sens absolut, personalitatea noastră 
este totdeauna identică si una singură, de la naştere pînă 
Dincolo ; dacă fiecare dintre noi ar fi „mai mulţi“, cum 
spune părintele celor Șase personaje, fiecare dintre 
acești „mai mulţi“ nu ar trebui nici să se bucure de 
bunurile, nici să plătească datoriile „celorlalţi“ pe care-i 
poartă în sine, în timp ce unitatea conştiinţei ne spune 
că fiecare dintre noi este mereu „acelaşi“ și că Paul 

trebuie sà răscumpere greșelile lui Saul, pentru că, desi 
a devenit „un altul“, este mereu aceeași persoană“. 

Acest fel de a pune problema este destul de tîmp si 
de ridicol şi, de altfel, ar fi de văzut dacă în arta lui 
Pirandello nu predomină umorismul, adică dacă nu cum- 
va autorul nu se amuză făcînd să se nască nişte îndoieli 
„filosofice“ în creierele nefilosofice şi meschine ca să-şi 
„bată joc“ de subiectivismul şi solipsismul filosofic. 
Tradițiile şi educaţia filosofică a lui Pirandello sînt mai 
degrabă de origine „pozitivistă“ si cartezianà, în sensul 
francez al cuvintului. El a studiat în Germania, dar în 
Germania erudiţiei filologice pedante, desigur, nu de 
origine hegeliană, ci chiar pozitivistă. A fost, în Italia, 
profesor de stilistică si a scris despre stilistică si despre 
umor, nu după tendințele idealiste neohegeliene, ci mai 
degrabă în sens pozitivist. Tocmai de aceea trebuie con- 
firmat si stabilit definitiv că ideologia pirandelliană nu 
are origini livreşti și filosofice, ci este legată de expe- 
rienfele istorico-culturale trăite, cu o minimă contribuţie 
cu caracter livresc. Nu este exclus ca ideile lui Tilgher 
să-l fi influenţat pe Pirandello, şi ca Pirandello, accep- 
iînd justificările critice ale lui Tilgher, să fi sfîrşit prin 
a li se conforma, şi de aceea va trebui să distingem între 
Pirandello de dinainte si Pirandello de după herme- 
neutica tilgheriană. 

Trebuie să vedem în ce măsură „ideologia“ * piran- 
delliană este, ca să spunem așa, de aceeași origine cu 
ceea ce pare să formeze nucleul scrierilor „teatrale“ ale 
lui Nicolai Evreinov. 

Pentru Evreinov, teatralitatea nu este numai o formă 
determinată de activitate artistică, aceea care se exprimă 
tehnic în teatrul propriu-zis. Pentru Evreinov, „teatra- 
litatea“ există chiar în viață, este atitudinea proprie 
omului, întrucît omul tinde să se creadă și să-i facă și 


. * In ce priveşte concepţia despre lume implicită în dramele lui 
Pirandello trebuie să citim prefața lui Benjamin Crémieux la traducerea 
franceză a piesei Enrico IV (Edition de la ,,N.R.F.°). 


14/ TEATRUL LUI PIRANDELLO 


pe cei din jur să-l creadă altfel decît este. Trebuie să 
cercetăm bine aceste teorii ale lui Evreinov pentru că 
mi se pare că el prinde o trăsătură psihologică exactă, 
care ar trebui examinată si aprofundată. Adică există mai 
multe forme de „teatralitate“ în sensul acesta : una este 
aceea, îndeobşte cunoscută, care se manifestă în formă 
caricaturală si care se numeşte ,,cabotinism“, dar mai 
există şi alte forme care nu sînt rele sau sînt mai puţin 
rele, si unele care sînt normale şi chiar meritorii. În 
realitate, fiecare tinde, în felul său, să-și creeze un carac- 
ter, să-și domine anume impulsuri și instincte, să dobîn- 
dească anume forme „sociale“ care merg de la snobism, 
la conveniente, la corectitudine etc. Dar ce însemnează : 
„ceea ce eşti în realitate“ si faţă de care încerci să 
apari „diferit“ ? „Ceea ce eşti în realitate“ ar fi ansam- 
blul impulsurilor şi instinctelor animale, iar ceea ce 
încerci sà pari este „modelul“ social, cultural al unei 
anume epoci istorice pe care încerci să-l imiti. Mi se 
pare că „ceea ce ești în realitate“ este dat de lupta 
“a să devii ceea ce vrei să devii. 

După cum am notat în altă parte, Pirandello este, 
critic, un „ţăran“ sicilian care a dobîndit anume carac- 
tere naţionale şi anume caractere europene, dar care 
simte în sine însuşi aceste trei elemente de civilizaţie 
ca juxtapuse si contradictorii. Din această experienţă 
i-a venit deprinderea de a observa contradicţiile în 
personalitatea celorlalţi şi apoi de a vedea drama vieții 
ca drama acestor contradicții. 

De altfel, un element nu numai al teatrului dialectal 
sicilian (Aria del continente) (Aerul continentului), ci 
al oricărui teatru italian şi chiar al romanului popular, 
este descrierea, satira şi caricatura provincialului care 
vrea să apară „transfigurat“ într-un caracter „naţional“ 
sau europeano-cosmopolit ; acest lucru nu este altceva 
decît un reflex al faptului că nu există încă o unitate 
rational-culturalà a poporului italian, că „provincia- 

lismul* si particularismul sînt încă înràdàcinate în 
obiceiurile si în felurile de a gîndi si de a acţiona; nu 
numai atît, dar si cà nu există un „mecanism“ pentru 
a înălța în mod colectiv viața de la nivelul provincial 
la cel naţional european, și prin urmare „ieșirile“, 
raids-urile individuale capătă în acest sens forme cari- 
caturale, meschine, „teatrale“, ridicole etc., etc. 


Personalitatea artistică a lui Pirandello. În altă parte 
am arătat că într-o judecată critico-istorică despre Piran- 
dello, „istoria culturii“ trebuie să fie superioară „istoriei 
artei“, cu alte cuvinte, că în activitatea literară a lui 
Pirandello valoarea culturală predomină față de valoarea 
estetică. În cadrul general al literaturii contemporane 
eficacitatea lui Pirandello ca „înnoitor“ al climei inte- 
lectuale a fost mai mare decît aceea de creator de opere 
artistice. El a contribuit mult mai mult decît futuristii 
la „desprovincializarea“ „omului italian“, la nașterea unei 
atitudini „critice“ moderne, în opoziţie cu atitudinea ,,me- 
lodramatică“ tradițională si caracteristică secolului XIX. 

Problema este însă și mai complexă decît se vede 
din aceste însemnări și se pune astfel: valorile poetice 
ale teatrului pirandellian (si teatrul este terenul cel mai 
propriu al lui Pirandello, expresia cea mai desăvîrșită 
a personalităţii sale poetico-culturale) nu numai că tre- 
buie să fie separate de activitatea sa care este mai 
degrabă o activitate culturală, intelectuală si morală, dar 
trebuie să sufere si o limitare ulterioară : personalitatea 
artistică a lui Pirandello este multiplă si complexă. Atunci 
cînd Pirandello scrie o dramă, el nu exprimă „literar“, 
adică prin cuvinte, decît un aspect parţial al personali- 
tàtii sale artistice. El „trebuie“ să întregească ,,redac- 
tarea literară“ cu opera sa de director de teatru si de 
regizor. Drama lui Pirandello dobîndeste întreaga ei 
expresivitate numai întrucît ,,reprezentatia“ este dirijată 
de directorul de teatru Pirandello, adică întrucît Piran- 
dello va fi făcut să se nască în actori o anume expresie 

teatrală si întrucît regizorul Pirandello va fi creat un 
determinat raport estetic între complexul uman care va 
juca si aparatul material de pe scenà (luminà, culori, 
punere în scenă în sens larg). Cu alte cuvinte, teatrul 
pirandellian este strîns legat de personalitatea fizică a 
scriitorului si nu numai de valorile artistico-literare 
„scrise“. După moartea lui Pirandello (adică dacă Piran- 
dello nu mai activează decit ca scriitor, nu şi ca director 
de teatru şi regizor) ce va mai rămîne din teatrul lui 
Pirandello ? „O schemă“ generală care, într-un anume 
sens, va putea fi apropiată de scenariile teatrului pre- 
goldonian, ale ,,pretextelor* teatrale, nu ale „poeziei“ 
eterne. Se va spune că la fel se întîmplă cu toate piesele 
de teatru şi, într-un anume sens, acesta este adevărul. 
Dar numai într-un anume sens. Este adevărat că o 
tragedie de Shakespeare poate avea diferite interpretări 
in funcţie de directorii de teatru şi de regizori, adică 
este adevărat că orice tragedie de Shakespeare poate 
deveni „pretext“ pentru spectacole de teatru în mod 
diferit originale; rămîne însă faptul că tragedia „tipă- 
rită“ în carte şi citită individual are o viaţă artistică 
proprie independentă, care poate face abstracţie de repre- 
zentatia teatrală : este poezie şi artă chiar si în afara 
teatrului si a spectacolului. Aceasta nu se întîmplà însă 
cu Pirandello : teatrul său trăieşte estetic, în cea mai 
mare măsură, numai dacă este „reprezentat“ teatral, 
avindu-l pe Pirandello ca director de teatru şi ca regizor. 
(Toate acestea să fie înţelese cu multă pătrundere). 

Brescianism. Cercetarea unei însemnate pàrti a prozei 
italiene, indeosebi aceea a ultimelor decenii. 

Preistoria brescianismului modern (de după război) 
poate fi identificatà cu o serie de scriitori ca Antonio 
Beltramelli, cu cărţi de tipul Gli uomini rossi (Oamenii 
roşii), Il cavalier Mostardo (Cavalerul Mostardo), ete., ori 
ca Polifilo (Luca Beltrami), cu diferitele reprezentatii cu 
I Popolari di Casate Olona (Popularii din Casate 
Olona) etc. 

Literatură destul de abundentă si răspîndită în anume 
cercuri si care are un caracter mai tehnic „clerical“ : 
este puţin cunoscută în mediul laic de cultură şi nu este 
de loc studiată. Caracterul ei tendentios şi propagandistic 
este mărturisit fàtis : este vorba despre „buna literatură“, 
Între literatura clericală şi brescianismul laic există un 
curent literar care s-a dezvoltat foarte mult în ultimii 
ani (grupul catolic florentin, condus de Giovanni Papini 
etc): un exemplu tipic al acestui curent îl constituie 
romanele lui Giuseppe Molteni. Unul dintre ele, Gli atei 
(Ateii), reflectă monstruosul scandal don Riva — sora 
Fumagalli într-un mod și mai monstruos aberant. Mol- 
teni ajunge să afirme că tocmai pentru calitatea sa de 
preot obligat la celibat şi la castitate trebuie să-l com- 
pătimim pe don Riva (care a violat şi a îmbolnăvit vreo 
treizeci de fetiţe pe care i le-a oferit Fumagalli ca să 
şi-l păstreze ,,fidel“) si crede că unei asemenea fapte 
nelegiuite îi poate fi opus, ca fiind echivalent din punct 
de vedere moral, vulgarul adulter al unui avocat ateu. 
Molteni era foarte cunoscut în lumea literară catolică. 

A fost critic literar si colaborator la o serie de cotidiene 
si periodice clericale, printre care „Italia“ si „Vita e 
Pensiero“. 

Brescianismul capătă o anume importanţă în viața 
literară „laică“ de după război si devine tot mai mult 
„şcoala“ narativă proeminentă şi oficioasă. 

Ugo Ojetti si romanul Mio figlio ferroviere (Fiul meu, 
feroviarul). Caracteristici generale ale literaturii lui 
Ojetti și diferite atitudini „ideologice“ ale omului. Scrieri 
despre Ojetti de Giovanni Ansaldo care, de altfel, sea- 
mănă cu Ojetti mult mai mult decit a putut să pară 
odinioară. Manifestarea cea mai caracteristică a lui Ugo 
Ojetti este scrisoarea deschisă adresată părintelui Enrico 
Rosa, publicată în „Pegaso“ si reprodusă în „Civiltă 
Cattolica“ cu comentariul lui Rosa. Ojetti, după anunţarea 
împăcării dintre Stat şi Biserică, nu numai că era con- 
vins că de atunci încolo toate manifestările intelectuale 
italiene vor fi controlate după un îngust conformism 
catolic si clerical, dar se şi împăcase cu ideea aceasta si 
i s-a adresat părintelui Rosa, într-un stil onctuos adulator 
in ce privește meritele culturale ale Companiei lui Isus, 
spre a cerşi o „justă“ libertate artistică. Nu se poate 
spune, în lumina evenimentelor ulterioare (discursul în 
Cameră al şefului guvernului), dacă a fost mai josnică 
ploconirea lui Ojetti sau mai comică sigura îngîmfare a 
părintelui Rosa care, în orice caz, i-a dat lui Ojetti o 
lecţie de caracter, în felul iezuiţilor, bineînţeles. Ojetti 
este reprezentativ din mai multe puncte de vedere ; dar 
lașitatea intelectuală a omului depăşeşte orice măsură 
normală. 

Alfredo Panzini : şi el în preistorie cu cîteva frag- 
mente, de exemplu, din La Lanterna di Diogene (Lampa 
lui Diogene) (episodul cu ,,vînàtul pumnal“ e de o comi- 
citate nemaipomenită), apoi cu Il padrone sono me (Eu 
sint stăpinul), Il mondo e rotondo (Lumea e rotundă) 
si cu aproape toate cărţile lui de la război încoace. În 
La vita di Cavour (Viaţa lui Cavour) se află o aluzie 

chiar la părintele Bresciani, într-adevăr uluitoare, dacă 
n-ar fi fost simptomatică. Întreaga literatură pseudo- 
istorică a lui Panzini trebuie să fie cercetată din nou din 
punctul de vedere al brescianismului laic. Episodul Croce- 
Panzini *, publicat în „La Critica“, este un caz de 
iezuitism personal, nu numai literar. 

Despre Salvator Gotta se poate spune ceea ce a scris 
Carducci despre Rapisardi : „Rugăciuni la altar si rîgfieli 
in sacristie“. Întreaga sa producţie literară e brescianescă. 

Margherita Sarfatti şi romanul ei Il palazzone (Pala- 
tul). În recenzia lui Goffredo Bellonci, publicată în „Italia 
Letteraria“ din 23 iunie 1929, citim: „Foarte veridică 
timiditatea fecioarei care se opreşte pudică în fata patului 
matrimonial“, în timp ce simte totuşi că „el este bine- 
voitor si primitor pentru viitoarele turnire“, Această 
pudică fecioară care simte cu expresiile tehnice ale 
nuvelistilor licentiosi este de nepretuit : fecioara Fiorella 
va fi presimtit chiar si viitoarele „multe îmbrăţișări“ și 
zdravene „ciomăgeli“. Despre acest fel de turnire s-ar 
putea face citeva digresiuni nostime. S-ar putea aminti 
episodul legendar despre Dante și prostituata, reprodus 
in culegerea Papini (Carabba), pentru a spune că despre 
astfel de „turnire“ poate vorbi bărbatul, nu femeia. Ar 
mai fi de amintit expresia catolicului Chesterton în 
Nuova Gerusalemme (Noul Ierusalim) despre cheie si 
broască în legătură cu lupta dintre sexe, pentru ca să 
spunem că punctul de vedere al cheii nu poate fi acela 
al broastei. (Merită să fie relevat faptul că Goffredo 
Bellonci, care cocheteazà bucuros cu eruditia „prețioasă“ 
[ieftinà] pentru ca sà se evidentieze în maculatura zia- 
ristică din Roma, găseşte cà este „veridic“ ca o fecioară 
să se gîndeascà la ,,turnirele“ din pat). 

Mario Sobrero si romanul Pietro e Paolo (Petru si 
Pavel) poate sà intre în cadrul general al brescianismului 
pentru clar-obscur. 


* Cfr. „La Critica“, vol. XXIII, p. 375. 

Francesco Perri si romanul Emigranti (Emigranţi). 
Acest Perri nu este totuna cu Paolo Albatrelli, autorul 
volumului Conquistatori (Cuceritorii)? Oricum, trebuie 
să ţinem seama si de Conquistatori. În Emigranti, lucrul 
cel mai caracteristic este grosolània, dar nu grosolània 
începătorului naiv, care în cazul acesta ar putea fi mate- 
ria brută neprelucrată, dar care ar putea deveni astfel, 
ci o grosolănie opacă, materială, nu de primitiv, ci de 
ramolit pretentios. După Perri, romanul său ar fi „verist“ 
si el ar fi iniţiatorul unui fel de neorealism. Dar poate 
exista astăzi un verism neistoricist ? Chiar verismul din 
secolul XIX a fost, în fond, o continuare a vechiului 
roman istoric în mediul istoricismului modern. În Emi- 
aranti lipseşte orice aluzie cronologică, şi e firesc. Există 
două referințe cronologice generale : una la fenomenul 
emigrării meridionale care a avut o anume desfășurare 
istorică si una la încercările de ocupare a pămînturilor 
boierești ,,uzurpate“ de la popor, încercări care, si ele, 
pot fi plasate în epoci bine determinate. Fenomenul 
migratoriu a creat o ideologie (mitul Americii) care a 
contestat vechea ideologie de care erau legate încercările 
sporadice, dar endemice de ocupare a pămînturilor, îna- 
inte de război. Cu totul alta este mișcarea din 1919— 
1920, care este simultană si generalizată si care are o 
organizare implicită în spiritul de luptă meridional. În 
Emigranti, toate aceste deosebiri istorice, care sînt esen- 
tiale pentru a înţelege si a reprezenta viaţa ţăranului, 
sînt anulate şi întregul ansamblu confuz se reflectă în 
mod grosolan, brutal, fără elaborare artistică. Este evi- 
dent că Perri cunoaşte mediul popular calabrez nu direct, 
din propria experienţă sentimentală şi psihologică, ci 
prin mijlocirea vechilor scheme regionaliste (dacă el este 
Albatrelli, trebuie să ţinem seamă de originile sale poli- 
tice, mascate de pseudonime). Ocuparea terenurilor (încer- 
carea de ocupare) la Pandore porneşte de la „intelectuali“ 
pe o bază juridică (nici mai mult, nici mai puţin decît 
legile eversive ale lui G. Murat) şi care se termină fără 
nici un rezultat, ca si cum faptul (care totuşi este pre- 

zentat verbal ca o emigrare a oamenilor în masà) n-ar fi 
atins nici măcar în treacăt obiceiurile unui sat patriarhal. 
Simplu mecanism de fraze. Asa cu emigrația. Satul 
acesta, Pandore, cu familia lui Rocco Bléfari este (ca 
s-o spunem cu cuvintele unui alt calabrez) un paratràs- 
net al tuturor nenorocirilor. Stàruinta asupra greselilor 
de vorbire ale {Aranilor, care este tipicà pentru brescia- 
nism, dacà nu cumva pentru imbecilitatea literarà în 
general. „Tipurile“ din roman (ocnasul etc.), de compà- 
timit, fără fineţe si fără umor. Absenta realităţii istorice 
este ,,voità“ spre a putea pune într-un sac talmes-balmes 
toate motivele folclorice generale, care în realitate sînt 
foarte bine precizate în timp si în spațiu. 

Umberto Fracchia : de văzut în special Angela. 

(În cadrul general ocupă primul loc Ojetti, Beltra- 
melli, Panzini: la ei caracterul iezuit-retoric este mai 
frapant, iar locul care li s-a acordat în evaluările literare 
cele mai curente este mai important). 


Literatura de război. Cum s-a reflectat tendinţa 
„brescianistă“* în literatura de război? Războiul a silit 
diferitele pături sociale să se apropie, să se cunoască, să 
se aprecieze în mod reciproc, în suferința comună şi în 
comuna rezistenţă în forme excepţionale de viaţă care 
determinau o mai mare sinceritate şi o mai mare apro- 
piere de umanitate, înțeleasă „biologic“. Ce au învăţat 
literatii din război? Si, în general, ce au învăţat din 
război acele pături sociale din sînul cărora se ivesc, în 
mod normal, în mai mare număr, scriitorii şi intelectualii ? 

Trebuie să urmăm două direcţii de cercetare: 1 — 
Cea care priveşte pătura socială, si ea a fost explorată 
din multe puncte de vedere de prof. Adolfo Omodeo în 
seria de capitole Momenti della vita di guerra. Dai diari 
e dalle lettere dei caduti (Momente din viața de război. 
Din jurnalele și scrisorile celor căzuţi), apărute în „La 
Critica“ şi apoi strînse în volum. Culegerea lui Omodeo 
prezintă un material selecționat, după o tendinţă care 

se poate numi si naţional-populară, pentru cà Omodeo își 
propune în mod implicit să demonstreze că încă din 1915 
exista o robustà constiintà nationalà popularà, care a 
avut posibilitatea sà se manifeste în suferințele prici- 
nuite de război, conștiință formată din tradiţia liberală 
democratică si, prin urmare, să arate că e absurdă orice 
pretenţie de palingeneză, în acest sens, în perioada de 
după război. Cà Omodeo reuseste sà se achite de sarcina 
sa de critic este o altă problemă; dar Omodeo are o 
concepţie despre ceea ce este national-popular prea 
ingustà si meschină, ale cărei origini culturale sînt uşor 
de depistat. El este un epigon al tradiţiei moderate, avînd 
în plus un anume ton democratic sau, mai bine zis, 
popular, ce nu se poate elibera de puternice striaţii 
„bourbonizante“ 2. În realitate, problema unei conștiințe 
national-populare nu se pune pentru Omodeo ca pro- 
biema unei legături intime de solidaritate democratică 
între intelectualii diriguitori şi masele populare, ci ca 
problemă de intimitate a constiintelor individuale sepa- 
rate care au ajuns la un anume nivel de nobil dezinteres 
naţional şi de spirit de sacrificiu. Ne aflăm astfel încă 
la punctul de exaltare al „voluntarismului“ moral și al 
concepției de élites care se epuizează în ele însele si nu 
îsi pun problema de a fi legate organic de marile mase 
nationale. 

2 — Literatura de război propriu-zisă, adică datorată 
scriitorilor „profesionişti“ care scriau ca să fie publicaţi, 
a avut în Italia o soartă diferită. Îndată după armistițiu 
a fost foarte săracă şi de o valoare redusă; şi-a căutat 
izvorul de inspiraţie în Le feu (Focul) al lui Barbusse. 
E foarte interesant să studiezi Diario di guerra (Jurnal 
de război) al lui B. Mussolini ca să găseşti urmele şiru- 
lui de concepţii politice, într-adevăr national-populare, 
care formaseră, cu ani înainte, substanţa ideală a mis- 
cării care a avut ca manifestare culminantă procesul 
pentru masacrul de la Roccagorga și evenimentele din 
iunie 1914. A fost apoi un al doilea val de literatură de 
război, care a coincis cu un curent european în acest 

sens, si care a luat naștere după succesul international 
a] cărţii lui Remarque și cu intenţia precumpănitoare de 
a stăvili mentalitatea pacifistă de tipul Remarque. 
Această literatură este în general mediocră, fie ca artă, 
fie ca nivel cultural, cu alte cuvinte ca o creaţie practică 
de „valuri de sentimente si de emoţii“ care să fie impuse 
poporului. O mare parte din această literatură intră per- 
fect în tipul „brescianesc“. Exemplu caracteristic este 
cartea lui C. Malaparte, La rivolta dei santi maledetti 
(Revolta sfinților blestemaţi). 

Trebuie să vedem si contribuţia pe care a adus-o 
acestei literaturi grupul de scriitori numiţi ,,vociani* 3, 
care încă înainte de 1914 lucrau într-o concordie discor- 
dantă ca să elaboreze o conștiință national-popularà mo- 
dernă. Cărţile cele mai bune au fost scrise de scriitorii 
„minori“ ai acestui grup, de exemplu cărţile lui Giani 
Stuparich. Cărţile lui Ardengo Soffici sînt profund res- 
pingătoare din cauza unei noi forme de retorică ieftină, 
mai rea decit cea tradiţională. E necesară o cercetare a 
literaturii de război de tip brescianesc *. 


Două generaţii. Vechea generaţie a intelectualilor a 
dat faliment, dar a avut o tinereţe (Papini, Prezzolini, 
Soffici etc.). Generaţia actuală nu are nici măcar această 
vîrstă a unor strălucite promisiuni (Angioletti, Malaparte 
etc.). Màgari urîti chiar cînd sînt măgăruși. 


Multora dintre preoteii de astăzi li s-ar putea aplica 
versul lui Lasca împotriva lui Ruscelli : „pungaș al muze- 
lor si al lui Apolo“. Pentru că, într-adevăr, spre a obţine 
premii literare şi subvenţii de la academii, trebuie să 
vorbim mai mult de pungàsie decît de poezie. 


* A se vedea cap. IX „Guerre et littérature" (Război si literatură) 
din cartea lui B. Crémieux, Panorama de la littérature italienne contem- 
poraine (Panorama literaturii italiene contemporane) (ed. Kra, 1928, 
pp. 243 si urm.). Pentru Crémieux, literatura italiană de război înseamnă 
descoperirea poporului de către scriitori. Dar Crémieux exagerează! 
Totuși capitolul este interesant şi merită să fie recitit. De altfel, și Ame- 
rica a fost descoperită de italianul Columb, dar a fost colonizată de 
spanioli și anglosaxoni. 

Vorbind despre Gioacchino Belli, în prima editie a 
lucràrii sale Ottocento (Secolul XIX) (Vallardi), Guido 
Mazzoni are o expresie nemaipomenità si care poate fi 
folosità la caracterizarea scriitorilor din capitolul acesta, 
îndeosebi a lui Ugo Ojetti. Pentru Mazzoni, slăbiciunea 
de caracter a lui Belli ,,se transforma într-un ajutor de 
prim ordin al facultăţilor sale artistice, pentru că îl 
tăcea să devină mai maleabil la impresii“. 


Ugo Ojetti si iezuiţii *. Scrisoarea adresată de Ugo 
Ojetti părintelui Enrico Rosa a fost publicată în revista 
„Pegaso“ din martie 1929 şi reprodusă în „Civiltă Catto- 
lica“ din 6 aprilie următor, cu lungul comentariu făcut 
chiar de părintele Rosa. 

Scrisoarea lui Ojetti este rafinat iezuitică. Începe asa : 
„Preacucernice părinte, de la 11 februarie mulţimea con- 
vertifilor la un catolicism de convenienţă şi de modă este 
atit de mare, încît Domnia-voastră îi va permite unui 
cetățean al Romei dintr-o familie papistă, cum se spunea 
odinioară, botezat la biserica Santa Maria in Via și care 
a primit educaţie religioasă chiar la Sant'Ignazio din 
kema, de la iezuiţii de-acolo, să discute o jumătate de 
oră cu Domnia-voastră, adică să se odihnească de marea 
hărmălaie, arătîndu-și respectul față de un om ca Dom- 
nia-voastră, integru și cu judecată, care a fost ieri ceea 
ce este si astăzi şi ceea ce va fi şi mîine“. Mai departe, 
amintind de primii săi profesori iezuiţi : „Şi erau vre- 
muri grele în care cînd spuneai, în afară, iezuit, era ca 
şi cum ai fi spus putere vicleană sau cine ştie ce ticălo- 
sie, în vreme ce, acolo, înlăuntru, la ultimul etaj de la 
Collegio Romano, sub acoperiş [unde se afla școala de 
învăţămînt religios a iezuiţilor în care şi-a făcut Ojetti 
educaţia], totul era ordine, încredere, bunăvoință voioasă 
şi, chiar în politică, toleranţă şi nici un cuvînt împotriva 
Italiei, şi niciodată, cum din păcate se întimpla în şco- 
lile de stat, josnica plecăciune în fața supremaţiei ade- 


* De căutat părerea severă gi tăioasă a lui Carducci despre Ugo 
Ojetti. 

vărate sau false a unei culturi străine asupra culturii 
noastre“. Și, mai departe, aminteşte că este „vechi abo- 
nat“ la revista „Civiltà Cattolica“ si „cititor fidel al 
articolelor pe care Domnia-voastră le publică în ea“ si de 
aceea „eu, scriitor, mă adresez Domniei-voastre scriitor, 
si vă expun cazul meu de conştiinţă“. 

Găseşti aci totul: familia papistă, botezul în biserica 
iezuită, educaţia iezuità, idila culturală din aceste școli, 
iezuiţii care sînt singurii sau aproape singurii reprezen- 
tanti ai culturii nationale, citirea revistei „Civiltă Catto- 
lica“, părintele Rosa ca vechi îndrumător spiritual al 
lui Ojetti, precum și sfatul cerut de acesta ghidului său 
pentru un caz de conștiință. Ojetti, prin urmare, nu este 
un catolic de astăzi, nu e un catolic de la 11 februarie, 
de convenientà sau de modă; el este un iezuit tradi- 
ional, viaţa sa este „un exemplu“ de folosit în predici 
etc. Ojetti n-a fost niciodată made in Paris, n-a fost 
niciodată un diletant al scepticismului si al agnosticis- 
mului, n-a fost niciodată voltairian, nu a considerat 
niciodată catolicismul numai ca un conţinut sentimental 
al artelor figurative. De aceea, 11 februarie l-a găsit 
pregătit ca să întîmpine Concilierea cu „voioasă bună- 
voință“. El nici măcar nu se gîndeşte (Doamne fereşte !) 
că ar putea fi vorba despre un instrumentum regni, 
pentru că el însuşi a simţit ,,ce forţă este fervoarea 
religioasă în sufletul adolescenților şi cum, odată aprinsă, 
ea își poartă căldura în toate celelalte sentimente, de la 
iubirea de patrie si de familie pînă la dăruirea faţă de 
Conducători, dînd formării morale a caracterului o răs- 
plată şi o aprobare divină“. Nu e aceasta, în rezumat, 
biografia, ba chiar autobiografia lui Ojetti ? 

Dar, dar: „Şi poezia? Şi arta? Și judecata critică? 
Şi judecata morală ? Vă veti supune din nou iezuiţilor ?“ 
îl întreabă un spiridus pe Ojetti, în persoana unui „poet 
francez care este într-adevăr un poet“. Ojetti n-a fost 
degeaba la şcoala iezuiţilor. La aceste întrebări a găsit 
o soluţie perfect iezuită, afară de un singur aspect; a 
divulgat-o și a dat-o pe faţă. Ojetti ar mai trebui să-și 

îmbunătăţească „formarea morală a caracterului“ cu 
aprobare şi răsplată divină: acestea sînt lucruri care 
se fac si nu se spun. Iată acum soluţia lui Ojetti : ,,... Bi- 
serica, mentinîndu-si dogmele, ştie să înţeleagă vremu- 
rile şi a dovedit foarte bine acest lucru în timpul Renaş- 
terii, [dar după Renaștere a fost Contrareforma şi tocmai 
iezuiţii au fost susținătorii şi reprezentanții acesteia] şi 
Pius XI, umanist, ştie de cît aer are nevoie poezia ca 
să respire si că, în sfirşit, de mai multi ani, fără să 
aștepte Concilierea, cultura laică şi cea religioasă colabo- 
rează cordial, chiar si în Italia, în știință si în istorie“. 
„Conciliere nu înseamnă confuzie. Papalitatea va con- 
damna, așa cum are dreptul s-o facă; guvernul italian 
va permite, așa cum e datoria lui. Si Domnia-voastrà, 
dacă veţi socoti oportun, veţi explica în „Civiltă Catto- 
lica“ motivele condamnării si veti apăra principiile 
credinţei, iar noi aici, fără supărare, vom apăra princi- 
piile artei, dacă într-adevăr vom fi convinşi, pentru că 
s-ar putea, așa cum adeseori s-a întîmplat, de la Dante 
ia Manzoni, de la Raffaello la Canova, ca şi nouă să ni 
se pară că frumuseţea și credinţa sînt două feţe ale ace- 
luiasi chip, două raze ale aceleiaşi lumini. Și, cîteodatà, 
ne va face plăcere să discutăm în mod civilizat. Baude- 
laire, de exemplu, este sau nu este un poet catolic?“ 
„Realitatea este că astăzi conflictul acesta practic și 
istoric s-a rezolvat. Dar celălalt [«dintre absolut şi rela- 
tiv, dintre spirit si trup», «eterna luptă care există în 
conştiinţa fiecăruia dintre noi», spune Ojetti, fapt pen- 
tru care B. Croce şi G. Gentile, necatolici, «au fost împo- 
triva modernismului (?), satisfàcuti (?) de a-l fi văzut 
invins pentru că (?) reaua (?) Conciliere, echivocul sub- 
versiv ar fi fost făcut doctrină sacrà»] care este intim 
şi etern [si dacă este etern cum poate fi împăcat ?] nu a 
fost rezolvat și nu poate să fie; și ajutorul pe care ni-l 
poate da și ni-l dă religia zilnic fiecăruia dintre noi 
spre a-l rezolva, nouă, catolicilor [cum poţi să fii cato- 
iic cu «lupta externă ?» Poţi fi cel mult iezuit !] religia 

ni-l da si mai înainte. De vină este incapacitatea noastră 
dacă n-am reușit încă să-l rezolvăm, cu tot acest ajutor, 
odată pentru totdeauna (!?); dar Domnia-voastră știe 
că tocmai din această continuă renaștere, reînnoire, rea- 
prindere, a acelui etern conflict izvorăsc şi strălucesc 
poezia si arta“, 

Document uluitor într-adevăr de iezuitism si de jos- 
nicie morală. Ojetti poate să creeze o nouă sectă super- 
iezuită ; un modernism estetizant iezuit ! 

Răspunsul părintelui Rosa este mai puţin interesant 
pentru că, iezuitic, e mai anodin. Rosa se fereşte cu grijă 
să privească mai atent în catolicismul lui Ojetti și al 
neoconvertitilor. Prea repede : e bine ca Ojetti şi C. să 
ge declare catolici şi să-i linguseascà pe iezuiţi, poate că 
jor nici n-o să li se ceară mai mult. Zice bine Rosa: 
„Convenienţă şi modà — s-o spunem între patru ochi 
si repede — care e poate un rău mai mic si prin urmare 
un anume bine faţă de convenienta si moda de mai îna- 
inte, de nesocotit anticlericalism si de strîmt materia- 
lism, din cauza cărora mulţi, fie din interes, fie din 
timiditate, nu-şi manifestau credinţa pe care totuși o 
aveau încă în adîncul sufletului care este în mod natural 
creştin“. 


Alfredo Panzini. F. Palazzi, în recenzia sa la cartea lui 
Panzini, I giorni del sole e del grano (Zilele soarelui si 
ale griului), observă * că atitudinea lui Panzini faţă de 
țăran este mai degrabă aceea a unui negustor de sclavi 
decît aceea a unui dezinteresat şi candid agricultor. Dar 
această observaţie se poate extinde si la alţii, nu numai 
la Panzini, care este doar tipul sau masca unei epoci. 


* În „Italia che scrive“ din iunie 1929, Palazzi scrie: ,,...Mai ales 
se ocupă şi se preocupă de viaţa de la ţară asa cum poate să se ocupe un 
moşier care vrea să fie liniştit în ceea ce priveşte capacitatea de lucru 
a vitelor de muncă ce posedă, fie că e vorba de cele patrupede, fie că 
e vorba de cele bipede, si care, văzînd un cîmp cultivat, se gîndeşte 
numaidecit dacă recolta va fi cea speratà“. 

Dar Palazzi face si alte observaţii care se referă înde- 
«aproape la Panzini (si sînt legate de unele obsesii ale 
lui Panzini, de frica lui obsedantà, ca aceea, de exemplu, 
de „lama vînătă“). 

Palazzi scrie (în „Italia che scrive“ din iunie 1929): 
„Atunci cînd [Panzini] laudă, cu jumătate de gură, masa 
frugalà luată pe brazdă, îţi dai seama, dacă-l priveşti 
bine, că strimbă din nas a silă şi că în sinea lui se 
gîndeşte cum de se poate trăi cu ceapă si ciorbà neagră 
spartană, cînd Dumnezeu a lăsat în pămînt trufele si pe 
fundul mării stridiile... «O dată — va mărturisi el — mi-a 
venit să pling». Dar plinsul nu izvorăște din ochii lui, 
cum izvorăşte din ai lui Leon Tolstoi, pentru nefericirile 
care se află în jurul lui, pentru frumuseţea întrevăzută în 
unele atitudini umile, sau din simpatie adîncà faţă de 
cei umili si îndureraţi care se află si printre asprii cul- 
tivatori ai cimpurilor. Ah, nu! el plinge pentru că 
auzind unele nume uitate de lucruri, îşi aduce aminte 
de vremea cînd maică-sa le numea tot așa, şi se vede 
iarăși copil şi se gîndeşte din nou la scurtimea fatală 
a vieţii, la rapiditatea morţii care ne stă deasupra capului. 
«Părinte, vă rog: mai puţin pămînt pe sicriu». 

„Panzini, în concluzie, plinge pentru că suferă. Se 
plinge pe sine si plinge de teama morţii, si nu pentru 
ceilalți. El trece pe lingă sufletul ţăranului fără să-l vadă. 
Vede aparențele exterioare, aude ceea ce abia îi iese din 
gură si se întreabă dacă pentru ţăran proprietatea nu 
este cumva sinonim cu «a fura». 

Traducerea Muncilor și zilelor a lui Hesiod, tipărită 
de Panzini, în 1928 (mai întîi în revista „Nuova Anto- 
logia“, apoi într-un volumas la editura Treves) a fost 
analizată in revista ,,Marzocco"“ din 3 februarie 1929 de 
Angiolo Orvieto (Da Esiodo al Panzini) (De la Hesiod la 
Panzini). 

Traducerea este, tinînd seama de regulile artei, foarte 
nereusità. Pentru fiecare cuvînt din text, Panzini folo- 
seste douà sau trei de-ale lui; este vorba mai mult de 

o traducere-comentariu decît de o traducere propriu-zisă, 
căreia îi lipseşte „coloritul atît de propriu al originalului, 
afară de acea solemnitate maiestuoasă pe care a reușit 
s-o păstreze în mai multe locuri“. Orvieto citează citeva 
greşeli boacăne ale lui Panzini: în loc de „bolile care 
aduc oamenilor bătrineţea'“, Panzini traduce „bolile pe 
care bătrineţea le aduce oamenilor“. Hesiod vorbeşte 
despre „stejarul care are în virf ghindă si în mijloc (în 
trunchi) albine“ si Panzini traduce în mod comic „ste- 
jarii de la munte (!) își coc ghinda, iar cei din vale (!) 
primesc albinele în trunchiul lor‘, deosebind două familii 
de stejari (un elev de liceu ar fi căzut la examen pentru 
o asemenea prostie). Pentru Hesiod, muzele sînt ,,datà- 
toare de glorie prin poezie“. Pentru Panzini „glorioase 
în arta cîntului“. Orvieto mai dă şi alte exemple din 
care se vede că, pe lingă o cunoaştere superficială a 
limbii elene, ineptiile lui Panzini sînt datorate si preju- 
decăţii politice (caz tipic de brescianism) ca acolo unde 
schimbă textul pentru ca să-l facă pe Hesiod să participe 
la campania demografică. 

Rămîne de văzut dacă revistele de filologie clasică 
s-au ocupat de traducerea lui Panzini: oricum, articolul 
lui Orvieto mi se pare suficient. 


La vita di Cavour a lui Panzini a fost publicată în 
foileton în „Italia Letteraria“, în numerele dintre 9 iunie 
şi 13 octombrie 1929, si a fost retipărită, mult mai tîr- 
ziu, (revăzută şi corectată ? Ar fi interesantă o analiză 
atentă, dacă ar merita osteneala) de editorul Mondadori, 
într-un volum din colecţia „Scie“. 

În „Italia Letteraria“ din 30 iunie a fost publicată o 
scrisoare cu titlul Lămurire, trimisă de Panzini, cu data 
de 27 iunie 1929, directorului ziarului ,,Resto del Car- 
lino“. Panzini se plînge, pe un ton iritat și foarte alarmat, 
de un comentariu înțepător, publicat de ziarul bolognez, 
la primele două foiletoane din scrierea sa, care era jude- 
cată ca fiind „o jucărioară plăcută“ și „un lucru uşor“. 

Panzini ràspunde în stil de telegramà : ,,Nici o intentie 
de a scrie o biografie romantatà după moda franceză. 
Intenţia mea este să scriu într-un stil plăcut si dramatic, 
totul însă documentat (corespondenţa Nigra-Cavour).“ 
Ca si cum singura documentare pentru viața lui Cavour 
ar fi fost corespondenţa aceasta! Panzini caută apoi să 
se apere, destul de rău, că a făcut o aluzie la o formă 
de dictatură proprie lui Cavour, „umană“, care, eliptic, 
putea să pară o judecată critică despre alte forme de 
dictatură : închipuie-ti spaima lui Panzini trecînd prin 
aceste ignes5. Episodul are o anume semnificaţie, pentru 
că arată cum mulţi au început să-și dea seama că aceste 
scrieri pseudonationale şi patriotice ale lui Panzini sînt 
dezgustătoare, nesincere şi scot la iveală urzeala. 

Imbecilitatea si incapacitatea lui Panzini faţă de 
istorie sînt incomensurabile : scrisul său este un simplu 
joc infantil de cuvinte, învesmintat într-un soi de ironie 
timpà care ar trebui sà te facă să crezi în cine ştie cc 
profunzimi ca acelea pe care unii țărani le exprimă în 
felul lor naiv de a vorbi. Un Bertoldo ê istoric! În rea- 
litate, este un caraghios care vrea să facă pe Machiavelli 
în papuci si nu în ţinută de gală. 

O altă întepàturà împotriva lui Panzini se poate citi 
în „Nuova Italia‘ din vremea aceea: se spune că Vita 
di Cavour a fost scrisă ca si cum Cavour ar fi fost Tan- 
dărică ! 

Si nu se poate spune nici măcar că stilul lui Panzini 
ar fi, în scrierile sale istorice, „plăcut şi dramatic“. Stilul 
este mai degrabă de farsă si istoria este prezentată ca 
o „anecdotă“ de comis-voiajor sau de farmacist de pro- 
vincie 7 : farmacistul este Panzini si clienţii sînt tot atîți 
Panzini care se desfată cu propria prostie îngimfată. 
Totuși Vita di Cavour are si o anume utilitate: este o 
uluitoare culegere de locuri comune despre Risorgimento 
și un document de prima mînă despre iezuitismul literar 
al lui Panzini. 

Exemplu : ,,Un scriitor englez a numit istoria unifi- 
cării Italiei cea mai romanescà istorie a timpurilor 
moderne“. Panzini nu numai cà emite locuri comune 
pentru temele pe care le tratează, ci îşi dà multă oste- 
neală ca să stringă toate locurile comune care au fost 
puse în circulaţie, asupra aceleiași teme, de alti scriitori, 
în special străini, fără să-și dea seama că, în multe 
cazuri, ca în acesta, este implicită şi o judecată „defăi- 
màtoare‘ despre poporul italian. Panzini trebuie să-și 
fi făcut un fişier special de locuri comune, ca să-și con- 
dimenteze oportun propriile scrieri. 


„Regele Victor se născuse cu spadă si fără teamă: 
două mustàti teribile, un cioc mare. li plăceau femeile 
frumoase şi muzica tunului. Un rege mare“. Acest loc 
comun, cromolitografia aceasta de cîrciumă a lui Victor 
Emanuel, trebuie adăugat la celălalt, despre „tradiţia“ 
militară a Piemontului şi despre aristocrația acestuia. În 
realitate, în Piemont a lipsit o „tradiție“ militară în 
sensul nebirocratic al cuvîniului, adică a lipsit „continui- 
tatea“ unui personal militar de prima mină si lucrul 
acesta s-a văzut tocmai în timpul războaielor Risorgi- 
mentului, în care nu s-a distins nici o personalitate (afară 
de armata garibaldină), dar în care, în schimb, au ieșit la 
iveală multe deficienţe interne foarte grave. În Piemont 
exista o tradiţie militară „populară“. Din sînul acestei 
populaţii se putea scoate oricind o armată bună. Au 
apărut din cînd în cînd si capacităţi militare de prim 
ordin, ca Emanuele Filiberto, Carlo Emanuele etc., dar 
a lipsit tocmai o tradiţie, o continuitate în aristocrația, 
în ofiterimea superioară. Situaţia a fost agravată de res- 
tauratie şi dovada am avut-o în 1848 cînd a fost căutat 
cu luminarea cineva care să fie pus în fruntea armatei 
și cînd, după ce s-a cerut zadarnic Franţei un general, a 
fost luat un oarecare polonez. 

Calitățile războinice ale lui Victor Emanuel II constau 
numai într-un oarecare curaj personal care trebuie să 
credem că era foarte rar în Italia, de vreme ce se insistă 
atita pentru a-l sublinia: același lucru să-l spunem si 

pentru ,,cumsecădenia“ regelui. Ar trebui să credem că 
în Italia marea majoritate a populaţiei este alcătuită 
din pungasi, dacă a fi om cumsecade înseamnă a merita 
un titlu de onoare. În legătură cu Victor Emanuel II, 
e cazul să amintim anecdota povestită de Ferdinando 
Martini în cartea sa postumă de memorii (ed. Treves). 
Martini istoriseşte că, după luarea Romei, Victor Ema- 
nuel a spus că regretă că nu mai e nimic de luat, şi 
acest lucru i se părea celui care spunea anecdota (cred 
că era Quintino Sella) că demonstra inexistenţa în 
istorie a unui rege mai cuceritor decît Victor Emanuel. 
S-ar putea da anecdotei o altă explicaţie mai prozaică, 
legată de concepţia Statului patrimonial si de variabila 
mărime a listei civile. Mai este de amintit apoi cores- 
pondenta lui Massimo d'Azeglio, publicată de Bollea în 
»Bollettino Storico Subalpino“, si conflictul dintre Victor 
Emanuel si Quintino Sella asupra problemelor economice. 
Apoi ceea ce te uimeste îndeosebi este faptul cà se 
insistă atit de mult asupra episoadelor ,,galante“ din 
viaţa lui Victor Emanuel, ca si cum acestea ar fi putut 
să facă si mai populară figura regelui. Se vorbeşte despre 
înalţi funcţionari şi ofiţeri care se duceau pe la familiile 
țăranilor ca să le convingă să-și trimită fetele în patul 
regelui, pentru bani. Cînd te gîndesti bine, este uluitor 
că asemenea lucruri sînt povestite în credinţa că întăresc 
admiraţia populară. „Piemontul... are o tradiţie război- 
nică, are o nobilime războinică“. S-ar putea observa că 
Napoleon III, dată fiind „tradiţia“ războinică a familiei 
sale, s-a ocupat de ştiinţa militară si a scris cărţi care, 
se pare, n-au fost prea rele pentru vremea lui. 
„Femeile ? Da, femeile. Pe tema aceasta, el (Cavour) 
era în mare măsură de acord cu regele, cu toate că si 
aici erau unele deosebiri. Regele Victor nu se sătura 
ușor, după cum poate să mărturisească frumoasa Rosina 
care a fost apoi contesă de Mirafiori‘. Si asa mai departe, 
pe tonul acesta, pină la a aminti că vorbele galante (!) 
ale regelui la Curtea de la Tuglieri (sic) au fost atit de 

îndrăzneţe „încât toate doamnele au rămas amabil îngro- 
zite. Ce rege voinic, ce splendid rege de la munte!“ 
Panzini se referă la anecdotele povestite de Paléologue, 
dar ce deosebire de nuanță! Paleologue, cu tot subiectul 
scabros, păstrează tonul gentilomului de la Curte. Panzini 
nu poate evita limbajul codosului trivial, al negustorului 
de carne vie. 

„Cavour era mult mai rafinat. Cavaleri, totuşi, amîn- 
doi si, as îndrăzni (!!) să spun, romantici (!)“. ,, Massimo 
d'Azeglio ca un gentilom delicat ce era...“ 

Aluzia lui Panzini, menţionată mai sus și care i-a 
atras fulgerele... ce-l puteau duce la domiciliu forţat, 
ale ziarului „Resto del Carlino“, este cuprinsă în al 
doilea foileton din Vita di Cavour, publicat în „Italia 
Letteraria‘ (numărul din 16 iunie), şi e bine sà o repro- 
ducem, pentru că a fost tăiată sau modificată în ediţia 
Mondadori : „Nu are nevoie să-şi ia atitudini specifice. 
Dar în unele momente apărea minunat si teribil. Înfă- 
tisarea măreției umane e asa fel încît îi face pe ceilalţi 
să se supună şi să se teamă, și aceasta este o dictatură 
mai puternică decît aceea de a-și asuma numeroase 
portofolii ministeriale“. Pare de necrezut că o asemenea 
[rază i-a putut scăpa fricosului Panzini şi este natural 
ca „Resto del Carlino“ să-l fi intepat. Răspunsul lui 
Panzini explică nenorocirea : „lar în ceea ce priveşte 
unele întepàturi împotriva dictaturii, am făcut poate 
greşeala să mă încred în cunoştinţele istorice ale citito- 
rului. Cavour, in 1859, a cerut (?!) puteri dictatoriale, 
asumîndu-si diferite portofolii ministeriale printre care 
şi pe acela al războiului, spre marea supărare (?!) a 
conslitutionalitàtii pe atunci aproape fecioară. Nu forma 
aceasta de dictatură materială i-a determinat pe oameni 
la supunere, ci dictatura măreției umane a lui Cavour“. 

Pare evident faptul că intervenţia lui Panzini a fost 
lingușitoare, dar naivitatea lui politică şi, prin urmare, 
istorică, i-a pus piedica şi a transformat adularea servilă 
într-o strîmbàturà echivoca. Nu se poate pomeni de 

dictaturà cînd e vorba de Cavour, cu atît mai putin în 
1859, si tocmai aceasta a fost o slăbiciune în desfășurarea 
războiului si în poziţia piemontezilor în cadrul alianţei 
cu Napoleon. Sînt cunoscute opiniile lui Cavour despre 
dictatură și despre funcţia parlamentului, opinii pe care 
Panzini, fricos, le trece sub tăcere, deși dacă ar fi vorbit 
despre ele nu ar fi fost desigur nici o primejdie. Ceea 
ce-i curios este faptul cà mai departe Panzini însuși 
arată cum Cavour a fost îndepărtat de la conducerea 
războiului si cum, deşi ministru de război, nu primea 
nici măcar buletinele de ştiri ale armatei. Pentru un 
dictator nu e rău. Cavour n-a reușit nici măcar să-și 
valorifice prerogativele constituţionale de șef al guver- 
nului, care, de altfel, nu erau prevăzute în Constituţie, 
si de aici conflictul său cu regele, după armistițiul de la 
Villafranca. În realitate, nu politica lui Cavour a fost 
continuată de războiul din 1859, ci un amestec al velei- 
tàtilor politice ale lui Napoleon cu tendinţele absolutiste 
piemonteze întruchipate de rege si de un grup de 
generali. S-a repetat situaţia din 1848—1849 şi, dacă n-a 
fost un dezastru militar, acest lucru s-a datorat prezenţei 
armatei franceze, dar rezultatul situaţiei politice anormale 
a fost tot așa de grav, pentru că în această alianță 
Napoleon a avut hegemonie nelimitată, iar Piemontul 
doar o poziţie prea subordonată. 

„Războiul din Orient, o poveste mai degrabă com- 
plicată pe care, pentru claritatea narațiunii, o lăsăm 
deoparte“. Nemaipomenită afirmaţie din partea unui 
istoria ; se afirmă că omul de stat Cavour a fost un geniu 
politic etc., dar afirmaţia nu devine niciodată demons- 
tratie şi reprezentare concretă. Semnificaţia participării 
Piemontului la războiul din Crimeea şi a capacităţii 
politice a lui Cavour, care a voit acest război, e „lăsată 
deoparte“ pentru „claritate“. 

Portretul lui Napoleon III este trivial pînă la neru- 
şinare : Panzini nu încearcă să explice de ce a colaborat 
Napoleon cu Cavour. 

„La Muzeul napoleonean din Roma se află un pumnal 
preţios a cărui lamă poate străpunge inima“ [nu e un 
pumnal obişnuit, pe cît se pare!]. „Poate pumnalul 
acesta să ne servească de document? Eu nu mă pricep 
la pumnale (!), dar am auzit spunîndu-se că acela ar fi 
pumnalul carkonar care era încredinţat celor care intrau 
în asociația tenebroasă etc.“ Panzini trebuie să fi fost 
veşnic obsedat de pumnale: să amintim, „lama vinătă“ 
din La Lanterna di Diogene. Poate că s-a nimerit să fie 
prezent la vreo încăierare în Romagna și trebuie să îi 
văzut vreo pereche de ochi privindu-l chiorîs, de unde 
„lamele vinete“ care străpung inima etc. 

„lar cine ar vrea să vadă cum asociaţia carbonarilor 
ia înfățișarea lui Belzebut, să citească romanul L’ebreo 
di Verona (Evreul din Verona) al lui Antonio Bresciani 
şi se va distra (sic) enorm, şi pentru că, în ciuda celor 
ce spun modernii despre el [dar De Sanctis era con- 
temporan cu Bresciani], acel preot iezuit a fost un 
povestitor de valoare“. Fragmentul acesta ar putea fi pus 
ca epigraf la eseul despre Nepofeii părintelui Bresciani *. 


Întreagà aceastà Vita di Cavour este o batjocorire a 
istoriei. Dacă vieţile romantate sînt forma actuală a lite- 
raturii istorice plăcute, de tipul Dumas, A. Panzini este 
Ponson du Terrail al grupului. Panzini ţine atît de mult 
să ne arate, în mod ostentativ, că „ştie multe“ despre 
sufletul şi despre firea oamenilor, că este un atît de 
mare siret, un realist atît de dezamăgit de tenebroasa 
răutate a genului uman şi, îndeosebi, a politicienilor 
încît, după ce l-ai citit, îţi vine sà te refugiezi în Con- 
dorcet şi în Bernardin de Saint-Pierre care, cel puţin, 
n-au fost atît de trivial filistini. 

N-a reconstituit nici o legătură istorică în activitatea 
ardentă a unei personalităţi : istoria devine un șir de 
istorioare puţin plăcute pentru că au fost îmbăloşate de 
Panzini, fără legătură nici cu individualitàtile eroice, 


* Al treilea foileton din Vita di Cavour, în „Italia Letteraria“ din 
23 iunie 1929. 

nici cu alte forțe sociale. Iezuitismul lui Panzini este 
într-adevăr de o formă cu totul nouă, mult mai accen- 
tuată decit părea pe cînd citeam Vita în foiletoane. 

Locului comun despre „nobilimea războinică, nu de 
anticameră“, îi pot fi opuse judecăţile pe care Panzini 
le emite, rînd pe rînd, despre fiecare general în parte, 
ca La Marmora si Della Rocca, adesea cu expresii de 
dispreț, de un spirit trivial: „Della Rocca este un răz- 
boinic. La Custozza (1866) nu va străluci printr-o prea 
mare vitejie, dar este un războinic încăpăţinat si de 
aceea nu cedează în chestia comunicatelor armatei“. Este 
o frază tipică de „demagog“. Della Rocca nu mai voia 
să-i trimită comunicatele Marelui Stat Major lui Cavour 
pentru că acesta criticase proasta redactare a comuni- 
catelor la care colabora şi regele. Alte aluzii de același 
fel la La Marmora și la Cialdini (chiar dacă Cialdini n-a 
fost piemontez) şi niciodată nu pomenește numele unui 
general piemontez care să fi strălucit într-un mod oare- 
care : o altă aluzie la Persano. 


Nu se poate înţelege deloc ce-a vrut să scrie Panzini 
cu această Vita di Cavour, pentru că nu este vorba 
desigur despre o viaţă a lui Cavour, nici de o biografie 
a omului Cavour, nici de un portret al omului politic 
Cavour. Într-adevăr, Cavour, atît.ca om, cît si ca poli- 
tician, reiese din cartea lui Panzini mai degrabà mal- 
tratat si redus la proporţiile unui Gianduia 8: figura sa 
nu are nici un relief concret, pentru că spre a-i da un 
relief nu sînt desigur suficiente cuvintele goale pe care 
Panzini le repetă mereu : erou, superb, geniu etc. Jude- 
căţile acestea, nefiind justificate, (de aceea e vorba de 
cuvinte goale) ar putea să pară chiar zeflemele, dacă 
n-am înţelege că măsura pe care o foloseşte Panzini ca 
să judece eroismul, măreţia, geniul etc. nu este altceva 
decit propria sa măsură, genialitatea, măreţia, eroismul 
domnului Panzini Alfredo. 

În același fel si pentru acelaşi motiv, Panzini găseşte 
că în evenimentele Risorgimentului au intervenit de 
multe ori mîna lui Dumnezeu, destinul, providenta. Este 

vorba de credința populară a „stelei“ care protejează 
Italia şi care, deşi condimentată cu cuvinte de tragedie 
greacă sau de călugăr iezuit, rămîne tot o credinţă pri- 
mitivă. În realitate, insistența prostească asupra „ele- 
mentului extrauman“, pe lingă faptul că este o imbeci- 
litate istorică, însemnează a micșora importanța efortului 
italian care, totuși, a avut o parte nu mică în desfășu- 
rarea evenimentelor. Ce ar putea să însemne că revoluţia 
italiană a fost un eveniment miraculos ? Că între factorul 
naţional şi cel internaţional al evenimentului, factorul 
international era acela care avea o greutate mai mare si 
crea dificultăţi care păreau insurmontabile. Așa stau 
lucrurile ? Ar trebui s-o spună şi poate că măreţia lui 
Cavour ar fi fost mai bine scoasă în relief si rolul său 
personal, „eroismul“ său ar apărea si mai demn de a fi 
glorificat (lăsînd deoparte orice altă consideraţie). Dar 
Panzini vrea să împace prea multe lucruri şi nu reuşeşte 
să însăileze nimic de Doamne-ajută : el nici nu ştie ce 
este o revoluţie si cine sînt revoluționarii: toţi au fost 
mari, revoluționari etc., așa cum noaptea toate pisicile 
sînt negre. 

In , Italia Letteraria“ din 2 iunie 1929 a fost publicat 
un interviu al lui Antonio Bruers cu Panzini: Cum și 
de ce a scris Alfredo Panzini „Viaţa lui Cavour“. În 
interviu se spune că Bruers însuşi l-a îndemnat pe 
Panzini să scrie cartea pentru ca publicul să poată avea 
în sfîrşit un „Cavour italian, după ce a avut unul 
german, unul englez si unul francez“. Panzini spune, 
în interviu, că Viaţa sa nu este o monografie în sensul 
istoric-stiintific al cuvîntului : nu este un profil destinat 
învàtatilor, „specialiştilor“, ci „marelui public“ (adică 
màruntisuri pentru negri). 

Panzini este convins cà în cartea sa sînt si părţi 
originale, si anume faptul de a fi dat importantà aten- 
tatului lui Orsini pentru a explica atitudinea lui Napo- 
leon III. După Panzini, Napoleon III ar fi fost înscris, 
cînd era tînăr, în Carbonerie, „faţă de care viitorul 
suveran al Franţei și-a luat obligaţii pe cuvînt de onoare 

(!). Orsini, mandatar al Carboneriei (care nu mai exista 
de o bunà bucatà de vreme), i-ar fi amintit lui Napo- 
leon de obligatia pe care o avea si, prin urmare, etc. 
Într-adevăr, un roman de tipul celor ale lui Ponson 
du Terrail. Orsini, chiar dată va fi făcut parte din 
Carbonerie, o uitase desigur demult la epoca atentatului. 
Represiunile lui din 1848 în provincia Le Marche au fost 
îndreptate tocmai împotriva vechilor carbonari, ba, ceva 
mai mult, Orsini, dupà ce depàsise, ca si ceilalti revolu- 
tionari, Carboneria, în Giovine Italia (Italia tinără) si 
în mazzinism, se si afla în ceartà cu Mazzini. Motivele 
atitudinii personale a lui Napoleon față de Orsini (care 
în orice caz a fost ghilotinat) se explicà, poate banal, 
prin teama de complicele care scăpase si care putea sà 
încerce din nou atentatul. Chiar şi marea seriozitate a 
lui Orsini care nu era un exaltat oarecare a trebuit să 
se impună şi să demonstreze că ura revoluţionarilor ita- 
lieni împotriva lui Napoleon nu era o bagatelà : trebuia 
să facă să se uite căderea Republicii romane si să caute 
să distrugă opinia răspîndită că Napoleon era cel mai 
mare dușman al unităţii Italiei. Panzini uită apoi (pentru 
„claritate“) războiul din Crimeea și orientarea generală 
pro-italiană a lui Napoleon (care însă fiind conservator, 
nu putea fi pe placul revoluţionarilor), așa încît aten- 
tatul a părut că risipește întreaga intrigă pusă la cale. 
Toată ipoteza lui Panzini se bazează pe faptul că a 
văzut faimosul pumnal care străpungea inima si pe pre- 
supunerea că acesta aparținuse carbonarilor; un roman 
de tipul celor ale lui Ponson și nimic altceva. 


Giovanni Papini. Giovanni Papini a devenit „autorul 
pios“ al revistei „Civiltà Cattolica". 

Lui Papini îi lipsește probitatea : diletantism moral. 
În prima perioadă a carierei sale literare, această defi- 
cientà nu impresiona, pentru cà Papini îşi baza autori- 
tatea pe sine însuși, era el însuși partidul. Distra, nu 
putea fi luat în serios decît de cîţiva filistini (de amintit 
discuţia cu Annibale Pastore). 


NEPOTEII PARINTELUI BRESCIANI /39 


Astăzi, Papini a intrat într-o vastă mişcare din care-şi 
trage autoritatea. Activitatea sa a devenit, de aceea, a 
unei canalii în sensul cel mai dispretuitor, a unui ucigaș 
cu plată, a unui sicar mercenar. Dacă un copil sparge 
geamurile ca să se distreze sau din strengàrie, fie si 
afectată, e una ; dar dacă sparge geamurile în contul vîn- 
zătorilor de geamuri, este cu totul altceva. 

În martie 1932, Papini a scris un articol în „Nuova 
Antologia“ (împotriva lui Croce) si un altul în „Corriere 
della Sera“ despre Edip de A. Gide. Nu l-am citit pînă 
acum decit pe acesta din urmă: este cîrpit, prolix, 
pompos si gol.-În martie urmează să fie numiţi noii aca- 
demicieni care trebuie să completeze fotoliile Academiei 
Italiene. Cele două articole sînt evident „teza“ si „oralul“ 
de diplomă ale lui Giovanni Papini. 


Trebuie văzută conferinţa, Carducci, alma sdegnosa 
(Carducci, suflet mindru), ţinută de Papini la Forlì, la 
inaugurarea „Săptăminii romagnole de poezie“, si publi- 
cată în „Nuova Antologia“ din 1 septembrie 1933. Fal- 
sitatea, nesinceritatea istrionică a acestei conferinţe sînt 
atît de evidente încît sar în ochi. 

Ar fi interesant de făcut o analiză, nu numai în ceea 
ce-l priveşte pe Papini, a aversiunii faţă de Roma, care 
a fost la modă în Italia pînă la 1919 în mișcarea vociană 
și futuristă. Discursul lui Papini împotriva Romei şi a 
lui Benedetto Croce*; din binomul odios pentru Papini 
(din 1913) a rămas odios numai Benedetto Croce. De 
comparat atitudinea fàtis trivială faţă de Croce din acest 
discurs despre Carducci si aceea onctuos iezuiticà si de 
mic creştin din eseul Il Croce e la Croce (Croce si Crucea). 


Papini ca ucenic iezuit. Articolul lui Papini din „Nuova 
Antologia“ de la 1 martie 1932 (Il Croce e la Croce) mi 
se pare că demonstrează că Papini, chiar ca iezuit, nu 


* Cfr. Giovanni Papini, /! discorso di Roma (Discursul de la Roma), 
citit la 21 februarie 1913 şi publicat în „Lacerba“ din același an. 

va fi niciodatà decît un modest ucenic. El este un 
măgar bătrin care vrea să facă încă pe măgărușul, cu 
toată povara anilor si cu toate subrezeniile, si sare și 
topàie oribil. Caracteristica acestui ar.icol mi se pare 
că este nesinceritatea. Trebuie să vezi cum își începe 
Papini articolul cu obisnuitele caraghioslicuri stereotipe 
si mecanice împotriva lui Croce si cum, spre sfîrşit, 
făcînd pe mielul pascal, anunţă onctuos că, în operele 
sale, scrierile despre Croce vor fi expurgate de orice 
„amabilitate“ şi va rămîne numai discuţia „teoretică“. 
Se vede că articolul e scris dintr-o răsuflare şi că în 
cursul redactării Papini şi-a schimbat atitudinea, dar 
nu și-a mai dat osteneala să acorde lătrăturile din 
primele pagini cu behăiturile din ultimele; mulţumit de 
sine însuși precum şi de loviturile de floretă care, crede 
el, și-au atins ţinta, literatul e întotdeauna superior 
pseudocatolicului, chiar şi iezuitului, vai de el!, şi nu 
a vrut să sacrifice ceea ce scrisese. Dar tot articolul 
este încurcat, întins ca o peltea, construit mecanic, 
bucăţică după bucăţică, în special în a doua parte în 
care ipocrizia se arată într-un mod dezgustător. 

Mi se pare însă că Papini este obsedat de Croce; 
Croce are, pentru el, funcţia conştiinţei, a ,,mfinilor 
însîngerate“ ca Lady Macbeth — si că el reacţionează 
la această obsesie cînd făcînd pe semeţul, încercînd 
gluma si batjocora, cînd smiorcăindu-se jalnic ; oricum, 
spectacolul este lamentabil. 

Chiar titlul articolului «este simptomatic: faptul că 
Papini se serveşte de „cruce“ ca să facă jocuri de 
cuvinte, vorbeşte despre calitatea literară a catolicis- 
mului său. 

E de notat că scriitorii de la „Civiltă Cattolica“ îl 
iubesc, îl răsfaţă, îl cocolosesc şi îl apără de orice acu- 
zatie că n-ar fi îndestul de ortodox. 

Fraze de-ale lui Papini din cartea sa despre Sant’ Agos- 
tino (Sfintul Augustin) si care vădesc tendința spre 
secentism ! (iezuiţii au fost reprezentanţi de seamă ai 

secentismului) : „cînd se zbătea sà iasă din subteranele 
orgoliului, ca sà respire aerul divin al absolutului“, „a 
se înălța din bălegar la stele“ etc. Papini s-a convertit 
nu la creștinism, ci strict la iezuitism (se poate spune, 
de altfel, că iezuitismul, cu al său cult pentru Papa 
şi cu organizarea unui imperiu spiritual absolut, este 
faza cea mai recentă a creştinismului catolic), 


Catolicismul își însuseste stilul lui Papini. Nu va mai 
spune „şapte“, ci „cîte sînt păcatele capitale“: „Nu 
fiindcă ar fi lipsit traducerile italiene ale capodoperei 
lui Goethe : Manacorda a avut în faţă, cu cele complete 
sau nu, atîtea cîte sint păcatele capitale“ (Il Faust 
svelato (Faust dezvăluit) în „Corriere della Sera“ din 
26 aprilie 1932). 


Giovanni Papini, pe cînd voia să-i scandalizeze pe 
filistinii italieni, în iunie 1913, a scris în „Lacerba“, arti- 
colul Gesù peccatore (Isus păcătos), culegere sofisticà 
de anecdote şi de ipoteze trase de păr, scoase din evan- 
gheliile apocrife. Se pare că, pentru acest articol, 
trebuia să i se intenteze un proces, spre marea lui 
spaimă. Sustinuse ca plauzibilă si probabilă ipoteza 
raporturilor homosexuale dintre Isus și Ioan. În articolul 
său despre Cristo romano (Cristos roman) din volumul 
Gli operai della vigna (Lucrătorii viei), susţine, cu ace- 
leaşi procedee critice si cu aceeași „vigoare“ intelectuală, 
că Cezar este un precursor al lui Cristos şi că s-a născut 
la Roma, din voinţa providentei, spre a pregăti terenul 
pentru creştinism. Este probabil ca Papini, într-o a treia 
perioadă, folosind genialele iluminări critice care-l carac- 
terizează pe Arturo Loria, să ajungă la concluzia nece- 
sitàtii raporturilor dintre creştinism si invertire. 

În „Italia Letteraria“ din 20 august 1933, Luigi Vol- 
picelli scrie astfel despre Papini (incidental într-un 
studiu intitulat Problemi della letteratura d'oggi <Pro- 
bleme ale literaturii de azi>, apărut în mai multe foile- 

toane) : „Să-mi ierte Papini sinceritatea, dar nu este su- 
ficient să spui, la cincizeci de ani: scriitorul trebuie să 
fie maestru; trebuie să poţi spune cel putin: iată aici, 
oameni de nimic, adevărata artă, arta cea mare. Dar 
să te limitezi să-l propui, cînd ai cincizeci de ani sau mai 
mult, pe scriitor ca maestru, cînd maestru n-a fost 
niciodată, aceasta nu foloseşte nici măcar ca mea culpa, 
şi, de fapt, ne lovim mereu de aceleași lucruri. Papini 
a făcut toate meseriile ca să le porcească apoi pe toate: 
filosof, ca să ajungă la concluzia că filosofia esie un fel 
de cangrenă a creierului mic; catolic, pentru a umili 
universul, cu un vocabular corespunzător ; literat, ca să 
decreteze la sfirsit că n-avem ce face cu literatura. 
Aceasta nu înseamnă că Papini nu şi-a cîştigat un locsor 
în istoria literaturii la capitolul «polemisti». Dar polemica 
e oratorie : este tocmai forma pură si goală, este simplă 
iubire de cuvinte si de tehnică, de gest, un caligrafism spi- 
ritual si înnàscut : în concluzie, lucrul cel mai depărtat 
cu putinţă de scriitorul «maestru»". 

Papini a fost întotdeauna un „polemist“ în sensul 
lui Volpicelli, si este și astăzi, întrucît nu se ştie dacă 
în expresia „polemist catolic“ pe Papini îl interesează 
mai mult substantivul sau adjectivul. Cu „catolicismul“ 
său, Papini ar fi vrut să demonstreze că nu este numai 
un „polemist“, adică un „caligraf”, un echilibrist al 
cuvîntului și al tehnicei, dar n-a reuşit! Volpicelli are 
vina de a nu fi precizat: polemistul este polemistul unei 
concepţii despre lume, fie chiar şi lumea Pulcinellei, 
dar Papini este polemistul „pur“, boxerul profesionist 
al oricărui cuvînt. Volpicelli ar fi trebuit să ajungă în 
mod explicit la afirmația cà, la Papini, catolicismul este 
un costum de clovn, nu „pielea“ formată din sîngele 
său „reînnoit“ etc. 


Giuseppe Prezzolini. Il codice della vita italiana 
(Codicele vieţii italiene) (Editor S. A. „La Voce“, Flo- 
renta, 1921) încheie perioada originară si originală a 
activităţii lui Prezzolini, a scriitorului moralist gata 

oricind sà lupte pentru reînnoirea si modernizarea cul- 
turii italiene. Imediat dupà aceastà perioadà, Prezzolini 
„intră în criză“, cu amelioràri si agravàri foarte curioase, 
pînă ce s-a înhăitat în curentul traditional si a început 
să laude ceea ce înjurase. 

Un moment al crizei este reprezentat de scrisoarea 
adresată lui Piero Gobetti Per una societă degli Apoti 
(Pentru o societate a băutorilor experţi), retipărită în 
volumașul Mi pare... (Îmi pare...) Prezzolini simte că 
poziţia lui de „spectator“ este „puţin, putintel (!), laşă“. 
„N-ar fi datoria noastră să luăm parte? Nu este ceva 
neplăcut (!), antipatic (!), trist (!) în spectacolul acestor 
tineri care stau (aproape toţi) în afara luptei, privind 
pe combatanți si întrebîndu-se numai cum se dau lovi- 
turile, de ce si pentru ce?“ Găseşti o soluţie foarte 
comodă : „Sarcina noastră, utilitatea noastră în momentul 
actual şi chiar pentru disputele care acum despart şi 
acționează, pentru frămîntarea în care se pregăteşte 
lumea de miine, nu poate fi decit aceea pe care ne-am 
asumat-o si anume să clarificăm idei, să facem să iasă 
la lumină valorile, să salvăm, pe deasupra luptelor, un 
patrimoniu ideal, pentru ca să fie în stare să dea roade 
în viitor“. Felul de a vedea situaţia este uluitor: 
„Momentul pe care îl străbatem este asa de credul (!), 
de fanatic, de partizan, încît un ferment de critică, un 
element de gîndire (!), un nucleu de oameni care să 
privească dincolo de interese nu poate să facă decit 
bine. Nu-i vedem pe atîtia dintre cei mai buni orbifti ? 
Astăzi mulțimile acceptă orice (!) [si în timpul războiului 
din Libia nu era la fel? Și totuși atunci Prezzolini nu 
s-a mărginit să propună o societate a celor care nu se 
lasă  păcăliţi]: documentul fals, legenda grosolanà, 
superstiția primitivă sînt primite fără examen, cu ochii 
închiși, si propuse ca remediu material si spiritual. Si 
cât de multi şefi au ca program fățiș sclavia spiritului 
ca remediu pentru obosiţi, ca refugiu pentru disperaţi, 
ca leac la toate pentru oamenii politici, ca sedativ pentru 
exasperati. Noi am putea sà ne numim „societatea 

acelora care nu se lasă păcăliţi“, întrucît nu numai 
obisnuinta, dar şi voința generală de a fi păcăliţi este 
evidentă si manifestă pretutindeni“. 

O afirmaţie de un iezuitism sofistic deosebit : „Trebuie 
ca o minoritate, pregătită pentru aşa ceva, să se sacrifice, 
dacă e nevoie, şi să renunţe la multe succese exterioare, 
să sacrifice chiar si dorința de sacrificiu, de eroism (!), 
nu pentru ca să meargă chiar împotriva curentului, ci 
ca să stabilească un punct solid, de la care să pornească 
din nou mişcarea înainte etc.“ 


Articolul în care Prezzolini apără revista „La Voce“ 
și „revendică pe drept un loc pentru ea în pregătirea 
Italiei contemporane“ a fost citat de revista ,,Fiera 
Letteraria“ din 24 februarie 1928 si, prin urmare, trebuie 
să fi fost publicat în ,,Lavoro Fascista“ cu citeva zile 
mai înainte. 

Articolul a fost provocat de o serie de articolaşe din 
„Tribuna“ împotriva lui Papini în care, datorită stu- 
diului său Su questa letteratura (Despre această litera- 
tură) (publicat în primul număr din „Pegaso“), erau 
descoperite urme ale vechiului „protestantism“ al revistei 
„La Voce“. Autorul de la „Tribuna“, ex-nationalist de 
la prima revistă „Idea Nazionale“, nu reuşea încă să uite 
vechile sale ranchiune împotriva revistei „La Voce“, în 
timp ce Prezzolini nu avea curajul să-și susțină poziţia 
sa de atunci. 

Pe această temă, Prezzolini a publicat şi o scrisoare 
în „Davide“, care apărea în mod neregulat la Torino în 
1925—1926, sub direcţia lui Gorgerino. Trebuie apoi să 
amintim cartea sa Cultura italiana (Cultura italiană) din 
1923 şi volumul său despre Fascism (în limba franceză). 

Dacă Prezzolini ar avea curaj civic şi-ar aminti că 
revista sa „La Voce“ a influențat desigur foarte mult 
unele elemente socialiste şi că a fost un element de 
revizionism. Colaborarea lui si a lui Papini, ca si a 
multora dintre vociani, la primul ziar ,,Popolo d'Italia“. 

Un articol de Prezzolini: Monti, Pellico, Manzoni, 
Foscolo, veduti da viaggiatori americani (Monti, Pellico, 
Manzoni, Foscolo, văzuţi de călători americani) publicat 
în „Pégaso“ (al lui Ojetti) din mai 1932. Prezzolini 
reproduce un fragment al criticului de artà american 
H. Y. Tuckermann The Italian Sketch-Book (Crochiuri 
italiene) (1848, p. 123): „Citeva din tinerele elemente 
liberale din Italia se arată foarte dezamăgite pentru că 
unul dintre ei, care era pe cale să devină martir al 
cauzei lor, s-a îndreptat însă spre religie. Ei sînt neplăcut 
impresionați de faptul că el îşi foloseşte pana ca să scrie 
imnuri catolice si ode religioase“. Şi comentează : ,,Ciuda 
pe care cei mai înflăcăraţi dintre ei o simțeau că nu au 
găsit în Pellico un instrument de mică polemică politică 
este zugrăvită în aceste «observatii»‘. De ce trebuie să 
fie vorba de „ciudă“ meschină si de ce, înainte de 1848, 
polemica împotriva persecuțiilor austriace si clericale 
trebuia să fie „mică“ este într-adevăr un mister „profan“ 
al mentalitàtii brescianesti. 


Luca Beltrami (Polifilo). Spre a găsi scrierile bres- 
cianesti ale lui Beltrami (I popolari di Casate Olona) 
trebuie văzută Bibliografia degli scritti di Luca Beltrami 
(Bibliografia scrierilor lui Luca Beltrami) din martie 1881 
pînà în martie 1930, alcătuită de Fortunato Pintor, 
bibliotecar onorar al Senatului cu o prefață de Guido 
Mazzoni. Dintr-o notă publicată în „Marzocco“ din 11 
mai 1930 reiese cà scrierile lui Beltrami despre presu- 
pusa ,, Casate Olona“ au fost treizeci si cinci. Beltrami 
a adnotat această bibliografie. În legătură cu ,,Casate 
Olona“ „Marzocco“ scrie: ,,... Bibliografia celor treizeci 
şi cinci de scrieri despre presupusa «Casate Olona» îi 
sugerează ideea de a da o unitate declarațiilor, propu- 
nerilor si polemicilor sale cu caracter politico-social care, 
rău acordate cu regimul democratico-parlamentar, trebuie 
să fie considerate, sub un anume aspect, ca o anticipare 
cu care un altul, nu Beltrami, s-ar fi putut lăuda ca 

un precursor antevăzător (?!)‘. Beltrami era un con- 
servator moderat si nu este sigur că „precursoratul'“ 
său ar fi fost privit cu entuziasm. Scrierile sale, de 
altminteri, sînt de o vulgaritate intelectuală decon- 
certantă. 


Bellonci si Crémieux. „Fiera Letteraria‘ din 15 ianua- 
rie 1928 rezumà un articol, destul de tîmp si de plin de 
greseli, publicat de Goffredo Bellonci în ,,Giornale d’Ita- 
lia“ din 3 ianuarie. 

Crémieux scrie în a sa Panorama că în Italia lipseşte 
o limbă modernă, ceea ce este just într-un sens foarte 
precis : 1 — că nu există o concentrare a clasei culte 
unitare ai cărei membri să scrie si să vorbească ,,intot- 
deauna“ o limbă „vie“ unitară, adică o limbă răspîndită 
în mod egal în toate păturile sociale și grupurile regio- 
nale ale ţării; 2 — că, prin urmare, între clasa cultă si 
popor există o separare marcată; limba poporului este 
încă dialectul, ajutat de un jargon italienizant care este 
în mare parte dialectul tradus în mod mecanic. Ceva 
mai mult, există o puternică influenţă a diferitelor dia- 
lecte asupra limbii scrise, pentru că și aşa-zisa clasă cultă 
vorbește limba naţională numai în anume momente, 
iar dialectele în vorbirea familiară, adică în aceea mai 
vie și mai aderentă la realitatea imediată; pe de altă 
parte însă, reacţia față de dialecte are ca urmare faptul 
că, în același timp, limba naţională rămîne cam fosi- 
lizată si bombastică, și, atunci cînd vrea să fie fami- 
liară, se rupe în tot atîtea reflexe dialectale. În afară 
de tonul vorbirii (cursus!! este muzica periodului) ce 
caracterizează regiunile, sînt influențate : lexicul, mor- 
fologia şi în special sintaxa. Manzoni și-a clătit în Arno !? 
lexicul său personal lombardizant, mai puţin morfo- 
logia şi aproape deloc sintaxa care se identifică cel 
mai mult cu stilul, cu forma artistică personală şi cu 
esenţa naţională a limbii. 

Și în Franţa se întîmplă ceva asemănător prin cearta 
dintre Paris şi Provența, dar într-o măsură mult mai 

mică, aproape neglijabilă. Fàcîndu-se o comparaţie între 
Alphonse Daudet și Zola, s-a găsit că Daudet aproape 
că nu mai cunoaște perfectul simplu etimologic, care 
este înlocuit cu imperfectul, ceea ce la Zola nu se găsește 
decît întîmplător. 

Bellonci scrie împotriva afirmației lui Crémieux : 
„Pînă în secolul XVI formele lingvistice coboară de sus; 
din secolul XVII înainte urcă de jos în sus“. Prostie 
enormă, din superficialitate si din absenţa criticii si a 
capacităţii de a distinge. Pentru că tocmai pînă în secolul 
XVI Florenţa exercită o hegemonie culturală, legată de 
hegemonia sa comercială si financiară (papa Bonifaciu 
VIII spunea că florentinii erau al cincilea element al 
lumii) și există o dezvoltare lingvistică unitară de jos, 
de la popor, la persoanele culte, dezvoltare întărită de 
marii scriitori florentini si toscani. După decadenta Flo- 
rentei, limba italiană devine tot mai mult limba unei 
caste închise, fără un contact viu cu un dialect istoric. 
Nu este oare aceasta problema pusă de Manzoni, de 
întoarcere la hegemonia florentinà, cu mijloace de stat, 
combătută de Ascoli care, mai istoricist, nu crede în hege- 
moniile culturale prin decret, adică nesustinute printr-o 
funcţie naţională mai profundă şi mai necesară ? 

Întrebarea lui Bellonci : „Ar nega oare Cremieux că 
există [că a existat, va fi voit să spună] o limbă elenă 
pentru că are si forme dorice, ionice, eolice ?“ este doar 
comică şi dovedeşte că el nu l-a înţeles pe Cremieux 
şi că nu înţelege nimic din problemele acestea, dar gîn- 
deste cu categorii livresti ca limbă, dialect, „forme“ etc. 


Cartea lui Goffredo Bellonci, Pagine e idee (Pagini 
și idei) (Edițiile Sapientia, Roma), pare să fie un fel 
de istorie a literaturii italiene subminată de la început 
de locuri comune. Acest Bellonci este o adevărată cari- 
catură a gazetăriei literare; un Bouvard !? al ideilor si 
al politicii, o victimă a lui Mario Missiroli care, si el, 
cra o victimă a lui Oriani si a lui Sorel. 

Giovanni Ansaldo. Într-un locsor separat, în rubrica 
Nepofeii părintelui Bresciani, trebuie pus si Giovanni 
Ansaldo. Sà amintim diletantismul sàu politico-literar, 
care l-a făcut să susţină, într-o anume perioadă, nece- 
sitatea „de a fi puţini“, de a constitui o „aristocrație“. 
Atitudinea sa era banal snobă si mai degrabă un mod 
de a face literatură „distinsă“, de salon echivoc, decît 
expresia unei ferme convingeri etico-politice. Astfel, 
Ansaldo a devenit „Steluţa neagră“ a revistei „Lavoro“, 
stelutà în cinci colţuri, care nu trebuie confundată cu 
aceea care, în ,,Problemi di lavoro“, serveşte ca să-l 
indice pe Franz Weiss si care are şase colţuri (că Ansaldo 
tine la cele cinci colturi se vede din Almanacco delle 
Muse din 1931, rubrica genovezà. Almanacco delle Muse 
a fost publicat de Alianţa Cărţii). 

Pentru Ansaldo totul devine eleganță culturală si 
literară : eruditia, precizia, uleiul de ricin, ciomagul, 
pumnalul; morala nu este seriozitatea morală, ci ele- 
gantà, floare la butonieră. Și atitudinea aceasta este 
iezuitică, este o formă de cult al propriei „personalităţi“ 
în ordinea inteligenţei, o înfățișare de ipocrit. De altfel, 
cum să uităm că tocmai iezuiţii au fost totdeauna 
maeştrii „eleganţei“ (iezuite) ca stil si limbă. 


Curzio Malaparte. Adevăratul său nume este Kurt 
Erich Suckert, italienizat prin 1924 în Malaparte*, 
printr-un joc de cuvinte cu Buonaparte. 

Îndatà dupà primul ràzboi mondial si-a etalat numele 
stràin. A fàcut parte din gruparea lui Guglielmo Lucidi 
care imita grupul francez Clarté al lui Henri Barbusse 
si grupul englez al Controlului democratic. A publicat, 
în colecţia revistei lui Lucidi cu titlul de ,,Rassegna (sau 
Rivista) Internazionale“, o carte de război, La rivolta 
dei santi maledetti, o exaltare a presupusei atitudini 
defetiste a soldaţilor italieni la Caporetto, corectată în 
mod brescianesc în sens contrar în ediţia următoare, si 
apoi retrasă din comerţ. 


* Cfr. Colecţia revistei „La Conquista dello Stato“. 

Caracterul precumpànitor al lui Suckert este un 
arivism sălbatic, o nemăsurată vanitate si un snobism 
cameleonic : ca să aibă succes, Suckert era în stare de 
orice ticăloșie. Cărţile sale despre Italia barbara (Italia 
barbară) şi exaltarea Contrareformei : nimic serios si 
mai puţin decît superficiale. 

În legătură cu exhibitia numelui străin (care la un 
moment dat se ciocnea de aluziile la un rasism și popu- 
larism fals şi de aceea a fost înlocuit cu pseudonimul în 
care Kurt <Corrado» a fost latinizat în Curzio), este 
cazul să menţionăm un curent destul de răspîndit la 
anumiţi intelectuali italieni de tipul „„moraliști“* sau 
moralizatori : ei erau porniţi să considere că în strài- 
nătate oamenii erau mai oneşti, mai capabili, mai inte- 
ligenti decât în Italia. Această „străinomanie“ lua forme 
plictisitoare si cîteodată respingătoare la unii nevertebrati 
ca Graziadei, dar era mai răspîndită decît se crede și 
da loc la atitudini de un snobism revoltător. De amintit 
scurta convorbire cu Giuseppe Prezzolini la Roma, în 
1924, si exclamatia sa plină de dezolare : „Ar fi trebuit 
să le procur din timp fiilor mei naționalitatea engleză !“ 
sau ceva asemănător. O astfel de stare sufletească se 
pare că n-a fost caracteristică numai unor grupuri de 
intelectuali italieni, dar că s-a manifestat, în anume 
epoci de decădere morală, si în alte ţări. Oricum, este 
o dovadă importantă nu numai de imbecilitate, dar şi 
de absenţă a spiritului national-popular. Un popor întreg 
este confundat cu unele pături corupte ale lui, în 
special din mica burghezie (în realitate aceşti domni, 
ei înşişi, aparţin tocmai acestor pături) care, în ţările 
esențialmente agricole, înapoiate ca civilizație si sărace, 
este foarte răspîndită și poate fi comparată cu lumpen- 
proletariat-ul din oraşele industriale. Banditismul napo- 
letan si „mafia“ nu sînt altceva decit forme asemănă- 
toare de banditism care trăiește parazitar pe seama 
marilor proprietari şi a ţărănimii. Moralizatorii cad în 
pesimismul cel mai nerod, pentru că predicile lor nu 
schimbă nimic. Indivizi ca Prezzolini, în loc să ajungă 

la concluzia propriei incapacitàti organice, găsesc că e 
mai comod să ajungă la concluzia că un întreg popor 
este inferior şi cà nu mai rămîne decît sà accepti 
situaţia : „Trăiască Franţa, trăiască Spania, numai de 
mincare să fie!“ Oamenii aceștia, chiar dacă uneori 
arată un naționalism dintre cele mai exagerate, ar 
trebui să fie trecuţi de poliţie printre elementele capabile 
să facă spionaj împotriva propriei ţări. 

Vezi în „Italia Letteraria“ din 3 ianuarie 1932 arti- 
colul lui Malaparte : Analisi cinica dell'Europa (Analiza 
cinicà a Europei). În ultimele zile ale anului 1931, la 
Ecole de la Paix din Paris, fostul prim-ministru Herriot 
a ţinut un discurs despre cele mai bune mijloace de a 
organiza pacea europeană. După Herriot a vorbit, în 
contradictoriu, Malaparte : „Deoarece si dumneavoastră 
sinteti, sub anumite aspecte (sic), un revoluţionar — i-am 
spus, între altele, lui Herriot — [scrie Malaparte în arti- 
colul său] socot că sinteţi în măsură să îÎntelegeti că 
problema păcii ar trebui să fie considerată nu numai din 
punctul de vedere al pacifismului academic, dar şi 
dintr-un punct de vedere revoluţionar. Numai spiritul 
patriotic şi spiritul revoluţionar (dacă este adevărat, după 
cum este adevărat, de exemplu, în fascism, că unul nu 
exclude pe celălalt) pot sugera mijloacele de a asigura 
pacea europeană“. „Eu nu sînt un revoluţionar — mi-a 
răspuns Herriot — sînt numai cartesian. Dar dumnea- 
voastră, dragă Malaparte, nu sînteti decit un patriot“. 

Astfel, pentru Malaparte, Herriot este și el un revo- 
luţionar, cel putin pentru anumite aspecte, şi atunci 
devine şi mai greu de înţeles ce înseamnă „revoluţionar“, 
şi pentru Malaparte, și în general. Dacă în limbajul 
comun al unor anume grupuri politice cuvîntul ,,revo- 
luţionar“ lua tot mai mult înţelesul de „activist“, de 
interventionist, de voluntarist, de „dinamic“, e greu să 
spunem că Herriot ar putea fi calificat ca atare si de 
aceea Herriot a răspuns cu mult spirit că este un ,,car- 
tesian“. Se pare că am putea să întelegem că, pentru 

Malaparte, „revoluționar“ a devenit un compliment ca, 
odinioară, „gentilom“ etc. Si acest lucru este brescianism ; 
după 1848, iezuiţii se numeau pe ei înşişi „adevăraţi 
liberali“, iar pe liberali îi numeau libertini si demagogi. 


Academia celor Zece. Vezi articolul lui Curzio Mala- 
parte, Una specie di accademia (Un fel de academie), în 
»Fiera Letteraria“ din 3 iunie 1928 : ,,Lavoro d’Italia“ ar 
fi plătit 150 000 de lire pentru romanul Lo Zar non è 
morto (Tarul n-a murit), scris în colaborare de Cei Zece. 
„Pentru «Romanul celor Zece», membrii Confederaţiei, 
în cea mai mare parte muncitori, au trebuit să plătească 
150 000 de lire. Pentru ce? Pentru surprinzătorul motiv 
că sînt zece autori şi pentru că printre Cei Zece figu- 
rează, în afară de președintele şi de secretarul general 
de la «Raduno», si secretarul national si doi membri din 
conducerea sindicatului autorilor si scriitorilor !... Ce 
huzur înseamnă sindicalismul lui Giacomo di Giacomo“. 
Malaparte mai scrie : „Dacă acei conducători, la care ne 
referim, ar fi fost fasciști, nu interesează dacă mai vechi 
sau mai noi, am fi urmat altă cale ca sà denuntàm risipa 
şi banditismul : ne-am fi adresat secretarului P.N.F. Dar 
fiind vorba de personaje neînscrise în partid, unii prea 
putin curati din punct de vedere politic si foarte com- 
promisi, alţii strecurati în sindicate în ceasul al doi- 
sprezecelea, am preferat să rezolvăm lucrurile fără 
scandal (!), cu aceste câteva cuvinte spuse în public“. 
Pasajul acesta face toţi banii. 

În articol mai este un atac viguros împotriva lui 
Bodrero, atunci subsecretar la Instructia publică și 
împotriva ministrului Fedele. În ,,Fiera Letteraria* din 
17 iunie, Malaparte publică un al doilea articol, Coda 
di umaccademia (Coada unei academii), în care atacă şi 
mai grav pe Bodrero si pe Fedele. (Fedele trimisese o 
scrisoare în chestiunea Salgari, ,,omul forte“ al sindi- 
catului scriitorilor, scrisoare care a făcut sà ridă o lume 
întreagă). 

„Fiera Letteraria“, devenită apoi „Italia Letteraria“, 
a fost întotdeauna, dar acuma devine tot mai mult o 
adevărată batjocură. Are doi directori, dar e ca si cum 
n-ar avea nici unul, iar secretarul ar cerceta poșta care 
soseşte, scoţind la întîmplare articolele de publicat. Partea 
curioasă este că cei doi directori, Malaparte si Angioletti, 
nu scriu în revista lor, ci preferă alte reviste. Stilpii 
redacţiei sînt Titta Rosa şi Enrico Falqui si, dintre cei 
doi, cel mai comic este ultimul care compilează Revista 
presei, topàind în dreapa si în stinga, fără busolă si 
fără idei. Angioletti pare destul de reţinut ca sà se 
arunce în vîltoare : nu are obrăznicia lui Malaparte. Este 
interesant de notat că „Italia Letteraria“ nu riscă să-și 
exprime părerile proprii şi așteaptă să se pronunţe mai 
întîi dulăii. Aşa s-a întîmplat cu Gli Indifferenti (Indi- 
ferentii) de Moravia, dar, mai grav, si cu Malagigi de 
Nino Savarese, o carte într-adevăr savuroasă, care n-a 
fost recenzatà decît dupà ce s-a clasat printre primele 
trei, la „premiul celor treizeci“, desi, în timpul acesta, 
nici nu fusese pomenită în paginile revistei „Nuova 
Antologia“. Contradicţiile acestui grup de zgîrie-hîrtie 
sînt într-adevăr distractive, dar nu merită să le notezi. 
Amintesc de Bandar Log?! din Cartea Junglei: ,,Vom 
face, vom drege“, etec., etc. 

„Fiera Letteraria“ a publicat, în numărul din 9 sep- 
tembrie 1928, un manifest, Pentru o uniune literară 
europeană, semnat de patru săptăminale literare : „Les 
Nouvelles Litterairesi din Paris, „La Fiera Letteraria“ 
din Milano, „Die Literarische Welt“ din Berlin, „La 
Gaceta Literaria“ din Madrid, în care se anunţa o anume 
colaborare europeană între literatii de la aceste patru 
reviste si cei din alte ţări europene, cu congrese anuale 
etc. Apoi, nu s-a mai vorbit nimic. 


Adelchi Baratono. A scris în al doilea număr al 
revistei „Glossa Perenne“ (care era condusă de Raffaele 
Garzia şi a început să apară în 1928—1929) un articol 
despre Novecentismo, care este foarte bogat în replici 

„batjocoritoare“. Între altele: „Arta si literatura unei 
epoci nu pot și nu trebuie să fie (!) decît acelea care 
corespund vieţii (!) şi gustului epocii si orice regrete, după 
cum n-ar mai putea să le schimbe inspiraţia şi forma, 
ar mai fi şi contrarii oricărui criteriu (!) istoric (!) şi, 
prin urmare, just (!)“. 

Viaţa și gustul unei epoci sînt însă un tot armonios 
sau, dimpotrivă, sînt pline de contradicții ? Si atunci, cum 
se verifică „corespondenţa“ ? Epocii Risorgimentului îi 
„corespundea“ Berchet sau părintele Bresciani ? Regretul 
tînguitor şi moralist ar fi desigur o prostie, dar se poate 
critica si judeca și fără să plingi. De Sanctis era un par- 
tizan hotărit al revoluţiei naţionale şi totuşi a știut să-l 
judece strălucit pe Guerrazzi, nu numai pe Bresciani. 
Agnosticismul lui Baratono nu este altceva decît lasitate 
morală şi civică. Dacă ar fi adevărat că este imposibil 
să-i judeci pe contemporani pentru că lipsesc obiecti- 
vitatea şi universalitatea, atunci critica ar trebui să-și 
închidă prăvălia, dar Baratono teoretizează numai propria 
sa incapacitate estetică şi filosofică si propria-i lasitate. 


Futuristii. !5 Un grup de scolari, care au fugit dintr-un 
colegiu de iezuiţi, au făcut un pic de tărăboi în pădurea 
vecină si au fost readusi sub cîrja episcopală de către 
pădurar. 


Novecentisti !6 si strapaesani. Barocul şi Arcadia adap- 
tate la timpurile moderne. Acelaşi Malaparte, care a 
fost redactor-şef la revista „900“ a lui Bontempelli, a 
devenit puţin mai tirziu „şeful şcolii“ strapaesanilor și 
bondarul care-l înteapà pe Bontempelli. 


Stracittà si strapaese !7. De confruntat în „Italia Lette- 
raria“, din 16 noiembrie 1930, scrisoarea deschisă a lui 
Massimo Bontempelli adresată lui G. B. Angioletti cu 
nota acestuia din urmă. (Il novecentismo è vivo o morto? 
(Novecentismul trăiește sau a murit ?). Scrisoarea a fost 

scrisă de Bontempelli îndată după numirea sa ca acade- 
mician si din fiecare cuvînt ţișneşte satisfacția autorului 
de a putea spune că i-a „făcut să muște tàrîna“ pe duş- 
manii săi : Malaparte si banda de la „Italiano“. Polemica 
aceasta a celor din curentul strapaese împortiva celor din 
curentul stracittà a fost pornită, după Bontempelli, 
din sentimente murdare şi josnice, lucru ce poate fi 
acceptat, tinînd seama de arivismul manifestat de Ma- 
laparte în toată perioada de după război; era lupta unui 
mic grup de literați „ortodocşi“ care se vedeau loviți de 
„concurența nelealà“ a  li:eraţilor deveniți scriitori la 
„Mondo“, ca Bontempelli, Alvaro etc., şi care au voit să 
dea rezistenței lor un conţinut de tendință ideologico- 
artistică culturală. 


Riccardo Bacchelli, Il Diavolo al Pontelungo (Diavolul 
la Pontelungo). Romanul acesta al lui Bacchelli a fost 
tradus în englezeşte de Orlo Williams, iar „Fiera Lette- 
raria“ din 27 ianuarie 1929 reproduce introducerea pe 
care Williams a făcut-o la traducerea sa. Williams no- 
tează că Il Diavolo al Pontelungo este „unul din puţinele 
romane adevărate, în sensul în care noi spunem roman 
în Anglia“, dar nu scoate în relief faptul (deși vorbeşte 
de cealaltă carte a lui Bacchelli Lo sa il tonno (O știe 
[peștele]ton) cà Bacchelli este unul dintre puţinii scriitori 
italieni care pot fi numiţi „moraliști“* în sensul englez si 
francez (de amintit că Bacchelli a fost colaborator la 
„La Voce“ si că, mai mult, pentru cîtăva vreme i-a fost 
director în absenţa lui Prezzolini). Îl numeşte însă 
raisonneur, ,,poet-savant“:  raisonneur, în sensul că 
întrerupe adesea acţiunea dramei cu comentarii despre 
mobilele acţiunii umane în general. (Lo sa il tonno este 
cartea tipică a lui Bacchelli ,,moralistul“ şi nu pare prea 
reușită). 

Într-o scrisoare către Williams, reprodusă în introdu- 
cere, Bacchelli dă următoarele explicaţii despre Diavolo : 
„În linii generale (!) materialul este scrict istoric (!) atât 

în prima, cît si în a doua parte. Sînt istorici (!) prota- 
gonistii, ca Bakunin, Cafiero, Costa. În înţelegerea epocii, 
a ideilor si a faptelor, am căutat sà fiu istoric în sens 
strict : revolutionarismul cosmopolit, originile vieţii poli- 
tice ale regatului italian, calitatea socialismului italian la 
început, psihologia politică a poporului italian și bunul 
său simţ ironic, machiavelismul său instinctiv şi realist 
[ar trebui spus mai degrabă guicciardinism în sensul 
omului lui Guicciardini despre care vorbește De Sanctis], 
etc. Izvoarele mele sînt experienţa vieţii politice pe care 
am trăit-o la Bologna, orașul cel mai susceptibil şi cel 
mai subtil, din punct de vedere politic, din Italia (tatăl 
meu era om politic, deputat liberal conservator) [judecata 
lui Bacchelli despre Bologna politică este în esenţă jusă, 
dar nu pentru popor, ci pentru clasele avute și intelec- 
tuale unite între ele împotriva satelor nelinistite si vio- 
lente în mod elementar; la Bologna, acele clase trăiesc 
într-o stare de permanentă panică socială, cu spaima unei 
jacquerie !* si teama ascute urechea politică], amintirile 
unora dintre ultimii supraviețuitori ai epocii Internatio- 
nalei anarhice (am cunoscut pe unul care a fost tovarășul 
și complicele lui Bakunin în evenimentele din Bologna 
de la 1874) si, în ceea ce priveşte cărţile, mai cu seamă 
capitolul profesorului Ettore Zoccoli din cartea sa despre 
anarhie si caietele lui Bakunin pe care istoriograful 
austriac al anarhiei, Nettlau, le-a retipàrit în foarte rara 
sa biografie publicată în puţine exemplare. Francezul [în 
realitate era elveţian] James Guillaume vorbește și el 
despre Bakunin si Cafiero în lucrarea sa despre Inter- 
naţională, pe care eu n-o cunosc, dar de care cred că mă 
depărtez în diferite puncte importante. Lucrarea aceasta 
a făcut parte (!) dintr-o polemică posterioară despre 
pungàsia de la Locarno, de care eu nu m-am ocupat 
[totusi aceastà polemicà a reliefat caracterul lui Bakunin 
si prin urmare si legăturile lui cu Cafiero]. Vorbeşte de 
lucruri meschine gi de chestiuni de bani [ptiu !]. Cred că 
Herzen a scris, în memoriile lui, cuvintele cele mai juste 
şi mai umane despre personalitatea schimbătoare, neli- 

nistità şi confuză a lui Bakunin. În concluzie, cred cà pot 
să vă spun că această carte se bazează pe o concepţie 
substanţial istorică. Cum şi cu ce sentiment artistic am 
putut să dezvolt acest material european (!) si reprezen- 
ta iv este un lucru a cărui apreciere nu mă priveşte pe 
mine“. 

Il diavolo al Pontelungo trebuie pus laolată cu Pietro 
e Paolo al lui Sobrero, pentru clarobscur, în eseul despre 
Nepotini di padre Bresciani. De altfel, în Bacchelli e mult 
brescianism, nu numai politico-social, ci si literar: „La 
Ronda‘ a fost o manifestare de iezuitism artistic. 


Jahier, Raimondi si Proudhon. Articolul lui Giuseppe 
Raimondi Rione Bolognina (Cartierul  Bolognina) din 
„Fiera Letteraria“, din 17 iunie 1928, are ca motto aceste 
cuvinte ale lui Proudhon : ,,La pauvreté est bonne, et 
nous devons la considerer comme le principe de notre 
allégresse“ 19. 

Articolul este un fel de manifest ,,ideologico-autobio- 
grafic“ şi culminează în aceste fraze : „Ca oricărui mun- 
citor şi ca oricărui fiu de muncitor mi-a fost întotdeauna 
clar sensul diviziunii în clase sociale. Eu voi rămîne, din 
păcate (sic), între cei ce muncesc. De cealaltă parte sînt 
cei pe care eu pot să-i respect, pentru care pot să amo 
sinceră gratitudine (!) ; dar ceva mă împiedică să pling (!) 
cu ei si nu reușesc să-i Îmbràtisez cu spontaneitate (!). 
Sau mă fac sà mă sfiesc (!), sau îi dispreţuiesc“. Frumos 
mod de a prezenta o formă superioară de demnitate 
muncitorească ! 

„Revoluţiile s-au făcut întotdeauna în suburbii si 
nicăieri poporul nu e așa de tînăr, dezbàrat de orice 
tradiție, dispus să urmeze o mişcare neasteptatà de pa- 
siune colectivă ca în suburbiile care nu mai sînt oraș și 
nu sint încă nici sat... De aici, în cele din urmă, se va 
naşte o nouă civilizaţie şi o istorie care va avea spiritul 
de revoltă şi de reabilitare seculară propriu popoarelor 
pe care numai morala epocii moderne le-a făcut demne. 
Se va vorbi despre ea așa cum astăzi se vorbeşte despre 

Risorgimentul italian si despre independenţa americană. 
Muncitorul are gusturi simple : se instruieste cu fasci- 
colele săptămiînale «Descoperirile ştiinţei» si «Istoria 
Cruciadelor». Mentalitatea lui va rămîne mereu aceeași : 
puţin atee și garibaldină ca aceea a cercurilor culturale 
suburbane şi a Universităţilor populare... Lăsaţi-i defec- 
tele lui, scutiti-1 de ironiile voastre. Poporul nu ştie să 
glumească. Modestia lui este adevărată, ca și încrederea 
lui în viitor“. (Foarte cromolitografic, dar după moda 
unui Proudhon inferior, chiar si în tonul axiomatic si 
peremptoriu). 

În „Italia Letteraria“ din 21 iulie 1929, același Rai- 
mondi vorbeşte despre respectuoasa sa prietenie pentru 
Piero Jahier si despre convorbirile lor: ,...Îmi vorbeşte 
despre Proudhon, despre însemnătatea și despre modestia 
sa, despre influenţa pe care ideile sale au exercitat-o în 
lumea modernă, despre importanţa care li s-a acordat 
acestor idei într-o lume condusă de munca social orga- 
nizată, într-o lume în care conştiinţa oamenilor se dez- 
voltă si se perfecţionează tot mai mult în numele muncii 
si al intereselor ei. Proudhon a făcut un mit, uman si 
viu, din aceste biete (!) interese. Admiratia mea pentru 
Proudhon e mai degrabă sentimentală, instinctivă, ca o 
afecţiune şi ca un respect pe care eu le-am moştenit, care 
mi s-au transmis cînd m-am născut. Admiratia lui Jahier 
porneşte toată de la intelect, este rezultatul studiului si 
de aceea (!) foarte profundă“. 

Acest domn Giuseppe Raimondi era un poseur mo- 
derat cu „admiraţia sa moștenită“ : găsise unul din cele 
o sută de chipuri de a se distinge printre tineretul literar 
de azi, dar de cîţiva ani nu se mai aude vorbindu-se 
despre el. (Bolognez : colaborează cu Leo Longanesi la 
„Italiano“, apoi este în mod violent si dispretuitor deza- 
vuat de Longanesi, ,,rondist‘). 


Enrico Corradini. În 1928 a fost retipărită, în Co- 
lecţia teatrală Barbera, Carlotta Corday de E. Corradini, 
care, în 1907 sau 1908, cînd a fost scrisă, a avut o pri- 

mire catastrofală si a fost retrasă de pe scene. Corradini 
a tipărit drama cu o prefaţă (retipărită si ea în ediţia 
Barbera) în care acuza de dezastru un articol din 
„Avanti“ ! care sustinuse că el, Corradini, a vrut să 
defàimeze Revoluţia franceză. Prefaţa lui Corradini tre- 
buie să fie interesantă şi din punct de vedere teoretic, 
pentru redactarea acestui capitol despre brescianism, 
fiindcă autorul pare să facă deosebire între „politica mă- 
runtà“ si „marea politică“ în „tezele“ cuprinse în lucrările 
de artă. Fireşte, lui Corradini, care face „politică mare“, 
n-ar fi trebuit să i se aducă acuzaţia, ce i s-a adus, de 
„politicianism“ în domeniul artistic. Dar problema este 
alta : este vorba să vedem dacă în operele de artă există 
o pătrundere de elemente extraartistice, fie că sînt de 
bună sau de proastă calitate, adică dacă este vorba de 
„artă“ sau de oratorie cu scopuri practice. Și toată opera 
lui Corradini este de tipul acesta : nici un fel de artă şi 
chiar proastă politică, adică simplă retorică ideologică. 

Trebuie să fie văzute ziarele care-l comemorează 
(Corradini a murit la 10 decembrie 1931). Trebuie văzută 
teoria lui Corradini despre „națiunea proletară“ în luptă 
cu naţiunile plutocrate și capitaliste, teorie care a servit 
de punte sindicalistilor ca să treacă la naționalism înainte 
şi după războiul din Libia. Teoria trebuie să fie legată 
de emigrarea unor mari mase de ţărani în America si prin 
urmare cu problema „meridională“. 


Antonio Fradeletto. Fost radical mason, convertit apoi 
la catolicism. Era un publicist retoric, sentimental, orator 
la ocazii mari; reprezenta tipul vechii culturi italiene 
care tinde, pare-se, să dispară în forma aceasta primitivă, 
pentru că tipul s-a universalizat şi s-a deformat. Scriitor 
pe teme artistice, literare și „patriotice“. Tocmai în 
aceasta consta tipul : că patriotismul nu era un sentiment 
răspîndit şi înrădăcinat, starea de spirit a unei pături na- 
tionale, un fapt precis, ci o „specialitate oratorică“ a unei 
serii de „personaje“ (vezi-l pe Cian, de exemplu), o cali- 
ficare profesională, ca să spunem așa. 

Să nu-i confundàm cu naționaliștii, desi Corradini a 
aparţinut acestui tip si prin aceasta s-a deosebit de 
Coppola şi chiar de Federzoni. Nici chiar D'Annunzio nu 
a intrat perfect în această categorie. 

Important este faptul că ar fi foarte greu să-i explici 
unui străin, îndeosebi unui francez, în ce constă acest tip 
care este legat de dezvoltarea particulară a culturii şi 
formaţiei naţionale italiene. Nici o comparaţie posibilă, 
de exemplu, cu Barres si cu Péguy. 


Mario Puccini, Cola o ritratto dell’italiano (Cola sau 
portretul italianului)*. Cola este un ţăran toscan care a 
făcut parte din milițiile teritoriale în timpul războiului 
şi prin care Puccini ar vrea sà ne reprezinte pe ,,vechiul 
italian“ etc. : ,,...caracterul lui Cola, fără reacţii, dar fără 
entuziasme, capabil să-şi facă propria datorie si chiar în 
stare să făptuiască un act de vitejie, dar din supunere şi 
din necesitate si cu un gingas respect pentru propria-i 
piele, convins şi nu prea de necesitatea războiului, dar 
fără nici o bănuială despre valorile eroice: tipul unei 
conștiințe, dacă nu complet surdă, desigur pasivă la exi- 
gentele ideale, între bigotă şi lenese, care nu ţine să pri- 
vească dincolo de „ordinele guvernului“ si de modestele 
funcțiuni ale vieţii individuale, într-un cuvînt mulţumit 
cu o existență terestră fără să aibă ambiția culmilor 
înalte“.** 


Ardengo Soffici. Filiatia romanului Lemmonio Boreo 
din Jean-Christophe al lui Romain Rolland. De ce a fost 
întrerupt Lemmonio Boreo? Tràsàtura donquijotescă a 
romanului Lemmonio Boreo este exterioară şi artificială. 
Romanului îi lipseşte, în realitate, substanța epico-lirică : 
este o însiruire de mici întîmplări, nu un organism. 


* Casa editoare Vecchioni, Aquila 1927. p . . 
** Din recenzia publicată în „Nuova Antologia“ din 16 martie 1928, 


p. 270. 

Ar putea exista în Italia o carte ca Jean Christophe ? 
Jean Christophe, dacă ne gîndim bine, încheie o întreagă 
perioadă a literaturii populare franceze (de la Les Misé- 
rables la Jean Christophe). Conţinutul său îl depăşeşte pe 
acela al perioadei precedente : de la democraţie la sin- 
dicalism. Jean-Christophe este o încercare de roman 
„sindicalist“, dar nereușită. Rolland nu era de loc un 
antidemocratic, desi suferise puternic influentele morale 
si intelectuale ale bunelor vremuri sindicaliste. 

Care era atitudinea lui Soffici din punct de vedere 
national-popular ? O exteriorizare donquijotescă fără ele- 
mente reconstructive, o criticà superficialà si estetistà. 


Giulio Bechi. Mort la 28 august 1917 pe front *. Mario 
Puccioni * scrie: „Mentalitatea parlamentarilor sardi- 
nieni a voit să vadă în Caccia grossa (Vinàtoare de ani- 
male mari) numai un atac nemilos împotriva anumitor 
obiceiuri si persoane si a reuşit să-i provoace zile grele, 
după cum spunea Giulio în graiul lui napoletan, prin 
două luni de arest în fortăreața Belvedere“, ceea ce nu 
este cu totul exact. Se pare că Bechi a fost provocat la 
duel pentru că „a vorbit de rău femeile sardiniene“ si 
ca urmare a fost pedepsit de autoritățile militare pentru 
că s-a pus În situația de a fi provocat la duel. 

Bechi a fost în Sardinia cu regimentul 67 infanterie. 
Chestiunea conduitei lui Bechi în reprimarea asa-zisului 
banditism din regiunea Nuoro, cu măsuri de stări de 
asediu, ilegale, populația fiind tratată ca negri, cu arestări 
în masă de bătrîni si copii, rezultă din tonul general al 
cărții si chiar din titlul ei si este mai complexă decît i 
se pare lui Puccioni. Acesta caută să scoată în relief 
felul în care a protestat Bechi împotriva stării de părăsire 


* De cercetat ziarele si revistele vremii: despre el a scris Guido 
Biagi în „Marzocco“. Cfr. Profili e caratteri (Profiluri si caractere) di 
Ermenegildo Pistelli. 

** Militarismo e italianità negli scritti di Giulio Bechi (Militarism si 
italianitate în scrierile lui Giulio Bechi), în Marzocco" din 13 iulie 1930. 

în care era lăsată Sardinia si cum a exaltat virtutile na- 
tive ale sardinienilor. Cartea aratà însà cum a profitat 
Bechi de ocazie ca sà facă literatură mediocră din eve- 
nimente grave si triste pentru istoria naţională. 

De cercetat articolasul lui Croce („I Seminatori“ 
<Semănătorii> de G. Bechi), reprodus în Conversazioni 
critiche (Conversaţii critice), seria a doua, pp. 348 si urm. 
Croce judecă favorabil romanul acesta si, în general, 
opera literară a lui Bechi, îndeosebi Caccia grossa, desi 
face distincţie între partea ,,programaticà si apologeticà" 
a cărţii şi partea mai clar artistică si dramatică. Dar 
Caccia grossa nu este în mod esenţial o carte de politi- 
cian și încă una din cele mai rele din câte se pot imagina? 


Lina Pietravalle. Din recenzia scrisă de Giulio Marzot 
despre romanul Le catene (Lanţurile) de Pietravalle 
(Mondadori, 1930, 320 p.) *. 

„Felicia răspunde celui care o întreabă cu ce senti- 
ment ia parte la viața țăranilor: «li iubesc asa cum 
iubesc pămîntul, dar nu voi amesteca pămîntul cu pîinea 
mea». Există, prin urmare, conştiinţa unei separatii : se 
admite că si ţăranul poate să aibă demnitatea sa (!) 
umană, dar este îngrădit de limitele condiţiei sale 
sociale“. 

Marzot a scris un studiu despre Verga si este cîte- 
odată un critic inteligent. Ar fi de cercetat următorul 
lucru : dacă nu cumva, cu pretenţiile sale de obiectivi- 
tate ştiinţifică si experimentală, materialismul francez 
conţinea, în germen, poziţia ideologică ce a avut apoi o 
mare dezvoltare în naturalismul sau realismul provincial 
italian şi îndeosebi la Verga : lumea de la ţară e văzută 
cu „detaşare“, ca „natură“ extrinsecă sentimental scrii- 
torului, ca spectacol etc. Este poziția din Eu și fiarele a 
lui Hagenbeck. În Italia, pretenţia „naturalistă“ a obiec- 
tivitàtii experimentale a scriitorilor francezi, care avea 


* În „Nuova Italia“ din 20 noiembrie 1930. (N.ed.it.). 

o origine polemică împotriva scriitorilor aristocrati, s-a 
altoit pe o poziţie ideologică preexistentă, după cum se 
vede din I promessi sposi, în care există aceeaşi „deta- 
sare‘ față de elementele populare, detaşare abia voalatà 
de un binevoitor surîs ironic si caricatural. Prin aceasta, 
Manzoni se deosebeşte de Grossi, care în Marco Visconti 
nu ia în zeflemea pe oamenii din popor, şi chiar de 
d'Azeglio din Memorie (Memorii), cel puţin în ceea ce 
privește notele despre populaţia din burgurile romane. 


Ugo Bernasconi. Scriitor de maxime morale, nuvelist, 
critic de artă şi, cred, pictor. Colaborator la „Viandante“ 
a lui Monicelli și prin urmare de o anumită tendinţă. 
S-ar putea extrage cî:eva din cele mai bune maxime ale 
sale. „A trăi înseamnă, întotdeauna, a te adapta. Dar a 
te adapta la ceva ca să salvezi altceva. În această alter- 
nativă se formează și se manifestă întreg caracterul unui 
om“. 

„Adevăratul Babel nu este atît acolo unde se vorbesc 
limbi felurite, ci acolo unde toţi cred că vorbesc aceeași 
limbă si fiecare dă aceloraşi cuvinte un înţeles deosebit“. 

„Atit de mare este valoarea gîndirii teoretice pentru 
o activitate utilă încît, citeodatà, poate să dea roade bune 
și cea mai nàatîngà dintre teorii care este aceasta: nu 
teorii, ci fapte“ (,,Pégaso“ din iunie 1933). 


Pijama infamà. Bruno Barilli numeşte, într-un articol 
din „Nuova Antologia“ (16 iunie 1929), uniforma din în- 
chisori „acel soi de pijama infamă“. Dar poate că multe 
din felurile de a vedea si a gîndi în legătură cu lucrurile 
privitoare la închisori s-au schimbat. Pe cînd eram în 
închisoarea din Milano am citit în ,,Domenica del Cor- 
riere“ o „carte poştală a publicului“ care spunea apro- 
ximativ următoarele : „Doi se întîlnesc în tren si unul 
spune că a fost douăzeci de ani în puşcărie. — Desigur 
din motive politice — spune celălalt“. Dar poanta epi- 
gramatică nu e în răspunsul acesta, cum ar putea să 
pară din redare. Din „cartea poştală“ reiese că a fi fost 

în puşcărie nu mai trezește repulsie, pentru cà ai fi putut 
fi din motive politice. Si „cărţile postale ale publicului“ 
sint unul din documentele cele mai tipice ale bunului- 
simţ popular italian. Barilli e mai prejos pînă şi față de 
acest bun-simţ : filistin pentru filistinii clasici ai revistei 
„Domenica del Corriere“. 


Riccardo Balsamo-Crivelli. În legătură cu „cărțile 
postale ale publicului“ din ,, Domenica del Corriere“ 
merită să fie notată această propoziţie incidentă a dom- 
nului Domenico Claps („D'Italia che scrive“, iunie 1929) 
într-un articol despre Riccardo Balsamo-Crivelli (care în 
titlu si în sumar e confundat cu Gustavo !) : „Cine i-ar 
fi spus cà această carte /Cammina... cammina... (Mergi... 
mergi...)] va fi adoptată ca text de limbă la Universitatea 
din Frankfurt ?“ 

Vai de el! din moment ce înainte de război la Uni- 
versitatea din Strasbourg erau folosite ca text de limbà 
„cărţile postale ale publicului“ ! Fireşte, prin Universi- 
tate trebuie să înţelegem numai seminarul de filologie 
romanică ; nu profesorul alege textul, ci numai lectorul 
de italiană care poate fi un simplu student universitar 
italian, iar prin „text de limbă“ trebuie să înţelegem 
textul care să dea studenţilor un model de limbă vorbită 
de media italienilor si nu de limba literară sau artistică. 
Alegerea „cărților poştale ale publicului“ e deci foarte 
înteleaptà şi domnul Domenico Claps este si el un „italian 
meschin“, căruia Balsamo-Crivelli ar trebui să-i trimită 
martori. 


Tommaso Gallarati-Scotti. Din volumul său de nuvele 
Storie dell’ amor sacro e profano (Povestiri despre iubirea 
sacrà si profanà) trebuie amintità povestirea în care este 
vorba despre trupul unei prostituate maure, adus în 
Italia meridională de un baron cruciat, și pe care 
populaţia îl adoră ca pe moaștele unei sfinte. Considera- 
tiile lui Gallarati-Scotti, care totuşi a fost un ,,moder- 
nist“ antiiezuit, sînt uluitoare. Şi toate acestea după 

nuvela boccaccescă despre fratele Cipolla si romanul 
portughezului Eca de Queiroz, La reliquia, (Relicva), 
tradus de L. Siciliani (ed. Rocco Carabba, Lanciano) si 
care este tot o imitatie dupà Cipolla boccaccesc. Bollan- 
distii 2° sînt demni de respect pentru cà au contribuit cel 
puţin la extirparea unor superstitii (desi cercetările lor 
rămîn închise într-un cerc foarte restrîns si servesc mai 
ales ca să-i facă pe intelectuali să creadă că Biserica 
combate falsificările istorice). Estetismul iezuit folcloristic 
al lui Gallarati-Scotti este revoltător. 

E de amintit dialogul, reprodus de Wickham Steed, 
în Memoriile sale, dintre un tînăr protestant si un car- 
dinal în legătură cu sfîntul Gennaro, precum si notita 
lui Benedetto Croce la scrisoarea lui Georges Sorel în 
legàturà cu o convorbire pe care a avut-o cu un preot 
napoletan despre sîngele sfintului Gennaro. (La Napoli 
existà, se pare, alte trei sau patru locuri cu sînge care 
fierbe „în mod miraculos“, dar acestea nu sînt ,,exploa- 
tate“ pentru ca să nu discrediteze sîngele sfîntului Gen- 
naro care este foarte popular). 

Figura literarà a lui Gallarati-Scotti intrà în racursiu 
printre nepoţeii părintelui Bresciani. 


Cardarelli și „La Ronda“. Nota lui Luigi Russo despre 
Cardarelli în „Nuova Italia“ din octombrie 1930. Russo 
găsește în Cardarelli tipul (modern-fosil) asemănător aba- 
telui Vito Fornari din Napoli în raport cu De Sanctis: 
Dicţionarul „della Crusca“, Contrareforma, Academia, 
reacţiunea etc. Despre „La Ronda“ și despre aluziile 
la viaţa practică din anii 1910—’20—’21, sà se cerceteze 
Lorenzo Montano, Il Perdigiorno (Pierdevară), ediţia 
ziarului „Italiano“, Bologna, 1928 (în volum sînt strînse 
notele de actualitate pe care Montano le-a publicat în 
„La Ronda"). 


Valentino Piccoli. Despre Piccoli va fi util să amintim 
cunoscuta lucrare Un libro per gli immemori (O carte 

pentru uituci) (în „Libri del giorno“ din octombrie 1928) 
în care recenzează cartea lui Mario Giampaoli, 1919 *. 

Piccoli foloseste pentru Giampaoli aceleasi adjective 
pe care le foloseste si pentru Dante, pentru Leopardi ca 
si pentru oricare alt mare scriitor cu care el îsi petrece 
timpul ca să-i acopere cu balele lui. Revine adesea adjec- 
tivul „auster“, „pagini de antologie“ etc. 


Intelectuali sicilieni. Este interesant grupul „Ciclope'“ 
din Palermo; Mignosi, Pignato, Sciortino etc. Relaţiile 
acestui grup cu Piero Gobetti. 


Animalele sărace. După Luigi Tonelli (,,L'Italia che 
scrive“, martie 1932, Pietro Mignosi), în volumul Epica 
e santità (Epicà și sfințenie) al lui Mignosi (Palermo, 
Priulla, 1925) ar fi o „foarte frumoasă“ „poezie, cam în 
maniera lui Rimbaud, în care laudă animalele sărace“ si 
citează : „viermi si şoareci, muşte, păduchi si poeti, pe 
care toate armele pămîntului nu reuşesc să-i extermine“. 


Portretul ţăranului italian. De cercetat în Fiabe e 
leggende popolari (Povești si legende populare) a lui 
Pitré (p. 247), o istorioară populară siciliană căreia îi 
corespunde (după Domenico Bulferetti în ,,Fiera Lette- 
raria“ din 28 ianuarie 1928) o xilografie din vechile tipă- 
rituri italiene, în care se vede Dumnezeu dînd din cer 
următoarele ordine: Papei: „tu roagă-te“, împăratului : 
„tu apără“; ţăranului: „iar tu trudeşte“. 

Spiritul istorioarelor populare ne arată concepţia 
despre sine și despre poziţia sa în lume pe care țăranul 
s-a resemnat s-o adopte din religie. 


Artă catolică. Într-un articol „Domande su un’arte 
cattolica“ (Întrebări despre o artă catolică), publicat în 
Avvenire d'Italia“ si rezumat în ,,Fiera Letteraria“ din 
15 ianuarie 1928, Edoardo Fenu reproseazà ,,aproape 
tuturor scriitorilor catolici“ tonul apologetic. „Apărarea 
(!) credinţei trebuie să izvorască din fapte, din procesul 


* Roma — Milano, Libreria del Littorio, în 16°, 335 p. cu 40 de 
ilustraţii în afara textului. 

critic (!) si natural al povestirii ; trebuie, cu alte cuvinte, 
să fie, in mod manzonian, «sucul» artei însăşi. Este evi- 
dent (!) cà un adevărat (!) scriitor catolic nu se va duce 
sà se loveascà cu fruntea de peretii opaci (!) ai ereziei, 
morale sau religioase. Un catolic, prin simplul fapt (!) 
că este catolic, este învestit (!) [din afară ?] cu acel spirit 
simplu și profund care, trecînd în paginile unei povestiri 
sau ale unei poezii, va face din arta sa (!), o artă pură, 
senină, deloc pedantă. Este prin urmare (!) cu totul inutil 
să insiste la orice întoarcere de pagină ca să ne facă să 
înţelegem că scriitorul are un drum pe care vrea să ne 
poarte, are o lumină ca să ne ilumineze. Arta catolică 
va trebui (!) să se pună în situația de a fi ea însăși 
drumul și lumina, fără să se rătăcească printre ciupercile 
[numai melcii se pot rătăci printre ciuperci] zadarnicelor 
dăscăleli si ale avertismentelor nefolositoare. [în litera- 
tură]... în afară de cîţiva oameni, Papini, Giuliotti, si 
într-un anume sens şi Manacorda, bilanțul e aproape 
falimentar. Şcoli ?... ne verbum quidem. Scriitori ? Da, 
dacă vrem sà fim indulgenti, s-ar putea scoate citeva 
nume, dar cîtă osteneală ca să-i extragi cu macaraua! 
Afară de cazul că vrem să-i dăm diplomă de catolic lui 
Gotta sau să-l calificăm ca romancier pe Gennari sau să 
aplaudăm mulţimea nenumărată de parfumaji si dichisiti 
scriitori si scriitoare pentru domnișoare“. 

Multe contradicții, improprietàti si naivitàti natîngi 
în articolul lui Fenu. Dar concluzia implicità este justà : 
catolicismul este steril pentru artă, adică nu există si nu 
pot să existe „suflete simple și sincere“ care să fie 
scriitori culti si artisti rafinati si disciplinati. Catolicis- 
mul a devenit pentru intelectuali un lucru foarte dificil, 
care nu se poate lipsi, chiar în propria-i intimitate, de o 
apologeticà minuțioasă si pedantă. Lucrul acesta este 
vechi : îşi are originea în Conciliul de la Trento şi în 
Contrareformă. „A scrie“, de atunci încoace, a devenit 
periculos, mai ales cînd e vorba de lucruri şi sentimente 
religioase. De atunci Biserica a folosit un dublu metru 
pentru a măsura ortodoxia. A fi „catolic“ a devenit un 

lucru foarte usor si foarte greu în acelasi timp. E foarte 
uşor pentru popor căruia nu i se cere decit „să creadă“, 
în general, si să aibă respect faţă de practicile cultului : 
nici o luptă efectivă și eficace împotriva superstitiilor, 
împotriva devierilor intelectuale si morale, decît dacă 
sînt „teoretizate“. În realitate, un ţăran catolic poate fi, 
intelectual vorbind, fără să-şi dea seama, protestant, or- 
todox, idolatru : e suficient să spună că e „catolici, Nici 
intelectualilor nu li se cere mai mult dacă se limitează 
la practicile exterioare ale cultului; nu li se cere nici 
măcar să creadă, ci numai să nu dea un exemplu rău, 
neglijind „sfintele taine“, în special cele mai vizibile şi 
care cad astfel sub controlul popular : botezul, căsătoria, 
înmormîntarea (împărtăşania etc.). 

Este însă foarte greu să fii intelectual activ „catolic“ 
si „artist“ catolic (în special romancier si chiar poet), 
pentru că ţi se cere un bagaj enorm de noţiuni despre 
enciclice, contraenciclice, scrisori papale, scrisori apos- 
tolice etc., iar deviatiile de la linia bisericească ortodoxă 
au fost atît de multe în decursul istoriei si atit de subtile 
încît e lucru foarte ușor să cazi în erezie sau într-o 
jumătate sau într-un sfert de erezie. Sentimentul religios 
pur a fost disecat. Trebuie să fii doctrinar ca să scrii 
„ortodox“. De aceea, religia nu mai este un sentiment 
nativ în artă: este un motiv, un punct de plecare. Si 
literatura catolică poate să aibă de alde părintele Bres- 
ciani sau Ugo Mioni, dar nu mai poate avea un Sfîntul 
Francisc, un Passavanti, un Thomas a Kempis ; poate fi 
„biserică militantă“, propagandă, agitaţie, dar nu mai 
poate fi naiva efuziune de credinţă care nu este necon- 
trazisă, ci polemizatà, chiar si în adîncul acelora care sîn: 
sincer catolici. 

Exemplul lui Manzoni ar putea fi adus ca dovadă. 
Cite articole despre Manzoni a publicat „Civiltă Cattolica“ 
în cei optzeci si patru de ani de viaţă și cîte despre 
Dante ? În realitate, catolicii cei mai ortodocși se feresc 
de Manzoni şi vorbesc despre el cît pot mai puţin: de- 
sigur nu-l analizează cum fac cu Dante și cu alţi cîţiva. 

Scriitori ,,tehnic“ catolici. E demnà de remarcat lipsa 
de scriitori catolici în Italia, lipsà care-si are ratiunea ei 
de a fi în faptul că religia este aesprinsă de viaţa mili- 
tantă în toate manifestările ei. Înţelegem „scriitori“ care 
să aibă o oarecare demnitate intelectuală și care să pro- 
ducă opere de artă, dramă, poezie, roman. 

L-am mai menţionat pe Gallarati-Scotti pentru o tră- 
sătură caracteristică din Storie dell’amor sacro e del- 
l'amor profano, care are o demnitate artistică, dar care 
miroase a modernism. 

Paolo Arcari (mai cunoscut ca autor de studii literare 
si politice, de altfel fost director al revistei liberale 
„L'Azione Liberale“ din Milano, dar care a scris şi cîteva 
romane). 

Luciano Gennari (care scrie în limba franceză). Nu 
este posibilă o comparatie între activitatea artistică a 
catolicilor francezi (şi nivelul literar) şi aceea a italieni- 
lor. Crispolti a scris un roman de propagandă, Un duello 
(Un duel). ` 

În realitate, catolicismul italian este steril în dome- 
niul literar ca si în alte domenii ale culturii (de cercetat 
Missiroli, Date a Cesare... (Dați lui Cezar...). 

Maria Di Borio (de amintit episodul tipic pentru Di 
Borio din timpul conferinţei indienei Arcandamaia despre 
valoarea religiilor etc.). Grupul florentin de la ,,Fronte- 
spizio', condus de Papini, desfăşoară o activitate literară 
catolică extremistă, ceea ce este o confirmare a indife- 
rentismului clasei intelectualilor față de concepţia reli- 
gioasă. 


Scriitori „tehnic“ brescianiști. Pentru acești scriitori 
trebuie văzut Giovanni Casati, Scrittori cattolici italiani 
viventi. Dizionario bio-bibliografico ed indice analitico 
delle opere (Scriitori catolici italieni în viață. Dicţionar 
bio-bibliografic si indice analitic al operelor), cu prefaţă 
de Filippo Meda”. 


* Milano, Romolo Ghirlanda editore, Via Unione, 7, in 89, 
VII — 112 p. 

Va trebui să fie văzute si posibilele ediţii succesive 
ale acestui dicţionar şi va trebui să fie confruntate între 
ele spre a controla adaosurile sau omisiunile voite. 

Don Giovanni Casati este specialistul catolic în bio- 
bibliografie. Conduce „Rivista di Letture“ care sfătuiește 
ce cărți trebuie să fie citite si ce cărţi nu, si ce cărți 
trebuie să fie cumpărate de particulari şi de bibliotecile 
catolice ; redactează un repertoriu Scrittori d’Italia dalle 
origini fino ai viventi (Scriitori din Italia de la origini 
pină la cei în viaţă) în ordine alfabetică (după articolul 
din „Civiltă Cattolica“ din 2 martie 1929, din care iau 
aceste date, au apărut pînă acum literele A şi B); a scris 
un volum Saggi di libri letterari condannati dall’Indice 
(Mostre de cărţi condamnate de Indice). 

În dictionarul Scrittori cattolici italiani viventi sînt 
înregistraţi 591. Unii n-au răspuns la apel. Casati, în cazul 
scriitorilor care îşi publică operele la edituri necatolice, 
le-a interpretat tăcerea „ca o rugăciune tacită de a nu-i 
trece în dicţionar“. Ar trebui văzut de ce au fost solici- 
tati : pentru că erau „botezați“ sau fiindcă în cărţile lor 
apărea un caracter strict si mărturisit „catolic“ ? 

„Civiltă Cattolica“ spune că lipsesc din Dicționar, de 
exemplu, Gaetano De Sanctis, Pietro Fedele și „nu puțini 
alti profesori universitari si scriitori de valoare“. De Sanctis 
este desigur un scriitor „catolic“, voit, mărturisit catolic, 
dar Pietro Fedele ? Poate sà fi devenit în ultimii ani, 
pentru că sigur n-a fost, cel puţin pînă în 1924. Rezultă 
prin urmare că acest criteriu în fixarea „catolicităţii“ n-a 
fost prea riguros si că s-a făcut voit o confuzie între 
„catolici“ scriitori şi scriitori „catolici“. 

În Dicţionar nu sînt incluși ziariştii si publicistii care 
n-au publicat vreo carte. Astfel nu apare contele Della 
Torre, directorul ziarului ,,L’Osservatore Romano“ si nici 
Calligari (Mikros) directorul revistei ,,L'Unità Cattolica" 
{mort de curînd). Unii s-au scuzat „din modestie“... Care 
sint „convertiţii“ trecuţi în Dicţionar ? (Tipi ca: Papini, 
Giuliotti, Mignosi, etc.). 

„Civiltă Cattolica“ spune: „De la război încoace se 
manifestă o anume redesteptare a conştiinţei religioase 
la scriitorii contemporani, un interes neobişnuit pentru 
problemele religioase, o orientare mai frecventă spre 
Biserica romano-catolică, la care [orientare] vor fi contri- 
buit desigur, si nu putin, convertitii cuprinși în Dicţio- 
narul lui Casati‘. 

Din cei 591 scriitori catolici italieni în viatà, 374 
(„dacă nu greşim“, scrie „Civiltà Cattolica“) sînt oameni 
ai bisericii, preoți si călugări, printre care trei cardinali, 
nouă episcopi, trei sau patru abati (fără să-l mai nu- 
mărăm pe Pius XI) 217 sînt laici, dintre care 49 femei: 
o singură femeie este călugăriţă. 

„Civiltà Cattolica“ notează cîteva erori. Există un 
„Katolischer Literaturkalender“ (ed. Herder, Freiburg i 
B., 1926) care înregistrează 5313 scriitori catolici ger- 
mani. Pentru Franţa, „L'Almanach catholique français“ 
(publicat de Bloud et Gay, Paris, încă din 1920) publică 
un mic dicţionar cu principales personnalités catholi- 
ques 22. Pentru Anglia, „The Catholic Who's Who“, 1928 
(London, Burns Oates and Washbourne). 

„Civiltă Cattolica“ își urează ca, lărgindu-se cadrul 
(includerea ziariştilor si publicistilor) si învingînd rezerva 
»modestilor“, lista italiană să se dubleze, ceea ce ar fi 
încă prea putin. Partea curioasă este că „Civiltă Catto- 
lica“ vorbeşte de „a-i scoate pe unii din cuibul propriei 
modestii“ şi se referă „la orientalistul prof. P. S. Ri- 
vetta‘, care, dacă este modest ca „orientalist“ si ca prof. 
P. S. Rivetta, nu este desigur modest ca ,,Toddi“, omul 
de spirit de la ,,Travaso delle Idee“ si ca redactor al 
publicaţiei „Via Vittorio Veneto“ pentru garțonnes si 
pentru frecventatorii cafenelelor de lux şi pentru snobs. 

Este de relevat faptul că de cîțiva ani scriitorii ca- 
tolici, în sensul strict al cuvîntului, caută să se organizeze 
separat, să formeze o corporație solidară, se controlează 
si se exaltă printr-o întreagă serie de publicații si de 
iniţiative. Motivul acestei atitudini militante şi adesea 

agresive este legat de noua situatie pe care catolicismul 
a cucerit-o legal si oficial în ţară. 


Alessandro Luzio. Articolul lui A. Luzio din ,, Corriere 
della Sera“ din 25 martie 1932 (La morte di Ugo Bassi e 
di Anita Garibaldi (Moartea lui Ugo Bassi și a Anitei 
Garibaldi) în care se încearcă o reabilitare a părintelui 
Bresciani. 

Operele lui Bresciani „nu pot, la urma urmei, în 
ceea ce privește cuprinsul, să fie lichidate cu condamnări 
sumare“. Luzio alătură studiul lui De Sanctis de o epi- 
gramă a lui Manzoni (care, întrebat dacă cunoaște Ebreo 
di Verona, ar fi răspuns, după cum se relatează în jur- 
nalul Margheritei Di Collegno : „Am citit primele două 
fraze ; par două sentinele care spun nu mergeţi mai 
departe“) si apoi numește „sumare“ condamnările. Nu e 
ceva iezuitic în această joacă vicleană ? 

Si mai departe : „Desigur, nu este simpatic tonul cu 
care el, purtătorul de cuvînt al reacţiunii care a urmat 
după mișcările din 1848—'49, înfàtisa și judeca pe susti- 
nătorii aspirațiilor nationale ; dar în mai multe din po- 
vestirile lui, mai ales în Don Giovanni ossia il Benefat- 
tore occulto (Don Juan sau Binefàcàtorul tainic) (volu- 
mele XXVI—XXVII din «Civiltà Cattolica») nu lipsesc 
accentele de milă umană si creştină pentru victime; epi- 
soade parţiale sînt puse echitabil într-o frumoasă lumină, 
de exemplu, moartea lui Ugo Bassi si sfişietorul sfîrşit al 
Anitei Garibaldi“. Dar ar fi putut Bresciani să facă altfel? 
Si este într-adevăr demn de notat, spre a-l judeca pe 
Luzio, că el consideră bun la Bresciani tocmai iezuitis- 
mul şi demagogia lui de proastă calitate. 


Filippo Crispolti. Unul din documentele cele mai 
brescianesti ale lui Crispolti este articolul La madre di 
Leopardi (Mama lui Leopardi), în „Nuova Antologia“ din 
16 septembrie 1929. Cà unii eruditi, pasionati pînà si de 
amănuntele biografice ale oamenilor mari, ca Ferretti, au 
căutat s-o „reabiliteze“ pe mama lui Leopardi, nu e de 

mirare : dar balele iezuite cu care Crispolti împroașcă 
lucrarea lui Ferretti * îţi fac silă. Întreg tonul este dez- 
gustător din punct de vedere intelectual si moral. Din 
punct de vedere intelectual, pentru că Crispolti interpre- 
tează psihologia lui Leopardi cu „marile sale dureri“ 
tineresti (este sigur al său manuscrisul inedit de memorii 
la care se referă de două ori) pentru că este sărac, prost 
dansator și plictisitor interlocutor : comparaţie dezgustà- 
toare ; din punct de vedere moral, pentru că încercarea 
de a o justifica pe mama lui Leopardi este meschină, 
chitibusarà, iezuită în sensul tehnic al cuvîntului. Să fie 
adevărat că toate mamele aristocrate de la începutul 
secolului XIX erau ca Adelaide Antici ? S-ar putea aduce 
o mulţime de documente împotrivă şi nici chiar exemplul 
lui d'Azeglio nu es:e bun, pentru că duritatea în educaţia 
fizică, pentru a obţine buni soldati, e cu totul diferită de 
uscăciunea morală si sentimentală : cînd d'Azeglio și-a 
fracturat braţul şi tatăl său l-a îndemnat să-și ascundă 
o noapte întreagă suferința ca să nu-și sperie mama, cine 
nu vede ce substrat afectuos familial este conţinut în 
această întîmplare și cum acest lucru trebuia să-l înflă- 
căreze pe copil şi să-l lege și mai strîns de părinţi? 
(Această întimplare a lui d'Azeglio e citată într-un alt 
articol din același număr din „Nuova Antologia“, Pelle- 
grinaggio a Recanati <Pelerinaj la Recanati> de Alessan- 
dro Varaldo). Apàrarea mamei lui Leopardi nu este un 
simplu fapt de eruditie curioasà, este un element ideolo- 
gic, alàturi de reabilitarea Burbonilor etc. 

Am notat felul în care Crispolti nu ezità sà se dea pe 
sine însuşi ca exemplu pentru a judeca durerea lui 
Leopardi. În articolul său Ombre di romanzi manzoniani 
(Umbre de romane manzoniene)**, Manzoni devine 
exemplu demonstrativ pentru autojudecarea romanului 
scris efectiv de Crispolti, Un duello si a unui alt roman, 
Pio X, care însà n-a mai fost scris. Aroganta lui Crispolti 
este de-a dreptul ridicolă: / promessi sposi tratează 


* Giovanni Ferretti, Leopardi, Aquila, 1929. 
** Cfr. „Nuova Antologia“ din 16 februarie 1930. (N.ed.it.). 

despre „împiedicarea brutală a unei căsătorii“. În Un 
duello al lui Crispolti e vorba despre un duel. Amîndouà 
se referă la dezbinarea existentă în societate între ade- 
ziunea la Evanghelie, care condamnă violenţa, si folosirea 
brutală a violenţei. Există însă o deosebire între Manzoni 
si Crispolti : Manzoni descindea din jansenism, Crispolti 
este un iezuit laic; Manzoni era un liberal si un democrat 
al catolicismului (desi de tip aristocratic) si era pentru 
desfiintarea puterii temporale [a papilor]; Crispolti era 
un reactionar dintre cei mai înràiti si asa a rămas. Dacă 
s-a separat de intransigentii partizani ai papei si dacă a 
acceptat să fie senator, a făcut-o numai pentru că voia 
ca romano-catolicii să devină partidul de extremă dreaptă 
al naţiunii. 

Este interesant subiectul romanului nescris, Pio X, 
numai pentru că se referă la unele dificultăţi obiective 
care pot fi surprinse în convietuirea la Roma a două 
puteri, ca monarhia si Papa, recunoscut ca suveran odatà 
cu semnarea garantiilor. Orice ieşire a Papei din Vatican 


ca sà treacă prin Roma: 1 — cere mari cheltuieli din 
partea Statului pentru ceremonialul de onoare datorat 
Papei ; 2 — este o ameninţare de război civil, pentru cà 


partidele progresiste trebuie să fie obligate sà nu facă 
demonstraţii și implicit pune problema dacă partidele 
acestea vor putea veni vreodată la putere cu programul 
lor, adică iniervine în mod amenintàtor în suveranitatea 
Statului. 

Într-un articol publicat în „Momento“ din iunie 1928 
(se pare că în prima jumătate, pentru că a fost reprodus 
în rezumat de „Fiera Letteraria“ * după această perioadă), 
Filippo Crispolti a istorisit că atunci cînd, în 1906, s-a 
hotărît, în Suedia, să i se dea lui Carducci premiul Nobel, 
s-a născut bănuiala că o asemenea dovadă de admiraţie 
pentru cîntàretul Satanei ar putea să provoace scandal 
printre catolici ; i s-au cerut, așadar, informaţii lui Cris- 
polti, care le-a dat și în scris, şi într-o convorbire cu De 
Bildt, ministrul Suediei la Roma. Informaţiile lui Cris- 


* Cfr. „Fiera Letteraria" din 17 iunie 1928. (N.ed.it.). 

polti au fost favorabile. Asa cà premiul Nobel i-ar fi fost 
dat în realitate lui Carducci de Filippo Crispolti. 


Un faimos palavragiu încurcă-lume este Antonio 
Bruers, unul din multele dopuri de plută care se ridică 
la suprafata mocirloasà a mlastinilor umane tulburate. În 
„Lavoro Fascista“, din 23 august 1929, el dà ca probabilă 
afirmarea în Italia a unei filosofii „care, fără să renunţe 
la nici una din valorile concrete ale idealismului, este în 
măsură să includă exigenta religioasă în plenitudinea ei 
filosofică şi socială. Această filosofie este spiritualismul, 
doctrină sintetică (!), ce nu exclude imanenta dar atribuie 
transcendenţei primatul logic (!), recunoaşte în mod 
practic (!) dualismul si prin urmare acordă determinis- 
mului, naturii, o valoare care se împacă cu exigenţele 
experimentalismului‘. Aceas'ă doctrină ar corespunde 
„geniului dominant al neamului italic“. Bruers, în ciuda 
numelui exotic, ar fi, fireşte, încoronarea istorică, spiri- 
tuală, imanentă, transcendentă, ideală, determinată, prac- 
tică şi experimentală, ca și religioasă a acestui neam 


Angelo Gatti. Romanul său Ilia e Alberto (Ilia și Al- 
berto) publicat în 1931: roman autobiografic. Gatti s-a 
convertit la catolicismul iezuit. Întreaga cheie, nodul 
central al romanului, se aflà în această întîmplare : Iliei, 
femeie sănătoasă, îi pătrund în gură stropi de salivă de 
. la un tuberculos, fie printr-un strănut, fie printr-un 
acces de tuse (sau mai ştiu eu cum; n-am citit romanul, 
ci numai unele recenzii) sau altfel. Se îmbolnăvește de 
tuberculoză şi moare. 

Mi se pare ciudat şi pueril că Gatti a insistat asupra 
acestui amănunt mecanic si extern, care totuși în roman 
trebuie să fie important, de vreme ce un recenzent s-a 
oprit asupra lui. Aduce aminte de obisnuitele prostii pe 
care le spun cumetrele pentru a explica molipsirile. Sedea 
oare Ilia totdeauna cu gura deschisă înaintea oamenilor 
care îi tuseau si îi strănutau în faţă, fie în tramvai, fie 
unde e îngrămădeală si oamenii stau înghesuiți unii în 

alţii ? Si cum a putut să fie sigură că tocmai aceea a fost 
cauza contaminării ? Sau e vorba de un bolnav care in- 
fecta dinadins oamenii sănătoşi ? Este într-adevăr ului- 
tor că Gatti s-a folosit de această ficelle 23 pentru romanul 
său. 


Bruno Cicognani. Romanul Villa Beatrice, Storia di 
una donna, (Vila Beatrice, Povestea unei femei, publicat 
în „Pegaso“ din 1931. Cicognani face parte din grupul 
scriitorilor catolici florentini : Papini, Enrico Pea Dome- 
nico Giuliotti. 

Villa Beatrice poate fi oare numit romanul filosofiei 
neoscolastice a părintelui Gemelli, romanul ,,materialis- 
mului“ catolic, un roman al „psihologiei experimentale“ 
atit de dragă neoscolasticilor și iezuiţilor ? Confruntare 
între romanele psihanalitice şi romanul lui Cicognani. Este 
greu de spus prin ce contribuie doctrina și religiozitatea 
catolicismului la construcţia romanului (a caracterelor şi a 
conflictului dramatic). În concluzie, intervenţia preotului 
este exterioară. Redesteptarea religioasă a Beatricei este 
numai afirmată, iar schimbările din sufletul protago- 
nistei ar putea fi explicate numai cu motive fiziologice. 
Toată personalitatea Beatricei, dacă se poate vorbi de 
personalitate, este descrisă amănunţit ca un fenomen de 
științe naturale; nu este reprezentată artistic. Cicognani 
„scrie bine“, în sensul vulgar al cuvîntului, cum „ar scrie 
bine“ un tratat despre jocul de șah. Beatrice este ,,des- 
crisà“ cu o răceală sentimentală personificată si tipi- 
zată. De ce este ea „incapabilă“ de a iubi şi de a intra în 
legătură afectivă cu oricine altul (fie si mama sau tatăl) 
decît într-un mod exasperat şi de decalcomanie ? Ea are 
o imperfectie fiziologică a organelor genitale, suferă în 
îmbrăţişare si n-ar putea să nască. Dar această imperfectie 
intimă (şi de ce natura n-a făcut-o urită ca fizic şi neispi- 
titoare etc. ? Contradictii ale na urii !) este datorată faptu- 
lui că ea suferă de inimă. Cicognani crede că, încă din 
starea de ovul fecundat, noua făptură care moșteneşte o 
boală organică se pregătește de apărare împotriva atacu- 

lui viitor al boalei. Iată că ovulul-Beatrice, născut cu 
o inimă slabă, își construieşte un organ sexual imperfect 
care o va face să se opună iubirii si oricărei emotivitàti 
etc., etc. Toată teoria aceasta este a lui Cicognani, este 
cadrul general al romanului. Fireşte că Beatrice nu este 
conştientă de această determinare a existenţei sale psihice, 
ea nu acţionează deoarece crede că este așa, ci acţionează 
pentru că este așa în afara conştiinţei sale. În realitate, 
conștiința ei nu este reprezentată, nu este o cauză care să 
explice drama. Beatrice este o „piesă anatomica“, nu o 
femeie. 

Cicognani nu evită contradicţiile, pentru că se pare că 
uneori Beatrice suferă că trebuie să fie rece, ca şi cum 
aceas ă suferință n-ar fi si ea o „pasiune“ care ar putea 
să agraveze boala de inimă ; se pare deci că numai unirea 
sexuală, concepţia şi nașterea ar fi periculoase „pentru 
natură“, dar atunci natura ar fi trebuit să fi prevăzut 
altfel „salvarea“ ovarelor Beatricei : ar fi trebuit s-o 
construiască „sterilă“ sau, mai bine, „fiziologic“ incapa- 
bilă de unire sexuală. Ugo Ojetti a lăudat toată această 
încâlceală a lui Cicognani ca pe o realizare a „clasicităţii 
artistice“. 

Chiar dacă felul de a gîndi al lui Cicognani este inco- 
erent, el ar fi putut totuși să scrie un roman frumos ; dar 
tocmai lucrul acesta nu s-a întîmplat. 


Alfredo Gargiulo scrie despre Bruno Cicognani în 
„Italia Le'teraria“ din 24 august 1930 (cap. XIX din 
1900—1930) : „Omul si artistul se contopesc în Bruno 
Cicognani, totuşi se simte nevoia de a mărturisi numai- 
decît, aproape între patru ochi (!), simpatia pe care o 
inspiră omul. Foarte umanul Cicognani ! Cîteva alunecări, 
foarte ușoare de altfel, în umanitarismul de tip romantic 
sau slav, dar ce importanţă au ? Oricine va fi gata să i-o 
ierte, în cinstea autenticei (!) şi fundamentalei sale uma- 
nități““. Din ceea ce urmează nu se înţelege bine ce vrea 
să spună Gargiulo : este poate „monstruos“ ca din punct 
de vedere critic omul și artistul să se identifice ? Ori poate 

cà activitatea artistica nu e totuna cu umanitatea artistu- 
lui ? Si ce vrea să zică adjectivul „autentic“ şi celălalt 
„fundamental“ ? Nu sînt decât sinonime ale adjectivului 
„adevărat“, care acum este discreditat din cauza vacuitàtii 
lui. 

Umanitate „autentică“, „fundamentală“ poate să în- 
semne în mod concret, în domeniul artistic, un singur 
lucru : „istoricitate“, cu alte cuvinte caracter „naţional“, 
fie şi în sensul aristocratic, cu condiţia ca grupul social 
care se exprimă să fie viu istoriceşte, iar legătura socială 
să nu aibă un caracter „,practico-politic“* imediat, adică 
predicator-moralist, ci istoric sau etico-politic. 


Sentimentele religioase și intelectuale ale secolului XIX 
(pînă la războiul mondial). Editorul Bocca din Torino a 
strîns, în 1921, în trei volume groase, cu o prefaţă de 
D. Parodi o serie de Confesiuni și profesiuni de credinţă 
ale unor literați, filosofi, oameni politici etc., apărute an- 
terior în revista „Coenobium“, publicată la Lugano de 
Bignami, ca răspunsuri la un chestionar despre sentimen- 
tul religios şi diversele sale relaţii. Culegerea poate să fie 
interesantă pentru cine vrea să studieze curentele de 
opinie de la sfîrşitul secolului trecut şi începutul secolu- 
lui nostru care circulau printre intelectuali, în special 
printre „democrați“, desi e defectuoasă din multe puncte 
de vedere. 

Un criteriu metodic ce trebuie avut în vedere în cer- 
cetarea atitudinii intelectualilor italieni față de religie 
(înainte de Concordat) rezultă din faptul că în Italia, ra- 
porturile dintre Stat și Biserică erau mult mai complexe 
decît în alte ţări; a fi patriot însemna a fi anticlerical, 
chiar dacă erai catolic; a simţi „național“ însemna a te 
feri de Vatican şi de revendicările lui teritoriale şi poli- 
tice. Să ne amintim, că într-o alegere parţială la Milano, 
înainte de 1914, „Corriere della Sera“ a combătut candi- 
datura marchizului Cornaggia, ,,temporalist“ 24, preferind 
să fie ales candidatul socialist. 


78/ NEPOTEII PĂRINTELUI BRESCIANI 


NOTE BIBLIOGRAFICE 

Piemonte (Forme şi culori de viaţă regională italiană. Piemonte). 


LINGVISTICA 


Giulio Bertoni si lingvistica. Ar trebui scrisà o criticà 
distrugătoare împotriva lui Bertoni ca lingvist pentru po- 
zitia pe care a luat-o în vremea din urmă prin ceea ce a 
scris în Manualetto di linguistica (Mic manual de 
lingvisticà) si în volumasul publicat de Petrini. 

Mi se pare că se poate demonstra că Bertoni nu a 
reuşit nici să dea o teorie generală despre inovațiile aduse 
de Bartoli în lingvistică, nici să înțeleagă în ce constau 
aceste inovaţii și care este importanţa lor practică și 
teoretică. 

De altfel, în articolul publicat acum cîţiva ani, în 
„Leonardo“, despre studiile lingvistice în Italia, el nu-l 
distinge de loc pe Bartoli din trupa de rînd, ba chiar, prin 
jecul clarobscurului, îl pune în al doilea rînd, spre deo- 
sebire de Casella care, în recentul articol din „Marzocco“ * 
în legătură cu Miscellanea Ascoli, scoate în relief origina- 
litatea lui Bartoli. Trebuie să relevăm faptul că în articolul 
lui Bertoni din „Leonardo“, Campus apare de-a dreptul 
superior lui Bartoli, deşi studiile lui Campus despre con- 
soanele velare indo-europene nu sînt decît mici eseuri în 
care aplică pur şi simplu metoda generală a lui Bartoli, si 
se datorează chiar sugestiilor lui Bartoli; iar acesta l-a 
pus, în mod dezinteresat, în valoare pe Campus și a 
încercat întotdeauna să-l treacă în prima linie. Bertoni, 
poate că nu fără o academică malitie, a aranjat asa fel 
lucrurile — într-un articol ca acela din „Leonardo“, în 
care trebuia aproape să numere cuvintele dedicate fiecărui 
cercetător, pentru ca să dea o perspectivă justă — încît 


* Cfr. Mario” Casella, L’eredità di Ascoli e l'odierna glottologia 
italiana (Mostenirea lui Ascoli si glotologia italiană de astăzi) în „Mar- 
zocco“ din iulie 1930 (N.ed.it.). 

Bartoli a fost pus într-un coltisor. E greșeala lui Bartoli 
de a fi colaborat cu Bertoni la redactarea acelui Manua- 
letto, şi zic greşeală si responsabilitate ştiinţifică. Bartoli 
este apreciat pentru lucrările sale practice : lăsîndu-l pe 
Bertoni să scrie partea teoretică, induce în eroare pe 
studenţi şi îi împinge pe un drum greșit; în acest caz 
modestia şi dezinteresul se transformă în vină. 

Bertoni, de altfel, dacă nu l-a înţeles pe Bartoli, nu a 
înțeles nici măcar estetica lui Croce, în sensul cà nu a 
ştiut să extragă din estetica croceanà norme de cercetare 
şi de construcţie a ştiinţei limbajului şi nu a făcut decît 
să parafrazeze, să exalte, să liricizeze impresii. Este vorba 
de un pozitivist, ca substanţă, care leșină de admiraţie în 
fata idealismului pentru că acesta e mai la modă şi-i dă 
putinţa să facă retorică. Este de mirare că Croce a lăudat 
acest Manualetto fără să vadă şi să noteze incoerenjele lui 
Bertoni. Croce, mi se pare, a voit, mai înainte de orice, 
să ia act cu bunăvoință de faptul că în această ramură a 
ştiinţei, în care triumfă pozitivismul, cineva caută să des- 
chidă un drum nou, în sens idealist. Mie mi se pare că 
între metoda lui Bartoli şi croceanism nu există nici un 
raport de dependenţă directă. Raportul există cu is:oricis- 
mul în general, nu cu o formă particulară de istoricism. 
Inovația lui Bartoli este tocmai aceasta : că a făcut din 
lingvistică, concepută îngust ca știință naturală, o știință 
istorică ale cărei rădăcini trebuie să fie căutate „în timp 
și-n spaţiu“, şi nu în aparatul vocal înțeles fiziologic, 

Bertoni ar trebui aspru criticat nu numai în acest do- 
meniu. Figura lui de om studios mi-a repugnat totdeauna 
din punct de vedere intelectual: există în ea ceva fals, 
nesincer, în sensul literal al cuvîntului, fără să mai vor- 
besc de prolixitatea lui și de lipsa de „perspectivă“ în 
judecarea valorilor istorice şi literare. Vossler este crocean 
în „lingvistică“; dar ce legătură există între Bartoli si 
Vossler, și între Vossler și ceea ce se numeşte în mod 
obișnuit „lingvistică“ ? Să amintim, în legătură cu acest 
lucru, articolul lui Croce, Questa tavola rotonda è 
quadrata (Această masă rotundă e pătrată) (în Problemi 

di estetica) (Probleme de esteticà); din critica cuprinsà 
în articol ar trebui să luăm punctul de plecare pentru a 
stabili noţiunile exacte în această chestiune. 

E uimitoare recenzia binevoitoare, pe care a publi- 
cat-o Natalino Sapegno în ,,Pégaso“ din septembrie 1930, 
despre Linguaggio e poesia (Limbaj și poezie). Sapegno 
nu-și dă seama cà teoria lui Bertoni — „lingvistica nouă 
este o subtilă analiză discriminatorie a cuvintelor poetice 
de cele de comunicare“ — nu este de loc o noutate, pen- 
tru că este vorba de întoarcerea la o foarte veche con- 
ceptie retorică si pedantà, după care cuvintele se împart 
în „urite“ şi „frumoase“, în poetice şi nepoetice sau an- 
tipoetice etc., așa cum de asemenea fuseseră împărţite 
limbile în frumoase si urîte, în civilizate sau barbare, în 
poetice și prozaice etc. 

Bertoni nu adaugă nimic lingvisticii, afară de vechi 
prejudecăţi şi este un lucru cu totul de mirare că prostiile 
acestea sînt luate de bune de Croce și de elevii lui Croce. 
Ce sînt cuvintele smulse si scoase în afara operei literare? 
Nu mai sînt element estetic, ci element al istoriei cul- 
turii si ca atare le studiază lingvistul. Si ce vrea sà în- 
semne justificarea „cercetării naturaliste a limbilor, ca 
fapt fizic si ca fapt social ?* Ce să însemne ca fapt fizic? 
Că si omul trebuie să fie studiat, nu numai ca element 
al istoriei politice, ci şi ca fapt biologic? Că unei picturi 
trebuie să i se facă si analiza chimică etc. ? Că ar fi util 
să se cerceteze efortul mecanic pe care l-a depus Michel- 
angelo ca să-l sculpteze pe Moise? Că aceşti croceeni 
nu-și dau seama de toate acestea este uluitor şi serveşte 
ca să ne arate cîtă confuzie a semănat Bertoni în do- 
meniul acesta. 

Sapegno scrie, fără să ezite, că cercetarea aceasta a 
lui Bertoni (despre frumusețea cuvintelor luate izolat si 
abstract, ca si cum cuvîntul mai „vechi si tocit“ nu şi-ar 
recăpăta în opera de artă concretă toată prospeţiemea si 
ingenuitatea primitivă) „este dificilă şi delicată, dar pen- 
tru asta nu mai puţin necesară. Prin ea, glotologia, mai 
bine zis decit ştiinţa limbajului, îndrumată spre desco- 

perirea legilor mai mult sau mai putin fixe si sigure, va 
începe sà devie istoria limbii, atentà la faptele particu- 
lare si la semnificaţia lor spirituală“. Si mai departe: 
„Nucleul acestei demonstraţii a lui Bertoni este, asa cum 
poate sà vadà oricine, un concept si acuma viu si fecund 
al esteticei croceene. Dar originalitatea lui Bertoni constà 
în faptul că l-a dezvoltat si l-a îmbogăţit pe o cale con- 
cretă, doar indicată de Croce sau abia începută, dar pe 
care n-a urmat-o pînă la capăt si cu hotărire“. Dacă 
Bertoni „retrăieşte gîndirea croceană“, ba chiar o şi îm- 
bogăţește, iar Croce se recunoaşte în Bertoni, e necesar 
să spunem că si Croce însuși trebuie să fie revizuit si 
corectat ; dar mie mi se pare că Croce a fost numai foarte 
indulgent cu Bertoni, pentru că nu a aprolundat pro- 
blema si din motive „didactice“. 

Studiile lui Bertoni sînt, în parte, si sub un anumit 
aspect, o întoarcere la vechi sisteme etimologice : sol quia 
solus est” : cât este de frumos că „il sole“ (soarele) cu- 
prinde în sine implicită imaginea „solitudinii“ în cerul 
imens, si asa mai departe: „ce frumos este că, în 
Puglia, libelula cu aripioarele ei în formă de cruce este 
numită moartea“, şi așa mai departe. De amintit dintr-o 
scriere a lui Carlo Dossi istorioara cu profesorul care 
explică formarea cuvintelor: „La început a căzut un 
fruct, făcînd pam |! și iată poama etc.“ ,,Si dacă ar fi 
căzut o nucă ?“ întreabă tînărul Dossi. 


Antonio Pagliaro, Sommario di linguistica arioeuro- 
pea, Fasc. I; Cenni storici e quistioni teoriche * (Manual 
de lingvistică indo-europeană, Fasc. I: Note istorice si 
chestiuni teoretice). Cartea este indispensabilà pentru a 
vedea progresele făcute de lingvistică în ultimii ani. Mi 
se pare că s-a schimbat mult (judecînd după recenzie), 
dar că nu s-a găsit încă baza în care să fie aşezate stu- 


* Libreria di Scienze e Lettere del dott. G. Bardi, Roma, 1930 (în 
„Publicazioni della scuola di filologia classica dell’Università di Roma. 
Serie seconda. Sussidi e materiali“, II, I). Despre cartea lui Pagliaro 
cfr. recenzia lui Goffredo Coppola în „Pégaso“ din noiembrie 1930. 


LINGVISTICA  83/ 


diile lingvistice. Identificarea dintre artă si limbă, făcută 
de Croce, a permis un anume progres și a permis să se 
rezolve unele probleme si să fie declarate altele ca ine- 
xistente si arbitrare, dar lingvistii, care sînt esenţial 
istorici, se află în faţa unei alte probleme : este posibilă 
istoria limbilor în afara istoriei artei ? si, mai departe, 
este posibilă istoria artei ? Dar lingvistii studiază limbile 
tocmai în măsura în care limbile nu sînt artă, ci ,,ma- 
terial“ al artei, în măsura în care sînt produs social, în 
măsura în care sînt expresia culturală a unui anume 
popor etc. Problemele acestea n-au fost rezolvate sau au 
fost rezolvate printr-o întoarcere la vechea retorică re- 
înfrumusețată (cfr. Bertoni). 


Pentru Perotta (si pentru Pagliaro ?), identificarea 
dintre artă si limbă a dus la concluzia cà problema ori- 
ginii limbajului este insolubilà (sau arbitrarà), ceea ce ar 
însemna să te întrebi de ce omul este om (limbaj, fan- 
tezie, gindire). Mi se pare cà nu este prea precis. Pro- 
blema nu se poate rezolva din lipsà de documente si prin 
urmare este arbitrarà : se poate face, afarà de o anume 
limită, istorie ipotetică, conjecturală sau sociologică, dar 
nu istorie „istorică“. Această identificare ar permite să 
se determine chiar ceea ce în limbă este eroare, adică 
non-limbă. „Eroare este creaţia artificială, rationalistà, 
voită, care nu se afirmă pentru că nu revelă nimic, care 
este proprie insului în afara societății“. Mi se pare că 
atunci s-ar putea spune că limba = istorie si non-limba 
= arbitrar. 

Limbile artificiale sînt ca jargoanele. Nu este adevă- 
rat că ar fi cu totul non-limbi, pentru că sînt în oare- 
care măsură utile; au un conţinut istorico-social foarte 
limitat. Dar acest lucru se întîmplă si între dialect si 
limba national-literarà. Cu toate acestea şi dialectul este 
limbă-artă. Dar ceva s-a schimbat între dialect și limbă : 
s-a schimbat mediul cultural, politic, moral, sentimental. 
Istoria limbilor este istoria inovatiilor lingvistice, dar 
aceste inovaţii nu sînt individuale (cum se întîmplă în 
artă), ci aparţin unei întregi comunităţi sociale care și-a 

înnoit cultura, care a „progresat“ din punct de vedere 
istoric ; bineînţeles si ele devin individuale, dar nu ale 
insului-artist, ale insului element istorico-cultural, com- 
plet, determinat. 

Nici în limbă nu există partenogeneză, adică limbă 
care dă naștere la altă limbă, ci există inovaţii prin in- 
terferenţe de culturi diferite etc., ceea ce se întîmplă în 
moduri foarte diverse şi, mai mult, se întîmplă pentru 
întregi mase de elemente lingvistice si se întîmplă în 
mod molecular (de exemplu : limba latină a inovat, ca 
„masă“, limba celtică din Galia, dar a influenţat limba 
germană „in mod molecular“ adică împrumutîndu-i cu- 
vinte izolate si forme etc.). Interferenta si influenta ,,mo- 
leculară“ pot să aibă loc în cadrul aceleiași naţiuni, între 
diferitele pături sociale : o nouă clasă care devine con- 
ducătoare inovează ca „masă“; jargonul mestesugarilor 
etc., adică al societăţilor particulare, inovează ,,molecu- 
lar“. Judecata artistică în aceste inovaţii are caracterul 
„gustului cultural“, nu al gustului artistic, adică la fel 
cum plac brunele sau blondele și se schimbă „idealurile“ 
estetice, legate de anumite culturi. 


Limba lui Dante. Importanţa studiului lui Enrico Si- 
cardi, La lingua italiana in Dante (Limba italiană la 
Dante), editată la Roma de Editura Optima, cu prefață 
de Francesco Orestano. Am citit recenzia lui G. S. Gar- 
gano (La lingua nei tempi di Dante e l’interpretazione 
della poesia (Limba în timpul lui Dante si interpretarea 
poeziei) în „Marzocco“ din 14 aprilie 1929. Sicardi insistă 
asupra necesităţii de a se studia „limba“ scriitorilor, 
dacă vrem să interpretăm exact lumea lor poetică. Nu 
ştiu dacă tot ceea ce scrie Sicardi este exact si îndeosebi 
dacă este posibil „istoriceşte“ studiul limbilor ,,particu- 
lare“ fiecărui scriitor, dat fiind că lipseşte un document 
esenţial : o vastă mărturie a limbii vorbite în vremea fie- 
cărui scriitor. Totuși, apelul metodologic al lui Sicardi 
este just şi necesar (de amintit în cartea lui Vossler, 

Idealism si pozitivism în studiul limbii*, analiza esteticà 
a fabulei lui La Fontaine despre corb si vulpe si gresita 
interpretare a cuvintelor son bec datoratà necunoasterii 
valorii istorice a lui son). 


Bartoli, Questioni linguistiche e diritti nazionali. 
(Chestiuni lingvistice si drepturi nafionale). Discurs tinut 
la inaugurarea anului academic torinez 1934, publicat în 
1935 (vezi nota în „Cultura“ din aprilie 1935). Reiese din 
notă că discursul este foarte discutabil din cauza unor 
părți generale : de exemplu, afirmarea că „Italia dialec- 
tală este una și indivizibilă“. Știri despre atlasul lingvistic 
publicat în două numere ale unui „Buletin“. 


* Cfr. Positivismus und idealismus in der Sprachwissenschaft Eine 
Sprach-philosophische Untersuchung von (Pozitivism si idealism în ling- 
piata : Un studiu filosofico-lingvistic de) Karl Vossler. Heidelberg, 1904. 
(N. ed. it.). 


OBSERVATII DESPRE FOLCLOR 


Giovanni Crocioni (în volumul Problemi fondamentali 
del folclore [Probleme fundamentale ale folclorului], 
Bologna, Zanichelli, 1928), critică, socotind-o confuză si 
neprecisà, repartizarea materialului folcloric propusà de 
Pitré în 1897, în prefața la Bibliografia delle tradizioni 
popolari (Bibliografia tradiţiilor populare), si propune o 
împărţire a lui în patru secţii: artă, literatură, ştiinţă, 
morală populară. Dar și această împărţire este criticată 
ca neprecisă, rău definită si prea generală. Raffaele 
Ciampini, în ,,Fiera Letteraria“ din 30 decembrie 1928, 
întreabă : „Este ea științifică ? Cum să faci, de exemplu, 
să intre si superstiţiile ? Si ce însemnează o morală 
populară ? Cum s-o studiezi în mod ştiinţific? Si de ce 
să nu vorbim, atunci, si de o religie a poporului ?“ 

Se poate spune că pînă acum folclorul a fost studiat 
în mod precumpănitor ca element „pitoresc“ (în realitate, 
pînă acum a fost strîns numai material pentru erudiție 
iar ştiinţa folclorului a constat, în general, în studii de 
metodă pentru stringerea, selectarea si clasificarea ma- 
terialului, cu alte cuvinte, în studierea măsurilor practice 
şi a principiilor empirice necesare pentru a dezvolta în 
mod folositor un aspect particular al eruditiei, iar cu 
aceasta nu se tăgăduieşte importanța şi semnificaţia 
istorică a unor mari cercetători ai folclorului). Folclorul 
ar trebui să fie însă studiat ca o „concepţie despre lume 
şi despre viață“, implicită în mare măsură în pături de- 
terminate ale societăţii (determinate în timp și în spa- 
tiu), în contrazicere (si aceasta, de obicei, implicită, me- 
canică, obiectivă) cu concepţiile lumii „oficiale“ (sau în 
sens mai larg, ale părţilor culte ale societăţilor deter- 
minate istoriceste) care s-au succedat în decursul istoriei. 

‘(De aici raportul intim dintre folclor şi „bunul-simţ“ 
care este folclorul filosofic). Conceptie despre lume nu 
numai neelaborată și nesistematică, — pentru că poporul, 
(adică totalitatea claselor subalterne si funcționale ale 
oricărei forme de societate din cîte au existat pină acum), 
prin definiție, nu poate avea concepţii elaborate, siste- 
matice şi organizate politic şi centralizate în dezvoltarea 
lor, fie aceasta şi contradictorie —, dar chiar şi foarte 
complexă ; nu numai în sensul de concepţii diferite și 
juxtapuse, dar și în sensul de stratificate de la cea mai 
grosolană la mai puţin grosolană, dacă nu cumva trebuie 
să se vorbească de un aglomerat indigest de fragmente 
din toate concepțiile despre lume şi despre viaţă care 
s-au urmat de-a lungul istoriei ; din cea mai mare parte 
a acestora, numai în folclor au supravieţuit unele mărtu- 
rii, dar și acestea trunchiate şi contaminate. 

Chiar si gîndirea şi ştiinţa modernă îi dau mereu 
„folclorului modern‘ noi elemente, întrucît anume no- 
țiuni științifice si anume opinii, smulse din ansamblul lor 
si desfigurate, mai mult sau mai putin, cad necontenit în 
domeniul popular și sînt „incluse“ în mozaicul tradiţiei 
(Scoperta dell America [Descoperirea Americii] de 
C. Pascarella demonstrează cum pot fi asimilate în mod 
bizar noţiunile răspîndite de manualele şcolare si de 
Universitățile populare despre Cristofor Columb si despre 
o serie întreagă de date ştiinţifice). Folclorul poate fi 
înţeles numai ca o reflectare a condiţiilor de viață cul- 
turală ale poporului, deși unele concepţii proprii ale 
folclorului îşi prelungesc existența ori dau loc la com- 
binatii ciudate şi după ce condiţiile s-au schimbat (sau 
pare că s-au schimbat). 

Există desigur o „religie a poporului“, îndeosebi în 
țările catolice sau ortodoxe, foarte diferită de aceea a 
intelectualilor (cînd sînt religioşi) şi, în special, de aceea 
sistematizată organic de ierarhia ecleziastică, deşi s-ar 
putea susţine că toate religiile, chiar şi cele mai evoluate 
şi rafinate, sînt „folclor“ în raport cu gîndirea modernă, 
cu deosebirea capitală că religiile, si cea catolică în primul 

rînd, sînt anume „elaborate si organizate‘ de intelec- 
tuali (ca mai sus) si de ierarhia ecleziastică, si prin ur- 
mare prezintă probleme speciale (trebuie să vedem dacă 
o astfel de elaborare şi organizare nu este necesară ca 
să menţină folclorul răspîndit si complex: situaţia 
Bisericii înainte si după Reformă si după Conciliul de la 
Trento şi diferita dezvoltare istorico-culturalà a ţărilor 
reformate şi ortodoxe după Reformă şi după Trento sînt 
elemente foarte semnificative). 

De asemenea este adevărat că există o „morală a 
poporului“, înţeleasă ca un ansamblu determinat (în 
timp și în spaţiu) de maxime pentru conduita practică 
si obiceiuri care rezultă din ele sau care le-a produs, 
morală care este strîns legată, ca si superstitia, de cre- 
dintele reale religioase : există imperative care sînt mult 
mai puternice, mai rezistente şi mai concrete decit cele 
ale „moralei“ oficiale. Si în această sferă trebuie sà dis- 
tingem diferite straturi : cele fosilizate care oglindesc 
condiţiile vieţii trecute și, prin urmare, conservatoare şi 
reacționare, precum si cele care sint inovaţii, adesea 
creatoare şi progresiste, determinate spontan de forme 
şi condiţii de viaţă în curs de dezvoltare, si care sînt în 
contrazicere cu morala păturilor conducătoare sau numai 
deosebite de această morală. 

Ciampini găseşte că este foarte justă necesitatea sus- 
ţinută de Crocioni ca folclorul să fie predat în școlile în 
care sint pregătiţi viitorii învăţători, dar neagă apoi că 
s-ar putea pune problema utilității folclorului (se face 
fără îndoială confuzie între „şiiinţa folclorului“, ,,cu- 
noasterea folclorului“ si „folclor“, adică „existenţa fol- 
clorului“ ; se pare cà Ciampini vrea să spună aici tocmai 
„existenţa folclorului“, astfel că învățătorul nu ar trebui 
să combată concepţia ptolemaică pe care folclorul și-a 
insusit-0). Pentru Ciampini folclorul (?) își e scop siesi 
sau are numai utilitatea de a oferi unui popor elemen- 
tele pentru a se cunoaște mai adînc pe sine însuși (aici 
folclorul ar trebui să însemneze „cunoaștere și ştiinţă a 
folclorului‘). A studia superstiţiile pentru a le stirpi, ar 


OBSERVAȚII DESPRE FOLCLOR  /89 


însemna pentru Ciampini ca folclorul să se distrugă pe 
sine însuși, în timp ce ştiinţa n-ar fi decât cunoașterea 
dezinteresată, scop siesi! Dar atunci de ce sà se predea 
folclorul în şcolile care pregătesc pe învăţători ? Pentru 
îmbogățirea culturii dezinteresate a învăţătorilor ? Ca să 
li se arate ceea ce nu trebuie să distrugă ? După cum se 
vede, ideile lui Ciampini sînt foarte confuze, ba chiar 
intim incoherente, de vreme ce, Ciampini însuși va re- 
cunoaște, în altă parte, că Statul nu este agnostic, ci 
are o concepţie proprie despre viață si are datoria s-o 
răspîndească făcînd educaţia maselor nationale. Dar 
această activitate formativă a Statului care se manifestă, 
în afară de activitatea politică generală, în mod special 
in şcoală, nu se desfășoară pe nimic și din nimic: în 
realitate, ea este în concurenţă si în contrazicere cu alte 
concepţii explicite si implicite si printre acestea folclorul 
nu este una dintre cele mai neînsemnate si mai putin 
rezistente, ci una care totuşi trebuie „depăşită“. A cu- 
noaste „folclorul“ înseamnă prin urmare pentru învăţă- 
tor să cunoască şi ce alte concepţii despre lume și despre 
viață contribuie de fapt la formarea intelectuală şi mo- 
rală a generaţiilor mai tinere, pentru a le stirpi și a le 
înlocui cu concepţii socotite superioare. În realitate, fol- 
clorul era combătut sistematic din școala primară pînă 
la... catedrele de agricultură : predarea folclorului ar tre- 
bui să întărească și mai mult această activitate siste- 
matică. 

Este sigur că pentru a ajunge la acest scop, ar trebui 
nu numai să fie aprofundate și extinse cercetările fol- 
clorice, dar ar trebui schimbat și spiritul lor. Folclorul 
nu trebuie să fie conceput ca o ciudăţenie, ca o extra- 
vagantà sau ca un element pitoresc, ci ca un lucru care 
este foarte serios şi care trebuie luat în serios. Numai 
astfel învățămîntul va fi mai eficient şi va determina în 
mod real nașterea unei noi culturi în masele largi 
populare, adică va dispărea deosebirea dintre cultura 
modernă şi cultura populară sau folclorul. O activitate 
de acest fel, care să meargă în profunzime, ar corespunde 

pe plan intelectual cu ceea ce a fost Reforma în țările 
protestante. 


Drept natural și folclor. Se face şi azi o anume critică, 
în general cu caracter gazetăresc şi superficial, nu prea 
strălucită, împotriva aşa-zisului drept natural (a se 
vedea unele elucubratii ale lui Maurizio Maraviglia și 
sarcasmele și batjocurile mai mult sau mai puţin con- 
ventionale si rîncede ale ziarelor si revistelor). Care 
este semnificaţia reală a acestor critici ? 

Pentru a înţelege acest lucru, trebuie, mi se pare, să 
distingem cîteva din atitudinile pe care le-a luat în mod 
tradiţional „dreptul natural“: 1 — Atitudinea catolică 
împotriva căreia actualii polemisti nu au curajul să ia 
o poziţie netă, deşi conceptul de „drept natural“ este 
esenţial si integrant pentru doctrina politică si socială 
catolică. Ar fi interesant să amintim strînsul raport care 
există între religia catolică, așa cum a fost înțeleasă 
întotdeauna de marile mase şi ,,nemuritoarele principii“ 
de la Optzeci şi nouă. Chiar ierarhia catolică admite acest 
raport cînd afirmă că Revoluţia franceză a fost o „erezie“ 
sau că de la ea a început o nouă erezie, recunoscînd, prin 
urmare, că atunci s-a întîmplat o sciziune în însăşi men- 
talitatea fundamentală şi în concepţia despre lume si 
despre viață ; de altfel, numai asa se poate explica istoria 
religioasă a Revoluţiei franceze pentru că altminteri ar 
fi inexplicabilă adeziunea în masă a unei populaţii, care 
era desigur încă profund religioasă şi catolică, la noile 
idei şi la politica revoluţionară a iacobinilor împotriva 
clerului. De aceea se poate spune că, teoretic, nu prin- 
cipiile Revoluţiei franceze depăşesc religia, de vreme ce 
aparţin aceleiaşi sfere mentale, ci principiile care sînt 
superioare istoriceşte (întrucît exprimă necesităţi noi şi 
superioare) principiilor Revoluţiei franceze, adică acele 
principii care se bazează pe realitatea efectivă a forței. 
si a luptei. 2 — Atitudinea altor grupuri intelectuale, de 
diferite tendinţe politico-juridice faţă de dreptul natural. 
În legătură cu această atitudine s-a desfăşurat pînă acum. 

polemica științifică despre „dreptul natural“. Problema 
a fost rezolvată definitiv de Croce, recunoscînd că a fost 
vorba de curente politice si publicistice, care îşi aveau 
semnificația şi importanţa lor, întrucît exprimau nevoi 
reale, într-o formă dogmatică si sistematică a aşa-nu- 
mitei ştiinţe a dreptului (a se vedea felul în care tra- 
tează Croce). Împotriva acestei tendinţe se îndreaptă 
polemica „aparentă“ a actualilor cercetători în ştiinţa 
dreptului şi care, de fapt, nefăcînd distincţia între con- 
ţinutul real al „dreptului na.ural“ (revendicări concrete 
cu caracter politico-economico-social), forma speculatiei 
si justificările mentale pe care le dă dreptul natural 
despre conţinutul real, se dovedesc ei mai acritici şi mai 
antiistorici decît teoreticienii dreptului natural, adică 
sînt nis e catîri orbiti de cel mai îngust conservatorism 
(care se referă si la lucrurile trecute si ,,istoriceste‘ de- 
pàsite si înlăturate cu totul). 3 — În realitate, polemica 
urmăreşte să înfrineze influența pe care îndeosebi ar 
putea s-o aibă asupra tinerilor intelectuali, (și pe care 
o au în mod real) curentele populare ale „dreptului na- 
tural“, adică ale acelui ansamblu de opinii şi credinţe 
despre „propriile“ drepturi, care circulă neîntrerupt în 
masele populare, care se reinnoiesc necontenit sub im- 
pulsul condiţiilor reale de viaţă si al confruntării spon- 
tane dintre felurile de existenţă ale diferitelor categorii 
sociale. 

Religia a influenţat foarte mult aceste curente, în- 
telegînd religia în toate sensurile, de la religia care e 
simțită şi practicată în mod real, pînă la aceea asa cum 
este ea organizată şi sistematizată de ierarhie, ce nu 
poate renunţa la conceptul de drept popular. Dar aceste 
curente sint influențate, pe căi intelectuale incontrolabile 
si foarte fine, si de o serie de concepte ràspîndite de 
curentele laice ale dreptului natural; mai devin „drept 
natural“, prin contaminări dintre cele mai felurite si mai 
ciudate, chiar si anume programe şi teze afirmate de 
„istoricism“. Există deci o masă de opinii „juridice“ 
populare care iau forma de „drept natural“ şi sînt 

„folclor“ juridic. Că un asemenea curent are o mare im- 
portanță a fost demonstrat de organizarea „Curţilor cu 
juri“ si a unei întregi serii de magistraturi arbitrale sau 
de conciliatie în toate domeniile raporturilor individuale 
si de grup, care ar trebui să judece tocmai ţinind seama 
de „drept“ așa cum este el înţeles de popor, controlat 
fiind de dreptul pozitiv sau oficial. 


Și nu trebuie să credem că importanţa acestei pro- 
bleme a dispărut odată cu abolirea juriilor populare, 
pentru că nici un magistrat nu poate, în nici un fel să 
facă abstracţie de această opinie: ba chiar este probabil 
ca problema să se prezinte în altă formă si într-o măsură 
mult mai mare decit în trecut, ceea ce va face să se 
ivească pericole şi o nouă serie de probleme de rezolvat. 


Preistorie contemporană. Raffaele Corso numeşte com- 
plexul de fapte folclorice o „preistorie contemporană“, 
ceea ce nu este decit un joc de cuvinte ca să definească 
un fenomen complex care nu se lasă definit prea uşor. 
În privința aceasta ne putem aminti de raportul dintre 
așa-numitele „arte minore“ şi așa-numitele „ar.e majore“, 
adică dintre activitatea creatorilor de artă si aceea a 
artizanilor (de lucruri de lux sau, cel puţin, nu imediat 
folositoare). Artele minore au fost întotdeauna legate de 
artele majore si au depins de acestea. Tot asa şi folclorul 
a fost întotdeauna legat de cultura claselor dominante și 
a preluat, în felul său, din această cultură, teme care au 
sfîrşit prin a fi absorbite contopindu-se cu tradiţiile pre- 
cedente. De altfel nimic mai contradictoriu şi mai frag- 
mentar decît folclorul. Oricum, este vorba de o ,,pre- 
istorie“ foarte relativă si foarte discutabilă si nimic n-ar 
fi mai riscant decit încercarea de a găsi, într-o aceeași 
arie folclorică, diversele stratificări. Dar chiar şi con- 
fruntarea dintre diferitele arii, deşi este singura cale 
metodică raţională, nu poate duce la concluzii precise, 
ci numai la ipoteze probabile deoarece este foarte greu 
să faci istoria influențelor pe care le-a suferit fiecare 
arie şi deoarece sint adesea comparate arii eterogene. 

Folclorul, cel puţin în parte, este mult mai mobil şi mai 
fluctuant decît limba şi dialectele, ceea ce de alifel se 
poate spune şi despre raportul dintre cultura clasei culte 
si limba literară : limba se modifică, în partea ei sensi- 
bilă, mult mai puţin decît conţinutul cultural, și numai 
în semantică se poate înregistra, fireşte, o adeziune între 
forma sensibilă si conţinutul intelectual. 


Poezia populară. Ermolao Rubieri a propus următoa- 
rea împărţire si diferenţiere a poeziei populare: 1 — 
poezii compuse de popor şi pentru popor; 2 — poezii 
compuse pentru popor, dar nu de popor; 3 — poezii care 
n-au fost scrise de popor şi nici pentru popor, dar adop- 
tate de el pentru că sînt conforme cu felul său de a 
gîndi si de a simți. 

Mi se pare că toate poeziile populare pot şi trebuie 
să fie reduse la această ultimă categorie, întrucît ceea ce 
caracterizează poezia populară, în cadrul unei naţiuni si 
al culturii ei, nu este faptul artistic, nici originea istori- 
că, ci felul său de a concepe lumea și viața, în contrast 
cu societatea oficială. În această concepţie și numai în 
aceasta trebuie căutată ,,colectivitatea“ poeziei populare 
şi a poporului însuși. De aici rezultă alte criterii de 
cercetare a folclorului, pentru că poporul nu este o co- 
lectivitate omogenă de culi.ură, ci prezintă stratificări 
culturale numeroase, variat combinate, care nu pot fi 
identificate totodeauna, în puritatea lor, în determinate 
colectivităţi populare istorice ; bineînțeles că gradul mai 
mare sau mai mic de „izolare“ istorică a acestor colec- 
tivitàti ne dă posibilitatea unei anume identificări. 

Se poate observa, în general, cà în civilizaţia modernă 
tecate activităţile practice au devenit atit de complexe, 
iar ştiinţele s-au împletit în asa fel cu viaţa, încît orice 
activitate practică tinde să creeze o şcoală pentru proprii 
conducători şi specialiști si, prin urmare, să creeze un 
grup de intelectuali specialişti de grad mai înalt care să 
predea în aceste școli. Astfel, alături de tipul de școală 
care s-ar putea numi „umanistă“, si este tipul traditional 
cel mai vechi, urmărind să dezvolte în fiecare fiinţă 
umană cultura generală încă nediferentiatà — capaci- 
tatea fundamentală de a gîndi si de a sti să te călăuzeşti 
in viaţă — s-a creat un întreg sistem de școli speciale 
de grade diferite pentru întregi ramuri profesionale sau 
pentru profesiuni specializate și foarte precis determinate. 
Ba chiar se poate spune că, astăzi, criza generală a școlii 
este legată tocmai de faptul că procesul acesta de dife- 
rentiere si de specializare se produce haotic, fără principii 
clare şi precise, fără un plan bine studiat si stabilit 
conștient. Criza programei și a organizării școlare, adică 
a direcţiei generale a unei politici de formare a cadrelor 
intelectuale moderne, este în mare parte un aspect si 
o complicaţie a crizei organice mai cuprinzătoare si mai 
generale. 

Împărțirea fundamentală a școlii în clasică si profe- 
sională era o schemă raţională : școala profesională pen- 
tru clasele de rînd şi cea clasică pentru clasele condu- 
cătoare și pentru intelectuali. Dezvoltarea bazei indus- 
triale atît la oraş, cît si la ţară avea nevoie tot mai mult 
de noul tip de intelectual urban : alături de şcoala clasică 
s-a dezvoltat școala tehnică (profesională, dar nu ma- 
nuală), ceea ce a pus în discuţie însuși principiul direcţiei 

concrete de cultură generală, al direcției umaniste a cul- 
turii generale bazată pe tradiţia greco-romană. Această 
direcţie, o dată pusă în discuţie, poate fi considerată 
condamnatà, întrucît capacitatea sa formativă era, în mare 
măsură, bazată pe prestigiul general si tradiţional de 
nediscutat al unei anumite forme de civilizaţie. 

Astăzi tendinţa este de a desfiinţa şcolile de tip 
„dezinteresat“ (neinteresat imediat) şi „formativ“ sau de 
a lăsa din acestea numai un număr redus pentru o mică 
élite de domni si doamne care nu sînt siliți să se gîn- 
dească la însuşirea unei profesiuni pentru viitor, precum 
si de a răspindi tot mai mult școlile profesionale specia- 
lizate, în care sînt predeterminate soarta elevului şi 
activitatea sa viitoare. Criza va avea o soluţie care în 
mod raţional ar trebui să urmeze linia aceasta: şcoala 
inițială unică, de cultură generală, umanistica, formativă, 
care va armoniza în mod just dezvoltarea capacităţii de 
a lucra manual (tehnic, industrial) si dezvoltarea capa- 
citàtii de muncă intelectuală. De la acest tip de școală 
unică, se va trece, prin experienţe repetate de orientare 
profesională, la una din şcolile de specialitate sau în 
producţie. 

Trebuie să ţinem seama de faptul că orice activitate 
practică tinde să-şi creeze şcoala de specialitate, asa cum 
orice activitate intelectuală tinde să-și creeze propriile 
cercuri de cultură care-şi asumă funcţia de instituţii 
postșcolare specializate în organizarea condiţiilor în care 
membrii cercurilor să se ţină la curent cu progresele 
care se înregistrează în propria ramură ştiinţifică. 

Se poate observa, de asemenea, că organele de deli- 
berare tind tot mai mult să-și împartă activitatea lor în 
două părţi „organice“ : cea deliberativă, care este carac- 
teristica lor esenţială, si cea tehnico-culturalà în care 
problemele, asupra cărora trebuie să se hotărască, sînt 
mai întîi examinate de experţi si analizate ştiinţific. 
Această activitate a şi creat un întreg corp birocratic de 
o nouă structură, întrucît, în afară de birourile încadrate 
cu oameni competenţi care pregătesc materialul tehnic 

pentru corpurile de deliberare, se creeazà un al doilea 
corp de funcţionari, mai mult sau mai putin „voluntari“ 
si dezinteresati, alesi rînd pe rînd din industrie, din 
lumea bancară si din cea financiară. Acesta este unul 
din mecanismele prin care birocraţia de carieră a sfîrșit 
prin a controla regimurile democratice si parlamentare. 
Acum mecanismul se extinde în mod organic si absoarbe 
în cercul său pe marii specialiști ai activităţii practice 
particulare, care astfel controlează și regimurile și biro- 
craţiile. Întrucît este vorba de o dezvoltare organică 
necesară, care tinde să completeze personalul specializat 
in tehnica politică cu personalul specializat în problemele 
concrete de administraţie ale activităţilor practice esen- 
tiale ale marilor si complexelor societăţi nationale mo- 
derne, orice încercare de a exorciza aceste tendințe din 
afară nu are ca rezultat decit predici moraliste și gemete 
retorice. 

Se pune problema de a modifica pregătirea persona- 
!ului tehnico-politic, completînd cultura lui potrivit noilor 
necesităţi şi de a elabora noi tipuri de funcţionari spe- 
cializati, care în mod colegial să completeze activitatea 
celor ce deliberează. Tipul traditional de „conducător 
politic, pregătit numai pentru activităţile juridico-for- 
male, devine anacronic si reprezintă un pericol pentru 
viața de stat. Conducătorul trebuie să aibă acel minim 
de cultură tehnică generală care să-i permită, dacă nu 
de „a crea“ autonom soluţia justă, să ştie să judece 
soluţiile propuse de experţi şi, deci, s-o aleagă pe cea 
justă din punctul de vedere „sintetic“ al tehnicii politice. 

În altă parte, unde se vorbeşte de ceea ce se întimplă 
în unele redactii de reviste, care funcţionează în același 
timp ca redactii si ca cercuri de cultură, am descris un 
tip de colegiu în care se deliberează si care caută să-şi 
încorporeze tehnica necesară pentru a putea acţiona rea- 
list. Aceste cercuri critică în mod colegial şi contribuie 
astfel la elaborarea lucrărilor diferiților redactori, a 
căror activitate este organizată după un plan si o divi- 
ziune a muncii de mai înainte stabilite. Prin discuţiile 

si criticile colegiale (constînd din sugestii, sfaturi, indi- 
catii metodice, critică constructivă si urmărind educaţia 
reciprocă) în care fiecare participă ca specialist în pro- 
pria materie spre a completa competenţa colectivă, se 
reuşeşte în realitate sà se ridice nivelul mediu al redac- 
terilor la nivelul sau la capacitatea celui mai pregătit, 
asigurînd astfel revistei nu numai o colaborare tot mai 
aleasă şi mai organizată, dar şi condiţiile pentru naşterea 
unui grup omogen de intelectuali pregătiţi să depună o 
regulată si metodică activitate „cărturărească“ (nu numai 
de publicaţii ocazionale şi de studii parţiale, ci de lucrări 
organice de ansamblu). 

Fără îndoială, în acest fel de activităţi colective, orice 


întrucît crează condiţii tot mai organizate de lucru: 
fişiere, culegerea de materiale bibliografice, stringerea 
operelor fundamentale de specialitate etc. Se impune o 
luptă riguroasă împotriva obisnuintei lor de diletantism, 
de improvizatie, de soluţii „oratorice“ si declamatorii. 
Lucrarea trebuie sà se facă în special în scris si tot în 
scris trebuie să fie făcute si criticile, în note precise si 
succinte, ceea ce se poate obţine distribuind din timp 
materialele etc. Scrierea notelor şi a criticilor este un 
principiu didactic devenit necesar din nevoia de a com- 
bate prolixitatea, declamatia si paralogismul create de 
vorbire. Acest fel de muncă intelectuală este necesară 
pentru a-i deprinde pe autodidacti cu disciplina studiu- 
lui pe care o dă activitatea şcolară regulată și pentru 
iaylorizarea muncii intelectuale. Astfel, este util princi- 
piul „fruntaşilor Sfintei Zita“ despre care vorbeşte De 
Sanctis în amintirile despre şcoala napoletană a lui 
Basilio Puoti, adică este utilă o anume „stratificare“ a 
capacităţilor si aptitudinilor și formarea de grupuri de 
lucru sub conducerea celor mai capabili şi mai înaintați, 
care să accelereze pregătirea celor mai înapoiaţi şi 
mai greoi. 

Un punct important în studiul organizării practice a 
şcolii unice este cel care privește perioada de școlaritate 

în diferitele ei grade, conform cu vîrsta si dezvoltarea 
intelectualo-moralà a elevilor si cu scopurile pe care 
şcoala vrea să le atingă. Școala unică sau de formaţie 
umanistică (termenul de umanism fiind înţeles în sens 
larg şi nu numai în sensul tradiţional) sau de cultură 
generală ar trebui să-şi propună să-i introducă pe tineri 
în activitatea socială numai după ce i-a înălțat la un 
anume grad de maturitate şi de capacitate, la creaţia 
intelectuală și practică si la autonomie în ceea ce priveşte 
orientarea şi iniţiativa. Fixarea virstei şcolare obligatorii 
depinde de condiţiile economice generale, întrucît acestea 
ar putea să-i silească pe tineri la o contribuţie produc- 
tivă imediată. Școala unică cere ca Statul să preia chel- 
tuielile care astăzi cad în sarcina familiei, pentru între- 
ținerea scolarilor, adică transformă bugetul ministerului 
educaţiei naţionale de sus pînă jos, mărindu-l foarte 
mult si complicîndu-l. Întreaga funcţie a educării si 
formării noilor generaţii devine publică din particulară, 
pentru că numai așa poate antrena toate generaţiile fără 
deosebiri de grupuri sau de caste. Dar această transfor- 
mare a activității școlare pretinde o extindere excep- 
tionalà a organizării practice a școlii, adică a clădirilor, 
a materialului ştiinţific, a corpului profesoral etc. Corpul 
profesoral, în special, ar trebui să fie mărit pentru că 
eficienţa școlii este cu atît mai mare si mai intensă cu 
cît este mai mic raportul dintre profesori si elevi, ceea 
ce pune alte probleme care nu pot fi soluționate nici 
repede, nici uşor. Nici chiar problema clădirilor nu este 
simplă, pentru că acest tip de școală ar trebui să fie o 
şcoală-colegiu, cu dormitoare, săli de mîncare, biblioteci 
de specialitate, săli potrivite pentru lucrările de seminar 
etc. De aceea, la început, noul tip de școală va trebui să 
fie, şi nu va putea să nu fie, decit pentru grupuri re- 
strînse, pentru tineri aleşi prin concurs sau recomandati 
sub propria răspundere de instituții adecvate. 

Școala unică ar trebui să corespundă perioadei repre- 
zentate astăzi de școlile elementare și medii, reorganizate 
nu numai din punct de vedere al conţinutului și al 

metodei de învățămînt, dar chiar si din punct de vedere 
al succesiunii diferitelor grade ale scolaritàtii. Primul 
grad, cel elementar, nu ar trebui să dureze mai mult 
de trei-patru ani și alături de predarea primelor noţiuni 
„elementare“ ale instrucţiunii — scris, citit, socotit, 
geografie, istorie — ar trebui să dezvolte partea care 
astăzi este neglijată, cea a „drepturilor și datoriilor“, 
adică primele noţiuni despre Stat si despre Societate, 
ca elemente primordiale ale unei noi concepţii despre 
lume care intră în luptă cu concepţiile date de diferitele 
medii sociale tradiţionale, cu alte cuvinte concepţiile care 
pot fi numite folcloristice. Din punct de vedere didactic, 
problema care trebuie rezolvată este aceea de a modera 
şi de a fecunda orientarea dogmatică proprie acestor 
primi ani. Restul cursului n-ar trebui să dureze mai mult 
de şase ani, astfel încît la cincisprezece-șasesprezece ani 
ar trebui să fie absolvite toate gradele școlii unice. 


Se poate aduce obiectia că un astfel de curs este prea 
obositor, din cauza rapidităţii, dacă vrem să ajungem în 
mod efectiv la rezultatele pe care actuala organizare a 
școlii clasice şi le propune dar nu le realizează. Se poate 
spune însă că astfel complexul noii organizări va trebui 
să cuprindă în sine elementele generale din cauza cărora, 
astăzi, cel puţin pentru o parte dintre elevi, cursul este, 
dimpotrivă, prea lent. Care sînt elementele acestea? 
Într-o serie de familii, îndeosebi din păturile intelectuale, 
copiii găsesc în viaţa familială o pregătire, o prelungire 
și o completare a vieţii școlare, prind, cum se spune, din 
„aer“ o întreagă cantitate de noţiuni si de aptitudini care 
le ușurează scolaritatea propriu-zisă. Ei învaţă și-și per- 
fectioneazà limba literară, adică mijlocul de exprimare 
si de cunoaștere, tehnic superior mijloacelor pe care le 
posedă media populaţiei scolare de la șase la doisprezece 
ani. Astfel, elevii de la oraș, prin simpiu] fapt că trăiesc 
la oraş și-au însuşit, încă înainte de a împlini şase ani, o 
cantitate de noţiuni și de aptitudini care le permite să 
învețe mai ușor, mai repede si cu mai mult folos. În 
organizarea intimă a școlii unice trebuie să se creeze cel 

putin principalele dintre condiţiile acestea, pe lîngă 
faptul, care se-ntelege de la sine, că în paralel cu școala 
unică se dezvoltă o rețea de cămine de copii si alte 
instituții în care, încă înainte de vîrsta şcolară, copiii 
sînt obişnuiţi cu o anumită disciplină colectivă si dobîn- 
desc noţiuni și aptitudini prescolare. În realitate, școala 
unică ar trebui să fie organizată ca un colegiu, cu viaţă 
colectivă diurnă şi nocturnă, eliberată de actualele forme 
de disciplină ipocrită și mecanică, iar studiul ar trebui 
să fie făcut în colectiv, cu ajutorul profesorilor si al 
celor mai buni elevi, chiar și în orele de studiu așa-zis 
individual etc. 

Problema fundamentală se pune pentru acea fază a 
scolaritàtii care este reprezentată astăzi de liceu si care 
acum nu se deosebește de loc, ca tip de învățămînt, de 
clasele precedente, decît prin presupunerea abstractă a 
unei mai mari maturităţi intelectuale si morale a elevu- 
lui potrivit cu vîrsta mai mare si cu experiența căpătată 
anterior. 

De fapt, acum, între liceu si universitate, adică între 
școala adevărată si viaţă, există un salt, o adevărată 
întrerupere a continuității, nu o trecere raţională de la 
cantitate (vîrstă) la calitate (maturitate intelectuală si 
morală). De la învățămîntul aproape pur dogmatic, în 
care memoria joacă un mare rol, se trece la faza creatoare 
sau de muncă autonomă și independentă. De la școala 
cu disciplina studiului impusă si controlată în mod auto- 
ritar, se trece la o fază de studiu si de muncă profesională 
în care autodisciplina intelectuală şi autonomia morală 
sînt practic nelimitate. Şi aceasta vine imediat după criza 
pubertàtii, cînd impetuozitatea pasiunilor instinctive si 
elementare nu a terminat încă lupta cu frînele caracte- 
rului și ale conştiinţei în formare. Trecerea este și mai 
bruscă si mai mecanică în Italia, unde nu este răspîndit 
în Universităţi principiul lucrării de „seminar“. 

lată, prin urmare, că în şcoala unică faza ultimă 
trebuie să fie concepută şi organizată ca faza decisivă în 
care urmează să se creeze valorile fundamentale ale 

„umanismului“, autodisciplina intelectuală şi autonomia 
morală necesare pentru specializarea ulterioară, fie ea cu 
caracter ştiinţific (studii universitare), fie cu caracter 
practic-productiv imediat (industrie, birocratie, organi- 
zarea schimburilor etc.). Studiul si însusirea metodelor 
creatoare în stiintà si în viatà trebuie sà înceapà în 
această ultimă fază a scolii si sà nu mai fie un monopol 
al universităţii sau să fie lăsate la voia întîmplării în 
viaţa practică : această fază școlară trebuie să contribuie 
ia dezvoltarea responsabilitàtii autonome în fiecare ins, 
să fie o şcoală creatoare. Trebuie să facem o distincţie 
între şcoala creatoare şi școala activă, chiar si în forma 
pe care i-a dat-o metoda Dalton. Întreaga şcoală unică 
este școală activă, deși trebuie să punem limită ideolo- 
giilor anarhice în acest domeniu şi să pretindem cu o 
anume energie generaţiilor adulte, adică Statului, „să-şi 
facă datoria de a forma“ noile generaţii. Sintem încă în 
iaza romantică a şcolii active în care elementele luptei 
împotriva şcolii mecanice și iezuite s-au extins în mod 
morbid, din motive de opoziţie si polemică: trebuie să 
intrăm în faza „clasică“, raţională, să găsim în scopurile 
pe care trebuie să le realizăm izvorul natural pentru 
elaborarea metodelor si formelor. 

Şcoala creatoare este încoronarea şcolii active: în 
prima fază se tinde la disciplină, apoi chiar la nivelare, 
la obţinerea unui anume fel de „conformism“, care se 
poate numi „dinamic“ ; în faza creatoare, pe baza reali- 
zată de „colectivizarea“ tipului social, se tinde la dezvol- 
tarea personalităţii, devenită autonomă si responsabilă, 
dar cu o conștiință morală si socială solidă si omogenă. 
Astfel şcoala creatoare nu înseamnă o şcoală de „inven- 
tatori şi descoperitori“ ; ea indică o fază și o metodă de 
cercetare şi de cunoaştere și nu un „program“ predeter- 
minat, cu obligaţia originalității şi a inovației cu orice 
preţ. Ea mai arată că elevul, ca sà dobîndeasca învăţătura, 
trebuie să depună un efort spontan şi autonom, profe- 
sorul exercitind numai o funcţie de îndrumător prietenos, 
asa cum se petrec, sau cum ar trebui să se petreacă 

iucrurile la universitate. A descoperi singur, fără sugestii 
şi ajutoare din afară, un adevăr este un act de creaţie, 
chiar dacă adevărul este vechi, si dovedeşte că elevul 
posedă metoda ; și mai arată că, în orice caz, s-a păşit 
în faza maturității intelectuale în care pot fi descoperite 
adevăruri noi. De aceea, în această fază, activitatea sco- 
lară fundamentală se va desfăşura în seminarii, în biblio- 
teci, în laboratoare experimentale şi tot în timpul ei se 
vor aduna datele organice pentru orientarea profesională. 

Realizarea școlii unice însemnează începutul unor noi 
raporturi între munca intelectuală şi munca industrială 
nu numai în școală, ci în întreaga viaţă socială. Prin- 
cipiul unicitàtii se va reflecta, prin urmare, în toate 
instituţiile de cultură, transformîndu-le si dîndu-le un 
nou conţinut. 


Problema noii funcțiuni pe care o vor putea avea uni- 
versitàfile si academiile. Astăzi, aceste două instituţii 
sînt independente una faţă de cealaltă si academiile sint 
simbolul, adesea luat în deridere pe bună dreptate, al 
rupturii dintre cultura superioară si viaţă, dintre intelec- 
tuali și popor (asa se și explică succesul pe care l-au 
avut, într-o oarecare măsură, futuristii în prima lor 
perioadă de Sturm und Drang % antiacademică, antitra- 
ditionalistà etc.). 

Într-o nouă situaţie a raporturilor dintre viaţă si cul- 
iură, dintre munca intelectuală si munca industrială, 
academiile ar trebui să devină organizaţia culturală (de 
sistematizare, expansiune şi creaţie intelectuală) a ele- 
mentelor care, după absolvirea şcolii unice, vor trece 
în munca profesională și, totodată, un loc de întîlnire 
intre ei şi universitari. Elementele sociale angajate în 
munca profesională nu trebuie să cadă în pasivitate inte- 
lectuală, ci trebuie să aibă la dispoziţia lor (dintr-o ini- 
țiativă colectivă şi nu individuală, ca funcţie socială 
organică recunoscută a fi de necesitate și utilitate publică) 
institute de specialitate în toate ramurile de cercetare 
şi de muncă ştiinţifică, cu care să poată colabora și în 

care să găsească tot sprijinul necesar pentru orice formă 
de activitate culturala pe care ar voi s-o întreprindă. 

Structura academiilor va trebui să fie reorganizată si 
reînsufletità de sus pînă jos. Din punct de vedere teri- 
torial, va avea o instituţie centrală de oameni competenti 
și specialiști, centre nationale care îşi vor asocia marile 
instituţii existente, secţii regionale si judeţene si cercuri 
locale urbane şi rurale. Se vor face secţii pe specialităţi 
stiintifico-culturale care vor fi toate reprezentate în cen- 
trele superioare, dar numai parţial în cercurile locale. 
Se vor unifica diferitele tipuri de organizare culturală 
existente : academii, institute de cultură, cercuri filolo- 
gice etc., completînd activitatea academică tradiţională, 
care se desfășoară în special în sistematizarea științei sau 
în încercarea de a fixa o medie a gindirii naționale ca 
îndrumătoare a activităţii intelectuale, cu activităţi legate 
de viaţa colectivă, de lumea producţiei si a muncii. Vor 
ti controlate conferințele industriale, activitatea de orga- 
nizare științifică a muncii, cabinetele experimentale de 
fabrică etc. Se va constitui un mecanism pentru selec- 
tionarea şi avansarea capacităţilor individuale ale masei 
populare, care astăzi sînt sacrificate sau se pierd în erori 
și încercări fără ieşire. Fiecare cerc local va trebui să 
aibă în mod necesar secţia de ştiinţe morale si politice 
şi să organizeze rînd pe rînd celelalte secţii speciale 
pentru a discuta aspectele tehnice ale problemelor indus- 
triale, agrare, de organizare si rationalizare a muncii în 
fabrici, în agricultură, în birouri etc. Congresele perio- 
dice de diferite grade îi vor face cunoscuţi pe cei mai 
capabili. 

Ar îi util să avem lista completă a academiilor şi a 
celorlalte organizaţii culturale existente astăzi şi a teme- 
icr care sînt tratate în mod precumpănitor în lucrările 
ior şi publicate în „Analele“ lor; în mare parte, este 
vorba de cimitire ale culturii si, totuși, ele au o funcţie 
în psihologia clasei diriguitoare. 

Colaborarea dintre aceste institutii si universitàti ar 
trebui să fie foarte strînsà, ca si cu toate școlile superi- 
oare de specialitate de orice fel (militare, navale etc.), 
scopul urmărit fiind de a obţine o centralizare a culturii 
naţionale şi de a da un impuls acestei culturi, centrali- 
zare si impuls care ar fi superioare acelora ale Bisericii 
Catolice.* 


* Această schemă de organizare a muncii culturale după principiile 
generale ale şcolii unice ar trebui să fie dezvoltată cu grijă în toate păr- 
pile ei și să servească drept călăuză în constituirea chiar și a celui mai 
elementar şi primitiv centru de cultură care ar trebui conceput ca o 
moleculă şi ca un embrion al celei mai masive structuri. Chiar si iniția- 
tivele, care se ştie că sînt tranzitorii şi experimentale, ar trebui să fie 
concepure ca fiind capabile de a fi absorbite în schema generală şi, în 
acelaşi timp, ca elemente vitale care tind să creeze întreaga schemă. De 
studiat cu atenţie organizarea și dezvoltarea Rotary Club-ului 27. 

Ruptura determinatà de reforma Gentile între scoala 
elementarà si medie, de o parte, si scoala superioarà, de 
cealaltă parte. Înainte de reformă, o asemenea ruptură 
exista, într-o formă foarte accentuată, numai între școala 
profesională, de o parte, si şcolile medii si superioare, de 
cealaltă parte. Școala elementară era pusă într-un fel 
de limb, prin unele caractere specifice. 

În școlile elementare două elemente serveau la edu- 
carea și formarea copiilor: primele noţiuni de ştiinţe 
naturale şi noţiunile despre drepturile și datoriile cetă- 
teanului. Noţiunile ştiinţifice trebuiau să introducă pe 
elev în societas rerum %, drepturile şi datoriile în viaţa 
statală si în societatea civilă. Noţiunile ştiinţifice intrau 
in luptă cu concepţia magică despre lume şi despre natură 
pe care copilul o absoarbe din mediul îmbibat de folclor, 
după cum noţiunile despre drepturi şi datorii intrau în 
iuptă cu tendinţa spre barbaria individuală şi locală care 
este și ea un aspect al folclorului. Şcoala cu învăţătura 
ei luptă împotriva folclorului, cu toate sedimentările tra- 
ditionale ale concepției despre lume ale acestuia, spre a 
difuza o concepţie mai modernă ale cărei elemente primi- 
live şi fundamentale sînt date de învăţătura despre 
existența legilor naturii ca fiind ceva obiectiv şi rebel 
la care trebuie să te adaptezi ca să poţi să le domini, 
precum si de învăţătura despre legile civile si statale, 
care sînt un produs al unei activităţi umane si care sînt 
stabilite de om si pot fi schimbate de om, în scopul dez- 
voltării sale colective. Legile civile si statale îi organizează 
pe oameni în modul cel mai potrivit istoriceste ca să 
domine legile naturii, adică să le faciliteze activitatea, 

acesta fiind modul propriu al omului de a participa activ 
la viaţa naturii spre a o transforma si a o socializa tot mai 
adinc şi mai extins. Se poate spune, prin urmare, că 
principiul educativ pe care se bazau şcolile elementare 
era conceptul de muncă, iar acesta nu se poate realiza 
în întreaga lui putere de expansiune și de productivitate 
fără o cunoaștere exactă si realistă a legilor naturii si 
fără o ordine legală care să regleze în mod organic viaţa 
oamenilor între ei, ordine care trebuie să fie respectată 
printr-o convenţie spontană şi nu numai printr-o impu- 
nere din afară, dintr-o necesitate recunoscută si pe care 
şi-o propun ei înșiși ca libertate si nu din constringere. 
Conceptul de muncă şi munca însăși (activitatea teore- 
tico-practică) alcătuiesc principiul educativ imanent în 
școala elementară, întrucît ordinea socială si statală 
(drepturi şi datorii) este introdusă şi identificată cu ordi- 
nea naturală prin muncă. Conceptul despre echilibrul 
dintre ordinea socială şi ordinea naturală bazat pe muncă, 
pe activitatea teoretico-practică a omului, crează primele 
elemente ale unei intuitii a lumii, eliberată de orice 
magie și vrăjitorie, și constituie punctul de sprijin pentru 
dezvoltarea ulterioară a unei concepţii istorice, dialec- 
tice, despre lume, pentru a înţelege mișcarea și devenirea, 
pentru a evalua cantitatea de eforturi şi de sacrificii pe 
care le-a făcut trecutul pentru prezent și pe care pre- 
zentul le face pentru viitor, pentru a concepe actualitatea 
ca sinteză a trecutului, a tuturor generaţiilor trecute, 
care se proiectează în viitor. Aceasta este baza școlii 
elementare. Că ea şi-a dat toate roadele, că în corpul 
profesoral exista conștiința sarcinii lor şi a conţinutului 
filosofic al sarcinii lor, aceasta este altă problemă, legată 
de critica gradului de conştiinţă civică a întregii naţiuni, 
corpul profesoral nefiind decit o parte a acesteia, si mai 
nefericită, în nici un caz o avangardă. 

Nu este cu totul exact cà instructia nu este si edu- 
catie. A fost o gravà eroare a pedagogiei idealiste cà 
a insistat prea mult în acestà distinctie si efectele se 
şi văd în şcoala reorganizată de această pedagogie. 

Pentru ca instructia să nu fie si educaţie, ar trebui ca 
elevul să fie un simplu element pasiv, un „receptor 
mecanic“ de noţiuni abstracte, ceea ce este absurd şi ceea 
ce, de altfel, este negat „în mod abstract“ de către cei 
ce susțin educaţia pură tocmai împotriva instrucției 
mecanice. Ceea ce este „cert“ devine „adevăr“ în con- 
știința copilului. Dar conștiința copilului nu este ceva 
„individual“ (si cu atit mai putin individualizat), este 
reflexul grupului social din care face parte copilul, al 
raporturilor sociale asa cum se leagă ele în familie, între 
vecini, în sat etc. Constiinja individuală a marii majori- 
tàti a copiilor reflectă raporturi civice si culturale dife- 
rite şi antagonice față de acelea care sînt reprezentate 
de programele școlare. Ceea ce este „cert“ într-o cultură 
avansată devine „adevăr“ în cadrul unei culturi fosili- 
zate si anacronice ; nu există unitate între şcoală si viață 
şi, prin urmare, nu există unitate între instrucţie și edu- 
catie. De aceea se poate spune că, în școală, legătura 
instrucfie-educatie poate fi reprezentată numai de munca 
vie a profesorului, în măsura în care profesorul este 
conștient de opoziţia dintre tipul de societate şi de cul- 
tură pe care îl reprezintă el însuși şi tipul de societate 
și de cultură reprezentat de elevii săi si în măsura în 
care este conştient de sarcina sa, constînd în a accelera 
si a disciplina formarea copilului în conformitate cu tipul 
superior ce se află în luptă cu tipul inferior. Cind corpul 
profesoral este slab si legătura instructie-educatie nu este 
menținută iar problema învățămîntului se rezolvă după 
scheme hîrtogàresti în care este exaltată educaţia, atunci 
activitatea profesorului va fi si mai deficientă si vom 
avea o şcoală retorică, lipsită de seriozitate, pentru că 
va lipsi întruparea materială a acelui „cert“, iar adevă- 
rul va fi adevăr de vorbe, adică retorică. 

Degenerarea se vede si mai bine în școala medie, la 
cursurile de literatură și de filosofie. Mai înainte, elevii, 
îsi formau cel putin un anume „bagaj“ sau „zestre“ (după 
gust) de noţiuni concrete. Acum, cînd profesorul trebuie 
să fie mai cu seamă filosof şi estet, elevul neglijează 

noţiunile concrete şi își „umple capul“ cu formule si 
cuvinte care n-au, de cele mai multe ori, nici un sens 
pentru el şi care sînt uitate foarte repede. Lupta împo- 
triva vechii şcoli era justă, dar reforma nu era un lucru 
atît de simplu pe cît părea, nu era vorba de scheme 
programatice, ci de oameni şi nu de oameni care devin 
imediat profesori, ci de întregul complex social a cărui 
expresie sînt oamenii. În realitate, un profesor mediocru 
poate reuși să obţină ca elevii să devie mai instruiți, dar 
nu va reuși să obţină ca ei să fie mai culti ; el va dezvolta 
cu scrupulozitate și cu conştiinţă birocratică partea meca- 
nica a şcolii si elevul, dacă este un creier activ, va 
ordona, în ceea ce îl privește, cu ajutorul mediului social, 
„bagajul“ acumulat. Cu noile programe, care coincid cu 
o scădere generală a nivelului corpului profesoral, nu va 
mai exista nici un fel de „bagaj“ de ordonat. Noile 
programe ar fi trebuit să suprime cu totul examenele. 
A da examen, acum, este un „joc de noroc“ cu mult 
mai mult ca înainte. O dată exactă rămîne veşnic o dată 
exactă, oricine ar fi profesorul care examinează, iar o 
„definiţie“ rămîne veșnic o definiţie; dar o judecată, o 
analiză estetică sau filosofică ? 

Eficacitatea educativă a vechii şcoli medii italiene, 
asa cum o organizase vechea lege Casati, nu trebuie cău- 
tată (sau negată) în voinţa expresă de a fi sau nu şcoală 
educativă, ci în faptul că organizarea ei si programele ei 
erau expresia unui mod tradiţional de viaţă intelectuală 
și morală, a unui climat cultural răspîndit în întreaga 
societate italiană printr-o foarte veche tradiţie. Faptul 
că un astfel de climat şi un astfel de mod de a trăi au 
intrat în agonie și că școala s-a rupt de viaţă a determinat 
criza școlii. A critica programele şi organizarea disci- 
plinară a școlii nu însemnează absolut nimic, dacă nu 
se ţine seama de aceste condiţii. Astfel ne întoarcem la 
participarea în mod real activă a elevului în şcoală, 
participare care poate exista numai dacă școala este legată 
de viaţă. Noile programe, cu cît afirmă şi teoretizează 
mai mult activitatea elevului si colaborarea sa activă cu 

munca profesorului, cu atît sînt mai gîndite ca si cum 
elevul ar fi un simplu element pasiv. 

În vechea şcoală, studiul gramatical al limbilor latină 
și greacă, împreună cu studiul literaturilor si al istoriilor 
politice respective, era un principiu educativ, întrucît 
idealul umanist, întruchipat de Atena şi Roma, era răs- 
pîndit în întreaga societate, era un element esenţial al 
vieţii și culturii nationale. Chiar si mecanicitatea studiului 
gramatical era însufletità de perspectiva culturală. No- 
iunile nu erau învăţate în vederea unui scop imediat 
practico-profesional. Scopul părea dezinteresat pentru că 
interesul era dezvoltarea interioară a personalităţii, for- 
marea caracterului prin absorbirea şi asimilarea între- 
gului trecut cultural al civilizaţiei moderne europene. 
Latina si greaca nu erau învăţate ca să fie vorbite si 
pentru ca cei care le învăţaseră să se facă ospătari, inter- 
preti sau corespondenţi comerciali. Erau învăţate pentru 
a cunoaște direct civilizaţia celor două popoare, presu- 
pusă ca o necesitate a civilizaţiei moderne, adică pentru 
a fi ei înşişi si a se cunoaște pe sine în mod conştient. 
Este multă nedreptate si improprietate în acuzaţia de 
mecanicitate şi de ariditate ce se aducea faptului că 
limba greacă şi latina se învățau mecanic după gramatică. 
Ai de-a face cu copii pe care trebuie să-i faci să capete 
anume deprinderi de sîrguintà, de exactitate, de ţinută 
intelectuală şi chiar fizică, de concentrare psihică asupra 
unor anume subiecte, care nu pot fi învăţate fără o repe- 
titie mecanică de gesturi disciplinate si metodice. Un 
savant de patruzeci de ani ar fi oare în stare să stea la 
masa de lucru sasesprezece ore în sir, dacă nu și-ar fi 
însușit în mod silit, de copil, prin constrîngere mecanică, 
aptitudinile psihofizice potrivite ? Dacă vrem să selec- 
tionàm mari savanți, trebuie să începem cu aceste deprin- 
deri şi trebuie să cercetăm toată aria şcolară pentru a 
scoate la iveală cele cîteva mii sau sute sau numai duzini 
de savanţi de mare clasă de care are nevoie orice civi- 
lizatie (desi se poate îmbunătăţi situaţia în acest domeniu 

cu ajutorul subsidiilor ştiinţifice adecvate, fără sà ne 
intoarcem la metodele școlare ale iezuiţilor). 

Se învaţă limba latină (sau mai bine, se studiază limba 
latină) se analizează pinà în propoziţiile cele mai elemen- 
tare, se analizează un lucru mort, este adevărat, dar nici 
o analiză făcută de un copil nu poate fi făcută decit pe 
lucruri moarte. De altfel, nu trebuie să uităm că acolo 
unde studiul este făcut în forma aceasta, viața romanilor 
rămîne un mit care într-o anume măsură l-a interesat pe 
copil și-l interesează, astfel că în ceea ce socotim că este 
mort se află ceva foarte viu. Și-apoi, limba este moartă, 
este analizată ca un lucru inert, ca un cadavru pe masa 
anatomica, dar retrăieşte continuu în exemple, în nara- 
tiuni. S-ar putea face același studiu cu limba italiană ? 
Imposibil. Nici o limbă vie n-ar putea să fie studiată ca 
limba latină : ar fi si ar părea absurd. Nici unul dintre 
copii nu ştie limba latină atunci cînd începe s-o studieze 
cu această metodă analitică sau cu oricare altă metodă. 
O limbă vie ar putea fi cunoscută si ar fi suficient ca un 
singur elev s-o cunoască pentru ca farmecul să dispară : 
toți ar da fuga numaidecît la școala Berlitz. Limba latină 
se prezintă (ca și limba greacă) imaginaţiei ca un mit, 
chiar si pentru profesor. Nu studiem limba latină ca să 
învăţăm latineste. De multă vreme, printr-o tradiţie cul- 
tural-scolarà a cărei origine si dezvoltare ar putea fi 
cercetată, limba latină este studiată ca un element al unui 
program şcolar ideal, element care însumează și satis- 
face o întreagă serie de exigente pedagogice si psiho- 
logice. Limba latinà este studiatà pentru a obisnui pe elevi 
să studieze într-un anumit fel, sà analizeze un corp istoric 
ce poate fi tratat ca un cadavru care neîncetat învie, 
pentru a-i obişnui să rationeze, să gîndeascà scheme ab- 
stracte, fiind capabili să coboare apoi în viaţa reală ime- 
diată, să vadă, în orice fapt sau dat, ceea ce este general 
şi ceea ce este particular, conceptul și insul. Și ce nu în- 
semnează, din punct de vedere educativ, comparatia con- 
tinuă dintre limba latină si limba maternă ? Deosebirea 
şi identificarea cuvintelor şi a conceptelor, întreaga logică 

formală cu contradicţiile contrariilor si analiza distinc- 
telor, cu mişcarea istorică a întregului complex lingvistic 
care se modifică în timp, care este în continuă devenire 
şi nu este numai fenomen static. În cei opt ani de gim- 
naziu-liceu se studiază întreaga limbă istoriceste reală, 
cupă ce elevii au cunoscut-o, abstract, în formă de gra- 
matică. Se studiază de la Ennius (și chiar de la cuvin- 
tele din fragmentele celor douăsprezece table) la Fedru și 
la scriitorii creştini-latini. Se analizează un proces istoric 
de la nașterea și pînă la moartea lui în timp, moarte apa- 
centă, pentru că se știe că limba italiană, cu care este 
mereu confruntată limba latină, este limba latină mo- 
dernă. Se studiază gramatica unei anume epoci, o ab- 
stractiune, vocabularul unei perioade determinate, dar 
se studiază (prin comparaţie) gramatica și vocabularul fie- 
cărui autor şi înţelesul fiecărui termen în fiecare „peri- 
oadă“ (stilistică) determinată. Se descopere astfel că voca- 
bularul și gramatica lui Fedru nu sînt nici ale lui Cicero, 
nici ale lui Plaut sau ale lui Lactantiu, nici ale lui Tertu- 
lian, că un același grup de sunete nu are același înțeles 
în timpuri diferite, la scriitori diferiţi. Se compară în mod 
continuu limba latină cu limba italiană, dar fiecare cuvint 
este un concept, o imagine, care capătă nuanţe diferite 
după timp şi după oameni, în fiecare dintre cele două 
limbi comparate. Se studiază istoria literară a cărţilor 
scrise în limba latină, istoria politică, faptele de seamă ale 
oamenilor care au vorbit latineste. Educaţia elevului este 
determinată de tot acest complex organic, de faptul că a 
parcurs chiar singur întreg acest itinerar, cu etapele res- 
pective etc. S-a cufundat în istorie, a dobîndit o intuiţie 
istoricistă a lumii şi a vieţii, care devine o a doua natură, 
aproape o spontaneitate, pentru că nu este inculcată în 
mod pedant dintr-o „voinţă“ educativă din afară. Stu- 
diul limbilor clasice educa, fără nici o intenţie declarată, 
cu o minimă intervenţie „educativă“ a profesorului : 
educa pentru că instruia. Se făceau experiențe logice, 
artistice, psihologice fără „a se gindi la ele“, fără a se 

privi mereu în oglindà, si îndeosebi se ficea o mare ex- 
perientà „sintetică“, filosofică, de dezvoltare istorico-reală. 
Aceasta nu înseamnă (si ar fi o prostie s-o gîndim) că 
limba greacă și limba latină, ca atare, ar avea calităţi 
intrinseci taumaturgice în domeniul educativ. Este o în- 
treagă tradiţie culturală care trăiește mai ales în afara 
şcolii si care, într-un mediu dat, produce astfel de efecte. 
Se vede, de altfel, cum școala, după ce s-a schimbat tra- 
ditionala intuiţie a culturii, a intrat în criză si a intrat în 
criză şi studiul limbilor latină şi greacă. 

Va trebui să înlocuim limbile greacă şi latină, ca centru 
de greutate al școlii formative și le vom înlocui, dar nu 
va fi uşor să organizăm noua materie sau noua serie de 
materii într-o ordine didactică astfel ca să dea rezultate 
echivalente de educaţie și de formare generală a persona- 
litàtii, plecînd de la copil si pînă în pragul alegerii pro- 
fesionale. Într-adevăr, în această perioadă studiul, sau 
cea mai mare parte a studiului, trebuie să fie (sau să 
pară elevilor) dezinteresat, cu alte cuvinte să nu aibă 
scopuri practice imediate, sau prea imediate, trebuie să 
fie formativ, chiar dacă este „instructiv“, adică bogat în 
noţiuni concrete. În școala actuală, din cauza profundei 
crize a tradiţiei culturale si a concepţiei despre viaţă si 
despre om, se observă un proces de degenerare progre- 
sivă : şcolile de tip profesional, adică preocupate de a sa- 
tisface interese practice imediate, trec înaintea școlii for- 
mative, care este imediat dezinteresată. Aspectul cel mai 
paradoxal este că acest tip nou de școală apare şi este 
înfățișată ca democratică, în timp ce, dimpotrivă, nu 
numai că ea este destinată să perpetueze deosebirile so- 
ciale, ci să le și cristalizeze în forme chinezeşti. 

Școala tradițională a fost oligarhică pentru că era 
destinată noii generaţii a grupurilor conducătoare, hărăzită 
la rîndul ei să devină conducătoare, dar nu era oligarhică 
prin felul Învățămîntului. Nu dobîndirea capacităţilor con- 
ducătoare, nu tendinţa de a forma oameni superiori pun 
pecetea socială pe un tip de școală. Pecetea socială este 
dată de faptul că fiecare grup social are un tip propriu 

de școală, destinat să perpetueze în aceste grupuri o 
anumită funcţie tradiţională, conducătoare sau instru- 
mentală. Dacă voim să rupem această urzeală, trebuie, 
prin urmare, nu să înmultim si să organizăm după grade 
tipurile de școală profesională, ci să creăm un tip unic 
de şcoală pregătitoare (elementară-medie), care să-l con- 
ducă pe tînàr pînà în pragul alegerii profesionale, for- 
mîndu-l, în timpul acesta, ca persoană capabilă să gîn- 
dească, să studieze, să conducă sau să controleze pe cel 
care conduce. 

Înmulțirea tipurilor de şcoală profesională tinde, prin 
urmare, să eternizeze deosebirile tradiţionale, dar cum, în 
terne, toate acestea fac să se nască impresia de tendință 
democratică. Salahor si muncitor calificat, de pildă, ţăran 
şi topometru sau mic agronom etc. Dar tendința democra- 
tică, intrinsecă, nu poate să însemne numai că un sala- 
hor devine muncitor calificat, ci că orice „cetățean“ poate 
deveni „guvernant“ și că societatea îl pune, fie și „în mod 
abstract“, în condiţiile generale de a putea deveni. Demo- 
cratia politică tinde să facă sà coincidă guvernanti si 
guvernati (în sensul de guvernare cu consimțămîntul gu- 
vernatilor), asigurîndu-i fiecărui guvernat dobîndirea gra- 
tuită a capacităţilor si a pregătirii tehnice generale nece- 
sare în vederea acestui scop. Dar tipul de școală care se 
dezvoltă ca școală pentru popor nu caută nici măcar să 
menţină iluzia, pentru că ea se organizează tot mai mult 
așa fel ca sà restrîngà baza păturii guvernante pregătită 
tehnic, într-un mediu social politic care restringe si mai 
mult „iniţiativa privată“ în sensul de a da această capa- 
citate şi pregătire tehnico-politică, astfel încît ne întoar- 
cem mai degrabă la diviziunile în pături sociale fixate 
şi cristalizate „juridic“ decit la depășirea împărţirii în 
grupuri : înmulţirea școlilor profesionale tot mai spe- 
cializate chiar de la începutul vieţii școlare este una din 
manifestările cele mai frapante ale acestei tendinţe. 

În legătură cu dogmatismul, cu criticismul si istoricis- 
mul în școala elementară si medie, trebuie să observăm 
că noua pedagogie a voit să înfrîngă dogmatismul chiar 
în domeniul instrucţiunii, al dobindirii noţiunilor con- 
crete, adică tocmai în domeniul în care un anumit dog- 
matism este practic inevitabil si poate fi reabsorbit si 
dizolvat numai în întregul ciclu școlar (nu se poate preda 
gramatica istorică în clasele elementare și în gimnazii), 
dar este apoi nevoită să vadă introdus dogmatismul prin 
excelenţă în domeniul gîndirii religioase si în mod im- 
plicit să vadă că întreaga istorie a filosofiei este descrisă 
ca o succesiune de nebunii si de deliruri. În predarea 
filosofiei, noul curent pedagogic sàràceste învățămîntul 
(cel puţin pentru elevii — şi aceştia alcătuiesc marea ma- 
joritate — care nu primesc ajutoare intelectuale în afara 
şcolii, în familie sau în mediul familial si trebuie să se 
formeze numai cu indicaţiile pe care le primesc în clasă) 
sì îi coboară, practic, nivelul, desi, raţional, pare foarte 
frumos, un frumos utopic. Filosofia descriptivă tradi- 
fionalà, întărită de un curs de istoria filosofiei si de lec- 
tura unui anumit număr de filosofi, pare practic, cel mai 
bun lucru. Filosofia descriptivă si dătătoare de definiţii 
poate să fie o abstracţie dogmatică, aşa cum sînt grama- 
tica şi matematica, dar este o necesitate pedagogică si 
didactică. 1 = 1 este o abstractiune, dar nimeni nu ajunge 
să gindeascà, din această cauză, că 1 muscă este egală cu 
1 elefant. Chiar și regulile logicii formale sînt abstrac- 
țiuni de același fel, sînt ca gramatica gîndirii normale si 
totuși trebuie să le studiezi pentru că nu sînt înnăscute, 
ci trebuie să fie dobîndite prin muncă și reflecţie. Noul 
curent pedagogic presupune că posedăm logica formală 
atunci cînd gîndim, dar nu ne arată cum trebuie s-o do- 
bîndim, așa că este ca și cum ar fi presupus-o înnăscută. 
Logica formală este ca gramatica : este asimilată „trăind“, 
chiar dacă învăţarea ei a fost în mod necesar schematică 
şi abstractă, pentru că elevul nu este un disc de gramo- 

fen, nu este un recipient pasiv, mecanic, chiar dacă con- 
ventionalitatea liturgică a examenelor îl face, cîteodatà, 
să apară așa. Raportul acestor scheme educative cu spi- 
ritul copilului este întotdeauna activ si creator, asa cum 
activ si creator este raportul dintre muncitor si uneltele 
lui de lucru: un calibru este, si el, un ansamblu de 
abstractiuni şi totuși nu se produc obiecte reale fără 
calibrare, obiecte reale care sînt raporturile sociale şi 
cuprind, implicit, idei. 

Elevul care se trudeste cu barbara, baralipton 2°, obo- 
seste desigur, si trebuie să căutăm ca el să depună numai 
efortul indispensabil și nu mai mult, dar este de ase- 
menea sigur că va trebui mereu să depună eforturi pentru 
a învăţa sà se constriîngă pe sine însuși la privatiuni și la 
limitarea mişcărilor fizice, adică să se supună unei uce- 
nicii psihofizice. Multă lume trebuie să fie convinsă că 
si studiul este o meserie, si una foarte obositoare, cu o 
ucenicie specială, nu numai intelectuală, ci şi muscularo- 
nervoasă : este un proces de adaptare, este o deprindere 
dobîndità cu sfortare, cu plictiseală şi chiar cu suferință. 
Participarea maselor tot mai largi la şcoala medie poartă 
cu sine tendinţa de a slăbi disciplina studiului, de a cere 
„înlesniri“. Multi cred chiar că dificultăţile sînt artifi- 
ciale pentru că sînt obișnuiți să considere muncă si obo- 
seală numai munca manuală. Problema este complexă. 
Desigur, copilul unei familii tradiționale de intelectuali 
depăşeşte mai ușor procesul de adaptare psihofizică. Chiar 
cînd intră pentru prima oară în clasă, el are mai multe 
avantaje faţă de colegii lui, are o orientare dobîndità din 
deprinderile familiale, își concentrează mai uşor atenţia 
pentru că are obisnuinta tinutei fizice etc. La fel, fiul 
unui muncitor din oraș suferă mai putin intrînd într-o 
fabrică decit un băiat de ţărani sau decit un tînăr ţăran 
pregătit pentru viaţa rurală. Chiar și regimul alimentar 
are importanţă etc. etc. lată de ce multi din popor cred 
că în dificultatea studiului există o ,,smecherie“ în dauna 
lor (atunci cînd nu socot că ei sînt proşti din natură): 

vàd pe un domn (si pentru multi, îndeosebi la tarà, domn 
însemnează intelectual) cà face cu dezinvolturà si vădită 
usurintà un lucru care pe fiii lor îi costà lacrimi si sînge 
sì atunci se gîndesc că există o ,,smecherie“. Într-o nouă 
situaţie, problemele acestea pot deveni foarte aspre și 
va trebui să rezistăm la tendinţa de a face să devină ușor 
ceea ce nu poate deveni ușor fără să fie denaturat. Dacă 
vom voi sà creăm o nouă pătură de intelectuali, pînă la 
cele mai mari specializări, dintr-un grup social care nu 
are dezvoltate, tradiţional, aptitudinile necesare, vom 
avea de depăşit dificultăţi extraordinare. 


TRADUCTIBILITATEA LIMBAJELOR 
STIINTIFICE SI FILOSOFICE 


În 1921, vorbind despre chestiuni de organizare, Lenin 
a scris sau a spus (aproape) asa: N-am știut „să tra- 
ducem“ limba noastră în limbile europene. 

Avem de rezolvat problema: dacă traductibilitatea 
reciprocă a diferitelor limbaje filosofice şi ştiinţifice este 
un element „critic“ propriu oricărei concepţii despre 
lume sau este propriu numai marxismului (în mod or- 
ganic) şi poate fi însușit doar partial de alte filosofii. 
Traductibilitatea presupune că o anume fază a civilizaţiei 
are o expresie culturală „fundamental“ identică, chiar 
dacă limbajul este istoriceşte diferit, determinat de tra- 
ditia particulară a oricărei culturi nationale si a oricărui 
sistem filosofic, de predominarea unei activităţi intelec- 
tuale sau practice etc. Astfel, trebuie să vedem dacă tra- 
ductibilitatea este posibilă între expresiile unor faze 
diferite de civilizaţie, întrucât aceste faze sînt momente 
de dezvoltare una dintr-alta şi, prin urmare, se inte- 
grează pe rînd, sau dacă o expresie dată poate fi tradusă 
cu termenii unei faze anterioare ale aceleiași civilizaţii, 
fază anterioară care însă este mai inteligibilă decît lim- 
bajul dat etc. Se pare că se poate spune că numai în 
marxism „traducerea“ este organică şi profundă, în timp 
ce, din alte puncte de vedere, este adesea un simplu joc 
de „schematisme“ generale. 

Pasajul din Sfînta familie în care se afirmă că limba- 
jul politic francez al lui Proudhon corespunde şi se poate 
traduce în limbajul filosofiei clasice germane este foarte 
important pentru a înţelege unele aspecte ale marxismu- 
lui, pentru a găsi soluţia multor contradicții aparente ale 
dezvoltării istorice şi pentru a răspunde la cîteva obiecţii 

superficiale împotriva acestei teorii istoriografice (este 
util si pentru combaterea unor abstractisme mecaniciste). 

Trebuie să vedem dacă acest principiu critic poate 
fi apropiat sau confundat cu afirmaţii analoage. În nu- 
mărul din septembrie-octombrie 1930 din „Nuovi S'udi 
di Diritto, Economia e Politica“, într-o scrisoare deschisă 
adresată de Luigi Einaudi lui Rodolfo Benini (,,Se esiste, 
storicamente, la pretesa ripugnanza degli economisti 
verso il concetto dello Stato produttore“ <Dacă există, 
istoric, pretinsa repulsie a economistilor fatà de con- 
ceptul Statului producător>), citim într-o notă de la 
pag. 303: 


„Dacă aş poseda minunata facultate pe care o avea, în cel mai 
mare grad, regretatul prieten Vailati de a traduce orice teorie din lim- 
bajul geometric în cel algebric, din limbajul hedonist în cel al moralei 
kantiene, din terminologia economică pur normativă în cea aplicată 
preceptisticà, aş putea încerca să retraduc pagina lui Spirito în formu- 
listica ta, adică în economia clasică. Ar fi un exercițiu fecund, ase- 
mănător cu acelea pe care Loria istoriseste că le-a făcut în tinerețe, de 
‘a expune succesiv o anume demonstraţie economică mai întîi în lim- 
bajul lui Adam Smith, apoi în cel al lui Riccardo şi pe urmă în limba- 
jele lui Marx, Stuart Mill și Cairnes. Dar sînt exerciţii pe care, asa 
cum proceda Loria, după ce le-ai făcut, le pui în sertar. Ajută ca să 
ne învețe modestia pe fiecare din noi, cînd, pentru o clipă, ne facem 
iluzia că am văzut ceva nou. Pentru că dacă acest lucru nou putea fi 
spus cu cuvintele lor și să se încadreze în gîndirea celor vechi, este un 
semn că acest lucru era cuprins în gîndirea lor. Dar nu pot și nici nu 
trebuie să împiedice ca fiecare generație să se folosească de limbajul 
care se adaptează mai bine la felul ei de a gîndi şi de a înţelege lumea. 
Istoria se scrie din nou. De ce nu s-ar putea scrie din nou şi ştiinţa 


economică mai întîi în termenii de cost de producţie, apoi de utilitate, 
pe urmă de echilibru static şi după aceasta de echilibru dinamic?“ 


Punctul de plecare metodologico-critic al lui Einaudi 
este foarte circumscris şi se referă mai degrabă la limba- 
jele particulare ale unor personalităţi ale ştiinţei decit 
la limbajele culturilor naţionale. Einaudi se leagă de 

curentul reprezentat de unii pragmatisti italieni: de 
Pareto, de Prezzolini. El îsi propune, cu scrisoarea sa, 
scopuri critice si metodologice destul de limitate: vrea 
să-i dea o mică lecţie lui Ugo Spirito, la care, foarte 
adesea, noutatea ideilor, a metodelor, a punerii proble- 
melor este pur şi simplu o chestiune verbală, de termi- 
nologie, de „jargon“ personal sau de grup. Trebuie văzut 
totuși dacă acesta nu este primul pas al problemei mai 
vaste şi mai profunde care este implicită în afirmaţia 
din Sfînta Familie. 

Asa cum doi „savanți“, care s-au format pe terenul 
aceleiaşi culturi fundamentale, cred că susţin „adevăruri“ 
diferite numai pentru că folosesc un limbaj științific 
diferit (nu spunem că între ei nu există nici o deosebire 
şi că aceasta n-ar avea nici o semnificaţie), tot așa două 
culturi naţionale, expresii ale unor civilizaţii fundamen- 
tal asemănătoare, cred că sînt diferite, opuse, antago- 
niste, una superioară celeilalte, pentru că folosesc limhaje 
de tradiţie diferite, formate prin activităţi caracteristice 
şi particulare pentru fiecare dintre ele : limbaj politico- 
juridic în Franţa, filosofic, doctrinar, teoretic în Ger- 
mania. În realitate, pentru istoric, aceste civilizaţii sînt 
traductibile reciproc, una se poate reduce la cealaltă. 
Această traductibilitate nu este „perfectă“ desigur, în 
toate amănuntele, chiar importante (dar ce limbă este 
traductibilă exact în alta ? si ce cuvînt este traductibil 
exact într-o altă limbă ?), dar este traductibilă în „fondul 
esențial“. Este posibil ca o limbă să fie în mod real su- 
perioară altei limbi, dar aproape niciodată în ceea ce 
pretind reprezentanţii şi învățații ei fanatici si mai ales 
aproape niciodată în complexul ei : progresul real al civi- 
lizatiei se face prin colaborarea tuturor popoarelor, prin 
„elanuri“' nationale, dar asemenea elanuri privesc aproape 
întotdeauna activităţi culturale determinate sau grupuri 
de probleme. 

Filosofia gentileană este astăzi aceea care se preocupă 
mai mult de „cuvinte“, de ,,terminologii“, de „jargon“, 
care dă drept „creaţii“ pe acelea care în realitate nu sînt 

decît expresii verbale noi, nu totdeauna prea reuşite şi 
adecvate. De aceea, nota lui Einaudi l-a exasperat pe 
Ugo Spirito, care n-a reuşit însă să dea un răspuns 
închegat. 

Observatia din Sfinta Familie că limbajul politic 
francez este echivalent cu limbajul filosofiei clasice ger- 
mane a fost exprimată ,,poetic‘ de Carducci în expresia : 
„A decapitat pe Immanuel Kant, Dumnezeu — Maxi- 
milien Robespierre, rege“. În legătură cu această apro- 
piere carducciană între politica practică a lui M. Ro- 
bespierre si gindirea speculativă a lui I. Kant, B. Croce 
însemnează o serie de „izvoare“ filologice foarte inte- 
resante, dar care pentru Croce au o însemnătate pur 
îilologică si culturală, fără nici o semnificaţie teoretică 
și „speculativă“. Carducci a luat motivul din Heinrich 
Heine (cartea a treia din Zur Geschichte der Religion 
und Philosophie in Deutschland <Contributie la istoria 
religiei si a filosofiei în Germania> din 1834). Dar apro- 
pierea lui Robespierre de Kant nu este a lui Heine. 
Croce, care a căutat originea apropierii, scrie că a găsit 
o aluzie îndepărtată într-o scrisoare a lui Hegel din 21 
iulie 1795, adresată lui Schelling *, dezvoltată apoi în 
lecţiile pe care Hegel le-a ţinut despre istoria filosofiei 
și despre filosofia istoriei. În primele Lecţii de istoria 
filosofiei, Hegel spune că „filosofiile lui Kant, Fichte 
si Schelling cuprind în formă de gîndire revoluţia“ către 
care, în ultima vreme, adică într-o mare epocă a istoriei 
universale, spiritul s-a îndreptat în Germania și la care 
„numai două popoare au luat parte, Germanii si Fran- 
cezii, deși sînt opuși între ei, sau tocmai pentru că sînt 
„opuși“, astfel încît, în timp ce, în Germania, noul prin- 
cipiu „a tîsnit ca spirit si concept“, în Franţa, dimpotrivă, 
s-a desfășurat „ca realitate concretă“ **. În Lecţii de 
filosofia istoriei, Hegel arată că principiul voinţei for- 
male, al libertăţii abstracte, după care „simpla unitate a 


* Cuprinsă în Briefe von und an Hegel (Scrisori de la si către 
Hegel), Leipzig, 1887, I, pp. 14—16. 
** Cfr. „Vorles. über die Gesch. d. Philos.“, Berlin, 1844, III, p. 485. 

autoconstiintei, Eul, este libertatea absolut independentă 
şi izvorul tuturor determinărilor universale“, „a rămas 
la germani o pură teorie, dar francezii au voit să o în- 
făptuiască practic“ *. Tocmai acest pasaj al lui Hegel a 
fost, se pare, parafrazat în Sfinta Familie unde este 
apărată o afirmaţie a lui Proudhon împotriva celor 
spuse de Bauer — sau dacă nu este apărată, este expli- 
cată după acest canon ermeneutic hegelian. Dar pasajul 
din Hegel pare mult mai important ca „izvor“ al gîndirii 
exprimate în Tezele despre Feuerbach că „filosofii au 
explicat lumea şi este vorba acum să o schimbăm“, cu 
alte cuvinte că filosofia trebuie să devie politică pentru 
a se adeveri, pentru a continua să fie filosofie, că „teoria 
pură“ trebuie să fie „înfăptuită practic“, trebuie să de- 
vină „realitate concretă“, ca izvor al afirmației lui 
Engels că filosofia clasică germană are ca moștenitor 
legitim poporul german ** şi, în sfîrșit, ca element pen- 
tru teoria unităţii teoriei cu practica. 

A. Ravă, în cartea sa Introduzione allo studio della 
filosofia di Fichte (Introducere la studiul filosofiei lui 
Fichte), (Modena, Formiggini, 1909, pp. 6—8 n.) îi atrage 
atenţia lui Croce că, încă din 1791, Baggesen, într-o 
scrisoare către Reinhold, făcea o apropiere între cele 
două revoluţii; că lucrarea lui Fichte din 1792 despre 
revoluţia franceză este însufletità de afinitatea dintre 
opera filosofiei şi evenimentul politic; că, în 1794, 
Schaumann a dezvoltat comparatia, scriind că revoluţia 
politică din Franţa „face să se simtă din afară nevoia 
unei precizări fundamentale a drepturilor umane“ şi că 
reforma filosofică germană „arată dinlăuntru mijloacele 
si calea prin care si pe care poate fi satisfăcută această 
nevoie“ ; ba, ceva mai mult, că aceeași comparație a dat 
prilejul, în 1797, unei scrieri satirice împotriva filosofiei 


* „Vorles. über die Philos. der Gesch.“, Berlin, 1848, pp. 531—532. 
** În textul lui Engels, în loc de „poporul german“, „mișcarea mun- 
citorească germană“ [N.ed.it.]. 

kantiene. Ravà încheie afirmînd ,,comparajtia plutea în 
aer“. 

Comparatia a fost repetată de foarte multe ori în 
cursul secolului XIX (de Marx, de ex. în Critica filosofiei 
dreptului, de Hegel) si „difuzată“ de Heine. În Italia, cu 
cîțiva ani înainte de Carducci, o regăsim într-o scrisoare 
a lui Bertrando Spaventa, cu titlul Paolottismo %, positi- 
vismo e razionalismo (Paolotism, pozitivism si raţiona- 
lism), publicatà în ,,Revista bolognese“ din mai 1868 si 
retipàrità în Scritti filosofici (Scrieri filosofice) (Ed. 
Gentile, p. 301). Croce încheie făcînd rezerve în ceea ce 
priveşte comparatia ca „afirmaţie a unui raport logic si 
istoric“. „Pentru că dacă este adevărat că lui Kant, adept 
al dreptului natural, îi corespunde așa de bine, în do- 
meniul faptelor, revoluţia franceză, este adevărat și faptul 
că acel Kant aparţine filosofiei secolului al optsprezecelea 
care a precedat și a format acea mişcare politică; prin 
urmare Kant care deschide viitorul, Kant al «sintezei 
apriorice», este primul inel al unei noi filosofii ce depă- 
seste filosofia care s-a încarnat în revoluţia franceză.“ 
Se înţelege această rezervă a lui Croce, care este însă 
improprie si incongruentă, întrucît chiar citatele pe care 
le face Croce din Hegel arată că nu despre comparatia 
dintre Kant şi Robespierre era vorba, ci de ceva mai 
larg, mai cuprinzător, si anume despre mişcarea politică 
franceză în complexul ei si despre reforma filosofică 
germană în complexul ei. Că B. Croce este favorabil 
„teoriilor pure“ si nu ,,realitàtilor concrete“, că o re- 
formă „în idei“ i se pare fundamentală si nu cea în act, 
se înţelege : în acest sens filosofia germană a influenţat 
Italia, în perioada Risorgimentului, prin „moderatismul“ 
liberal (în sensul mai restrîns de „libertate națională“), 
deşi în De Sanctis se simte nemulțumirea față de această 
poziţie ,,intelectualistà“ după cum se vede din trecerea 
lui la Stînga şi din unele scrieri, în special din Scienza 
e vita (Știință si viaţă) şi din articolele despre verism etc. 
Ar trebui revăzută întreaga problemă, studiind din nou 


TRADUCTIBILITATEA LIMBAJELOR /123 


referirile date de Croce si de Ravà, căutînd altele, pentru 
a le încadra în problema traductibilitàtii limbajelor adicà 
aceea cà două structuri fundamental asemănătoare au 
suprastructuri „echivalente“ si traductibile reciproc, ori- 
care ar fi limbajul lor particular şi naţional. Contempo- 
ranii revoluţiei franceze aveau conştiinţa acestui fapt si 
lucrul acesta este de cel mai mare interes. * 

Expresia tradițională cà „anatomia“ unei societăţi 
este cons.ruità de „economia“ ei este o simplă metaforă 
scoasă din discuţiile purtate în jurul științelor naturale 
si în jurul clasificării speciilor animale, clasificare in- 
trată în faza ei „ştiinţifică“ atunci cînd s-a plecat de la 
anatomie si nu de la caractere secundare si accidentale. 
Metafora era justificată şi de „popularitatea“ ei, adică 
de faptul că oferea şi unui public nerafinat, din punct 
de vedere intelectual, o schemă uşor de înţeles (de acest 
fapt nu se ţine aproape niciodată seama cuvenită: că 
marxismul, propunindu-şi sà reformeze din punct de 
vedere intelectual şi moral clasele sociale înapoiate din 
punct de vedere cultural, recurge la metafore citeodatà 
„grosolane si violente“ în popularitatea lor). Studierea 
originii lingvistico-culturalà a unei metafore întrebuin- 
tatà ca sà indice un concept sau un raport nou descoperit 
poate să ne ajute să înțelegem mai bine conceptul însuși 
întrucît el este raportat la lumea culturală, determinată 
istoriceşte, în care s-a născut, așa cum este util să pre- 
cizăm limitele metaforei, adică să o împiedicăm ca ea 
să se materializeze si sà se mecanicizeze. Ştiinţele experi- 
mentale şi naturale au fost, într-o anumită epocă, un 
„model“, un „tip“. Si pentru că ştiinţele sociale (politica 
şi istoriografia) căutau să găsească o bază obiectivă și 
capabilă din punct de vedere ştiinţific ca să le dea 
aceeași siguranţă şi energie ca ale ştiinţelor naturale, e 


* Notele lui Croce despre comparatia carducciană dintre Robespierre 
şi Kant sînt publicate în Seria II din Conversazioni Critiche (Conversaţii 
critice), pp. 292 si urm. 

uşor de înţeles că s-a recurs la aceasta pentru a crea 
limbajul ştiinţelor sociale. 

De altfel, din acest punct de vedere, trebuie să facem 
o distincţie între cei doi fondatori ai marxismului, al 
căror limbaj nu are aceeaşi origine culturală si ale căror 
metafore reflectă interese diferite. 

Un alt punct de plecare „lingvistic“ este legat de 
dezvoltarea ştiinţelor juridice : se spune în introducerea 
la Critica dell’Economia Politica (Critica Economiei 
politice) că „nu poate fi judecată o epocă după ceea ce 
gîndeşte ea însăşi despre ea“, adică după complexul 
propriilor ei ideologii. Acest principiu trebuie conexat cu 
acela aproape contemporan potrivit căruia un judecător 
nu poate judeca pe acuzat după ceea ce acuzatul gîndeşte 
despre sine însuşi si despre propriile fapte sau neglijente 
(desi aceasta nu însemnează că noua istoriografie este 
concepută ca o activitate judecătorească), principiu care 
a dus la reforma radicală a metodelor procesuale, a 
contribuit la abolirea torturii si a dat activităţii judiciare 
şi penale o bază modernă. 

Tot acestei categorii de observaţii îi aparţine cealaltă 
chestiune privitoare la faptul că suprastructurile sînt 
considerate ca simple si efemere „aparenţe“. Și în 
această „judecată“ trebuie să se vadă mai degrabă un 
reflex al discuţiilor născute pe terenul ştiinţelor naturale 
(al zoologiei si al clasificării speciilor, al descoperirii că 
„anatomia“ trebuie să fie pusă la baza clasificărilor) 
decit un derivat coerent al materialismului metafizic 
pentru care faptele spirituale sînt o simplă aparenţă, 
„ireală“, ,,iluzorie“ a faptelor materiale. La această ori- 
gine, verificabilă istoriceste, a „judecății“, s-a ajuns 
suprapunînd în parte şi în parte înlocuind de-a dreptul 
ceea ce se poate numi o simplă „atitudine psihologică“ 
fără importanţă „cognitivă sau filosofică“, cum nu este 
greu de demonstrat, în care conţinutul teoretic este foarte 
redus (sau indirect şi poate se limitează la un act de voinţă 

care, întrucît e universal, are o valoare filosofică sau 
cognitivă implicită) si în care predomină imediata pasi- 
une polemică nu numai împotriva unei exagerate şi de- 
formate afirmaţii în sens invers (că numai „spiritualul“ 
este real), ci împotriva „organizației“ politico-culturale pe 
care o exprimă o asemenea teorie. Că afirmaţia despre 
yaparente“ si despre suprastructuri nu este un act filo- 
sofic de cunoastere, ci numai un act practic, de polemicà 
politică, rezultă din faptul cà ea nu este socotită ca „uni- 
versalà“, ci numai pentru anume suprastructuri. Se poate 
observa, punînd chestiunea în termeni individuali, că cine 
este sceptic față de „dezinteresul' celorlalți, dar nu față 
de propriul „dezinteres“ nu este „sceptic“ din punct de 
vedere filosofic, ci face o chestiune de „istorie concretă 
individuală“. Scepticismul ar fi un act filosofic, dacă scep- 
ticul s-ar îndoi de sine însuși şi de propria capacitate filo- 
sofică. Şi este într-adevăr o observaţie evidentă aceea că 
scepticul, filosofind ca să nege filosofia, în realitate o glo- 
rifică si o afirmă. În cazul dat, afirmaţia despre „apa- 
renta“ suprastructurilor înseamnă numai afirmarea că o 
anumită structură este condamnată să piară, că trebuie 
să fie distrusă, iar problema care se pune este dacă 
această afirmaţie este făcută de puţini sau de mulţi, dacă 
a şi devenit sau e pe cale să devină o forţă istorică deci- 
sivă sau este numai opinia izolată (sau izolabilă) a unor 
inşi fanatici, obsedati de idei fixe. 

Atitudinea „psihologică“, care dă substanţă afirma- 
tiei despre „aparența“ suprastructurilor, ar putea fi com- 
parată cu atitudinea care s-a constatat în anumite epoci 
(și ele „materialiste“ si „naturaliste“ !) faţă de „femeie“ 
si de „iubire“. Se arăta o tînără gratioasà, înzestrată cu 
toate acele daruri fizice care în mod tradiţional fac să se 
nască ideea de „plăcut“. Omul „practic“ aprecia structura 
ei „scheletică“', amploarea „bazinului“, căuta să-i cunoască 
mama şi bunica pentru a vedea procesul probabil de de- 
formare ereditară pe care l-ar fi suferit tinăra în cursul 

anilor, pentru a avea posibilitatea sà prevadà ce fel de 
„Soție“ va avea după zece, douăzeci, treizeci de ani. 
Tînărul „satanic“, făcînd pe pesimistul ultrarealist, ar fi 
observat pe tînără cu ochi „stecchettiani“ 3! si ar fi con- 
siderat-o „în realitate“ un simplu sac de putreziciune, ar 
fi imaginat-o moartă si îngropată cu „orbitele fetide și 
goale“ etc., etc. Se pare că această atitudine psihologică 
este caracteristică vîrstei ce urmează imediat după puber- 
tate, legată de primele experienţe, de primele reflecţii, 
de primele dezamăgiri etc. Atitudinea aceasta va fi totuși 
depăşită de viaţă şi o „anumită“ femeie nu va mai trezi 
asemenea ginduri. 

În judecata despre „aparenţa“ structurilor există un 
fapt asemănător: o „dezamăgire“, un pseudopesimism 
etc., care dispare deodată atunci cînd a fost „cucerit“ 
Statul şi suprastructurile aparţin propriei lumi intelec- 
tuale si morale. Si, într-adevăr, aceste deviatiuni de la 
marxism sînt în mare parte legate de grupuri de intelec- 
tuali „vagabonzi“ din punct de vedere social, dezamăgiţi, 
dezancorati etc., dar gata sà ancoreze în vreun port bun. 


Marx si Hegel. În studiul despre hegelianismul lui 
Marx trebuie sà amintim (dat fiind în special caracterul 
eminamente practico-critic al lui Marx) cà Marx a par- 
ticipat la viata universitarà germanà la putin timp dupà 
moartea lui Hegel, cînd trebuia sà fie încà foarte vie 
amintirea învăţămîntului „oral“ al lui Hegel si a discu- 
ţiilor pasionate cu referiri la istoria concretă pe care un 
astfel de învăţămînt desigur că le-a trezit şi din care 
caracterul concret istoric al gîndirii lui Hegel trebuia să 
rezulte mult mai evident decît rezultă din scrierile lui 
sistematice. Unele afirmaţii ale lui Marx mi se pare că 
trebuie să fie socotite ca fiind special legate de această 
vivacitate „conversativă“ ; de exemplu, afirmaţia că Hegel 
„face pe oameni să umble cu capul în jos“. Hegel se folo- 
seste într-adevăr de această imagine vorbind despre Revo- 
lutia franceză : el scrie cà la un anume moment al Revo- 

lutiei franceze (cînd a fost organizată noua structură 
statală, cred) „părea“ că lumea merge în cap sau ceva 
asemănător. Mi se pare că B. Croce se întreabă de unde 
a luat Marx această imagine: ea este sigur într-o carte 
a lui Hegel (poate în Filosofia Dreptului; nu-mi amin- 
tesc), dar ea pare într-adevăr izvorîtà dintr-o conversaţie, 
atît este de proaspătă, de spontană, de putin „livrescă“ *. 


* Antonio Labriola, în lucrarea Da un secolo all’altro (De la un 
secol la altul): „Chiar reactionarul acela de Hegel este cel care a spus 
că oamenii aceia (ai Convenţiei) au fost cei dintii, după Anaxagora, care 
au încercat să răstoarne noţiunea despre lume, asezînd-o pe aceasta pe 
rațiune“ (Cfr. A. Labriola, Da un secolo all’altro, edit. Dal Pane, p. 45). 


FILOSOFIA LUI BENEDETTO CROCE 


PUNCTE DE REFERINTA 


1 — Introducere : a) Însemnări metodologice ; b) omul de partid : 
partidul ca rezolvare practică a problemelor particulare, ca program 


organic politic (colaborare la „Giornale d’Italia“ conservator, la „La 
Stampa“ etc., la „Politica“) ; partidul ca tendință generală ideologică și 
ca formă culturală ; c) Croce şi G. Fortunato ca „fermenţi“ (mai degrabă 
decît călăuze) ai mişcărilor culturale italiene de la 1900 la 1914 (,,Voce“, 
„Unită“ etc., pînă la „Rivoluzione Liberale“); d) atitudinea lui Croce în 
timpul războiului mondial ca punct de orientare pentru a înțelege moti- 
vele activităţii sale posterioare de filosof și de leader al culturii europene. 


Cîteva criterii metodice generale. Se cade să stu- 
diem, la început, filosofia lui Croce după cîteva criterii 
precizate chiar de Croce (criterii care, la rîndul lor, fac 
parte din concepţia generală): 1 — Să nu căutăm la 
Croce „o problemă filosofică generală“, ci să vedem în 
filosofia sa problema sau seria de probleme care intere- 
sează mai mult la un moment dat, adică acelea care sînt 
mai aderente la viața actuală si care sînt ca un reflex al 
acesteia ; problema aceasta sau seria de probleme mi se 
pare că este aceea a istoriografiei, pe de o parie, şi aceea 
a filosofiei practicii, a ştiinţei politice, a eticii, pe de altă 
parte. 2 — Trebuie să studiem cu atenţie scrierile „mi- 
nore“ ale lui Croce, adică, în afară de operele sistematice 
si organice, culegerile de articole, de comentarii, de mici 
memorii, care au o mai mare si o mai evidentă legătură 
cu viaţa, cu mişcarea istorică concretă. 3 — Trebuie să 
stabilim o „biografie filosofică“ a lui Croce, adică să iden- 
tificăm diferitele aspecte pe care le-a luat gîndirea lui 
Croce, felul în care au fost puse şi rezolvate anume pro- 
bleme, noile probleme care s-au ivit din însăşi activi- 

tatea sa si care s-au impus atentiei sale si tocmai pentru 
aceastà cercetare este necesarà studierea scrierilor sale 
minore, în colecţia revistei „La Critica“ si în celelalte 
publicaţii în care se află ele. Baza acestei cercetări poate 
fi Contributo alla critica di me stesso (Contribuţie la cri- 
tica activității mele), precum şi scrierile, desigur autori- 
zate, ale lui Francesco Flora şi Giovanni Castellano. 4 — 
Critici ai lui Croce: pozitivişti, neoscolastici, idealişti 
actuali. Obiectiile acestor critici. 

1 — Croce ca om de partid. Distincţii în conceptul 
de partid : Partidul ca organizaţie practică (sau tendinţă 
practică), cu alte cuvinte ca instrument pentru rezol- 
varea unei probleme sau a unui grup de probleme ale 
vieţii nationale si internationale. În acest sens, Croce n-a 
aparţinut niciodată în mod clar nici unuia din grupurile 
liberale, ba chiar a combătut foarte lămurit însăși ideea 
si existenţa partidelor permanent organizate (Il Partito 
come giudizio e pregiudizio (Partidul ca judecată si pre- 
judecatà) în Cultura e Vita morale (Culturà si viatà mo- 
ralà), studiu publicat într-unul din primele numere ale 
revistei florentine ,,Unità‘) și s-a pronunţat în favoarea 
mișcărilor politice care nu-și propun un „program“ defi- 
nit, „dogmatic“, permanent, organic, ci care tind să re- 
zolve rînd pe rînd problemele politice imediate. De altfel, 
dintre diferitele tendinţe liberale, Croce şi-a manifestat 
simpatia pentru tendinţa conservatoare, reprezentată de 
„Giornale d'Italia“. „Giornale d’Italia“ nu numai că a 
publicat mult timp articolele din „La Critica“ mai înainte 
ca numerele revistei sà fi fost difuzate, dar a avut si 
„monopolul“ scrisorilor pe care Croce le scria din cînd 
în cînd ca să-și exprime părerile despre problemele de 
politică şi de politică culturală care îl interesau şi despre 
care socotea necesar să-şi spună părerea. După război, și 
„Stampa“ a publicat articolele ce urmau să apară în „La 
Critica“ (sau scrierile lui Croce publicate în Anale acade- 
mice), dar n-a avut și scrisorile care au continuat să fie 
publicate mai întîi de „Giornale d’Italia“ şi reproduse 
apoi de „Stampa“ si de celelalte ziare. 

2 — Partidul ca ideologie generală, superioară dife- 
ritelor grupări. În realitate modul de a fi al partidului 
liberal, în Italia după 1876, a fost acela de a se prezenta 
țării ca un „grup împrăștiat“ alcătuit din fracțiuni si din 
grupuri naţionale si regionale. Erau fracțiuni ale libera- 
lismului politic atît catolicismul liberal al popularilor 
cît şi naționalismul (Croce a colaborat la „Politica“ lui 
A. Rocco e F. Coppola), atit Uniunile monarhice cît si 
partidul republican şi mare parte din socialism, atît radi- 
calii democrați cît si conservatorii, atit Sonnino-Salandra 
At si Giolliti, Orlando, Nitti si Comp. Croce a fost teore- 
ticianul a ceea ce aveau comun toate aceste grupuri si 
grupuleţe, camarile si mafii, şeful unui oficiu central de 
propagandă de care beneficiau si se foloseau toate aceste 
grupuri, leader-ul naţional al mișcărilor de cultură care 
se năşteau ca să reînnoiască vechile forme politice. 


Croce și Fortunato. După cum s-a observat în altă 
parte, Croce a împărţit cu Giustino Fortunato acest rol 
de leader naţional al culturii liberale democratice. De la 
1900 la 1914 si chiar după, Croce si Fortunato au apărut 
mereu ca inspiratori (ca fermenti) ai oricărei noi mişcări 
tineresti serioase, care-și propunea sà reînnoiască ,,mora- 
vurile“ politice şi viața partidelor burgheze si asa au 
fost pentru „La Voce“, ,,L'Unità“, „L'Azione Liberale“, 
„La Patria“ (din Bologna) etc. Cu „La Rivoluzione Libe- 
rale“ a lui Piero Gobetti se întîmplă o înnoire fundamen- 
tală : termenul „liberalism“ este interpretat în sensul cel 
mai „filosofic“ şi mai abstract, şi de la conceptul de liber- 
tate, în sensul tradiţional al personalităţii individuale, se 
trece la conceptul de libertate în sensul de personalitate 
colectivă a marilor grupuri sociale şi a întrecerii nu între 
insi, ci între grupuri. Trebuie să ţinem seama de această 
funcţie de leader naţional al liberalismului ca să putem 
înţelege cum şi-a extins Croce cercul influenţei sale direc- 
toare si în afara Italiei, pe baza unui element al ,,pro- 
pagandei'' sale : revizionismul. 

Atitudinea lui Croce în timpul războiului mondial *. 
Atitudinea lui Croce în timpul neutralității si al ràzboiu- 
lui ne arată ce interese intelectuale si morale (si deci 
sociale) predomină si acum în activitatea sa literară si 
filosofică. Croce reacționează împotriva felului popular 
de a socoti războiul (cu propaganda respectivă) ca război 
de civilizaţie şi prin urmare cu caracter religios, ceea 
ce, teoretic, ar trebui să ducă la nimicirea inamicului. 
Croce vede în momentul păcii, momentul războiului, iar 
în momentul războiului, momentul păcii si luptă pentru 
ca nu cumva să fie distruse posibilităţile de mediere 
dintre cele două momente. Pacea va trebui să urmeze 
războiului si pacea poate determina regrupări cu totul 
diferite de acelea din timpul războiului: dar, cum ar 
putea fi posibilă colaborarea între State după dezlàntui- 
rea fanatismelor religioase în război ? Rezultă deci că 
nici o necesitate politică imediată nu poate şi nu trebuie 
să fie ridicată la rangul de criteriu universal. Dar ter- 
menii aceștia nu cuprind exact atitudinea lui Croce. Nu 
se poate spune, într-adevăr, că el ar fi împotriva carac- 
terului „religios“ al războiului, întrucît acest lucru este 
necesar din punct de vedere politic, pentru ca masele 
populare mobilizate să accepte să se sacrifice în tranșee 
si să moară : aceasta este o problemă de tehnică politică 
și rezolvarea ei este treaba tehnicienilor politici. Ceea 
ce-l interesează pe Croce este ca intelectualii să nu co- 
boare la nivelul masei, ci să înţeleagă că una este ideo- 
logia, instrument practic pentru a guverna, şi alta este 
filosofia, şi religia, care nu trebuie să fie prostituată — 
chiar în conștiința preoţilor ei. Intelectualii trebuie să 


* Scrierile lui Croce referitoare la războiul mondial, în Pagine sulla 
guerra (Pagini despre război), (Laterza, a doua ediţie adăugită) ; ar fi 
insă interesant să fie revàzute în prima formă pe măsură ce au fost publi- 
cate în „La Critica“ sau în alte periodice şi să se ţină seama şi de cele- 
lalte probleme cu caracter cultural şi moral care-l interesau pe Croce în 
aceeaşi perioadă și care arată la ce alte chestiuni legate, mai mult sau 
mai puţin direct, de situaţia războiului, socatea el că e necesar să reac- 
ţioneze. 

fie guvernanti si nu guvernati, constructori de ideologii 
pentru a-i guverna pe ceilalti si nu sarlatani, care se 
lasà muscati si otràviti de propriile lor vipere. Croce 
reprezintà deci marea politicà împotriva micii politici, 
machiavelismul lui Machiavelli împotriva machiavelismu- 
lui lui Stenterello %. El se situează pe sine însuși pe 
poziția cea mai înaltă si socoteşte desigur că si criticile 
furibunde si atacurile personale cele mai sălbatice sînt 
„politic“ necesare si utile pentru ca el să-și poată men- 
ține această înaltă poziţie. Atitudinea lui Croce în timpul 
războiului poate fi comparată numai cu aceea a Papei, 
şeful episcopilor care binecuvîntau armele germanilor și 
austriecilor, precum şi șeful episcopilor care binecuvîntau 
armele italienilor şi francezilor, fără ca în acest lucru să 
fi existat vreo contradicţie *. 

Aceeași atitudine ce nu este lipsită de inconveniente 
o găsim la Croce față de modernism. De fapt, de vreme 
ce nu este posibil să ne gîndim la o trecere a maselor 
populare de la stadiul religios la cel „filosofic“ şi de 
vreme ce, practic, modernismul săpa la temeliile masivei 
structuri practico-ideologice a Bisericii, atitudinea lui 
Croce a servit la consolidarea poziţiilor Bisericii. Tot așa, 
atitudinea lui „revizionistă“ a servit la consolidarea cu- 
rentelor reacționare. Lui Labriola, care îi atrăgea atenţia 
asupra acestui lucru, Croce îi răspundea: „În ceea ce 
priveşte politica şi eforturile reacționare, caveant con- 
sules 38“, Tot asa au fost si apropierea lui de „Politica“ 
în 1920 şi atitudinile sale practice : discursuri, participa- 
rea la guvernul Giolitti etc. Poziţia de „pur intelectual“ 
devine sau un adevărat „iacobinism'“ inferior (şi în acest 
sens, tinîind seama de diferenţa de nivel intelectual, 
Amadeo ** poate fi apropiat de Croce, așa cum, poate, nu 
credea Jacques Mesnil) sau un „pontiopilatism 3% demn 


* Cfr. Etica e Politica (Etica şi politica), p. 343: „Oameni ai Bise- 
ricii pe care, aici, trebuie să-i po ca Biserica însăşi etc.“ 
** Amadeo Bordiga. [N.ed.i 

de dispretuit, sau succesiv si unul si altul sau chiar, 
simultan, si unul si altul. 

Pentru război i se poate aplica lui Croce observaţia 
lui Lyautey : în realitate, sentimentul national al asa- 
zisilor nationalisti este „temperat“ de un cosmopolitism 
asa de accentuat, de castă, de cultură etc., încît poate fi 
socotit un adevărat instrument de guvernare si ,,pasiu- 
nile‘ lui pot fi socotite ca nefiind imediate, ci subordo- 
nate posesiunii puterii. 


Biografia politico-intelectuală a lui Croce nu este cu- 
prinsă toată în Contributo alla critica di me stesso. În 
ceea ce priveşte raporturile lui cu marxismul, multe ele- 
mente si însemnări esenţiale sînt răspindite în toate 
operele lui. În volumul Cultura e Vita morale (ediţia 
2-a, p. 45, dar şi în alte pagini, cum sînt acelea în care 
explică originea simpatiei sale pentru Sorel), el afirmă 
că, în ciuda tendinţelor sale naturaliter democratice (în- 
trucît filosoful nu poa:e fi decit democrat), stomacul lui 
a refuzat să digere democraţia pînă ce aceasta nu a luat 
citeva condimente din marxism, care, „după cum se ştie, 
este îmbibat de filosofia clasică germană“. În timpul 
războiului, el a afirmat că acesta este într-adevăr răz- 
boiul marxismului *. 


* Cfr. interviul lui De Ruggiero cu Croce reprodus in „Revue 
de métaphysique et de morale“, Pagine di guerra şi introducerea din 
1917 la Materialismo storico e Economia Marxistica (Materialismul isto- 
ric şi economia marxistă). 


2 — Croce ca leader intelectual al tendințelor revizioniste ale anilor 
1890 : Bernstein în Germania, Sorel în Franţa, școala economico-juridică 
în Italia. 


În scrisoarea adresată lui Croce, cu data de 9 septem- 
brie 1899, Georges Sorel scrie: „Bernstein vient de 
m'écrire qu'il a indiqué dans la „Neue Zeit“, nr. 46, qu'il 
avait été inspire en une certaine mesure par vos travaur. 
Cela est intéressant, parce que les Allemands ne sont pas 
faits pour indiquer des sources étrangères à leurs 
idées“ 35, 

Despre legăturile intelectuale dintre Sorel şi Croce 
există astăzi o documentație foarte importantă în scrisorile 
adresate de Sorel lui Croce, publicate în „La Critica“ 
(1927 si urm.). Reiese din ele că dependența intelectuală 
a lui Sorel ide Croce a fost mult mai mare decît s-a 
crezut mai înainte. Studiile revizioniste ale lui Croce au 
fost publicate în volumul Materialismo storico, dar mai 
trebuie să li se adauge cap. XI din primul volum din 
Conversazioni critiche. Trebuie sà fixăm limite în revi- 
zionismul crocean si mi se pare că limita acestei prime 
faze se află în interviul cu prof. Castellano publicat în 
„La Voce“ şi reprodus în volumul Cultura e Vita morale. 
Folosirea, de către Croce, a materialismului istoric ca 
normă de interpretare a istoriei întărește, din punct de 
vedere critic, orientarea economico-juridică în şcoala 
italiană, 


3 — Croce de la 1912 la 1932 (elaborarea teoriei istoriei etico-poli- 
tice) caută să rămînă leader al tendinţelor revizioniste spre a le duce 
pînă la o critică radicală şi la lichidarea (politico-ideologică) chiar şi 
a materialismului istoric atenuat și a teoriei economico-juridice (vezi 
punctul 11). 


Elaborarea teoriei istoriei etico-politice. Croce ,,apro- 
fundează“ sistematic cercetările sale despre teoria istoriei 
si această nouă fază este reprezentată de volumul Teoria 
e storia della storiografia (Teoria si istoria istoriografiei). 
Dar lucrul cel mai semnificativ din biografia ştiinţifică a 
lui Croce este faptul cà el continuà sà se considere 
lcader-ul intelectual al revizionistilor, iar ulterioara ela- 
borare a teoriei istoriografiei este făcută cu această pre- 
ocupare : el vrea să ajungă la lichidarea materialismului 
istoric, dar vrea ca această operaţie să se efectueze așa 
fel încît să se identifice cu o mişcare culturală europeană. 
Afirmația făcută în timpul războiului, că războiul acesta 
poate fi numit „războiul materialismului istoric“, precum 
şi evoluţia istorică şi culturală din Rusia de la 1917 
inainte, îl determină pe Croce să dezvolte cu o mai mare 
precizie teoria istoriografiei, care ar trebui să lichideze 
orice formă, chiar și atenuată, a marxismului”. Că 
teoriile istoriografice sînt îndreptate împotriva marxis= 
mului o spune Croce în mod explicit într-o scurtă po- 
lemică cu Corrado Barbagallo publicată în „Nuova Ri- 
vista Storica“ din 1928—1929*. Dovada faptului că 
B. Croce simte cu tărie că este leader-ul unui curent 
intelectual european si că își socoteşte poziţia ca fiind 


* Chiar mai înainte de război, teorii „activiste“, bazate pe con- 
cepţii iraționalisre — dezvoltarea lor în perioada de după război — 
reacţia lui Croce (cfr. Storia d’Italia (Istoria Italiei) şi apoi discursuri 
si scrieri despre „Istorie şi Antiistorie“). 

** Trebuie menţionată atitudinea prof. Luigi Einaudi faţă de unele 
publicaţii ale lui Croce, care exprimă această fază „lichidaţionistă“. 
După Einaudi, Croce face încă prea multe concesii marxismului, recu- 
noscîndu-i acestei mişcări de cultură determinate merite ştiinţifice. 

de mare importanţă cu obligaţiile care derivă din ea, se 
vede îndeosebi din Storia d’Italia, dar reiese si dintr-o 
întreagà serie de scrieri ocazionale si de recenzii publi- 
cate în „La Critica“. Trebuie să amintim si unele recu- 
noasteri ale acestei funcții diriguitoare : cea mai curioasă 
este aceea a lui Bonomi în cartea sa despre Bissolati *. 
Prefaţa lui Schiavi la cartea lui De Man. Pentru perioada 
1890—1900 este interesantà scrisoarea lui Orazio Rai- 
mondo publicată de prof. Castellano în volumul său des- 
pre soarta ideilor lui Croce **. 


* Ar fi interesant de văzut dacă Bonomi se referea la Croce în 
volumul său Vie Nuove (Drumuri noi). 

** Introduzione allo studio delle opere di B. Croce (Introducere 
la studiul operelor lui B. Croce, Laterza, Bari. 


4 — Elemente ale relativei popularitàzi a lui Croce: a) elementul 
stilistico-literar (lipsă de pedanterie și obscuritate) ; b) elementul filoso- 
fico-metodic (unitatea dintre filosofie si bunul simţ) ; c) elementul etic 
(seninătate olimpiană). 


Elemente ale relativei popularitàti a gîndirii lui 
Croce, cu atît mai importantă cu cît Croce nu are nimic 
din ceea ce ar putea izbi fantezia si trezi pasiuni puter- 
nice sau să dea loc la mişcări cu caracter romantic (nu 
ține seama, la acest punct, de popularitatea ideilor 
estetice ale lui Croce care au alimentat o literatură zia- 
ristică de diletanti). Un element este cel stilistico-literar. 
Benjamin Crémieux a scris cà B. Croce este cel mai 
mare prozator italian dupà Manzoni, dar aceastà apro- 
piere ar putea da naștere la unele judecăţi greşite. Mi se 
pare mai exact să punem scrierile lui Croce pe linia 
prozei ştiinţifice italiene, care a avut scriitori ca Galilei. 
Un alt element este cel etic şi acesta se află în fermi- 
tatea de caracter de care a dat dovadă Croce în mai multe 
împrejurări ale vieţii naționale şi europene, ca, de 
exemplu, atitudinea pe care şi-a menţinut-o si în timpul 
războiului si după război, atitudine care se poate numi 
goetheană. În timp ce atîtia intelectuali își pierdeau capul 
şi nu erau în stare să se orienteze în haosul general, îşi 
renegau propriul trecut, oscilau lamentabil întrebîndu-se 
cine va fi cel mai tare, Croce a rămas imperturbabil în 
seninătatea sa şi în afirmarea credinţei sale că „metafizic 
răul nu poate să învingă si că istoria este raționalitate“. 
Dar trebuie să spunem că elementul cel mai important 
al popularității lui Croce face parte din propria sa gîn- 
dire şi din metoda sa de a gîndi, şi trebuie căutat în 
adeziunea mai mare la viaţă a filosofiei lui Croce, decit 
a oricărei alte filosofii speculative. Din acest punct de 
vedere este interesantă lucrarea lui Croce intitulată Il 


atta a 


filosofia (Eternitatea si istoricitatea filosofiei), (Rieti, 

1930), si toate scrierile cuprinse în acest volumas în care, 
într-o formă strălucită, sînt fixate principalele caracte- 
ristici care disting activitatea lui Croce de a „filosofilor“ 
tradiţionali : descompunerea conceptului de „sistem“ în- 
chis şi definitiv şi prin urmare pedant şi obscur în filo- 
sofie ; afirmarea că filosofia trebuie să rezolve problemele 
pe care le prezintă pe rînd procesul istoric în dezvoltarea 
lui. Capacitatea de sistematizare este căutată nu într-o 
structură arhitectonică externă, ci în coerenţa intimă și 
în fecunda inteligibilitate a fiecărei soluţii particulare. 
Gîndirea filosofică nu este concepută prin urmare ca o 
desfășurare — dintr-o idee, altă idee — ci gindire din 
realitatea istorică. Acest fel de a pune problemele ex- 
plică popularitatea lui Croce în ţările anglo-saxone, 
popularitate superioară celei din ţările germanice. Anglo- 
saxonii au preferat întotdeauna concepţiile despre lume 
care nu se prezintă ca mari şi stufoase sisteme, ci ca 
expresii ale simțului comun întregit de critică si de gîn- 
dire, ca rezolvare a unor probleme morale şi practice. 
Croce a scris sute şi sute de mici studii (recenzii, note) 
în care gândirea lui idealistă circulă în mod intim, fără 
pedanterii scolastice. Fiecare soluţie pare de sine stătă- 
toare, acceptabilă independent de celelalte soluţii, întru- 
cât este anume prezentată ca expresie a bunului simţ 
comun. Mai mult, activitatea lui Croce este esenţial 
critică. Începe prin a distruge o serie de prejudecăţi tra- 
ditionale, prin a demonstra că o serie de probleme, care 
erau comicul „dada“ al filosofilor precedenţi, erau false 
si neconcludente etec., identificindu-se prin aceasta cu 
atitudinea pe care a manifestat-o întotdeauna simţul 
comun faţă de aceste vechituri. 


5 — Croce si religia: a) conceptul crocean de religie (punctul de 
plecare pentru studiul Religione e serenită (Religie şi seninătate) e luat 
din studiul lui De Sanctis La Nerina del Leopardi (Nerina lui 


Leopardi), din 1877, „Nuova Antologia“, ianuarie 1877); b) Croce gi 
creştinismul ; c) norocul si nenorocul croceanismului printre catolicii 


italieni (neoscolastici italieni și diferitele faze ale manifestărilor lor 
filosofice, filopozitiviste, filoidealiste, şi întoarcerea la tomismul „pur“ ; 
caracter eminamente „practic“ al activităţii părintelui Gemelli şi agnos- 
ticismul său filosofic) ;d) articole de Papini și de Ferrabino în „Nuova 
Antologia“ ca manifestări eminente ale gîndirii laicismului catolic (patru 
articole din ,,Civiltà Cattolica“ din 1932 și 1933, toate dedicate numai 
introducerii la Storia di Europa «Istoria Europei» ; după al treilea arti- 
col, cartea a fost trecută la Index); e) este Croce un reformator reli- 
gios? (Cfr. cîteva studii noi publicate în „La Critica“ în care sînt 
traduse în limbaj „speculativ“ cîteva puncte din teologia catolică [gra- 
gia etc.] gi studiul despre „Caracciolo“, din teologia calvină etc. 
„Traduceri“ sau interpretări asemănătoare se găsesc incidental în nume- 
roase scrieri ale lui Croce). 


Croce și religia. Poziţia lui Croce faţă de religie este 
unul din punctele cele mai importante de analizat pentru 
a înţelege semnificaţia istorică a croceanismului în istoria 
culturii italiene. Pentru Croce, religia este o concepţie a 
realității avînd o morală conformă cu această concepţie 
prezentată în formă mitologică. Așadar, este religie orice 
filosofie, adică orice concepţie despre lume, întrucît a 
devenit „credință“, adică este considerată nu ca activi- 
tate teoretică (de creaţie a unei noi gândiri), ci ca stimul 
la acţiune (activitate etico-politică concretă, de creaţie a 
unei noi istorii). Croce este totuşi foarte circumspect în 
relaţiile lui cu religia tradițională. Scrierea lui cea mai 
„avansată“ este capitolul IV din Frammenti di Etica 
(Fragmente de etică), „Religie si seninătate“ *, care a fost 
publicată prima oară în timpul războiului, spre sfîrşitul 
anului 1916 sau la începutul lui 1917. Deşi Croce nu 


* Pag. 23 din volumul Etica e Politica. 

pare că ar vrea să facă vreo concesie intelectuală religiei 
(nici chiar în felul foarte echivoc al celor pe care le face 
Gentile) si nici vreunei forme de misticism, totuși atitu- 
dinea lui nu este de loc combativă si militantă. Această 
poziţie însă este foarte semnificativă și merită să fie 
scoasă în relief. 

O concepţie despre lume nu se poate dovedi în stare 
să cuprindă o întreagă societate si să devină „credinţă“, 
decît atunci cînd arată că este capabilă să înlocuiască 
concepţiile si credinţele precedente din toate treptele 
vieţii statale. A recurge la teoria hegeliană a religiei mi- 
tologice ca filosofie a societăţilor primitive (copilăria 
umanităţii) spre a justifica învățămîntul confesional, fie 
si numai în şcolile primare, nu însemnează altceva decît 
a prezenta din nou, sofisticată, formula „religia bună 
pentru popor“ si, în realitate, a abdica si a capi'ula în 
fata organizaţiei clericale. Mai mult încă, nu se poate să 
nu subliniem faptul că o credinţă care nu poate fi tra- 
dusă în termeni „populari“ dovedeşte chiar prin aceasta 
că este caracteristică unui anume grup social. 

Cu toată poziţia aceasta față de religie, filosofia lui 
Croce a fost foarte mult studiată de catolicii din grupul 
neoscolastic iar Olgiati si Chioochetti * au acceptat solu- 
ţiile unor probleme particulare. A fost o perioadă în care, 
față de succesul neoidealismului și de discreditarea pozi- 
tivismului printre intelectuali, neoscolasticii, care voiseră 
să încorporeze tomismului doctrinele moderne științifice 
si pozitivismul secolului XIX, au încercat să găsească o 
cale de împăcare între tomism si idealism ; şi de aici o 
oarecare favoare, printre ei, acordată filosofiilor lui Croce 
şi Gentile. De câtăva vreme neoscolasticii se concentrează 
pe un teren mai restrins şi mai propriu şi combat orice 
infiltrare idealistă în doctrinele lor. Ei cred, desigur, că 
pot să moștenească tot ceea ce se poate salva din pozi- 


* Cartea lui Olgiati despre Marx e construită cu materiale critice 
croceane. Chiocchetti în volumul său Filosofia di B. Croce (Filosofia 
lui B. Croce), apără acceptarea unor doctrine croceane cum este aceea 
a originii practice a erorii. 

tivism si să şi-l însușească, devenind singurii adversari 
teoreticieni ai idealismului. 

Astăzi, opoziţia catolicilor faţă de Croce se intensifică 
tot mai mult, îndeosebi din motive practice (atitudinea 
critică a revistei ,,Civiltà Cattolica“ e cu totul deosebită 
față de Croce si faţă de Gentile). Catolicii înțeleg foarte 
bine că semnificaţia si funcţia intelectuală a lui Croce nu 
pot fi comparate cu acelea ale filosofilor tradiționali, ci 
sînt ale unui adevărat reformator religios care, cel putin, 
reuşeşte să menţină distanţa dintre intelectuali şi catoli- 
cism şi, prin urmare, face dificilă, într-o oarecare mă- 
sură, o puternică acţiune clericală în masele populare. 
Pentru Croce, „după Cristos, am devenit cu toții creştini“, 
adică partea vitală a creştinismului a fost absorbită de 
civilizația modernă și, deci, se poate trăi şi fără o „religie 
mitologică“. 

Polemica anti-croceană din partea catolicilor laici e 
aproape fără importanţă : sînt de menţionat numai arti- 
colul lui Giovanni Papini, Il Croce e la Croce, din 
„Nuova Antologia“ de la 1 martie 1932 si articolul lui 
Aldo Ferrabino L’Europa in Utopia (Europa în Utopie) 
din „Nuova Antologia“ de la 1 aprilie 1932. 


Nota I. Cea mai importantă observaţie critică perti- 
nentă pe care o face Papini lucrării lui Croce, Storia 
dell’Europa, este cea privitoare la ordinele religioase. Dar 
observaţia nu stă în picioare de vreme ce, după Con- 
ciliul de la Trento și fondarea ordinului iezuit, nu s-a 
mai ivit nici un ordin important care să fie activ din 
punct de vedere religios şi fecund în noi sau reînnoite 
curente de simtire creştină. Au luat fiinţă, este adevărat, 
noi ordine, dar ele au avut un caracter, de cele mai 
multe ori, ca să spunem aşa, administrativ şi corporativ. 
Jansenismul și modernismul, care au fost cele două mari 
mişcări religioase și renovatoare, născute în sînul Bisericii 
în această perioadă, n-au dat naștere la ordine noi si 
nu le-au reînnoit pe cele vechi. 

Nota II. Articolul lui Ferrabino e mai important 
pentru o oarecare revendicare de realism istoric împo- 
triva abstractiilor speculative. Dar e abstract si el si ne 
prezintă o improvizare interpretativă a istoriei secolului 
XIX foarte dezlînată si cu un caracter catolico-retoric în 
care predomină retorica. Observatia de la p. 348 referi- 
toare la Marx este anacronică pentru că teoriile marxiste 
despre Stat fuseseră elaborate, toate, înainte de crearea 
Imperiului German şi, ceva mai mult, au fost abandonate 
de social-democratie tocmai în perioada de expansiune a 
principiului imperial, ceea ce demonstrează, împotriva 
celor scrise de Ferrabino, că Imperiul a avut capacitatea 
de a influenţa si de a asimila toate forţele sociale ale 
Germaniei. 


6 — Croce şi tradiţia italiană (sau un curent determinat al tradiţiei 


italiene) : teorii istorice ale Restauratiei — şcoala moderatilor — revo- 
luţia pasivă a lui Cuoco devenită formulă de „acţiune“, de ,,avertis- 
ment“ al energeticii etico-naţionale — dialectica „speculativă“ a istoriei, 
mecanism arbitrar al ei (Cfr. poziția lui Proudhon criticată în Mizeria 
filosofiei) — dialectica „intelectualilor“ care se concep pe ei înșiși ca 
întruchipînd teza și antiteza și, prin urmare, elaborind sinteza — această 


non „angajare“ totală în actul istoric nu este oare la urma urmei o 
formă de scepticism ? (sau de lasitate ?) sau, cel puţin, nu este ca un 
„act“ politic? 


Croce și tradiţia istoriografică italiană. Se pozte spune 
că istoriografia lui Croce este o renaștere a isturiografiei 
Restauratiei adaptată la necesităţile şi interesele peri- 
oadei actuale. Croce continuă istoriografia curentului 
neoguelf de mai înainte de 1848, așa cum a fost ea în- 
tărită de hegelianismul moderatilor care, după 1848, au 
continuat curentul neoguelf. Această istoriografie este 
un hegelianism degenerat si mutilat, pentru că preocu- 
parea ei fundamentală este o teamă neașteptată de miş- 
cările iacobine, de orice intervenţie activă a marilor mase 
populare ca factor de progres istoric. Trebuie să vedem 
cum formula critică a lui Vincenzo Cuoco despre „revo- 
luţiile pasive“ care, atunci cînd a fost rostită (după tra- 
gica experienţă a Republicii napoletane idin 1799), avea 
o valoare de avertisment şi ar fi trebuit să creeze o mo- 
rală naţională de o mai mare energie și de iniţiativă 
revoluţionară populară, s-a transformat, prin creierul şi 
panica socială a neoguelfilor-moderaţi, într-o concepţie 
pozitivă, într-un program politic şi într-o morală care, 
în spatele sclipitoarelor fleacuri retorice şi naţionaliste 
ca „primat“, „iniţiativă italiană“, „Italia se va descurca 
singură“, ascundea nelinistea „ucenicului vrăjitor“ si in- 
tentia de abdicare şi capitulare la prima ameninţare se- 
rioasă a unei revoluţii italiene profund populară, adică 
radical naţională. 

Un fenomen cultural comparabil cu acela al neoguel- 
filor-moderati, desi într-o pozitie istorico-politica mai 
avansatà, este si sistemul ideologic al lui Proudhon în 
Franţa. Deși afirmaţia ar putea sà pară paradoxală, îmi 
face impresia că se poate spune că Proudhon este Gio- 
berti al situaţiei franceze, întrucît Proudhon are față de 
mișcarea muncitorească franceză aceeaşi poziţie ca a lui 
Gioberti faţă de mișcarea liberal-nationalà italiană. Există 
la Proudhon aceeași mutilare a hegelianismului și a dia- 
lecticii ca si la moderaţii italieni. Critica acestei concepţii 
politico-istoriografice este tot aceea, mereu vie și actuală, 
din Mizeria filosofiei. Această concepţie a fost definită 
de Edgar Quinet drept ,,revolutie-restauratie“, care nu 
este altceva decît traducerea franceză a conceptului de 
„revoluţie pasivă“ interpretat „în mod pozitiv“ de mode- 
ratii italieni. Eroarea filosofică (de origine practică !) a 
unei atari concepţii constă în faptul cà în procesul 
dialectic se presupune „în mod mecanic“ că teza trebuie 
să fie „păstrată“ de antiteză ca să nu se distrugă procesul 
însuși care însă este „prevăzut“ ca o repetiţie la infinit, 
mecanică, prefixată arbitrar. În realitate, este vorba de 
unul din multele moduri de a introduce inovații imposibile 
şi ridicole, de una din multele forme de rationalism antiis- 
toric. Concepţia hegeliană, chiar în forma sa speculativă, 
nu admite astfel de domesticiri şi constrîngeri mutilatoare, 
fără să dea însă, cu aceasta, loc la forme de irationalism 
şi de arbitrar cum sînt cele cuprinse în concepţia berg- 
soniană. În istoria reală, antiteza tinde să distrugă teza, 
sinteza va fi o depășire, dar fără să se poată stabili 
aprioric ce va fi „păstrat“ din teză în sinteză, fără să se 
poată „măsura“ loviturile ca într-un „ring“ aranjat în 
mod convențional. Că acest lucru se întîmplă apoi de 
fapt, e o chestiune de „politică“ imediată, pentru că în 
istoria reală procesul dialectic se fărămițează în nenu- 
mărate momente parţiale. Eroarea constă în a înălța la 

rangul de moment metodic ceea ce are caracter direct, 
înàltînd anume ideologia la rangul de filosofie *. 

Cà un astfel de mod de a concepe dialectica era gresit 
şi periculos „din punct de vedere politic“, și-au dat 
seama chiar moderatii hegelieni din Risorgimento, ca 
Spaventa. E suficient să amintim observaţiile lui despre 
aceia care ar voi să-l ţină pe om mereu în „leagăn“ şi 
în sclavie, sub pretextul că momentul autorităţii este 
necesar şi nu se poate trece peste el. Dar nu puteau 
reacționa dincolo de anumite limite, dincolo de limitele 
grupului lor social pe care voiau să-l scoată „în mod 
concret“ din „leagăn“. Acordul a fost găsit în concepția 
„revoluţie-restauraţie“, adică într-un  conservatorism 
reformist temperat. Se poate observa că felul acesta de 
a concepe dialectica este propriu intelectualilor care se 
concep pe ei înșiși ca pe arbitrii şi mediatorii luptelor 
politice reale, ca pe cei care vor sà personifice ,,cathar- 
sis“-ul de la momentul economic la momentul etico- 
politic, adicà sinteza procesului dialectic însusi, sintezà 
pe care ei o „manipulează“ în mod speculativ în creierul 
lor, dozîndu-i elementele „în mod arbitrar“ (adică pasio- 
nal). Această poziție justifică faptul că ei nu „se anga- 
jează“ total în actul istoric real şi e fără îndoială o 
poziție comodă, este poziţia lui Erasmus faţă de Reformă. 


* Ar fi ca si cum s-ar socoti element „matematic“ ceea ce rezultă 
din acest apolog: „Un copil este întrebat: — Tu ai un măr şi îi dai 
fratelui tău o jumătate din el; ţie cît îţi rămîne? Copilul răspunde: 
— Un măr. — Dar cum se poate? Nu i-ai dat tu fratelui tău o 
jumătate de măr? — Dar eu nu i-am dat-o“ etc. În sistemul logic se 
introduce elementul pasional imediat şi apoi se pretinde ca valoarea 
instrumentală a sistemului să rămînă în picioare. 


7 — Semnificaţia reali a formulei „istorie etico-politica“. Este o 
ipostază arbitrară si mecanică a momentului „hegemoniei“. Marxismul 
nu exclude istoria etico-politică. Opoziția dintre doctrinele istorice cro- 
ceene şi marxism se află în caracterul speculativ al concepţiei lui Croce. 
Concepţia despre Stat la Croce. 


Definiţia conceptului de istorie etico-politică *. Se 
observă că istoria etico-politică este o ipostază arbitrară 
şi mecanică a momentului hegemoniei, a direcţiei politice, 
a consensului, în viaţa si în desfășurarea activităţii Statu- 
lui şi a Societăţii civilizate. Felul în care a pus Croce 
problema istoriografică reproduce felul în care el a pus 
problema estetică. Momentul etico-politic este în istorie 
ceea ce este în artă momentul „formei“ ; este „lirismul“ 
istoriei, „catharsis“-ul istoriei. Dar în istorie lucrurile nu 
sînt așa de simple ca în artă. În artă producerea de 
„lirism“ este perfect determinată într-o lume culturală 
personalizată, în care se poate admite identificarea dintre 
conţinut şi formă și așa-zisa dialectică a diversităţii în 
unitatea spiritului (este vorba numai de a traduce în 
limbaj istoricist limbajul speculativ, adică de a găsi dacă 
acest limbaj speculativ are o valoare instrumentală con- 
cretă care să fie superioară precedentelor valori instru- 
mentale). 

Dar în istorie si în crearea istoriei, reprezentarea ,,in- 
dividualizată“ a Statelor şi a naţiunilor este o simplă 


* Raporturile teoriilor croceene despre istoria etico-politică sau 
istoria „religioasă“ cu teoriile istoriografice ale lui Fustel de Coulanges 
aşa cum sînt cuprinse în La cit€ antique (Cetatea antică). Trebuie să 
menţionăm că Cetatea antică a fost publicată de Laterza tocmai în anii 
trecuţi (poate în 1928) la mai mult de 40 de ani de cînd a fost scrisă 
(F. de C. a murit în 1889) şi îndată după ce editorul Valecchi publi- 
case o traducere. Trebuie să credem că atenția lui Croce a fost atrasă 
de cartea franceză în timp ce îşi elabora teoriile şi îşi pregătea cărţile. 
Este cazul să mai amintim că în Contributo alla critica di me stesso, 
Croce anunţă, în ultimele rînduri (1915), că vrea să scrie Storia dell’Eu- 
ropa. Meditaţiile despre război sînt acelea care l-au orientat spre aceste 
probleme istoriografice si de științe politice. 

metaforă. ,,Distinctiile* pe care trebuie sà le facem în 
astfel de reprezentări nu sînt si nu pot să fie prezentate 
„speculativ'*, sub riscul de a cădea într-o nouă formă de 
retorică şi într-un nou fel de „sociologie“ care, chiar dacă 
ar fi „speculativă“, nu ar fi mai puțin o sociologie ab- 
stractà şi mecanică. Ele există ca grupuri distincte ,,ver- 
ticale“ şi ca stratificări „orizontale“, cu alte cuvinte ca o 
coexistentà si juxtapunere de civilizaţii și culturi diferite, 
legate de constringerea statală si organizate cultural 
într-o „conștiință morală“ contradictorie si în același timp 
„Sincretistă“'. Ajunşi la acest punct, este necesar să facem 
o critică a concepției croceene a momentului politic ca 
moment al „pasiunii“ (imposibilitatea de a concepe o 
„pasiune“ permanentă şi sistematică), negarea de către 
el a „partidelor politice“ (care sînt tocmai manifestarea 
concretă a imposibilei permanente pasionale, dovada con- 
tradictiei intime a conceptului ,,politicà-pasiune“), si, prin 
urmare, neputinta de a explica armatele permanente si 
existenta organizatà a birocratiei militare si civile si ne- 
cesitatea pentru Croce si pentru filosofia croceanà de a fi 
matricea „actualismului“* gentilean. Într-adevăr, numai 
într-o filosofie ultraspeculativà, cum este cea actualistà, 
aceste contradictii si insuficiente ale filosofiei croceene 
își găsesc un acord formal si verbal, dar în același timp 
actualismul dovedeşte, într-un mod si mai evident, ca- 
racterul puţin concret al filosofiei lui Croce, așa cum 
»Solipsismul‘ dovedește intima slăbiciune a concepției 
subiectiv-speculative a realităţii. Că istoria etico-politică 
este istoria momentului hegemoniei se poate vedea dintr-o 
întreagă serie de scrieri teoretice ale lui Croce (și nu 
numai din cele cuprinse în volumul Etica e Politica). Va 
trebui să facem acestor scrieri o critică concretă. Se mai 
poate vedea acest lucru și din unele note risipite despre 
conceptul de Stat. De exemplu, Croce a afirmat, în cîteva 
locuri, că nu trebuie să căutăm întotdeauna „Statul“ 
acolo unde ni l-ar indica instituţiile oficiale, pentru că 
uneori el s-ar putea găsi, dimpotrivă, în partidele revo- 

lutionare *. Afirmatia nu este paradoxală după concepţia 
Stat-hegemonie-constiintà moralà, pentru cà într-adevàr 
se poate întîmpla ca direcţia politică si morală a 
unei ţări să nu fie exercitată, în anumite momente grele, 
de guvernul legal, ci de o organizaţie „particulară“ şi 
chiar de un partid revoluţionar. Dar nu e greu de demon- 
strat cît e de arbitrară generalizarea pe care o face 
Croce cu această observaţie de bun-simt. 


Problema cea mai importantă de discutat în acest 
paragraf este aceasta: dacă marxismul exclude istoria 
etico-politică, adică dacă nu recunoaște realitatea unui 
moment al hegemoniei, dacă nu dă importanţă direcţiei 
culturale si morale şi dacă judecă într-adevăr faptele de 
suprastructură drept ,,aparente“. Se poate spune că mar- 
xismul nu numai că nu exclude istoria etico-politică, dar 
că, dimpotrivă, faza cea mai recentă a dezvoltării lui 
constă tocmai în revendicarea momentului hegemoniei ca 
esenţial în concepția sa despre Stat și în „valorificarea“ 
factorului cultural, a activităţii culturale, a unui front 
cultural necesar alături de cele pur economice şi cele 
pur politice. Croce are grava vină de a nu folosi în critica 
marxismului criteriile metodologice pe care le foloseşte 
cînd studiază curente filosofice mult mai putin impor- 
tante si semnificative. Dacă ar folosi aceste criterii ar 
putea să afle că judecata cuprinsă în termenul „apa- 
rente“ pentru suprastructuri nu este altceva decît jude- 
cata despre „istoricitatea“ lor exprimată în polemica cu 
concepţiile dogmatice populare şi, prin urmare, cu un 
limbaj „metaforic“ potrivit publicului căruia îi era des- 
tinat. Marxismul va critica, deci, ca injustă și arbitrară 
reducerea istoriei numai la istoria etico-politică, dar nu 
o va exclude pe aceasta din urmă. Opoziția dintre cro- 
ceanism şi marxism trebuie căutată în caracterul spe- 
culativ al croceanismului. 


* Această afirmaţie a lui Croce este foarte importantă pentru a 
înțelege pe deplin concepţia lui despre istorie şi despre politică. Ar fi 
util să analizăm în esență aceste teze în cărţile de istorie ale lui Croce, 
întrucît ele sînt încorporate acolo în mod concret. 


8 — Transcendenţă, teologie, speculație. Istoricism speculativ si isto- 
ricism realist. Subiectivism idealist si concepţia despre suprastructuri în 
marxism. Siretenia polemică a lui Croce care „azi“ di o semnificaţie 
metafizică, transcendentă, speculativă termenilor marxismului, deci ,iden- 
tificarea“ „structurii“ cu un „zeu ascuns“. (Să se extragă din diferitele 
ediţii ale cărţilor şi studiilor lui Croce judecăţile succesive, mereu schim- 
bate fără o justificare specifică, despre importanța gi superioritatea filo- 
sofică a lui Marx şi a lui Engels). 


Transcendentà, teologie, speculație. Croce se foloseşte 
de orice ocazie ca să sublinieze faptul că el a căutat 
stăruitor, în activitatea sa de gînditor, să suprime din 
filosofia sa orice urmă si orice rest de transcendentà si 
de teologie şi, prin urmare, de metafizică, înțeleasă în 
sensul traditional. As fel, faţă de conceptul de „sistem“, 
el a pus în valoare conceptul de problemă filosofică ; de 
asemenea, el a negat că gîndirea ar produce altă gîndire 
în mod abstract şi a afirmat că problemele pe care tre- 
buie să le rezolve filosoful nu sînt o filiatie abstractă a 
gîndirii precedente, ci sînt puse de dezvoltarea istorică 
actuală etc. Croce a ajuns pînă acolo încît a afirmat că 
ulterioara si recenta sa critică a marxismului este legată 
tocmai de această preocupare antimetafizică si anti- 
teologică, întrucît marxismul ar fi teologizant, iar con- 
ceptul de „structură“ nu ar fi decît reprezentarea naivă 
a conceptului despre un „zeu ascuns“. Trebuie să recu- 
noastem eforturile lui Croce de a face ca filosofia idea- 
listă să adere la viaţă si să trecem în rîndul contribuții- 
lor lui pozitive, la dezvoltarea științei, lupta lui împo- 
triva transcendentei si a teologiei în formele lor specifice 
gîndirii religioase-confesionale. Dar nu este posibil să 
admitem că B. Croce ar fi reușit în mod consecvent în 
încercarea sa. Filosofia lui Croce rămîne o filosofie „spe- 
culativă“ şi, ca atare, nu e numai o urmă de transcen- 
dentà si de teologie, ci este în întregime transcendentà 
si teologie, abia eliberate de cel mai grosolan înveliș 
mitologic. Însàsi imposibilitatea, pe cit se pare, a lui 

Croce de a înţelege tezele marxismului (astfel încît lasă 
impresia că este vorba nu de o grosolanà ignoratio 
elenchi %, ci de o şiretenie polemică meschină și avocă- 
țească) arată că prejudecata speculativă îl orbește si îl 
deviază. 

Marxismul derivă desigur din concepţia imanentistă 
a realităţii, dar derivă din ea întrucît a fost purificată de 
orice aromă speculativă și a fost redusă la pură istorie 
sau „istoricitate“ sau la purul umanism. Dacă conceptul 
de structură este conceput „speculativ“, desigur el de- 
vine un „zeu ascuns“, dar el nu trebuie să fie conceput 
speculativ, ci istoric, ca totalitatea raporturilor sociale 
în care oamenii reali se mișcă şi acționează, ca un an- 
samblu de condiţii obiective care pot şi trebuie să fie 
studiate cu metodele „filologiei“ şi nu cu metodele 
„speculaţiei“i. Ca un „sigur“ care poate fi şi „adevărat“, 
dar care trebuie studiat mai înainte de orice în „certi- 
tudinea“ lui, pentru ca să fie studiat ca „adevăr“. 

Marxismul este legat nu numai de imanentism, ci si 
de concepţia subiectivă a realităţii, tocmai pentru că o 
răstoarnă, explicînd-o ca fapt istoric, ca „subiectivitate 
istorică a unui grup social“, ca fapt real, care se prezintă 
ca fenomen de „speculație“ filosofică, si este pur şi simplu 
un act practic, forma unui conţinut concret social si 
modul de a conduce societatea în întregul ei ca să-și 
formeze o unitate morală. Afirmația că este vorba de 
„aparență“ nu are nici o semnificaţie transcendentă şi 
metafizică, ci este simpla afirmare a ,,istoricitàtii‘ ei, a 
existenţei ei ca ,,moarte-viatà“, a faptului că ea devine 
caducă pentru că se dezvoltă o nouă conștiință morală și 
socială mai comprehensivă, superioară, care se impune ca 
singura „viață“, ca singura „realitate“ față de trecutul 
mort si care, în același timp, nu vrea să moară. Marxis- 
mul este concepţia istoricistă a realităţii, care s-a eliberat 
de orice rest de transcendentà si de teologie chiar si în 
ultima lor încarnare speculativă. Istoricismul idealist 
crocean rămîne încă în faza teologico-speculativă. 


9 — Istoria Europei văzută ca „revoluţie pasivă“. Se poate oare 
scrie o istorie a Europei în secolul XIX fără să fie tratate în mod organic 
Revoluţia franceză și războaiele napoleoneene ? Şi se poate scrie o 
istorie a Italiei în timpurile moderne fără luptele din Risorgimento? 
Si într-un caz și în celălalt, Croce, din motive extrinseci şi tendenţioase, 
lasă deoparte momentul luptei, în care structura este elaborată gi modi- 
ficată, și ia, calm, ca istorie, momentul expansiunii culturale sau mo- 
mentul etico-politic. Are vreo semnificaţie „actuală“ concepţia „revo- 
luţiei pasive ?“ Ne aflăm oare într-o perioadă de „restauraţie-revoluţie“ 
pe care s-o orinduim în mod permanent, s-o organizăm ideologic, s-o 
exaltăm liric? Ar avea Italia, în ceea ce priveşte U.R.S.S., aceleaşi re- 
lagii pe care le-a avut Germania (si Europa) lui Kant-Hegel cu Franţa 
lui Robespierre-Napoleon ? 


Paradigme de istorie etico-politică. Storia dell'Europa 
nel secolo XIX (Istoria Europei în secolul XIX) pare să 
fie studiul de istorie etico-politică ce trebuie să devină 
paradigma istoriografiei croceene oferită culturii euro- 
pene. Dar trebuie să ţinem seama si de celelalte studii: 
Storia del regno di Napoli (Istoria regatului napoletan), 
Storia d’Italia dal 1871 al 1915 (Istoria Italiei de la 1871 
la 1915), precum si La rivoluzione napoletana del 1799 
(Revoluţia napoletanà din 1799) si Storia dell’età barocca 
in Italia (Istoria epocii barocului în Italia). Cele mai ten- 
dentioase si demonstrative sînt însà Storia d’Europa si 
Storia d’Italia. Pentru aceste douà studii se pun numai- 
decît întrebările : este posibil sà scrii (sà concepi) o 
istorie a Europei în secolul XIX fără să tratezi organic 
despre Revoluţia franceză și războaiele napoleoneene ? 
Şi poţi să scrii o istorie a Italiei în epoca modernă fără 
să tratezi despre lup:ele din timpul Risorgimentului ? 
Sau, mai precis : Croce îşi începe naratia din 1815 si din 
1871 din întîmplare sau dintr-un motiv tendentios ?, 
adică face abstracţie de momentul luptei, de momentul 
în care se elaborează, se adună şi se grupează forţele în 
dispută ? de momentul în care un sistem etico-politic se 
dizolvă şi un altul se elaborează prin foc și sabie? în 

care un sistem de raporturi sociale se dezagregà si decade 
si un alt sistem se ridicà si se afirmà ?, sau, dimpotrivà, 
ia, calm, ca istorie, momentul expansiunii culturale sau 
etico-politice ? Se poate spune, asadar, cà Storia d’Europa 
nu este altceva decît un fragment de istorie, aspectul 
„pasiv“ al marii revoluţii care a început în Franţa, în 
1789, s-a revărsat în restul Europei cu armatele republi- 
cane şi napoleoneene, dînd o puternică lovitură vechilor 
regimuri si determinînd nu prăbuşirea imediată ca în 
Franţa, ci măcinarea „reformistă“ care a durat pînă în 
1870. 

Se pune problema dacă această elaborare croceană 
nu face, în tendenţiozitatea ei, o aluzie actuală si ime- 
diată, dacă nu are scopul de a crea o mişcare ideologică 
corespunzătoare aceleia din perioada tratată de Croce, de 
restauratie-revolutie, în care necesităţile care şi-au găsit 
în Franţa o expresie iacobino-napoleoneană au fost sa- 
tisfăcute în doze mici, legal, în mod reformist, reusin- 
du-se astfel să se salveze poziţia politică si economică a 
vechilor clase feudale, să se evite reforma agrară si, 
îndeosebi, să se evite ca masele populare să străbată o 
perioadă de experienţe politice ca acelea care au fost, în 
Franţa, în anii iacobinismului, în 1831, în 1848. Dar, în 
condiţiile actuale, mişcarea corespunzătoare liberalismu- 
lui moderat și conservator nu este chiar mișcarea 
fascistă ? 

Poate că nu este lipsit de semnificaţie faptul că, în 
primii ani ai dezvoltării sale, fascismul afirma că el 
continuă tradiţia vechii drepte sau dreapta istorică. 
Aceasta ar putea fi una din multele manifestări para- 
doxale ale istoriei (o sire‘enie a naturii, ca s-o spunem 
ca Vico) prin care Croce, animat de preocupări determi- 
nate, a ajuns să contribuie la o întărire a fascismului, 
furnizindu-i indirect o justificare raţională, după ce a 
contribuit ca să-l curețe de unele caracteristici secun- 
dare, de ordin superficial romantic, dar prin aceasta nu 
mai puţin supărătoare pentru armonia clasică a lui 
Goethe. Ipoteza ideologică ar putea fi prezentată în ter- 

menii următori: am avea o revoluţie pasivă datorată 
faptului cà prin intervenţia legislativă a Statului si cu 
ajutorul organizaţiei corporatiste ar fi introdus în struc- 
tura economică a ţării modificări mai mult sau mai putin 
profunde pentru a accentua elementul „plan de pro- 
ductie“, adică ar fi accentuată socializarea si cooperatia 
producției fără însă să fie atinsă (sau numai limitindu-se 
la dirijare si control) însuşirea individuală sau de grup 
a profitului. În cadrul concret al raporturilor sociale 
italiene, aceasta ar putea fi unica soluţie pentru a dez- 
volta forţele productive ale industriei sub direcţia clase- 
lor conducătoare tradiționale, în concurenţă cu cele mai 
avansate formaţiuni industriale ale ţărilor care monopo- 
lizează materiile prime şi care au acumulat capitaluri 
impunătoare. Că o atare schemă s-ar putea traduce în 
practică si în ce măsură si în ce forme, are o valoare re- 
lativă : ceea ce interesează din punct de vedere politic 
și ideologic este faptul că această schemă poate să aibă, 
si are în mod real, puterea de a crea o perioadă de astep- 
tare și de speranțe, mai cu seamă în anume grupuri so- 
ciale italiene, ca marea masă a micilor burghezi urbani 
si rurali, si prin urmare să menţină sistemul hegemonic 
și forţele de constrîngere militară si civilă la dispoziţia 
claselor conducătoare tradiţionale. 

Această ideologie ar servi ca element al unui „război 
de poziție“ în domeniul economic (libera concurenţă si 
liberul schimb ar corespunde unui război de mișcare) 
internațional, așa cum „revoluţia pasivă“ este în dome- 
niul politic. În Europa, de la 1789 la 1870, am avut un 
război de mișcare (politic) în Revoluţia franceză şi un 
lung război de poziţie de la 1815 la 1870. În epoca actuală 
războiul de mişcare l-am avut, politic, din martie 1917 
pînă în martie 1921, după care a urmat un război de 
poziţie al cărui reprezentant nu numai practic (pentru 
Italia), dar si ideologic (pentru Europa) este fascismul. 


10 — „Libertatea“ ca identitate a istoriei si ‘a spiritului gi „liber- 
tatea“ ca ideologie imediat precizată, ca „superstiție“, ca instrument prac- 
tic de guvernare. (Dacă se spune că „natura omului este spiritul“, se spune 
că ea este „istoria“, adică totalitatea raporturilor sociale în procesul de 
dezvoltare, sau ansamblul naturii şi al istoriei, al forțelor materiale și 
al celor spirituale sau culturale etc.). 


Dacă istoria este istoria libertăţii — după afirmaţia 
lui Hegel — formula este valabilă pentru istoria între- 
gului neam omenesc din orice vreme si din orice loc; 
este libertate chiar şi istoria satrapiilor orientale. Liber- 
tatea însemnează atunci numai „mișcare“, dezvoltare, 
dialectică. Chiar istoria satrapiilor orientale a fost liber- 
tate, pentru că a fost mişcare şi dezvoltare ; e drept însă 
că acele satrapii s-au prăbuşit. Mai mult: istoria este 
libertate întrucît este luptă între libertate si autoritate, 
între revoluţie şi conservatorism, luptă în care libertatea 
şi revoluţia înving autoritatea si conservatorismul. Dar, 
în cazul acesta, fiecare curent si fiecare partid nu sînt 
oare expresii ale libertăţii, momente dialectice ale pro- 
cesului de libertate ? Care este, prin urmare, caracte- 
ristica secolului XIX în Europa? Nu aceea de a fi 
istoria libertăţii, ci aceea de a fi istoria libertăţii con- 
ştiente că este atare. Există în Europa, în secolul XIX, 
o conștiință critică, inexistentă mai înainte, se face istorie 
ştiind ceea ce se face, ştiind că istoria este istoria liber- 
tàtii etc. Sensul termenului „liberal“ în Italia, de 
exemplu, a fost în această perioadă foarte larg şi cuprin- 
zător. În Annali d’Italia (Analele Italiei) de Pietro Vigo, 
liberali sînt toţi cei care nu sînt clericali, toți adversarii 
partidului catolic şi, prin urmare, liberalismul cuprinde 
chiar si pe internationalisti. Dar s-a constituit un curent 
şi un partid care s-a numit anume liberal, care din po- 
zitia speculativă si contemplativa a filosofiei hegeliene a 
făcut o ideologie politică directă, un instrument practic 
de dominare şi de hegemonie socială, un mijloc de con- 

servare a unor anumite institutii politice si economice 
create în cursul Revolutiei franceze si de refluxul pe 
care Revoluţia franceză l-a provocat în Europa. Se 
născuse un nou partid conservator, se constituise o nouă 
poziţie de autoritate și acest nou partid tindea să fuzio- 
neze cu partidul catolic. Şi această coaliţie avea să se 
numească şi ea partidul libertăţii. 

Se pun câteva probleme : 1. ce însemna fin mod concret 
„libertate“ pentru fiecare dintre tendinţele europene din 
secolul XIX ? 2. oare aceste tendinţe se îndreptau spre 
conceptul de libertate sau mai degrabă spre conţinutul 
special cu care umpleau conceptul format de libertate ? 
Si faptul că n-au avut un partid care să centralizeze 
aspirațiile marilor mase țărănești pentru o reformă agrară 
n-a împiedicat aceste mase să devină credincioase religiei 
libertăţii ? Libertate a însemnat oare pentru ele doar 
libertatea şi dreptul de a-şi păstra superstitiile lor bar- 
bare, primitivismul lor, făcînd din ele armata de rezervă 
a partidului catolic? Un concept ca acela de libertate, 
oare este folosit chiar de iezuiţi împotriva liberalilor ce 
devin libertini față de „adevărații“ partizani ai justei 
libertăţi, nu e oare numai un înveliş conceptual care are 
valoare numai prin miezul real pe care îl pune fiecare 
grup social? Si atunci se mai poate vorbi de „religia 
libertăţii“ ? Şi ce poate însemna în cazul acesta „re- 
ligie“ ? Pentru Croce, religia este orice concepţie despre 
lume care se înfățișează ca o morală. Dar este tot asa si 
cu „libertatea“ ? Ea a fost religie pentru un mic grup de 
intelectuali. În mase, s-a prezentat ca element constitutiv 
al unei combinaţii sau asociaţii ideologice a cărei parte 
constitutivă precumpănitoare era religia catolică și din 
care mai făcea parte un alt element important, dacă nu 
decisiv din punct de vedere laic, şi anume „patria“. Si sà 
nu se spună că conceptul de patrie era un sinonim al 
celui de „libertate“; era desigur un sinonim, dar al 
conceptului de Stat, adică de autoritate si nu de ,,liber- 
tate“, era un element de „conservatorism“ si un izvor 
de persecuții si de o nouă Inchiziţie. 

Mi se pare cà B. Croce nu reuseste, nici chiar din 
punctul său de vedere, să menţină distincția dintre 
„filosofie“ şi „ideologie“, dintre „religie“ si „superstiție“, 
care este esenţială în modul său de a gîndi si în polemica 
lui cu marxismul. Crede că tratează despre o filosofie 
si, în realitate, tratează despre o ideologie, crede că tra- 
tează despre o religie şi tratează despre o superstiție, 
crede că scrie o istorie în care elementul de clasă este 
alungat şi, dimpotrivă, descrie cu mare grijă si vrednicie 
capodopera politică datorită căreia o anume clasă reuşeşte 
să prezinte şi să facă să fie acceptate condiţiile existenţei 
şi ale dezvoltării sale de clasă ca principiu universal, ca 
concepţie a lumii, ca religie, adică descrie în acţiune 
dezvoltarea unui mijloc practic de guvernare şi de stă- 
pinire. Eroarea de origine practică n-a fost comisă în 
cazul acesta de liberalii din secolul XIX, care, dimpo rivă, 
au triumfat întrucît şi-au realizat scopurile propuse. 
Eroarea de origine practică o face istoricul lor, Croce, 
care după ce a deosebit filosofia de ideologie, termină 
prin a confunda o ideologie politică cu o concepţie despre 
lume, demonstrînd în mod practic că deosebirea este im- 
posibilă, că nu este vorba de două categorii, ci de o 
aceeași categorie istorică şi că deosebirea este numai de 
grad : este filosofie concepţia despre lume care reprezintă 
viața intelectuală și morală (catharsis al unei determinate 
vieți practice) a unui întreg grup social conceput în miş- 
care şi văzut, prin urmare, nu numai în interesele sale 
actuale si nemijlocite, ci si în cele viitoare si mediate; 
este ideologie orice concepție particulară a grupurilor 
interne ale clasei care îşi propun să ajute la rezolvarea 
problemelor imediate şi circumscrise. Dar pentru marile 
mase ale populaţiei guvernată şi condusă, filosofia sau 
religia grupului conducător şi a intelectualilor săi se 
prezintă totdeauna ca fanatism şi superstiție, ca motiv 
ideologic propriu unei mase servile. Și grupul conducător 
nu-și propune oare să perpetueze această stare de lucruri? 
Croce ar trebui să explice de ce concepţia despre lumea 

libertăţii nu poate deveni element pedagogic în învata- 
mântul primar si de ce el, ca ministru, a introdus în 
școlile primare învățămîntul religiei confesionale. Această 
lipsă de „expansivitate“ în masele mari este mărturia 
caracterului restrîns, imediat practic, al filosofiei liber- 
tăţii *. 


* În legătură cu conceptul de autoritate şi libertate, trebuie analizat, 
în mod special, capitolul „Stato e Chiesa in senso ideale e loro perpetua 
lotta nella storia“ (Stat şi Biserică în sens ideal și lupta lor perpetuă în 
istorie) din cartea Etica e Politica (pp. 339 şi urm.). Capitolul acesta 
este de un foarte mare interes pentru cà în el sînt atenuate în mod 
implicit critica si opoziția faţă de marxism, iar elementul „economic“ 
si practic îşi află o preţuire în dialectica istorică. 


11 — Se poate oare spune că în concepția lui Croce, chiar si după 
modificările suferite în acești ultimi ani, nu există urmă de marxism? 
Urmele marxismului se găsesc în soluţiile date problemelor particulare. 
Trebuie să vedem dacă ansamblul acestor probleme particulare nu cuprinde 
o elaborare totală a marxismului, adică toată metodologia sau filosofia 
lui Croce, cu alte cuvinte dacă problemele care nu pot fi legate direct 
de cele corespunzătoare din marxism, nu pot fi însă legate direct de 
altele. 


Se poate spune, totuși, cà în concepţia lui Croce, si 
după modificările suferite în aceşti ultimi ani, nu mai 
există urme de marxism ? * Istoricismul lui Croce nu se 
resimte oare de nici un fel de influenţă a experienţei sale 
intelectuale dintre anii 1890—1900 ? Poziţia lui Croce 
în această privinţă rezultă din diferite scrieri. Sint în 
special interesante prefața din 1917 la noua ediţie a 
lucrării Materialismo storico, partea dedicată materialis- 
mului istoric în Storia della storiografia italiana nel 
secolo XIX (Istoria istoriografiei italiene în secolul XIX) 
şi Contributo alla critica di me stesso. Dar dacă intere- 
sează ceea ce gîndeşte Croce despre sine însuși, cartea 
nu este suficientă şi nu epuizează problema. 

După Croce, poziţia sa faţă de marxism nu este aceea 
a unei dezvoltări ulterioare (a unei depàsiri) datorită 


* Despre „reziduurile“ sau supravieţuirile (dar în realitate sînt ela- 
borări care își au particulara lor organicitate) doctrinei marxiste în filo- 
sofia lui Croce se constituie chiar acum o anume literatură : cfr. de pildă 
studiul lui Enzo Tagliacozzo, In memoria di Antonio Labriola (In amin- 
tirea lui Antonio Labriola) („Nuova Italia“, 20 decembrie 1934, 20 jia- 
nuarie 1935, mai ales în al doilea foileton) si studiul lui Edmondo Cione, 
La logica dello storicismo (Logica istoricismului), Napoli, 1933. (Dintr-o 
recenzie despre acest studiu pe care o publică „Nuova Rivista Storica“. 
ianuarie-februarie 1935, pp. 132—134, se pare că, pentru Ciona numai 
cu Storia d'Europa, Croce se eliberează complet de supravieţuirile mar- 
xismului). Studiul acesta și altele ale lui Cione trebuie să fie văzute. Într-o 
recenzie pe care o face unor publicații ale lui Guido Calogero („Critica“, 
mai 1935), Croce se referă la faptul că Guido Calogero numeşte „marxism“ 
o proprie interpretare a actualismului gentilean. Probleme de termino- 
logie (dar poate că nu numai de terminologie) care trebuie să fie lămurite. 

căreia marxismul să fi devenit un moment al unei con- 
ceptii mai elaborate, ci valoarea experienţei ar fi fost 
doar negativă în sensul că ar fi contribuit sà distrugă 
prejudecăţi, rămășițe pasionale etc. Pentru a folosi o 
metaforă luată din limbajul fizicii, marxismul ar fi 
operat în mentalitatea lui Croce ca un catalizator care 
este necesar spre a obţine un nou corp, dar care nu lasă 
nici o urmă în acest corp. Să fie însă adevărat? Mie mi 
se pare că sub forma şi limbajul speculativ este posibil 
să descoperim mai multe elemente marxiste în filosofia 
lui Croce. S-ar putea, poate, spune mai mult si această 
cercetare ar avea o imensă semnificaţie istorică şi inte- 
lectuală în epoca prezentă şi anume : așa cum marxismul 
a fost traducerea hegelianismului într-un limbaj istoricist, 
tot aşa filosofia lui Croce este, într-o foarte mare măsură, 
o retraducere în limbaj speculativ a istoricismului realist 
al marxismului. În februarie 1917, într-un scurt cursiv, 
care preceda reproducerea lucrării lui Croce, Religione e 
serenită * apărută de curînd în „La Critica“, eu am scris 
că asa cum hegelianismul fusese premisa marxismului 
în secolul XIX, la originile civilizaţiei contemporane, tot 
așa filosofia croceană putea să fie premisa unei reluări 
a marxismului în zilele noastre, pentru generaţiile 
noastre. Problema fusese abia atinsă într-o formă sigur 
primitivă si foarte sigur nepotrivită, pentru că în vremea 
aceea nu aveam clar în minte conceptul de unitate a 
teoriei si a practicii, a filosofiei si a politicii, iar eu eram 
mai degrabă crocean ca tendinţă. Dar acum, fie şi fără 
maturitatea și capacitatea care ar fi necesare pentru o 
asemenea sarcină, mi se pare că poziţia ar trebui reluată 
si prezentată într-o formă critică mai elaborată. Si 
anume : trebuie să facem pentru concepţia filosofică a 
lui Croce aceeași adaptare pe care Marx si Engels au 
făcut-o pentru concepţia hegeliană. Aceasta este singura 
modalitate fecundă istoriceşte pentru a determina o re- 
luare adecvată a marxismului, de a reînàlta această con- 


* Cfr. Etica e Politica, pp. 23—25. 

ceptie, ,,vulgarizatà“, din necesităţile vieţii practice 
imediate, la nivelul pe care trebuie să-l atingă pentru 
rezolvarea celor mai complexe sarcini impuse de dezvol- 
tarea actuală a luptei, adică la crearea unei noi culturi 
integrale care să aibă caracterele de masă ale Reformei 
protestante şi ale Iluminismului francez şi să aibă carac- 
terele clasicitàtii culturii greceşti si ale Renașterii italiene, 
o cultură care, reluînd cuvintele lui Carducci, să sinte- 
tizeze pe Maximilien Robespierre și pe Immanuel Kant, 
politica şi filosofia într-o unitate dialectică intrinsecă 
unui grup social nu numai francez sau german, ci euro- 
pean și mondial. 

Ereditatea filosofiei clasice germane trebuie să fie nu 
numai inventariată, ci făcută să redevină viață activă, 
iar pentru aceasta e nevoie să facem socotelile cu filosofia 
lui Croce, cu alte cuvinte, a fi moştenitorii filosofiei 
clasice germane însemneazà, pentru noi italienii, a fi 
moștenitorii filosofiei croceene care reprezintă momentul 
mondial actual al filosofiei clasice germane. 

Croce combate cu prea multă îndîrjire marxismul si, 
în lupta sa, recurge la aliaţi paradoxali ca foarte me- 
diocrul De Man. Această îndirjire este suspectă, s-ar 
putea dovedi că este un alibi pentru a nu-și justifica 
atitudinea. Trebuie să revenim însă la această lipsă de 
justificare în modul cel mai amplu şi mai aprofundat 
posibil. O lucrare de acest fel, un Anti-Croce, care în 
atmosfera culturală modernă ar putea să aibă semnifi- 
catia si importanţa pe care a avut-o Anti-Diihring pentru 
generaţia care a precedat războiul mondial, ar merita 
osteneala ca un întreg grup de oameni să-i dedice zece 
ani de activitate. 


Nota I. Urmele marxismului se pot găsi în special în 
soluția pe care a dat-o Croce problemelor particulare. 
Un exemplu tipic mi se pare că este doctrina originii 
practice a erorii. În general se poate spune că polemica 

împotriva filosofiei actului pur a lui Giovanni Gentile l-a 
silit pe Croce la un realism mai pronunţat si l-a făcut 
să simtă o oarecare plictiseală şi nemulţumire, cel puţin 
pentru exagerările limbajului speculativ, devenit jargon 
şi „Sesame deschide-te“ al actualistilor francescani. 


Nota II. Dar filosofia lui Croce nu poate fi studiată 
independent de aceea a lui Gentile. Un Anti-Croce tre- 
buie să fie si un Anti-Gentile ; actualismul gentilean va 
da tabloului efecte de clar-obscur, care sînt necesare pen- 
tru un mai accentuat relief. 


12 — Concepţia istoriei ca istorie etico-politică şi ca reacţie la „eco- 
nomismul“ si la mecanicismul fatalist ; ca „principiu empiric“ de cercetare 
istorică. 


Din tot ce s-a spus mai înainte rezultă că această 
concepţie istoriografică a lui Croce despre istorie ca 
istorie etico-politică nu trebuie să fie judecată ca un 
lucru neînsemnat care trebuie respins pur și simplu. 
Trebuie dimpotrivă să precizăm, cu toată energia, că 
teoria istoriograficà a lui Croce, chiar si în faza ei cea 
mai recentă, trebuie să fie studiată şi meditată cu cea 
mai mare atenţie. Ea reprezintă, în mod esenţial, o 
reacţie la „economismul“ şi mecanicismul fatalist, desi 
se prezintă ca o depășire distrugătoare a marxismului. 
Chiar si în judecarea gîndirii croceene este valabil cri- 
teriul că un curent filosofic trebuie să fie criticat și 
apreciat nu pentru ceea ce pretinde el că este, ci pentru 
ceea ce este în realitate şi pentru felul în care se mani- 
festă în operele istorice concrete. 

Pentru marxism, metoda speculativă nu este un lucru 
neînsemnat, ci a fost fecundă în valori „instrumentale“ 
ale gîndirii în dezvoltarea culturii, valori instrumentale 
pe care marxismul le-a încorporat (dialectica, de exem- 
plu). Gîndirea lui Croce trebuie, prin urmare, să fie 
apreciată, cel puţin, ca valoare instrumentală şi, ca atare, 
se poate spune că ea a atras energic atenţia asupra im- 
portantei faptelor de cultură si de gîndire în dezvoltarea 
istoriei, asupra funcţiei intelectualilor de seamă în viața 
organică a societăţii si a Statului, asupra momentului 
hegemoniei si al consensului ca formă necesară a blocu- 
lui istoric concret. Că aceasta nu e un „lucru neînsemnat“ 
este demonstrat de faptul că în aceeași vreme cu Croce, 
Lenin — pe terenul luptei si al organizării politice, cu 
terminologia politică, în opoziţie cu diversele tendinţe 
„economiste — a reconsiderat frontul luptei culturale 
şi a construit doctrina hegemoniei ca o complinire a 

teoriei Statului-fortà si ca formă actuală a doctrinei pa- 
şoptiste a „revoluţiei permanente“. Pentru marxism, 
concepţia istoriei etico-politice, întrucît e independentă 
de orice concepţie realistă, poate fi luată ca „teorie 
empirică“ de cercetare istorică pe care trebuie s-o avem 
mereu prezentă în cercetarea şi aprofundarea dezvoltării 
istorice dacă vrem să facem istorie integrală şi nu istorie 
parțială si extrinsecă (istoria forțelor economice ca atare 
etc.). 


NOTE 


1. Elemente de istorie etico-politicà în marxism: 
conceptul de hegemonie, reconsiderarea frontului filo- 
sofic, studiul sistematic al funcției intelectualilor în viața 
statală si istorică, doctrina partidului politic ca avan- 
gardă a oricărei mișcări istorice progresiste. 


2. Croce — Loria. Se poate arăta că nu e prea mare 
deosebirea dintre Croce și Loria în felul de a interpreta 
marxismul. Croce, reducînd marxismul la o normă 
practică de interpretare a istoriei care a atras atenţia 
istoricilor asupra importanţei faptelor economice, nu a 
făcut altceva decit să-l reducă la o formă de „econo- 
mism“. Dacă îl dezbrăcăm pe Loria de toate bizareriile 
lui stilistice si de nesăbuitele lui fantasmagorii (si desigur 
că astfel se pierde mult din ceea ce este caracteristic 
pentru Loria) se vede că el se apropie de Croce în partea 
cea mai serioasă a interpretării sale (cfr. în această pri- 
vintà Conversazioni critiche, I, pp. 291 si urm.). 


3. Istorie speculativă si necesitatea unei Minerve si 
mai mari. Leon Battista Alberti a scris despre matema- 
ticieni : „Aceştia, făcînd abstracţie de orice materie, mă- 
soară numai cu mintea formele lucrurilor. Noi, pentru 
că voim ca lucrurile să fie puse la vedere, ne vom folosi 
pentru aceasta de o Minervă mai mare“. 


4. Dacă ar fi adevărat, în mod atît de general, că 
istoria Europei din secolul XIX a fost istoria libertăţii, 
întreaga istorie precedentă ar fi fost într-un mod tot așa 
de genera] istoria autorităţii : toate secolele precedente 
ar fi fost de aceeaşi culoare cenușie, nediferentiate, fără 

dezvoltare, fără luptă. Mai mult: un principiu hege- 
monic (etico-politic) triumfă după ce a învins un alt 
principiu (şi după ce şi l-ar fi luat ca moment al său, 
ar spune anume Croce). Dar de ce îl învinge? Datorită 
însușirilor sale intrinseci de caracter „logic“ şi raţional 
abstract ? A nu cerceta motivele acestei victorii înseamnă 
a face o istorie descriptivă văzută numai din afară, fără 
reliefarea legăturilor necesare si cauzale. Chiar si Bour- 
bonii reprezentau un principiu etico-politic, personificau 
o „religie“, care îşi avea credincioşii ei printre ţărani si 
cersetori. Prin urmare, întotdeauna a fost o luptă între 
două principii hegemonice, între două „religii“, şi va 
trebui nu numai să descriem expansiunea triumfală a 
uneia dintre ele, dar si să o justificăm istoriceste. Va 
trebui să explicăm de ce ţăranii croaţi au luptat, în 
1848, împotriva liberalilor milanezi, iar ţăranii lombardo- 
venețieni au luptat împotriva liberalilor vienezi. Atunci 
legătura reală etico-politică dintre guvernanti si guvernati 
era persoana împăratului sau a regelui („avem scris în 
frunte, trăiască Francisc al doilea“ !), după cum mai tîr- 
ziu legătura va fi nu conceptul de libertate, ci conceptul 
de patrie si de naţiune. „Religia“ populară substituità 
catolicismului (sau, mai bine, în asociaţie cu el) a fost 
aceea a „patriotismului“ şi a naţionalismului. Am citit 
că în timpul afacerii Dreyfus, un om de ştiinţă francez, 
mason şi ministru, a spus limpede că partidul său voia 
să distrugă influenţa Bisericii în Franţa, şi că, de vreme 
ce mulțimea avea nevoie de un fanatism (francezii folo- 
sesc în politică termenul ,,mystique“) va fi organizată 
exaltarea sentimentului patriotic. Trebuie să amintim, de 
altfel, sensul pe care l-a luat termenul „patriot“ în timpul 
Revoluţiei franceze (a însemnat desigur „liberal“ dar 
cu un sens concret naţional) şi cum acest termen a fost 
înlocuit, în cursul luptelor din secolul XIX, cu acela 
de „republican“, din cauza noului sens pe care l-a luat 
termenul de patriot care a devenit monopolul nationa- 
listilor si al celor de dreapta în general. Conţinutul 
concret al liberalismului popular a fost conceptul de 

patrie si de natiune si acest lucru se poate vedea din 
însăși evoluţia lui în naționalism si în lupta împotriva 
naționalismului dusă fie de Croce, reprezentantul religiei 
împotriva libertăţii, fie de Papa, reprezentantul cato- 
licismului. (Din sonetele lui Pascarella, Scoperta del- 
America, se poate scoate o adevărată documentare în 
formă populară despre această religie populară a patriei.) 


5. Istoria speculativă poate fi considerată ca o 
întoarcere, în forme literare care, datorită dezvoltării 
capacităţii critice, au devenit mai istete si mai putin 
naive, la unele forme de istorie discreditate din cauza 
lipsei de conţinut si a retorismului lor, si înregistrate 
ca atare în diverse lucrări chiar de către Croce. Istoria 
etico-politică, întrucît face abstracţie de blocul istoric 
în care conţinutul economico-social si forma etico-politică 
se identifică în mod concret în reconstrucţia diferitelor 
perioade istorice, nu este altceva decit o prezentare 
polemică de subtilitàti filosofice mai mult sau mai putin 
interesante, dar nu e istorie. Aceasta ar corespunde, în 
ştiinţele naturale, unei întoarceri la clasificările după 
culoarea pielii, a penelor, a părului animalelor și nu 
după structura „anatomică“. Referindu-se la științele 
naturale și vorbind despre „anatomia“ societăţii, mate- 
rialismul istoric făcea o metaforă şi da un impuls 
pentru aprofundarea cercetărilor metodologice şi filo- 
sofice. În istoria oamenilor, care nu are sarcina de a 
clasifica naturalist faptele, „culoarea pielii“ face „bloc“ 
cu structura anatomică si cu toate funcțiunile fiziolo- 
gice. Nu putem gîndi că un ins „jupuit“ de piele ar fi 
adevăratul „ins“, care nu poate fi nici cel căruia „i s-au 
scos oasele“ si este fără schelet. Un sculptor, Rodin, 
a spus (cfr. Maurice Barrès, Mes Cahiers, “Caietele mele” 
seria a IV-a) : „Si nous n'6tions pas prévenus contre le 
squelette, nous verrions comme îl est beau“ 3. Într-un 


FILOSOFIA LUI BENEDETTO CROCE /167 


tablou sau într-o statuie de Michelangelo se „vede: sche- 
letul figurilor pictate, se simte soliditatea structurii sub 
culori sau sub relieful marmorei. Istoria lui Croce 
reprezintă „figuri“ fără oase, fără schelet, cu cărnurile 
flasce si decrepite, chiar si sub fardurile gratiilor 
literare ale scriitorului. 


6. Transformismul ca o formà a revolutiei pasive în 
perioada de la 1870 înainte. 


7. Pentru a evalua funcțiunea lui Croce în viața 
italiană trebuie să amintim că atit Memoriile lui Giolitti 
cît si cele ale lui Salandra se încheie cu cîte o scrisoare 
a lui Croce. 


8. Cu limbajul crocean s-ar putea spune că religia 
libertăţii se opune religiei Inchiziției care neagă civi- 
lizaţia modernă; marxismul este o „erezie“ a religiei 
libertăţii pentru că s-a născut chiar pe terenul civili- 
zatiei moderne. 


BENEDETTO CROCE SI MATERIALISMUL 
ISTORIC 


Criticile aduse de Croce marxismului. Locul cel mai 
important în care Croce își rezumă criticile, după el 
decisive, care ar reprezenta o epocă istorică, este Storia 
d’Italia dal 1870 al 1915 şi anume în capitolul în care 
se referă la soarta marxismului şi a economiei marxiste. 
În prefața la a doua ediţie a volumului Materialismo 
storico ed Economia marzistica, el precizează că tezele 
principale ale revizionismului sînt patru: prima, că 
materialismul istoric trebuie să fie utilizat ca simplă 
normă de interpretare; a doua, că teoria valoare- 
muncă nu este altceva decît rezultatul unei comparații 
eliptice între două tipuri de societate; el afirmă că 
aceste două teze „au fost în general acceptate“, „au deve- 
nit obișnuite si le auzi repetate aproape fără să-ți mai 
aduci aminte cine este cel care le-a pus mai întîi în cir- 
culatie“. A treia teză, critica legii privitoare la scăderea 
ratei profitului („lege care dacă ar fi exact stabilită, ar 
avea însemnătate nici mai mult nici mai putin ca sfîrşitul 
automat şi iminent <? !> al societăţii capitaliste“), „este 
poate mai greu de acceptat“, dar Croce se bucură de 
adeziunea „economistului şi filosofului“ Ch. Andler*. A 
patra teză, aceea a unei economii filosofice, „este oferită 
în mod deosebit filosofilor spre meditaţie“, si Croce 
trimite la viitorul său volum despre practică. Pentru 
raporturile dintre marxism şi hegelianism trimite la 
studiul său despre Hegel. 


* În „Notes critiques de science sociale“, Paris, 1, nr. 5, 10 martie 
1900, p. 77. 

În „Concluzia“ la studiul său Per la interpretazione 
e la critica di alcuni concetti (Pentru interpretarea si 
critica unor concepte)*,Croce rezumà în patru puncte 
rezultatele pozitive ale cercetàrii sale: 1 — din punct 
de vedere al stiintei economice, justificarea economiei 
critice, înţeleasă nu atit ca ştiinţa economică generală, 
cît ca economie sociologică comparativă care tratează 
despre condiţiile muncii în societate; 2 — din punct 
de vedere al științei istoriei, eliberarea marxismului de 
orice concept aprioric (fie el ereditate hegeliană sau 
molipsire de la evoluționismul vulgar) și înţelegerea doc- 
trinei ca fecundă, desigur, dar simplă normă de interpre- 
tare istorică ; 3 — din punct de vedere practic, imposibili- 
tatea de a deduce programul social al mișcării (ca şi al 
oricărui alt program social) din teze de știință pură, 
trebuind să transportăm judecata programelor sociale în 
domeniul observaţiei empirice si al convingerilor practice ; 
4 — din punct de vedere etic, negarea amoralităţii 
intrinseci sau a antieticitàtii intrinseci a marxismului? *. 


* M.S.E.M., pp. 55—113 ; concluzia este la pp.110—113. 

** Va fi util sà scoatem şi alte puncte de discuţie si de critică despre 
acest subiect din toate lucrările lui Croce, rezumîndu-le arent cu toate 
referirile bibliografice, păstrind însă un loc special punctelor pe care 
Croce însuși le arată ca fiind acelea care i-au atras în mai mare măsură 
interesul şi meditaţia cea mai metodică şi mai sistematică. Pentru a înte- 
lege mai bine teoria croceană expusă la Congresul din Oxford în comu- 
nicarea despre „Istorie si Antiistorie“ (si care s-a apropiat dintr-un alt 
punct de vedere de discuţia desfăşurată de generaţia trecută despre posi- 
bilitatea „salturilor“ în istorie și în natură) trebuie să studiem eseul lui 
Croce Interpretazione storica delle proposizioni filosofiche (Interpretarea 
istorică a propozifiilor filosofice) în care, pe lingă subiectul din care 
derivă titlul, foarte interesant prin el însuși si care n-a fost urmat de 
Croce în ultima sa polemică împotriva marxismului, este cuprinsă și o 
interpretare restrictivă şi insidioasă a propoziției hegeliene : „ceea ce este 
real este raţional și ceea ce este raţional este real“, tocmai în sensul anti- 


istoriei. 

Prin urmare, afirmatiile lui Croce au fost mult mai 
putin axiomatice si mult mai putin hotărite formal decît 
ar vrea el să ne apară azi. Teoria valorii nu e deloc 
negată în mod intrinsec în studiul său principal. El 
afirmă că singura „teorie a valorii“ ştiinţifică este aceea 
determinată de gradul final de utilitate si că teoria 
marxistă a valorii este „altceva“, dar acestui „altceva“, 
el îi recunoaște soliditatea şi eficacitatea si cere econo- 
mistilor să-l combată cu alte argumente decit cu acelea 
pe care le folosesc de obicei Böhm-Bawerk şi C. Apoi, 
teza lui subsidiară, că este vorba de o comparaţie 
eliptică, nu numai că nu este justificată, dar, de fapt, 
este infirmată imediat de observaţia că este vorba de 
o continuare logică a teoriei ricardiene a valorii şi că 
Ricardo nu făcea desigur „comparații“ eliptice. Reducerea 
marxismului la o normă empirică de interpretare este 
numai afirmată ca metoda indirectă a excluderii, adică 
nu dinlăuntru. Pentru Croce este vorba desigur de 
„ceva“ important, dar cum nu poate fi nici asta, nici 
aceea etc., va fi o normă de interpretare. Demonstrația 
nu pare să fie concludentă. Aceeași prudență formală 
apare în studiul despre scăderea ratei profitului; ce-o 
fi vrut să spună autorul teoriei? Dacă asta a vrut să 
spună, atunci nu este exact. Dar asta a vrut să spună? 
Prin urmare trebuie să mai medităm asupra acestui 
lucru. Etcetera. Ba chiar trebuie să subliniem că această 
atitudine prudentă s-a schimbat complet în ultimii ani 
și totul a devenit peremptoriu şi definitiv în momentul 
in care el este si mai acritic si mai nejustificat. 


Elementul practic in pozitia lui Croce. Vor fi avut 
vreo importanță pentru Croce avertismentele prietenesti 
ale lui L. Einaudi în legătură cu atitudinea sa de critic 

»dezinteresat‘“ al marxismului*? E aceeași problemă 
prezentatà în altà formà: cît de mare este elementul 
practic imediat care îl împinge pe Croce spre actuala 
sa poziție „lichidaţionistă“ **. Se poate observa, într- 
adevăr, că el, Croce, nu. înţelege de loc să intre în 
polemică cu filosofii marxismului şi că această polemică 
îl interesează asa de putin încît nu-l îndeamnă nici 
măcar să caute informaţii ceva mai bogate si mai exacte 
decât acelea de care, evident, dispune. Se poate spune 
că pe Croce nu-l interesează atîta să combată marxismul, 
cât economismul istoric, adică elementul marxismului care 
a intrat în concepția lumii tradiţionale, dezagregînd-o 


* S-ar putea observa că Einaudi n-a fost întotdeauna un cititor 
foarte atent și exact al lui Croce. La p. 277 din volumul din 1929 
al revistei „Riforma Sociale““, Einaudi scrie: „O teorie nu trebuie să 
fie atribuită celui care a intuit-o, sau a enunţat-o întimplător sau a 
expus un principiu din care putea fi dedusă sau a narat dezlinat dife- 
ritele noţiuni care aspirau să fie reunificate“. Partea pozitivă a ideei 
este arătată mai departe astfel: „în ce altă carte a fost acceptat ca 
obiect «voit» de tratat «special» următoarea teză etc.“ Croce scrisese 
în Materialismo storico, IV, p. 26: „Una e să expui o observaţie” inci- 
dentală, pe care apoi o laşi fără s-o mai dezvolgi, şi alta e să sta- 
bilesti un principiu ale cărui consecințe fecunde s-au văzut; una e 
să enunţi o idee generală şi abstractă, şi alta e s-o gindesti real și 
în concret; una e, în sfîrşit, să descoperi, si alta e sà repeţi din a 
doua sau a treia mînă“. Enuntarea lui Einaudi este derivată din Croce 
avind în plus curioasele improprietăţi lingvistice si încurcătura teoretică. 
De ce nu l-a citat de-a dreptul Einaudi pe Croce? Poate pentru că 
fragmentul lui Croce face parte dintr-o scriere împotriva prof. Loria. 
Un alt exemplu despre superficialitatea lui Einaudi se poate vedea în 
numărul următor “din „Riforma Sociale“ în lunga recenzie făcută 
lucrării Autobiografia de R. Rigola. 

** Chiar si judecata lui Croce despre cartea lui De Man, 7/ supera- 
mento del marxismo (Depàsirea marxismului), arată că în atitudinea lui 
Croce, în perioada actuală, elementul „practic“ imediat covîrseste pre- 
ocuparea şi interesele teoretice și ştiinţifice. De Man este de fapt o deri- 
vare a curentului psihanalitic şi toată presupusa originalitate a cercetà- 
rilor sale este datorită folosirii unei terminologii psihanalitice exterioare 
şi prost lipite. Aceeaşi observaţie se poate face pentru De Ruggiero care 
a recenzat nu numai Superamento, dar si Gioia del lavoro (Bucuria 
muncii), şi a scris apoi o critică distrugătoare cam grăbită si superficială 
despre Freud si despre psihanaliză, fără să fi subliniat însă că De Man 
depinde foarte mult de Freud. 

si făcind-o astfel mai putin rezistentă „politic“; nu-l 
interesează atît de mult să-și „convertească“ adversarii, 
cît să-şi întărească propria tabără. Cu alte cuvinte, Croce 
prezintă ca „ofensivă“ o activitate care este pur și simplu 
„defensivă“. Dacă n-ar fi așa, Croce ar trebui (sau ar 
fi trebuit) să-și revadă „sistematic“ opera specializată 
in marxism, să recunoască deschis că s-a înşelat complet 
atunci, să arate aceste erori din trecut în contrast cu 
convingerile actuale etc. La un om asa de grijuliu si 
de scrupulos cum e Croce, lipsa oricărui interes față de 
exigenta obiectivă de a justifica logic această ultimă 
schimbare a felului său de a gîndi este cel puţin stranie 
şi nu poate fi explicată altfel decît prin interesele 
practice imediate. 


Teoria valorii. Croce susţine că teoria valorii în eco- 
nomia critică nu este o teorie a valorii, ci „altceva“ 
bazat pe o comparaţie eliptică, adică referindu-se la o 
ipotetică societate viitoare etc. Dar demonstraţia nu a 
reușit şi respingerea ei este cuprinsă implicit chiar în 
Croce *. Trebuie să spunem că ideea comparatiei eliptice 
este pur literară. Într-adevăr, teoria valoare-muncà 
are o întreagă istorie care culminează în doctrinele lui 
Ricardo, iar reprezentanţii istorici ai acestei doctrine 
nu înțelegeau desigur să facă comparații eliptice **. 
Rămîne de văzut dacă si Croce cunoaște volumul Das 
Mehrwert (Plusvaloarea) în care se află expunerea dez- 
voltării istorice a teoriei valoare-muncă. (Confruntări 
cronologice între publicarea operei Das Mehrwert, 
apărută postum, după volumele 2 şi 3 din Critica eco- 
nomiei politice, şi studiul lui Croce). 


* Cfr. primul capitol din studiul Per la interpretazione e la cri- 
tica etc. 

** Această obiectie a fost enunțată de prof. Graziadei în broşura 
Capitale e salario (Capital şi salariu) ; ar fi de văzut dacă a fost repre- 
zentată mai înainte şi de cine. Fa este asa de evidentă încît ar trebui 
să-ţi vină numaidecît în minte. 

Problema, prin urmare, este aceasta : tipul de ipotezà 
științifică proprie Economiei critice, care nu deduce 
principii economice ale omului în general, din toate tim- 
purile şi locurile, ci din legile unui anumit fel de 
societate, este arbitrar sau dimpotrivă e mai concret 
decît tipul de ipoteză al economiei pure ? Si presupunînd 
că un tip de societate se prezintă plin de contradicții, 
este corect să deducem numai unul din termenii acestei 
contradicții ? De altminteri, orice teorie este o compa- 
ratie eliptică, pentru că există totdeauna o comparaţie 
între faptele reale şi „ipoteza“ purificată de aceste fapte. 
Atunci cînd Croce spune că teoria valorii nu este „teoria 
valorii“, ci „altceva“, în realitate nu distruge teoria 
însăși, ci pune o problemă formală de nomenclatură. 
Iată de ce economiştii ortodocși n-au fost mulțumiți de 
studiul lui *. Astfel nu este valabilă observaţia lui în 
legătură cu termenul „plusvaloare“, care însă exprimă 
foarte clar ceea ce trebuie să exprime, tocmai pentru 
motivele pentru care Croce îl critică. Este vorba de 
descoperirea unui fapt nou care este exprimat cu un 
termen a cărui noutate constă tocmai în formarea în 
contradicţie cu ştiinţa tradiţională. Că nu există „plus- 
valori“ în sensul literal s-ar putea să fie adevărat, dar 
neologismul are un sens metaforic, nu literal, adică este 
un cuvînt nou care nu se rezolvă în valoarea literară 
a formelor originare etimologice. 

În afară de obiectiunea că teoria valorii își are ori- 
ginea în Ricardo, care desigur nu înţelegea să facă o 
comparaţie eliptică în sensul pe care i-l dă Croce, trebuie 
să adăugăm alte cîteva serii de argumente. Era oare arbi- 
trară teoria lui Ricardo și este arbitrară soluţia mai pre- 
cisă a economiei critice ? Şi în ce punct al argumentării 
s-ar afla arbitrarul sau sofismul ? 

Ar trebui să fie bine studiată teoria lui Ricardo și, 
în special, teoria lui Ricardo despre Stat ca agent eco- 
nomic, ca forță care tutelează dreptul de proprietate, 


* Cfr. în cartea M.S.E.M. articolul polemic cu prof. Racca. 

adică monopolul mijloacelor de producţie. Este sigur că 
Statul ut sic?! nu creează situaţia economică, ci este 
expresia situaţiei economice ; totuşi se poate vorbi despre 
Stat ca agent economic, întrucît tocmai Statul este sino- 
nimul unei atari situaţii. Într-adevăr, dacă studiem 
ipoteza economică pură, asa cum înţelegea s-o facă 
Hicardo, nu trebuie să facem abstracţie de această 
situaţie de forță reprezentată de State si de monopolul 
legal al proprietăţii? Că problema nu este inutilă o 
arată schimbările aduse în situaţia de forţă existentă în 
societate de la naşterea Trade Unions-urilor, deşi Statul 
nu şi-a schimbat natura. Nu era vorba deci, degeaba, 
de o comparaţie eliptică, făcută în vederea unei viitoare 
forme sociale diferită de cea studiată, ci de o teorie care 
rezultă din reducerea societăţii economice la pura ,,eco- 
nomicitate“, adică la maximum de determinare „al libe- 
rului joc al forţelor economice“, în care ipoteza fiind 
aceea a lui homo economicus 3%, nu se putea să nu facă 
abstracţie de forţa dată de totalitatea unei clase orga- 
nizate în Stat, a unei clase care își avea în Parlament o 
Trade Union, în timp ce salariaţii nu puteau să se coa- 
lizeze ca să-și impună forţa pe care colectivitatea o dădea 
fiecărui ins. 

Ricardo, ca, de altfel, şi ceilalți economişti clasici, 
erau cu totul lipsiţi de prejudecăţi iar teoria ricardiană 
a valorii-muncă n-a provocat nici un scandal cînd a fost 
enunțată *, pentru că atunci nu prezenta nici un pericol 
și apărea numai, aşa cum şi era, ca o constatare pur 
obiectivă şi ştiinţifică. Valoarea polemică si de educaţie 
morală și politică, chiar fără să-și piardă obiectivitatea, 
trebuia să şi-o cîştige numai cu Economia critică. Pro- 
blema este, apoi, legată de problema fundamentală a 
științei economice „pure“, adică de identificarea a ceea 
ce trebuie să fie conceptul şi faptul determinat isto- 
riceşte, independent de celelalte concepte şi fapte care 
aparțin celorlalte ştiinţe. Faptul determinat de ştiinţa 


* Cfr. Istoria doctrinelor economice de Gide şi Rist. 

economică modernă nu poate fi decît acela de marfă, 
de producţie si distribuţie de mărfuri și nu un concept 
filosofic asa cum ar voi Croce pentru care și iubirea este 
un fapt economic şi întreaga „natură“ este redusă la 
conceptul de economie. 


Ar mai fi de observat, pentru cine vrea, că si 
întregul limbaj este o serie de comparații eliptice, că 
istoria este o comparaţie implicită între trecut şi prezent 
(actualitatea istorică) sau între două momente distincte 
ale dezvoltării istorice. Şi de ce elidarea este ilicită cînd 
comparaţia se face cu o ipoteză viitoare în timp ce ar 
fi licită cînd comparatia se face cu un fapt trecut (care 
într-un asemenea caz e luat chiar ca ipoteză, ca punct 
de referinţă util pentru a înţelege mai bine prezentul) ? 
Chiar Croce, vorbind despre previziuni, susţine că pre- 
viziunea nu este altceva decit o judecată specială despre 
actualitatea care este singură cunoscută, pentru că 
viitorul nu poate fi cunoscut prin definiție, întrucît el 
nu există și nu a existat, iar ceea ce nu există nu poate 
fi cunoscut *. Ai impresia că argumentarea lui Croce este 
mai degrabă a unui literat si a unui constructor de fraze 
de efect. 


Tendinţa de scădere a ratei profitului. În studiul 
despre tendinţa de scădere a ratei profitului este de 
notat o eroare fundamentală a lui Croce. Această pro- 
blemă a fost pusă încă în primul volum din Capitalul, 
acolo unde se vorbeşte de plusvaloarea relativă. În 
același loc se observă că în acest proces se manifestă 
o contrazicere, adică în timp ce, pe de o parte, progresul 
tehnic permite o mărire a plusvalorii, pe de altă parte, 
determină, din cauza schimbării pe care o produce în 
compunerea capitalului, tendința de scădere a ratei pro- 
fitului şi lucrul acesta este demonstrat în volumul III 
din Capitalul. Croce prezintă ca obiecţie la teoria expusă 
în volumul III, partea din tratare care este cuprinsă în 


* Cfr. Conversazioni critiche, prima serie, pp. 150—153. 

volumul I, adicà expune ca obiectie la legea tendintei 
de scădere a ratei profitului demonstrarea existenţei 
unei plusvalori relative datorate progresului tehnic, 
fără să amintească însă nici măcar o singură dată de 
volumul I, ca si cum obiectia ar fi izvorît din creierul 
său, sau ca si cum ar fi un produs al bunului-simt. 

În orice caz, trebuie sà precizăm că problema legii 
tendinței de scădere a ratei profitului nu poate fi stu- 
diată numai pe baza expunerii din volumul III. Această 
expunere este aspectul contradictoriu al tratării din pri- 
mul volum, de care nu poate fi separat. Pe lingă aceasta, 
va trebui poate că determinăm mai bine înţelesul de lege 
»tendentialà"“, întrucît nici o lege în Economia politică 
nu poate să nu fie tendentialà, dat fiind că se obţine 
izolind un anume număr de elemente și neglijind, prin 
urmare, forţele care acţionează contra; va fi necesar, 
poate, să distingem un grad mai mare sau mai mic de 
tendentialitate. Si în timp ce, de obicei, adjectivul „ten- 
dential‘ se subinţelege ca evident, se insistă, dimpotrivă, 
asupra lui cînd tendentialitatea devine un caracter or- 
ganic relevant ca în cazul acesta în care scăderea ratei 
profitului este prezentată ca aspectul contradictoriu al 
unei alte legi, aceea a producerii de plusvaloare relativă, 
în care una tinde s-o elimine pe cealaltă cu previziunea 
că scăderea ratei profitului va fi cea preponderentă. Cînd 
se poate imagina că această contrazicere va ajunge la 
un nod gordian, insolubil în mod normal, dar care cere 
intervenţia unei săbii a lui Alexandru ? Cînd toată eco- 
nomia mondială va fi devenit capitalistă și de un anume 
grad de dezvoltare ; adică atunci cînd „frontiera mobilă“ 
a lumii economice capitaliste va fi ajuns la propriile 
coloane ale lui Hercule 40. Forţele contraoperante ale 
legii tendentiale si care se rezumă în producerea unei tot 
mai mari plusvalori relative au limite, care sînt date, de 
exemplu, din punct de vedere tehnic, de extinderea și 
rezistenţa elastică a materiei, iar din punct de vedere 
social de măsura suportabilă a șomajului într-o societate 

determinatà. Cu alte cuvinte, contradictia economica de- 
vine contradicţie politică si se rezolvă politic printr-o 
răsturnare a praxisului *. 

Trebuie să mai notăm că B. Croce uită, în analiza sa, 
un element fundamental în formarea valorii şi a profitu- 
lui, adică „munca socialmente necesară“ a cărei formare 
nu poate fi studiată şi relevată într-o singură fabrică sau 
întreprindere. Progresul tehnic îi dă fiecărei întreprin- 
deri, luată separat, șansa moleculară de a-şi mări pro- 
ductivitatea muncii peste media socială si, prin urmare, 
de a realiza profituri excepţionale (așa cum a fost stu- 
diat în primul volum), dar de îndată ce progresul reali- 
zat se socializeazà, această poziţie iniţială se pierde 
treptat şi intră în funcţiune legea mediei sociale a muncii 
care, prin concurenţă, coboară preţurile şi profiturile. În 
acel moment avem o scădere a ratei profitului, întrucât 
compoziția organică a capitalului se arată nefavorabilă. 
Patronii caută să prelungească, pe cît posibil, şansa ini- 
tialà, chiar prin intervenţie legislativă : apărarea breve- 
telor, a secretelor industriale etc., care însă nu poate fi 
decît limitată la unele aspecte ale progresului tehnic, 
poate secundare, dar care, în orice caz, au greutatea lor 
desigur nu neînsemnată. Mijlocul cel mai eficace al fie- 
cărui patron în parte ca să scape de legea scăderii e 
acela de a introduce neincetat noi modificări progresive 
în toate domeniile muncii şi ale producţiei, fără a ne- 
glija aporturile minime de progres care, în marile între- 
prinderi, multiplicate pe o scară mare, dau rezultate 
foarte apreciabile. Întreaga activitate industrială a lui 
Henri Ford poate fi studiată din acest punct de vedere: 
o luptă continuă, neîncetată, pentru a scăpa de legea 
scăderii ratei profitului, mentinînd o poziţie de superio- 
ritate faţă de concurenţi. Ford a trebuit să iasă din do- 


* Despre tendinţa scăderii ratei profitului trebuie să amintim o lu- 
crare recenzatà în primul an al revistei „Nuovi Studi“ al cărei autor 
este un economist german, elev disident al lui Franz Oppenheimer, si un 
volum mai recent al lui Grossman, recenzat în revista „Economia“ din 
Trieste și în „Critique Sociale“ de Lucien Laurat. 

meniul strict industrial al productiei spre a organiza si 
transpor.ul și distribuirea mărfii sale, determinind astfel 
o distribuţie a masei plusvalorii mai favorabilă in- 
dustriașului producător. 


Eroarea lui Croce e de mai multe feluri : el pleacă de 
la presupunerea că orice progres tehnic determină ime- 
diat, ca atare, o scădere a ratei profitului, ceea ce este 
greșit de vreme ce Capitalul afirmă numai că progresul 
tehnic determină un proces de dezvoltare contradictoriu 
şi că unul din aspectele acestui proces este tendința scă- 
derii. Croce afirmă că ţine seama de toate premisele 
teoretice ale economiei critice şi uită legea muncii social- 
mente necesară. Uită cu totul pariea problemei tratată în 
volumul I, ceea ce i-ar fi evitat toată această serie de 
erori, uitare cu atît mai gravă cu cît el însuşi recunoaște 
că în volumul III partea dedicată legii tendinței de scă- 
dere a ratei profilului este incompletă, numai schitatà 
etc. ; un motiv peremptoriu de a studia tot ceea ce scri- 
sese, în altă parte, același autor despre acest subiect”. 


Trebuie dezvoltată însemnarea despre înţelesul pe 
care „tendenţial“ îl va fi avut în legea scăderii profitu- 
lui. Este evident cà în acest caz tendentialitatea nu se 
poate referi numai la forţele contraoperante în realitate 
ori de cîte ori se extrag din ea unele elemente izolate 
pentru a construi o ipoteză logică. Pentru că această lege 
este aspectul contradictoriu al unei alte legi, aceea a 
plusvalorii relative care determină expansiunea molecu- 
lară a sistemului de fabrică, adică dezvoltarea însăşi a 
modului de producţie capitalist, nu se poate vorbi de 


* Problema textului din volumul III poate fi studiată din nou acum 
cînd avem la dispoziţie, după cum cred, ediţia diplomatică a totalităţii 
de însemnări şi de note care ar fi trebuit să servească la redactarea defi- 
nitivă. Nu este exclus ca în ediţia tradiţională să fi fost neglijate frag- 
mente care, după polemicile care au avut loc, ar putea să aibă o impor- 
tanțăi mult mai mare decît şi-ar fi putut închipui cel care a ordonat 
pentru prima oară materialul fragmentar. Un tehnician al economiei ar 
trebui apoi să reia formula generală a legii tendinței scăderii, care fixează 
momentul în care legea se verifică, si să stabilească în mod critic toată 
seria de fragmente care conduc tendengial la ea ca o concluzie logică. 

astfel de forte contraoperante ca acelea ale ipotezelor 
economice comune. În acest caz, forța contraoperantà 
este ea însăși studiată în mod organic şi dă loc la o lege 
tot așa de organică asa cum este aceea a scăderii. Înte- 
lesul de „tendenţial“' pare că trebuie să fie așadar de 
caracter „istoric“ real, si nu metodologic: termenul ser- 
veste tocmai ca să indice acest proces dialectic datorită 
căruia impulsul molecular progresiv duce la un rezullat 
tendential catastrofal în ansamblul social, rezultat de la 
care pleacă alte impulsuri progresive într-un proces de 
continuă depășire, care însă nu poate fi prevăzut ca in- 
finit, chiar dacă se dezagregă într-un număr foarte mare 
de faze intermediare de diferite mărimi si importanţă. 
Pentru același motiv nu este întru totul exact să spunem, 
cum face Croce în prefața de la a doua ediţie a cărții 
sale, că legea privitoare la tendința de scădere a ratei 
profitului, dacă ar fi exact stabilită, cum credea autorul 
ei, „ar avea o importanţă nici mai mult nici mai puţin 
ca sfîrşitul automat şi iminent al societăţii capitaliste“. 
Nu este de loc vorba de automat si cu atît mai putin de 
iminent. Această concluzie a lui Croce este datorată toc- 
mai greselii de a fi cercetat legea tendinței de scădere a 
ratei profitului izolind-o de procesul în care a fost con- 
cepută, şi izolind-o nu în scopul ştiinţific al unei mai 
bune expuneri, ci ca şi cum ar fi fost valabilă „în mod 
absolut“ si nu, dimpotrivă, ca termen dialectic al unui 
mai vast proces organic. Cà si alţii au interpretat legea 
ca şi Croce, nu-l dispensează pe acesta de o anume res- 
ponsabilitate ştiinţifică. 

Multe afirmaţii ale economiei critice au fost astfel 
„mitizate“ şi nu se poate spune că o astfel de formare 
de mituri n-a avut importanţa ei practică imediată si n-o 
mai poate avea. Dar este vorba de alt aspect al chestiunii 
care nu prea are legătură cu felul cum a fost pusă pro- 
blema din punct de vedere ştiinţific, şi cu deductia logică: 
ea va putea fi examinată pe linie de critică a metodelor 
politice şi a metodelor de politică culturală. Este probabil 
ca, pe această linie, să se demonstreze, în ultimă analiză, 

că metoda politică de a silui o teză științifică pentru a 
scoate din ea un mit popular energetic si propulsiv este 
ineptă si cà, în definitiv, produce mai mult pagubă decât 
folos. Metoda ar putea fi comparatà cu folosirea stupe- 
fiantelor, care creeazà o clipà de exaltare a fortelor 
psihice si fizice, dar care debiliteazà în mod permanent 
organismul. 


Nota I. Legea ar trebui sà fie studiatà pe baza tayloris- 
mului si a fordismului. Nu sînt acestea oare două metode 
de productie si de muncà ale tentativelor progresive de 
a depàsi legea tendintei, eludînd-o prin multiplicarea 
variabilelor în conditiile màririi progresive a capitalului 
constant ? Variabilele sînt acestea (dintre cele mai im- 
portante — dar din cărţile lui Ford s-ar putea alcătui 
un registru complet si foarte interesant) : 1 — masinile 
introduse continuu sînt mai perfecte si mai fine; 2 — 
metalele mai rezistente si de o mai mare duratà ; 3 — se 
crează un tip de muncitor monopolizat cu salarii mari; 
4 — împuţinarea deşeurilor în materialul de fabricaţie ; 
5 — utilizarea tot mai vastă a tot mai numeroaselor 
subproduse, adică economisirea deşeurilor care mai 
înainte erau necesare și lucrul acesta a devenit posibil 
prin marea amploare a întreprinderilor; 6 — utilizarea 
deșeurilor de energii calorice : de exemplu, căldura furna- 
lelor, care mai înainte se pierdea în atmosferà, acuma 
este vîrîtà în conducte si încălzeşte locuinţele etc. Se- 
lecţia unui nou tip de muncitor face posibilă, prin ratio- 
nalizarea taylorizată a mişcărilor, o producţie relativă şi 
absolută mai mare decit cea precedentă, cu aceeaşi forţă 
de muncă. Cu fiecare din aceste inovaţii, industriasul 
trece de la o perioadă de costuri crescătoare (adică de 
scădere a ratei profitului) la o perioadă de costuri des- 
crescătoare, întrucît beneficiază de un monopol de iniția- 
tivă care poate dura destul de mult (relativ). Monopolul 
durează mult şi din cauza marilor salarii pe care astfel 
de industrii progresive „trebuie“ să le dea, dacă vor să-și 

formeze un personal calificat si dacA vor sà dispute con- 
curentilor muncitorii cei mai pregătiţi, din punct de 
vedere psihotehnic, pentru noile forme de producţie si 
de muncă (de amintit faptul asemănător al senatorului 
Agnelli care, pentru a absorbi în Fiat celelalte între- 
prinderi automobilistice, a monopolizat de pe piaţă pe 
toti muncitorii specialiști în plăci de metal, dîndu-le sa- 
larii mari ; fabricile, lipsite astfel de secţiile specializate 
pentru producerea aripilor apărătoare de noroi, au căutat 
să reziste încercînd să fabrice aripile din lemn compen- 
sat, dar inovaţia a dat greş şi au trebuit să capituleze). 
Extinderea noilor metode determină o serie de crize şi 
fiecare dintre ele pune din nou aceleaşi probleme ale 
costurilor crescătoare si ciclul lor poate fi imaginat ca 
repetindu-se, pină ce: 1 — nu se va fi atins ultima 
limită a rezistenţei materialului ; 2 — nu se va fi atins 
limita introducerii de noi masini automate, adicà raportul 
ultim dintre oameni si masini; 3 — nu se va fi atins 
limita sa de saturație a industrializării mondiale tinînd 
seama de procentul de creştere a populaţiei (care de altfel 
scade odată cu extinderea industrializării) și a producției 
pentru reînnoirea mărfurilor de consum şi a utilajelor. 
Legea tendinței de scădere a ratei profitului ar sta, prin 
urmare, la baza americanizării, adică ar fi cauza ritmului 
accelerat în progresarea metodelor de muncă şi de pro- 
ductie si de modificare a tipului traditional de muncitor. 

„Istoricismul“ lui B. Croce. Cum se poate pune, pentru 
filosofia lui Croce, problema „de a-l pune din nou pe om 
pe propriile-i picioare“, de a-l face sà meargă cu picioa- 
rele si nu cu capul? Este problema resturilor de ,,trans- 
cendentà, de metafizică, de teologie“ în filosofia lui Croce, 
este problema calităţii „istoricismului“ său. Croce afirmă 
foarte adesea că a făcut toate eforturile pentru a suprima 
din gîndirea sa orice urmă de transcendentà, de teologie, 
de metafizică, pină la a exclude din filosofie orice idee 
de „sistem“ si de „problemă fundamentală“. Dar este 
exact că a şi reuşit ? 

Croce se afirmă „dialectic“ (deşi introduce în dialec- 
tică, o „dialectică a distinctelor“, în afară de dialectica 
contrariilor, despre care n-a reuşit pînă acuma să de- 
monstreze dacă este dialectică sau ce este în realitate)”, 
dar punctul de lămurit este acesta : el vede în devenire, 
devenirea însăşi sau „conceptul“ de devenire ? Acesta mi 
se pare că este punctul de la care trebuie să plecăm pen- 
tru a aprofunda : 1 — istoricismul lui Croce si, în ultimă 
analizà, conceptia despre realitate, despre lume, despre 
viaţă, adică filosofia sa „tout court“; 2 — dezacordul cu 


* Trebuie văzut dacă principiul de „distincţie“, adică acela pe care 
Croce îl numeşte „dialectica distinctelor“, nu a fost determinat chiar de 
reflectarea economiei clasice asupra conceptului abstract de homo oeco- 
nomicus. Dat fiind că o atare abstracție are o importanţă si o valoare 
pur „metodologice“ sau chiar de tehnică a ştiinţei (adică imediată si em- 
pirică), este de văzut cum şi-a elaborat Croce întregul sistem al ,,distinc- 
telor“. Oricum, această elaborare ca și multe alte părți, de altfel, ale 
sistemului crocean și-ar fi avut orginea în studiul economiei politice si, 
mai exact, în studiul marzismului, ceea ce însă nu poate să nu însemne 
că sistemul crocean a avut o origine si o determinare imediată, „econo- 
mică“. Aceeaşi dificultate pe care mulți filosofi actualisti o întîmpină 
în înţelegerea conceptului de homo oeconomicus, o întîmpină și în înțele- 
gerea semnificației şi importanței ,,dialecticei distinctelor“. Cercetarea are 
două aspecte : unul cu caracter logic, şi altul cu caracter istoric. Prima 
„distincţie“ pusă de Croce mi se pare că a fost „istoriceşte“ tocmai aceea 
a „momentului economiei sau al utilității“, care nu coincide si nu poate 
să coincidà cu aceea a economiştilor în înțeles restrîns, pentru că, în 
momentul utilității sau în cel economic, Croce face să intre o serie de 
activități umane care, din punct de vedere al scopurilor ştiinţei econo- 
mice, sînt neînsemnate (de exemplu, iubirea). 


. 

Gentile si cu idealismul actual; 3 — neîntelegerea mate- 
rialismului istoric, însotità de obsesia materialismului 
istoric însusi. Cà B. Croce a fost întotdeauna obsedat de 
materialismul istoric, că este si acuma, si încă într-o 
formă chiar mai acută decît în trecut, nu este greu de 
demonstrat. Că o astfel de obsesie a devenit spasmodică 
în aceşti ultimi ani se vede din însemnările cuprinse în 
Elementi di politica (Elemente de politică), din inter- 
ventia lui în legătură cu estetica materialismului istoric 
la Congresul de la Oxford, din recenzia operelor complete 
ale lui Marx şi Engels publicată în „La Critica“ din 1930, 
din referirea aflată în ,,Capitoli introduttivi di una 
Storia dell Europa nel secolo XIX“ (Capitole introductive 
la o istorie a Europei în secolul XIX), din scrisorile către 
Barbagallo publicate în „Nuova Rivista Storica“ din 
1928—1929 și, îndeosebi, din importanţa dată cărții lui 
Fillop-Miller, după cum se vede din unele note publicate 
în „La Critica“ din 1925. 

Dacă este necesar, în desfăşurarea continuă a eveni- 
mentelor, să precizăm conceptele, fără de care realitatea 
n-ar putea fi înţeleasă, trebuie, ba e chiar un lucru peste 
care nu se poate trece, sà precizăm si să amintim că 
realitatea în mişcare si conceptul de realitate, dacă pot 
fi, logic, distincte, istoriceşte trebuie să fie concepute ca 
unitate inseparabilă. Altfel, se poate întîmpla, ceea ce 
i se întîmplă lui Croce, ca istoria să devină o istorie for- 
mală, o istorie de concepte si, în ultimă analiză, o istorie 
a intelectualilor, ba chiar o istorie autobiografică a gin- 
dirii lui Croce, o istorie de muşte la arat. Croce cade 
într-o nouă şi ciudată formă de sociologism „idealist“ nu 
mai putin caraghios si neconcludent decît sociologismul 
pozitivist. 


Identitatea dintre istorie si filosofie. Identitatea 
dintre istorie şi filosofie este imanentă în materialismul 
istoric (dar, într-un anume sens, ca previziune istorică 
a unei faze viitoare). Și-a luat Croce punctul de plecare 
din marxismul lui Antonio Labriola? Oricum, această 

identitate a devenit, în concepţia lui Croce, cu totul 
altceva decit ceea ce este imanent în materialismul 
istoric : exemplu, ultimele scrieri de istorie etico-politică 
ale lui Croce însuși. Propoziţiunea că proletariatul german 
este moștenitorul filosofiei clasice germane cuprinde 
tocmai identitatea dintre istorie și filosofie ; tot așa pro- 
pozitiunea că pînă acum filosofii numai au explicat 
lumea și că acum este vorba să fie transformată. 

Această propozitiune a lui Croce despre identitatea 
dintre istorie şi filosofie este cea mai bogată în conse- 
cinte critice: 1 — ea nu este completă dacă nu ajunge 
si la identitatea dintre istorie si politică (si va trebui sà 
înţelegem prin politică, politica în curs de realizare, 
care se realizează si nu numai încercările diverse si 
repetate de realizare dintre care unele dau greş luate 
în sine) si 2 — prin urmare, si la identitatea dintre 
politică şi filosofie. Dar dacă este necesar să admitem 
această identitate, cum mai este posibil să distingem 
ideologiile (egale, după Croce, cu instrumentele de acţiune 
politică) de filosofie ? Adică distincţia va fi posibilă, dar 
numai gradat (cantitativă) si nu calitativă. Ba, ceva mai 
mult, ideologiile vor fi „adevărata“ filosofie, pentru că 
ele se vor dovedi că sînt acele „popularizări'“ filosofice 
care aduc masele la acţiune concretă, la transformarea 
realităţii. Cu alte cuvinte, ele vor fi aspectul de masă 
al oricărei concepţii filosofice, care capătă în „filosof“ 
caractere de universalitate abstractă, în afară de timp 
si spaţiu, caractere specifice de origine literară si antiis- 
torică. 

Critica conceptului de istorie este esenţială la Croce : 
nu are ea o origine pur livrescă si erudită? Numai 
identificarea dintre istorie şi politică îi ia istoriei acest 
caracter. Dacă omul politic este un istoric (nu numai în 
sensul că face istorie, ci si în sensul cà, actionînd în 
prezent, interpretează trecutul), istoricul este un om 
politic si, în acest sens (care de altfel apare si la Croce), 
istoria este totdeauna istorie contemporană, adică politică. 
Dar Croce nu poate ajunge pînă la această concluzie 

necesarà tocmai pentru cà ea ducea la identificarea 
istoriei cu politica si prin urmare cu ideologia si filo- 
sofia, 

Idealismul actual face sà coincidà, verbal, ideologia 
cu filosofia (ceea ce, în ultimă analiză, nu este altceva 
decit unul dintre aspectele unităţii superficiale postulată 
de el între real şi ideal, între teorie şi practică etc.), 
ceea ce reprezintă o degradare a filosofiei tradiţionale 
față de înălțimea la care o ridicase Croce cu așa-zisa 
dialectică a „distinctelor““. O astfel de degradare e foarte 
vizibilă în dezvoltările (sau involutiile) pe care idealismul 
actual le arată la discipolii lui Gentile. „Nuovi Studi“ 
(Noi studii) de Ugo Spirito şi A. Volpicelli sînt docu- 
mentul cel mai frapant al acestui fenomen. Unitatea de 
ideologie şi filosofie, cînd e afirmată în această formă, 
creează o nouă formă de sociologism, adică nici istorie, 
nici filosofie, ci un ansamblu de scheme verbale 
abstracte, susţinute de o frazeologie plictisitoare si papa- 
galicească. 


Rezistenţa lui Croce la această tendință este cu 
adevărat „eroică“. La Croce este vie conştiinţa că toate 
mişcările gîndirii moderne duc la o triumială revalorizare 
a marxismului, adică la răsturnarea poziţiei tradiționale 
a problemelor filosofice si la dispariţia filosofiei înte- 
leasă în mod tradiţional. Croce rezistă cu toate puterile 
sale la presiunea realităţii istorice, cu o excepţională 
înțelegere a pericolelor şi a mijloacelor potrivite spre 
a le preîntimpina. De aceea, studierea lucrărilor sale de 
la 1919 pînă azi are o foarte mare semnificaţie. Preo- 
cuparea lui Croce s-a născut odată cu războiul mondial 
despre care chiar el a afirmat că este „războiul materia- 
lismului istoric“. Poziţia sa „au dessus“, într-un anume 
sens, este un semn al acestei preocupări şi este o poziţie 
de alarmă (în timpul rzboiului, filosofia şi ideologia au 
fuzionat frenetic). Chiar şi atitudinea lui Croce față de 
lucrări cum sînt acelea ale lui De Man, Zibordi etc. 
nu se poate explica altfel pentru că este în stridentă 
contradicţie cu poziţiile sale ideologice şi practice dina- 

intea războiului. Această deplasare a lui Croce de pe 
poziția „critică“ pe o poziţie tendential practică si de 
pregătire pentru acţiunea politică efectivă (în limitele 
permise de împrejurări şi de poziţia socială a lui Croce) 
este foarte semnificativă. Ce importantă va fi avut cartea 
sa Storia d’Italia? Cîte ceva se poate deduce din cartea 
lui Bonomi despre Bissolati, din cartea lui Zibordi citată 
mai sus, din prefața lui Schiavi la cartea lui De Man. 
De Man serveşte si el ca punte de trecere *. 


Originile „naționale“ ale istoricismului crocean. Tre- 
buie cercetat ce însemnează exact şi cum justifică Edgar 
Quinet formula echivalentei revolutie-restauratie în 
istoria italiană. După Daniele Mattalia **, formula lui 
Quinet ar fi fost adoptată de Carducci prin conceptul 
giobertian de „clasicitate naţională“ ***. Ràmîne de văzut 
dacă formula lui Quinet poate fi apropiată de aceea de 
„revoluţie pasivă“ a lui Cuoco. Cele două formule 
exprimă poate faptul istoric că a lipsit o iniţiativă 
populară unitară în dezvoltarea istoriei italiene, iar 
celălalt fapt, că această dezvoltare s-a produs ca reacţie 
a claselor dominante la atitudinea subversivă sporadică, 
elementară, neorganică a maselor populare, cu ,,res- 
tauratii‘ care au acceptat o oarecare parte din exigenţele 
celor de jos, deci ,,restauratii progresive“ sau ,,revolutii- 
restauraţii“ sau şi „revoluţii pasive“. S-ar putea spune 
Li 

* Mai este de amintit scrisoarea lui Orazio Raimondi reprodusă de 
G. Cantellano în Introduzione allo studio delle opere di B. Croce (In- 
troducere la studiul operelor lui B. Croce). Scrisoarea demonstrează 
influenţa pe care o exercită Croce în anume cercuri, pătrunzind prin 
canale care rămîneau necontrolate. Si este vorba despre Raimondo, 
mason, îmbibar de ideologia masonică pînă în măduva oaselor gi 
democrat „în sens francez“, după cum se vede în multe din discursurile 
lui, dar îndeosebi în acela pentru apărarea femeii Tiepolo (sau al femeii 
care a asasinat pe ordonanța Polidori) în care apare teismul masonic în 
toată claritatea si în toată evidenţa lui. 


** Gioberti in Carducci, în „Nuova Italia“ din 20 nov. 1931. 
+*+ Rinnovamento, ed. Laterza, III, p. 87; Primato, ed. Utet, III, 
pp. 1, 5, 6, 7... 


FILOSOFIA LUI BENEDETTO CROCE /187 


că a fost mereu vorba de revoluţii ale „omului lui 
Guicciardini“ (în sensul lui De Sanctis) în care condu- 
cătorii și-au salvat totdeauna „interesul“ lor. Cavour ar 
fi „diplomatizat“ revoluţia omului lui Guicciardini si 
el însuși se apropia ca tip de tipul Guicciardini. 

Istoricismul lui Croce n-ar fi, prin urmare, altceva 
decît o formă de moderatism politic care socotește ca 
singura metodă de acțiune politică pe aceea în care pro- 
gresul, dezvoltarea istorică, rezultă din dialectica de con- 
servare și inovare. În limbaj modern, această concepţie 
se numeș:e reformism. Moderarea conservării si a inovării 
constituie tocmai „clasicismul naţional“ al lui Gioberti, 
așa cum constituie clasicismul literar şi artistic al ultimei 
estetici a lui Croce. Dar acest istoricism de moderati si de 
reformiști nu e de loc o teorie ştiinţifică, „adevăratul“ 
istoricism ; este numai reflexul unei tendinţe practico- 
politice, o ideologie în sens inferior. De ce „conservarea“ 
trebuie să fie tocmai acea dată „conservare“, acel element 
dat al trecutului ? Si de ce trebuie să fim ,,irationalisti“ 
si „antiistorici“* dacă nu se păstrează tocmai acel element 
determinat ? În realitate, dacă este adevărat că progresul 
este dialectica conservării si a inovării, şi inovarea păs- 
trează trecutul, depàsindu-l, e adevărat si faptul că tre- 
cutul este ceva complex, un complex de ceva viu şi 
de ceva mort, în care alegerea nu se poate face arbitrar, 
a priori, de un ins sau de un curent politic. Dacă alegerea 
a fost făcută asa (pe hirtie), nu poate fi vorba de isto- 
ricism, ci de un act de voinţă arbitrară, de manifestarea 
unei tendinţe practico-politice, unilaterale, care nu poate 
pune bazele unei ştiinţe, ci numai ale unei ideologii 
politice imediate. Ceea ce va fi păstrat din trecut în 
procesul dialectic, nu poate fi determinat a priori, ci va 
rezulta chiar din acest proces, va avea un caracter de 
necesitate istorică şi nu de alegere arbitrară făcută de 
aşa-zişii oameni de ştiinţă şi filosofi. 

Să observăm deocamdată că puterea inovatoare, 
întrucît ea însăși nu este un fapt arbitrar, nu poate să 
nu fie imanentă în trecut, nu poate să nu fie într-un 

anumit sens ea însăși trecutul, un element al trecutului, 
ceea ce e încă viu din trecut și în dezvoltare, este ea 
însăşi conservare-inovare, cuprinde în sine tot trecutul 
demn de a se dezvolta si perpetua. Pentru acest soi 
de istoricisti moderati (si se înțelege moderati în sens 
politic, de clasă, adică acele clase care au acţionat în 
restauratie, după 1815 si 1848), iacobinismul era ira- 
tional, antiistoria era egală cu iacobinismul. Dar cine va 
putea dovedi vreodată istoricește cà iacobinii au fost 
călăuziţi numai de arbitrar ? $i nu este acum un adevăr 
istoric banal că nici Napoleon, nici Restauraţia n-au 
distrus „faptele împlinite“ de iacobini ? Sau poate anti- 
istoricismului iacobinilor a constat în faptul că din ini- 
țiativele lor nu „s-au păstrat“ 100%/, ci numai un anume 
procent ? Se pare că aşa ceva nu se poate susţine pentru 
că istoria nu se reconstruieşte cu calcule matematice şi, 
de altfel, nici o forţă inovatoare nu se realizează imediat, 
ci dimpotrivă ea este totdeauna raționalitate si irationa- 
litate ,arbitrar şi necesitate, este „viaţă“ cu toate slăbi- 
ciunile şi cu toate forţele vieţii, cu contradicţiile și cu 
antitezele ei. 

Să precizăm bine acest raport al istoricismului lui 
Croce cu tradiția moderată a Risorgimentului si cu gîn- 
direa reacționară a Restauraţiei. Să observăm cum con- 
ceptia sa despre „dialectica hegelianà a lipsit-o pe 
aceasta de orice vigoare si de orice măreție, transfor- 
mînd-o într-o dispută scolastică de cuvinte. Croce 
repetă astăzi rolul lui Gioberti şi acestuia i se aplică 
critica din Mizeria filosofiei despre felul în care înţelege 
hegelianismul. Si totuși punctul acesta al „istoricismului“ 
este unul din punctele și din motivele permanente în 
toată activitatea intelectuală şi filosofică a lui Croce şi 
constituie una din cauzele succesului si influenţei exer- 
citate de activitatea sa de treizeci de ani. În realitate, 
Croce se înscrie în tradiţia culturală a noului Stat italian 
şi readuce cultura naţională la origini, desprovinciali- 

zind-o si curàtind-o de zgurile grandilocvente şi bizare 
ale Risorgimentului. A stabili cu exactitate semnificatia 
istorică si politică a istoricismului crocean însemnează 
tocmai a-l reduce la adevărata lui importanţă de ideo- 
logie politică imediată, a-l despuia de măreţia strălu- 
citoare care i s-a atribuit ca manifestare a unei ştiinţe 
obiective, a unei gîndiri senine si imparţiale care se 
ridică mai presus de toate mizeriile şi contingentele 
luptei zilnice, a unei contemplări dezinteresate a eternei 
deveniri a istoriei umane. 

Trebuie să vedem dacă, în felul lui, istoricismul 
crocean nu este o formă abil mascată de istorie cu 
tendinţă, ca toate concepţiile liberale reformiste. Dacă 
se poate afirma, în general, că sinteza păstrează ceea 
ce este încă vital în teză, depășită de antiteză, nu se 
poate spune, fără sà cădem în arbitrar, ceea ce va fi 
păstrat, ceea ce se socoteşte a priori că este vital, fără 
să cădem în ideologism, fără să cădem în concepţia unei 
istorii cu tendinţă. Ce socotește Croce că va fi păstrat 
din teză, peniru cà este vital ?Nefiind decît rareori un 
om politic practician, Croce se fereşte de orice enu- 
merare de instituţii practice şi de concepţii programatice 
pe care să le declare „intangibile“, dar ele pot fi deduse 
totuşi din ansamblul operei sale. Dar si dacă acest 
lucru nu s-ar putea face, ar rămîne însă mereu afirmaţia 
că „vitală“ şi intangibilă este forma liberală a Statului, 
adică forma care garantează oricărei forţe politice posi- 
bilitatea de a se mişca și de a lupta în mod liber. Dar 
cum poate fi confundat acest fapt empiric cu conceptul 
de libertate, adică de istorie? Cum să ceri ca forţele 
în luptă să-și „modereze“ lupta în anume limite (limitele 
conservării Statului liberal) fără să cazi în arbitrar şi 
în idei preconcepute? În luptă „loviturile nu se dau 
potrivit unui acord“ si orice antiteză trebuie să fie 
socotită în mod necesar ca antagonistă radicală a tezei, 
pe care urmăreşte să o distrugă şi să i se substituie cu 
totul. A concepe desfășurarea istoriei ca un joc sportiv, 

cu arbitrul si cu normele prestabilite care trebuie sà 
lie respectate în mod leal, înseamnă sà concepi o formă 
de istorie anume în care ideologia nu se bazează pe 
„conținutul“ politic, ci pe forma şi pe metoda luptei. 
Este o ideologie care urmăreşte să slăbească antiteza, 
s-o fărimițeze într-o lungă serie de momente, adică să 
reducă dialectica la un proces de evoluţie reformistă, 
»revolutia-restauratie“, în care numai al doilea termen 
e valabil, pentru că e vorba să cîrpeşti mereu din afară 
un organism care nu are înlăuntrul lui propria sa 
rațiune de a fi sănă:os. De altfel, s-ar putea spune că 
o asemenea atitudine reformistă este o ,,siretenie a Pro- 
videnței“ spre a determina o maturizare mai rapidă a 
forţelor interne ţinute în friu de practica reformistă. 

Cum trebuie să înţelegem expresia „condiţii materiale“ 
şi „ansamblul“ acestor condiții? Ca „trecut“, „tradiţie“, 
înţelese concret, constatabile în mod obiectiv si ,,màsu- 
rabile“ cu metode de verificare „în mod universal“ 
subiective, adică tocmai „obiective“. Prezentul activ 
nu poate să nu continue, dezvoltîndu-l, trecutul, nu poate 
să nu se altoiască în „tradiţie“. Dar cum sà recunosti 
„adevărata“ tradiţie, „adevăratul“ trecut etc.? Adică 
istoria reală, efectivă și nu veleitatea de a face o nouă 
istorie care caută în trecut o justificare tendentioasà, de 
„suprastructură“ ? Structura este trecut real tocmai 
pentru că ea este mărturia, „documentul“ de necontestat, 
de ceea ce s-a făcut şi continuă să existe ca o condiţie 
a prezentului si a viitorului. Se va putea observa că în 
cercetarea „structurii“ unii critici pot greşi afirmînd ca 
vital ceea ce e mort sau nu este germenul unei vieţi 
noi care să se dezvolte, dar metoda însăși nu poate fi 
respinsă în mod peremptoriu. Că există posibilitatea de 
a greşi e firesc, dar va fi greșeala diverşilor critici 
(oameni politici, oameni de Stat), nu eroare de metodă. 
Fiecare grup social are o „tradiţie“, un „trecut“ pe 
care-l socotește ca singurul trecut. Grupul care, înte- 

legind si justificind toate aceste ,,trecuturi“, va sti să 
descopere linia de dezvoltare realà, si de aceea contra- 
dictorie, dar capabilă în această contradicţie de depășire, 
va face „mai puţine“ erori, va identifica mai multe 
e.emente pozitive pe care să se bizuiască spre a crea o 
nouă istorie. 


Religie, filosofie, politică. Discursul lui Croce la secția 
de Estetică a Congresului filosofic de la Oxford (rezumat 
în „Nuova Italia" din 20 octombrie 1930) dezvoltă, 
intr-o formă extremă, tezele despre marxism expuse în 
Storia della storiografia italiana nel secolo XIX. Cum 
poate fi judecat critic acest ultim punct de vedere critic 
al lui Croce despre marxism (care-l înnoieste cu totul pe 
cel susținut în volumul Materialismo storico ed Econo- 
mia marzistica)? Va trebui sà fie considerat nu ca o 
judecatà de filosof, ci ca un act politic cu efect practic 
imediat. 

Este sigur că în privinţa marxismului s-a format un 
curent de nivel inferior care poate fi considerat în ra- 
port cu concepția fondatorilor doctrinei, asa cum e con- 
siderat catolicismul popular în raport cu acela teologic 
sau al intelectualilor. După cum catolicismul popular poa- 
te fi tradus în termenii păginismului sau ai religiilor 
inferioare catolicismului prin superstitiile si vràjitoriile 
de care erau sau sînt dominate, tot așa marxismul infe- 
rior poate fi tradus în termeni „teologici“ sau transcen- 
dentali, adică în termenii filosofiilor prekantiene si pre- 
cartesiene. Croce se comportă ca anticlericalii masoni 
si rationalistii vulgari care combat catolicismul tocmai 
cu aceste confruntàri si cu aceste traduceri ale catolicis- 
mului vulgar în limbaj ,,fetisist*. Croce cade în aceeaşi 
pozitie intelectualistà pe care Sorel i-o reprosa lui Cle- 
menceau, anume cà judecă o mişcare istorică după lite- 
ratura ei de propagandă și că nu înţelege că şi niște 

brosuri banale pot fi expresia unor miscàri deosebit de 
importante si de vitale *. 

Pentru o filosofie, este o forță sau o slăbiciune faptul 
că a depăşit obisnuitele limite ale restrînselor grupuri 
intelectuale şi că s-a răspîndit în marile mase chiar dacă 
s-a adaptat la mentalitatea acestora pierzînd mai mult 
sau mai putin din vigoarea ei? Si ce semnificaţie are 
faptul că o concepţie despre lume se ràspîndeste în acest 
fel, prinde rădăcini si are continuu momente de avînt 
şi de noi splendori intelectuale ? Este o prejudecată de 
intelectuali fosilizati să crezi că o concepție despre lume 
poate fi distrusă de o critică cu caracter raţional. De cîte 
ori nu s-a vorbit de „criza“ marxismului ? Si ce însem- 
nează această criză permanentă ? Nu însemnează oare 
viaţa care înaintează prin negarea negaţiilor ? Si, la drept 
vorbind, cine a păstrat forţa succesivelor reluări teore- 
tice dacă nu fidelitatea maselor populare care şi-au însu- 
sit concepţia, fie si în forme superstitioase si primitive ? 
Se spune adesea că lipsa unei reforme religioase este 
cauza regresului în toate domeniile vieţii civile în anu- 
mite ţări şi nu se observă că tocmai difuzarea marxis- 
mului este marea reformă a timpurilor moderne, este o 
reformă intelectuală si morală care realizează pe plan 
naţional ceea ce liberalismul nu reușise să realizeze decit 


* De această judecată a lui Sorel despre Clemenceau, trebuie s-o 
apropiem pe aceea a lui Croce despre Giovanni Botero în volumul Storia 
dell ll’età barocca in Italia. Croce recunoaşte cà moralisti din secolul XVII, 
deși mult mai mici în comparaţie cu Machiavelli, „reprezentau, în filo- 
sofia politică, un stadiu ulterior şi superior“. O prejudecată de intelec- 
tuali este aceea de a măsura mișcările istorice și politice cu metrul 
intelectualismului, al originalității, al „genialităţii“, cu alte cuvinte cu 
metrul unei desăvîrşite expresii literare gi al marilor personalităţi stràlu- 
citoare şi nu, dimpotrivă, cu metrul necesităţii istorice şi al artei politice, 
adică al capacităţii concrete și actuale de a armoniza mijloacele cu scopul. 
Această prejudecată, este şi populară în anume stadii de organizare poli- 
tică (stadiul oamenilor cu har) si se confundă adesea cu prejudecata că 
omul politic trebuie să fie mare orator sau mare intelectual, trebuie să 
aibă „pecetea“ geniului etc., etc. Se ajunge astfel la stadiul inferior din 
unele regiuni de țărani sau de negri, în care ca să fii urmat de mulțime 
trebuie să ai barbă. 


FILOSOFIA LUI BENEDETTO CROCE /193 


pentru unele grupuri restrîinse ale populaţiei. Tocmai 
analiza religiilor pe care a făcut-o Croce în Storia di 
Europa si conceptul de religie pe care l-a elaborat ser- 
vesc spre a înțelege mai bine semnificaţia istorică a 
marxismului şi motivele rezistenţei sale la toate atacurile 
și la toa:e dezertiunile. 

Poziţia lui Croce este aceea a omului din Renaștere 
fatà de Reforma protestantă, cu deosebire cà B. Croce 
trăieşte o poziţie care a fost demonstrată istoriceste ca 
falsă si reacționară si Croce însuşi * a contribuit ca să 
fie demonstrată falsă şi reacționară. Că Erasm a putut 
să spună despre Luther: „unde apare Luther, moare 
cultura“, este de înţeles. Dar nu este de înţeles ca astăzi 
Croce să repete poziţia lui Erasm, întrucît Croce a 
văzut cum din primitiva grosolănie intelectuală a omului 
Reformei a izvorît totuşi filosofia clasică germană si 
vas'a mişcare culturală din care s-a născut lumea 
modernă. Mai mult: toată analiza pe care o face Croce 
în Storia d'Europa, conceptului de religie este o critică 
implicită a ideologiilor mic-burgheze (Oriani, Missiroli, 
Gobetti, Dorso etc.) care explică slăbiciunile organis- 
mului national şi statal italian prin absenţa unei Reforme 
religioase, înţeleasă în sensul îngust, confesional. Lărgind 
si precizînd conceptul de religie, Croce arată mecanici- 
tatea şi schema.ismul abstract al acestor ideologii care 
nu erau altceva decît construcţii de intelectuali. Dar 
tocmai de aceea trebuie să i se facă o mustrare si mai 
aspră că nu a înţeles că tocmai marxismul, cu marea 
lui mișcare de mase, a reprezentat şi reprezintă un proces 
istoric asemănător Reformei, în contrast cu liberalismul 
care reproduce o Renaștere restrînsà la cîteva grupuri 
intelectuale şi care, la un moment dat, a capitulat în 
faţa catolicismului pînă acolo încît singurul partid 
liberal eficient era partidul popular, adică o nouă formă 
de catolicism liberal. 


„___* $i şcolarii săi, cfr. volumul Rinascimento e Riforma (Renaşterea 
și Reforma) al lui De Ruggiero. 

Croce reproşează marxismului ,,scientismul“, super- 
stitia „materialistă“ si o presupusă întoarcere la „Evul 
mediu intelectual“. Sînt reprosurile pe care Erasm, în 
limbajul vremii, le adresa luteranismului. Omul Renaș- 
terii si omul creat de dezvoltarea Reformei s-au contopit 
în intelectualul modern de tipul Croce, dar dacă acest tip 
ar fi de neînțeles fără Reformă, el nu mai poate înţelege 
procesul istoric prin care de la „medievalul“ Luther s-a 
ajuns, în mod necesar, la Hegel si de aceea, față de 
marea reformă intelectuală şi morală reprezentată de 
răspîindirea marxismului, reproduce mecanic atitudinea 
lui Erasm. 

Această poziție a lui Croce poate fi studiată cu 
multă precizie în atitudinea sa practică față de religia 
confesională. Croce este esenţial anticonfesional (nu 
putem spune antireligios, tinînd seama de definiția dată 
de el faptului religios) şi, pentru un mare grup de inte- 
lectuali italieni și europeni, filosofia sa, în special 
lucrările lui mai puţin sistematice (recenzii, note etc. 
strînse în volumele Cultura e vita morale, Conversazioni 
critiche, Frammenti di Etica etc.), a fost o adevărată 
reformă intelectuală si morală de tip Renaștere. „A trăi 
fără religie“ (si se înţelege fără confesiune religioasă) 
a fost esența scoasă de Sorel din lectura operelor lui 
Croce *. Dar Croce nu „a coborit la popor“, n-a voit 
să devină un element „naţional“ (cum n-au fost oamenii 
din Renaștere, spre deosebire de luterani si calvini), n-a 
voit să-și facă un grup de discipoli care, în locul lui, 
(dat fiind că el şi-ar fi păstrat puterea de muncă pentru 
a crea o înaltă cultură) să-i popularizeze filosofia, 
încercînd să facă din ea un element educativ, chiar din 
şcolile primare (şi prin urmare un element educativ 
pentru simplul muncitor si țăran, adică pentru omul 
simplu din popor). Poate că lucrul acesta era imposibil, 
dar merita osteneala de a-l fi încercat şi faptul că n-a 
făcut-o înseamnă si el ceva. 


* Cfr. Lettere di G. Sorel (Scrisori de G. Sorel) către B. Croce, 
publicate în „La Critica“ din 1927 și urm. 

Croce a scris într-una din cărţile lui ceva cam în 
felul acesta: „Nu poţi să-i iei omului din popor religia 
fără s-o înlocuieşti numaidecît cu ceva care să satisfacă 
aceleaşi nevoi pentru care s-a născut religia şi durează 
încă“. Este ceva adevărat în această afirmaţie, dar nu 
conţine ea si o mărturisire a neputinței filosofice idea- 
liste de a deveni o concepţie integrală (si naţională) despre 
lume ? Într-adevăr, cum ai putea să nimicești religia 
în conştiinţa omului din popor fără s-o înlocuiesti în 
același timp? Este posibil, în acest caz, numai să dis- 
trugi fără să creezi? Este imposibil. Chiar anticlerica- 
lismul vulgar-masonic înlocuiește cu o nouă concepție 
religia pe care o distruge (în măsura în care o distruge 
în mod real) și dacă această nouă concepţie este gro- 
solană şi inferioară, aceasta însemnează că religia pe care 
a înlocuit-o era într-adevăr şi mai grosolană. Afirmația 
lui Croce nu poate fi deci decit un mod ipocrit de a 
relua vechiul principiu că religia este necesară pentru 
popor. Gentile, mai puţin ipocrit și mai consecvent, a 
introdus din nou învățămîntul [religiei] în şcolile primare 
(s-a mers chiar si mai departe de ceea ce înțelegea să 
facă Gentile : s-a extins învățămîntul religios şi în școlile 
medii) si şi-a justificat această măsură cu concepţia 
hegeliană că religia este filosofia omenirii în perioada ei 
de copilărie, ceea ce a devenit un adevărat sofism aplicat 
la timpurile actuale si o modalitate de a aduce servicii 
clericalismului *. 


Să amintim cunoscutul „fragment de etică“ despre 
religie. De ce n-a fost dezvoltat? Poate că acest lucru 
era imposibil. Concepţia dualistă si a ,,obiectivitàtii lumii 
externe“ asa cum a fost sădită în popor de religiile si 
filosofiile tradiţionale devenite „simţ comun“ nu poate 
îi dezrădăcinată şi înlocuită decit de o concepţie care 
să se prezinte intim contopită cu un program politic si 


* Trebuie văzut programul şcolar al lui Croce neaplicat din cauza 
evenimentelor parlamentare ale guvernării Giolitti 1920—1921, dar care, 
în ceea ce priveşte religia, nu era prea deosebit de programul lui Gentile, 
dacă îmi aduc bine aminte. 

o concepţie despre istorie si care să fie recunoscută de 
popor ca expresie a propriilor necesităţi vitale. Nu este 
posibil să te gîndesti la viaţă si la difuzarea unei filo- 
sofii care să nu fie totodată politică actuală strîns legată 
de activitatea preponderentă în viața claselor populare, 
munca, şi să nu se prezinte, așadar, între anumite limite, 
ca legată în mod necesar de ştiinţă. Poate că această 
concepţie nouă va lua initial forme superstitioase si 
primitive ca acelea ale religiilor mitologice, dar va găsi 
în sine şi în forţele intelectuale pe care poporul le va 
naşte din sînul său elementele necesare pentru a depăşi 
această fază primitivă. Această concepţie uneşte pe om 
cu natura prin mijlocirea tehnicei, mentinîind superio- 
ritatea omului si glorificind-o în munca creatoare, prin 
urmare glorifică spiritul si istoria *. 

În legătură cu raporturile dintre idealism si popor 
este interesant acest fragment al lui Missiroli ** : „Este 
probabil ca uneori, față de logica profesorului de filo- 
sofie, mai ales dacă acesta este un partizan al idealismului 
absolut, simţul comun al elevilor si bunul-simt al 
profesorilor de celelalte materii sà fie determinate sà 
dea dreptate mai degrabà teologului decît filosofului. 
N-as vrea, într-o dezbatere, în contradictoriu, în fata 
unui public neinitiat, sà mà aflu în situatia de a sustine 
argumentele filosofiei moderne. Omenirea este încă în 
întregime aristotelicà şi opinia comună urmează încă 
dualismul propriu realismului greco-crestin. Cà a cunoaște 
însemnează mai mult „a vedea“ decit „a face“, că ade- 
vărul este în afara noastră, existînd în sine si prin sine, 
si nu o creaţie a noastră, că „natura“ si „lumea“ sînt 
realităţi intangibile, nimeni nu se mai îndoieşte, si risti 
sà treci drept nebun dacà afirmi contrariul. Cei care 
susțin obiectivitatea cunoașterii, apărătorii cei mai rigizi 


* Să se vadă articolul lui M. Missiroli despre știință publicat de 
„O. [rdine] N. [uovo]“ cu un comentariu de P. {almiro] T. [ogliatti]. 

** Cfr. „L'Italia Letteraria“, 23 martie 1930: „Calendario“ : Reli- 
gione e filosofia (Religie si filosofie). 

ai ştiinţei pozitive, ai ştiinţei si metodei lui Galileu 
împotriva gnoseologiei idealismului absolut se află astăzi 
printre catolici. Ceea ce numeşte Croce pseudoconcepte 
şi ceea ce Gentile defineşte ca gindire abstractă sînt 
ultimele fortărețe ale obiectivismului. De aici tendinţa, 
tot mai vizibilă, a culturii catolice de a valorifica ştiinţa 
pozitivă si experienţa împotriva noii metafizici a abso- 
lutului. Nu este exclus ca gîndirea catolică să-și găsească 
o nouă tinereţe refugiindu-se în citadela ştiinţei expe- 
rimentale. De treizeci de ani se străduiesc iezuiţii să 
elimine disputele — în realitate bazate pe echivocuri — 
dintre religie şi ştiinţă, si nu la întimplare observa 
Georges Sorel, într-o scriere foarte rară astăzi, că, dintre 
toţi oamenii de știință, matematicienii sînt singurii pentru 
care miracolul nu este miraculos. * 


* Modul acesta de a vedea raportul dintre știința experimentală şi 
catolicism nu este foarte constant Ta Missiroli si, de altfel, ipoteza lui 
nu se bazează prea mult pe fapte reale. Tabloul despre cultura oame- 
nilor bisericii din Italia, pe care ni-l înfăţişează Missiroli în volumul 
Date a Cesare..., nu este prea strălucitor si nici promiţător pentru o 
dezvoltare periculoasă a culturii laice. Într-un răspuns recent la un 
referendum al revistei „Saggiatore“, Missiroli prevede în viitorul italian 
o difuzare generală a ştiinţelor naturale în dauna gîndirii speculative 
şi totodată un val de anticlericalism, cu alte cuvinte prevede că dez- 
voltarea științelor experimentale va fi în contrast cu curentele religioase. 
Că iezuiţii ar lucra de treizeci de ani pentru a reconcilia ştiinţa cu 
religia nu pare prea exact, în Italia cel puţin. În Italia, filosofia neos- 
colastică, ce îşi asumase această misiune, este reprezentată mai degrabă 
de franciscani (care la Universitatea Sacro Cuore s-au înconjurat de 
mulţi laici) decît de iezuiţi, printre care, se pare, că sînt mai numeroși 
cercetătorii de psihologie experimentală si de metodă erudità (ştiinţa 
biblică etc.). Ceva mai mult, ai impresia că iezuiţii (cel puţin cei de la 
„Civiltà Cattolica“), privesc cu oarecare suspiciune studiile ştiinţifice gi 
chiar Universitatea Sacro Cuore, din cauză că profesorii acestei univer- 
sitàxi cochetează cam prea mult cu ideile moderne (,,Civiltà Cattolica“ 
nu încetează o clipă de a cenzura orice adeziune prea făţişă la darwi- 
nism etc.). De altfel, neoscolasticii din grupul Gemelli au cochetat, şi 
nu puţin, cu Croce si cu Gentile, şi le-au acceptat unele teorii speciale. 
Cartea monseniorului Olgiati despre Karl Marx (din 1920) este con- 
struită în întregime cu materiale critice croceene, iar părintele Chioc- 
chetti, care a scris o carte despre Croce, a acceptat doctrina acestuia 
despre originea practică a erorii, doctrină care nu se vede cum ar putea 
fi izolată din întregul sistem croceen. 

Atitudinea lui Croce fatà de catolicism a mers preci- 
zindu-se după 1925 si cea mai nouă si mai însemnată 
manifestare a lui a fost Storia di Europa nel secolo XIX, 
care a fost pusă la Index. Croce se mira, acum cîţiva ani, 
că nu-i fuseseră puse la Index cărțile. Dar de ce să i le 
fi pus ? Congregatia Indexului (care nu este altceva decît 
Sfîntul Oficiu al Inchizitiei) îsi are politica ei dibace si 
prudentà. Pune la Index cărți proaste, fără valoare, dar 
evită pe cit poate să indice atenţiei publice, ca fiind 
contrare credinţei, operele intelectualilor de seamă. Se 
ascunde în spatele scuzei foarte comode că trebuie să se 
înţeleagă ca fiind trecute automat la Index toate cărţile 
care sînt contrarii unor anumite principii enumerate în 
introducerile la diferitele ediţii ale Index-urilor. Astfel, 
pentru D'Annunzio s-a hotărît trecerea la Index numai 
cînd guvernul a decis să-i facă o ediţie naţională a 
operelor, iar la Croce pentru Storia d'Europa. În realitate, 
Storia d'Europa este prima carte a lui Croce în care 
opiniile antireligioase ale scriitorului căpătau o semnifi- 
catie de politică activă si se bucurau de o difuzare 
nemaipomenită. 

Recenta atitudine a lui Croce faţă de marxism (discur- 
sul din secţia de Estetică de la Congresul din Oxford 
fiind pînă acum manifestarea lui cea mai de seamă) 
este desigur o renegare (ba chiar o răsturnare) a primei 
lui poziţii pe care o adoptase înainte de 1900 (cînd scria 
că numele de „materialism“ era numai un fel de a vorbi, 
si polemiza cu Plehanov dîndu-i dreptate lui Lange că 
nu a vorbit despre maxism în lucrarea sa Istoria mate- 
rialismului); ràsturnare nejustificatà logic, si totodatà 
renegare, nici aceasta justificată, a propriei filosofii 
precedente (sau cel putin a unei părți însemnate din ea), 
întrucît Croce era un filosof al marxismului „fără s-o 
știe“ *, 


* În legătură cu aceasta, a se vedea studiul lui Gentile cuprins în 
volumul Saggi critici (Studii critice), seria a doua, ediţia Vallecchi, 
Florenţa. 

Unele probleme puse de Croce sînt pur verbale. Cînd 
el scrie cà suprastructurile sînt concepute ca aparente, 
el nu se gîndeşte oare că acest lucru ar putea să însemne 
pur şi simplu ceva asemănător cu afirmaţia lui despre 
„istoricitatea'“* oricărei filosofii, sau cu afirmaţia că nici 
o filosofie nu este „definitivă“ ? Cînd, din motive ,,po- 
litice“, practice, se vorbeşte de „iluzie“, atunci cînd se 
încearcă să se scoată un grup social de sub hegemonia 
unui alt grup, cum se poate confunda cu bună credinţă 
un limbaj polemic cu un principiu gnoseologic ? Si cum 
explică Croce faptul că filosofiile nu sînt definitive ? Pe 
de o parte, el face această afirmaţie în mod gratuit, fără 
s-o justifice altfel decît cu principiul general al „deve- 
nirii“ ; pe de al:ă parte el afirmă din nou principiul 
(afirmat mai înainte de alţii) că filosofia nu este un lucru 
abstract, ci este rezolvarea problemelor pe care le pune 
realitatea în necontenita ei dezvoltare. Marxismul înţe- 
lege, dimpotrivă, să justifice nu cu principii generale, ci 
cu istoria concretă, istoricitatea tfilosofiilor, istoricitate 
care este dialectică pentru că dă loc la lupte de sisteme, 
la lupte între modurile de a privi realitatea, si ar fi 
ciudat ca acela care este convins de propria filosofie să 
considere ca fiind concrete si nu iluzorii credințele po- 
trivnice (si despre aceas.a este vorba pentru că altfel 
filosofii marxismului ar trebui sà considere drept iluzorii 
propriile lor conceptii sau sà fie sceptici sau agnostici). 
Dar lucrul cel mai interesant este că doctrina originii 
practice a erorii, doctrina lui Croce, nu este altceva decit 
marxismul redus la o doctrină particulară. În acest caz, 
eroarea lui Croce este iluzia filosofilor marxisti. Numai 
că eroare şi iluzie trebuie să însemne, în cazul acestei 
filosofii, nimic altceva decit „categorie istorică“ trecă- 
toare, datorită schimbărilor practicii, adică nu numai 
afirmaţia istoricitàtii filosofiilor, dar şi o explicaţie 
realistă a tuturor concepţiilor subiectiviste ale realităţii. 
Teoria suprastructurilor nu este decit soluţia filosofică și 
istorică a idealismului subiectivist. Alături de doctrina 

originii practice a erorii, trebue sà punem si teoria ideo- 
logiilor politice explicate de Croce în semnificatia lor de 
instrumente practice de acţiune. Dar unde să găsim 
limita între ceea ce trebuie să înţelegem ca ideologie în 
sensul strict crocean şi ideologia în sensul marxist, adică 
tot ansamblul suprastructurilor ? Si în acest caz, marxis- 
mul i-a servit lui Croce ca să construiască o doctrină 
particulară. De altfel, atît „eroarea“, cât şi „ideologia ca 
instrument practic de acțiune“ pot fi reprezentate, chiar 
și pentru Croce, de întregi sisteme filosofice care sînt 
toate o eroare pentru că sînt generate de nevoi practice 
și de necesități sociale. Deşi n-a scris-o pînă acum în 
mod explicit, n-ar fi de mirare dacă B. Croce ar susţine 
originea practică a religiilor mitologice și ar explica 
astfel, pe de o parte, faptul că sînt eronate şi, pe de alta, 
rezistenţa lor tenace la criticile filosofiilor laice, pentru 
că unele menţiuni în sensul acesta s-ar putea găsi în 
scrierile sale (s-ar putea ca Machiavelli, cu concepţia lui 
despre religie ca instrument de dominare, să fi enunțat 
încă de pe atunci teza originii practice a religiilor). 
Afirmația lui Croce că marxismul „separă“ structura 
de suprastructuri, punînd astfel din nou în vigoare 
dualismul teologic si evocînd un ,,zeu necunoscut-struc- 
tură“, nu este exactă si nu este nici măcar profundă ca 
inventie. Acuzatia de dualism teologic si de dezagregare 
a evoluţiei realului este neîntemeiată si superficială. Este 
ciudat cà o astfel de acuzatie vine de la Croce care a 
introdus conceptul de dialecticà a distinctelor si care, din 
această cauză, este acuzat încontinuu de gentileeni toc- 
mai de dezagregarea evoluţiei realului. Dar, afară de 
acest lucru, nu este adevărat că marxismul „separă“ 
structura de suprastructuri cînd, dimpotrivă, concepe dez- 
voltarea lor ca fiind intim legată şi, în mod necesar, in- 
terrelativă și reciprocă. Nici structura nu este compara- 
bilă, nici măcar ca metaforă, cu un „zeu necunoscut“. Ea 
este concepută în mod ultrarealist, astfel încît să poată 
fi studiată cu metodele ştiinţelor naturale si exacte si 
tocmai pentru această „consistenţă“ a ei, obiectiv con- 

trolabilà, concepţia istoriei este socotită „ştiinţifică“, 
Poate că structura este concepută ca ceva imobil și ab- 
solut, şi nu ca însăși realitatea în mișcare, iar afirmaţia 
din Tezele despre Feuerbach despre „educatorul care 
trebuie să fie educat“ nu stabileşte oare un raport ne- 
cesar de reacţie activă a omului asupra structurii, afir- 
mînd unitatea evoluţiei realului? Conceptul de „bloc 
istoric“ creat de Sorel surprindea în plin această unitate 
susținută de marxism. Merită să notăm cît de precaut și 
de prudent era Croce în primele studii strinse în M.S.E.M. 
şi cîte rezerve făcea în enuntarea criticilor şi interpretă- 
rilor sale (ar fi interesant să înregistrăm acesie rezerve 
precaute) şi cît de diferită este metoda sa în aceste 
ultime scrieri care, dacă şi-ar atinge ţinta, ar demonstra 
că el și-a pierdut vremea în prima perioadă si că a fost 
de o ex raordinară naivitate şi superficialitate. Numai 
că atunci Croce încerca cel putin să justifice logic pre- 
cautele sale afirmaţii, în timp ce, azi, a devenit pe- 
remptoriu și nu crede necesară nici un fel de justificare. 
S-ar putea găsi originea practică a erorii sale actuale 
amintind faptul că, înainte de 1900, el se socotea onorat 
să treacă drept un partizan, chiar și politic, al marxismu- 
lui, pentru că atunci situaţia istorică făcea din această 
mișcare un aliat al liberalismului, în timp ce astăzi lu- 
crurile s-au schimbat foarte mult şi unele mici glume 
ar fi periculoase. 


Legătura dintre filosofie, religie, ideologie (în sensul 
crocean). Dacă prin religie trebuie sà înţe:egem o con- 
cepţie despre lume (o filosofie) cu o normă de compor- 
tare conformă, ce deosebire poate să existe între religie 
și ideologie (sau instrument de acţiune) şi, în ultima 
analiză, între ideologie şi filosofie ? Există sau poate să 
existe filosofie fără o voinţă morală conformă? Cele 
două aspecte ale religiozitàtii, filosofia si norma de con- 
duită, pot fi concepute ca separate sau au fost concepute 
ca separate? Si dacă filosofia si morala sint totdeauna 
unitare, de ce trebuie ca filosofia să preceadă în mod 

logic practica si nu invers ? Dar nu este absurd sà punem 
astfel problema si nu trebuie sà ajungem la concluzia cà 
„istoricitatea“ filosofiei nu înseamnă altceva decît ,,prac- 
ticitatea‘“ ei? Se poate spune că B. Croce a atins în 
treacăt problema în Conversazioni critiche (I, pp. 298— 
99—300) unde, analizînd unele din glosele la Feuerbach, 
ajunge la concluzia cà, în ele, „față de filosofia preexis- 
tentă“, iau cuvîntul „nu alţi filosofi, cum ne-am aştepta, 
ci revoluționarii practici“, că Marx „nu răsturna atit 
filosofia hegeliană, cît filosofia în general, orice fel de 
filosofie, şi înlocuia discuţiile despre filosofie cu activi- 
tatea practică“. Dar nu este vorba, mai degrabă, faţă de 
filosofia „scolastică“ pur teoretică şi contemplativă, de 
revendicarea unei filosofii care să producă o morală con- 
formă, o voinţă actualizatoare cu care să se identifice în 
ultimă analiză ? Teza XI: „Filosofii au interpretat doar 
în mod diferit lumea; acum este vorba s-o schimbăm“, 
nu poate fi interpretată ca un gest de repudiere a ori- 
cărui fel de filosofie, ci numai ca un gest de plictiseală 
faţă de filosofi şi de papagalicismul lor, și ca o afirmare 
energică a uni'àtii dintre teorie si practică. Că o astfel 
de soluție din partea lui Croce este critic ineficientă se 
poate observa si din faptul că, admitînd prin absurd că 
Marx ar fi voit să „înlocuiască“ filosofia, în general, cu 
activitatea practică, s-ar „scoate din teacă“ argumentul 
peremptoriu că nu se poate nega filosofia decît filosofînd, 
adică reafirmînd tocmai ceea ce trebuia negat și Croce 
însuși, într-o notă din volumul Materialismo storico ed 
Economia marzistica, recunoaşte (recunoscuse) în mod 
explicit ca justificată nevoia de a elabora o filosofie a 
practicii, aşa cum o pusese Antonio Labriola. 

Această interpretare a Gloselor la Feuerbach, ca re- 
vendicare a unităţii dintre teorie şi practică, şi deci, ca 
identificare a filosofiei cu ceea ce Croce numeşte acum 
religie (concepţie a lumii cu o normă de conduită adec- 
vatà) — ceea ce nu este decît afirmarea istoricitàtii filo- 

sofiei făcută în sensul unei imanente absolute, a unei 
»terestritàti absolute“ — se mai poate justifica cu fai- 
moasa propoziţiune cà „mişcarea muncitorească germană 
este moștenitoarea filosofiei clasice germane“, care nu 
înseamnă cum scrie Croce: „moștenitoare care nu va 
continua opera predecesorului, ci va întreprinde o alta, 
de natură diferită şi contrarie“, ci înseamnă tocmai că 
„moștenitoarea“ îl continuă pe predecesor, dar îl con- 
tinuă „în mod practic“ pentru că a dedus din pura con- 
templare o voinţă activă transformatoare a lumii si în 
această activitate practică este inclusă si „cunoașterea'“ 
care numai în activitatea practică este „cunoaștere reală“ 
sì nu , scolasticism‘. Se mai deduce faptul că şi caracterul 
marxismului este îndeosebi acela de a fi o concepţie de 
masă, o cultură de masă, şi de „masă care acţionează în 
mod unitar“, cu alte cuvinte cà are norme de conduită 
nu numai universale în idee, ci „generalizate“ în reali- 
tatea socială. Iar activita'ea filosofului „individual“ nu 
poate fi, prin urmare, concepută decit în funcţie de o 
astfel de unitate socială, adică şi ea ca politică, ca funcţie 
de direcţie politică. 

Și de aici se vede cum a ştiut Croce să profite, în 
studiul său, de marxism. Ce este în realitate teza croceană 
despre identitatea dintre filosofie şi istorie dacă nu un 
mod, modul crocean, de a prezenta aceeași problemă 
pusă de Glosele la Feuerbach şi confirmată de Engels în 
lucrarea sa despre Feuerbach ? Pentru Engels, „istoria“ 
este practică (experiment, activitate), pentru Croce, 
„istoria“ este un concept speculativ. Cu alte cuvinte, 
Croce a refăcut drumul în sens invers. De la filosofia spe- 
culativă se ajunsese la o filosofie „concretă si istorică“, 
la marxism. Croce a retradus în limbaj speculativ achizi- 
tiile progresiste ale marxismului si în această retraducere 
se află tot ce este mai bun din gîndirea sa. 

Se poate vedea, cu mai mare exactitate si precizie, 
înțelesul pe care l-a dat marxismul tezei lui Hegel, că 
filosofia se transformă în istoria filosofiei, adică istorici- 


204/ FILOSOFIA LUI BENEDETTO CROCE 


tatea filosofiei. Lucrul acesta ne duce la concluzia că 
trebuie să negăm „filosofia absolută“ sau abstractă si 
speculativă, adică filosofia care se naşte din filosofia 
precedentă și îi moşteneşte așa-zisele „probleme supreme“ 
sau fie și numai „problema filosofică“, şi care devine 
așadar o problemă de istorie, de cum se nasc şi se dez- 
voltă anumite probleme ale filosofiei. Prioritatea trece 
asupra practicei, asupra istoriei reale a schimbărilor ra- 
porturilor sociale din care deci (și, prin urmare, în ultimă 
analiză, din situaţia economică) se ivesc (sau se prezintă) 
problemele pe care filosoful si le propune si le elaborează. 

Pentru conceptul mai larg de istoricitate a filosofiei, 
anume că filosofia este „istorică“ întrucît se difuzează, 
întrucît devine concepția despre realitate a unei mase 
sociale (cu o etică adecvată), se înţelege că marxismul, 
cu toată „surpriza“ si cu tot „scandalul“ lui Croce, stu- 
diază „în filosofi tocmai (!) ceea ce nu este filosofic: 
tendinţele practice si efectele sociale si de clasă pe care 
le reprezintă ei. De aceea ei vedeau în materialismul se- 
colului al optsprezecelea viața franceză de atunci în- 
dreptată cu totul spre prezentul imediat, spre comod și 
spre util; în Hegel, Statul prusac; în Feuerbach, idea- 
lurile vieţii moderne la care societatea germană nu se 
înălțase încă; în Stirner, sufletul negustorilor; în 
Schopenhauer, sufletul micilor burghezi si asa mai de- 
parte“. 

Dar toate acestea nu erau tocmai o „istoricizare“ a 
respectivelor filosofii, o căutare a legăturii istorice dintre 
filosofi si realitatea istorică de la care plecaseră ? S-ar 
putea spune şi se şi spune: dar „filosofia“ nu este tocmai 
ceea ce „rămîne“ după această analiză prin care se iden- 
tifică ceea ce este „social“ în opera filosofului ? Deocam- 
dată, trebuie să facem această revendicare si s-o justi- 
ficăm raţional. După ce vom fi distins ceea ce este social 
sau „istoric“ într-o anume filosofie, ceea ce corespunde 
unei exigente a vieţii practice, unei exigenţe care să nu 

fie arbitrară sau neîntemeiatà (si desigur nu este 
totdeauna uşor de făcut o asemenea identificare, în spe- 
cial dacă este încercată imediat, adică fără o perspectivă 
suficientă), rămîne să apreciem această „rămăşiţă'', care, 
la urma urmei, nu va fi asa de mare pe cît ar părea la 
prima vedere, dacă problema ar fi pusă plecînd de la 
prejudecata croceană că chestiunea aceasta este un lucru 
neînsemnat sau un scandal. Că o exigentà istorică a fost 
concepută de un filosof „ins“ într-un mod individual si 
personal si că personalitatea particulară a filosofului in- 
fluenţează profund asupra formei expresive concrete a 
filosofiei lui, este un lucru evident, fără îndoială. Că 
aceste caractere individuale au importanță si lucrul 
acesta este fără îndoială de admis. Dar ce semnificaţie 
va avea această importanţă ? Nu va fi pur şi simplu in- 
strumentală și funcţională, dat fiind că, dacă este ade- 
vărat că filosofia nu se dezvoltă dintr-o altă filosofie, ci 
este o rezolvare continuă de probleme pe care le pune 
evoluţia istorică, este de asemenea adevărat că nici un 
filosof nu poate ignora pe filosofii care l-au precedat şi, 
dimpotrivă, lucrează de obicei ca și cum filosofia sa ar 
fi o polemică sau o dezvoltare a filosofiilor precedente, a 
operelor concrete individuale ale filosofilor precedenţi ? 
Ba chiar, cîteodată, „rentează“ să prezinti o descoperire 
proprie ca și cum ar fi dezvoltarea unei teze precedente 
a unui alt filosof, pentru că este o forţă sà te altoiesti 
în procesul particular de dezvoltare a ştiinţei la care 
colaborezi. 

În orice caz, se vede care a fost legătura teoretică 
prin care marxismul, desi continuà hegelianismul, îl 
„răstoarnă“, fără ca prin aceasta, așa cum crede Croce, 
să caute să „înlocuiască“ orice fel de filosofie. Dacă filo- 
sofia este istoria filosofiei, dacă filosofia este „istorie“, 
dacă filosofia se dezvoltă pentru că se dezvoltă istoria 
generală a lumii (și anume raporturile sociale în care 

tràiesc oamenii) si nu pentru că unui mare filosof îi 
urmează un filosof si mai mare, si asa mai departe, este 
limpede că, practic, lucrînd ca să faci istorie, faci si 
filosofie „implicită“, care va fi „explicită“, întrucât 
filosofii o vor elabora în mod coerent ; se nasc probleme 
de cunoaştere care, pe lingă forma „practică“ a soluţiei, 
vor găsi, mai curînd sau mai tirziu, şi forma teoretică, 
datorită specialiştilor, după ce vor fi găsit numaidecit 
forma naivă a sensului comun popular, adică al agenţilor 
practici ai transformărilor istorice. Din uimirea lor faţă 
de unele evenimente se vede că croceenii nu înţeleg acest 
fel de a pune problema * : ,,...se prezintă faptul paradoxal 
al unei ideologii meschin şi arid materialistă care, în 
practică, dă naştere la o pasiune pentru ideal, la un 
avint de reînnoire ** căruia nu i se poate nega o oarecare 
(!) sinceritate“, precum si explicaţia abstractă la care 
recurg : „Toate acestea sînt adevărate, în general, si 
totodată sint si providentiale pentru că arată că uma- 
nitatea are mari resurse lăuntrice care intră în joc, chiar 
în clipa în care o minte superficialà ar avea pretenţia 
să i le nege“, cu jocurile de dialectică formală de tipul: 
„Religia materialismului, prin însuşi faptul că e religie, 
nu mai este materie (! ?); atunci cînd interesul economic 
e înălțat la rangul de etică nu mai este economie pur 
şi simplu“. Acest chitibus al lui De Ruggiero sau este 
un fleac sau trebuie să-l legăm de o afirmaţie a lui 
Croce că orice filosofie ca atare nu este decît idealism ; 


7, 


* Cfr. recenzia lui De Ruggiero la cartea lui Arthur Feiler în „La 
Critica“ din 20 manie 1932. 

** Masaryk, în cartea sa de memorii (La Résurrection d'un État. 
Souvenirs et réflexions (Reînvierea unui Stat. Amintiri si reflecții), 
1914—1918, Paris, Plon), recunoaște aportul pozitiv al materialismului 
istoric, prin activitatea grupului care-l încarnează, în determinarea unei 
noi atitudini faţă de viaţă, adică activă, de întreprindere si de iniţiativă 
în domeniul în care mai înainte el însuşi teoretizase necesitatea unei 
reforme religioase. 

dar dacà se pune aceastà tezà asa, atunci de ce atîta luptà 
de cuvinte ? Să fie numai pentru o chestiune de termi- 
nologie * ?. 


Doctrina ideologiilor politice. Unul din punctele cele 
mai interesante de cercetat și de aprofundat este doc- 
trina croceană a ideologiilor politice. Nu este suficient 
deci să citeşti Elementi di politica cu apendicele, ci 
trebuie să studiezi și recenziile publicate în „La Critica“ **. 

După ce a susținut în M.S.E.M. că marxismul nu era 
decît un fel de a vorbi şi că bine a făcut Lange că nu l-a 
amintit în a sa istorie a materialismului ,*** la un moment 
dat, Croce şi-a schimbat radical părerea și şi-a luat ca 
bază a noii sale revizuiri tocmai opinia prof. Stammler 
despre Lange si pe care chiar Croce o reproduce astfel 


* La referirea lui De Ruggiero se mai pot face şi alte însemnări 
critice care nu sînt nelalocul lor în aceste note despre Croce: 1 — că 
aceşti filosofi speculativi cînd nu ştiu să-şi explice un fapt recurg 
numaidecît la obișnuita şiretenie cu providența care, fireşte, explică 
totul; 2 — că superficială este numai informaţia „filologică“ a lui 
De Ruggiero care s-ar rusina să nu cunoască toate datele despre un 
fapt minuscul de istoria filosofiei, dar neglijează să se informeze mai 
substanțial despre evenimente uriașe ca acelea atinse doar în treacăt în 
recenzia lui. Poziţia despre care vorbeşte De Ruggiero si pentru care 
o ideologie „în mod meschin etc.“ dă loc, în practică, la o pasiune 
pentru ideal etc., nu este, de altfel, nouă în istorie: este suficient să 
amintim teoria predestinării si a graţiei proprii calvinismului şi faptul 
că ea a dat loc la o vastă expansiune a spiritului de iniţiativă. Din 
punct de vedere religios este acelaşi lucru la care se referă De Ruggiero, 
e care însă el nu reuşeşte să-l înțeleagă, poate, din cauza mentalitàgii 
ui încă fundamental catolică si antidialecticà. Tot asa cum catolicul 
Jemolo, în a sa Storia del Giansenismo in Italia (Istoria jansenismului 
în Italia), nu reuşeşte să înţeleagă această conversiune activistă a teoriei 
gratiei, ignorează orice bibliografie a problemei gi se întreabă de unde 
o fi luat Anzilotti o astfel de prostie. 

** Între altele, cea referitoare la broşura lui Malagodi despre Le 
Ideologie politiche (Ideologiile politice) din care un capitol îi era dedicat 
lui Croce; aceste scrieri risipite vor fi strînse poate în volumele III 
şi IV din Conversazioni critiche. 

*** Despre raporturile dintre Lange si marxism, care au fost foarte 
oscilante şi nesigure, trebuie văzut studiul lui R. D'Ambrosio, La dia- 
lettica nella natura (Dialectica în natură), în „Nuova Rivista Storica” 
volumul din 1932, pp. 223—252. 

în M.S.E.M. (ediţia IV, p. 118): „După cum materialismul 
filosofic nu constă în afirmarea cà faptele materiale au 
putere asupra celor spirituale, ci în a face din acestea o 
simplă aparenţă, ireală, a celor dintii, tot asa «filosofia 
praxis-ului» trebuie sà consiste în afirmarea cà fac- 
torul economic este adevărata realitate, iar dreptul nu 
este decit aparenţă înșelătoare“. Acum, și pentru Croce 
suprastructurile sînt simple aparente si iluzii, dar este 
oare motivată această schimbare a lui Croce şi îndeosebi 
corespunde ea cu activitatea lui de filosof? 


Doctrina lui Croce despre ideologiile politice derivă 
în mod evident din marxim : ele sînt construcţii practice, 
instrumente de direcţie politică, adică, s-ar putea spune, 
ideologiile sînt pentru cei guvernati simple iluzii, o 
înșelăciune pe care o suferă, în timp ce pentru cei ce 
guvernează sînt o înselàtorie voità şi conştientă. Pentru 
marxism însă ideologiile nu sînt de loc arbitrare. Ele 
sînt fapte istorice reale care trebuie să fie combătute 
şi date pe faţă în natura lor de instrumente de stàpînire, 
nu din motive de moralitate etc., ci tocmai din motive 
de luptă politică: pentru a-i face independenţi, din 
punct de vedere intelectual, pe guvernati de guvernanti, 
pentru a distruge o hegemonie si a crea o alta, ca moment 
necesar al răsturnării praxis-ului. Se pare că de inter- 
pretarea materialistà vulgarà se apropie mai mult Croce 
decît marxismul. 


Pentru marxism, suprastructurile sînt o realitate (sau 
devin, dacà nu sînt pure elucubratii individuale), 
obiectivă si operantă ; marxismul afirmă în mod explicit 
că oamenii iau cunoştinţă de poziţia lor socială si, prin 
urmare, de datoriile lor în domeniul ideologic, ceea ce 
însemnează o afirmare a realității destul de puternică; 
chiar marxismul este o suprastructură, este terenul în 
care anumite grupuri sociale iau cunoştinţă de propria 
ființă socială, de propria forță, de propriile îndatoriri, 
de propria devenire. În acest sens este justă afirmaţia 
lui Croce (M.S.E.M., ediția IV, p. 118) că marxismul 
„este istorie înfăptuită și in fieri 41". 

Există însă o deosebire fundamentală între marxism 
si celelalte filosofii : celelalte ideologii sînt creaţii neor- 
ganice pentru că sînt contradictorii, pentru că sînt 
îndreptate spre concilierea intereselor opuse si contra- 
dictorii ; „istoricitatea“ lor va fi de scurtă durată pentru 
cà contradictia se iveşte după fiecare eveniment al căror 
instrument au fost. Marxismul însă nu caută să rezolve 
în mod pașnic contradicţiile existente în istorie şi în 
societate, întrucît el este însăși teoria acestor contra- 
dicţii ; nu este instrumentul de guvernare al unor grupuri 
dominante pentru a avea consemnul de a-şi exercita 
hegemonia asupra unor clase subalterne; este expresia 
acestor clase subalterne care vor să se educe pe sine 
în arta de a guverna şi care au tot interesul să cunoască 
toate adevărurile, chiar şi pe cele neplăcute şi să evite 
înşelăciunile (imposibile) ale clasei superioare si cu atit 
mai mult pe cele proprii. Critica ideologiilor în marxism 
loveşte în complexul suprastructurilor şi afirmă rapida 
lor caducitate, întrucît tind să ascundă realitatea, adică 
lupta si contradicţia chiar si atunci cînd sînt „formal“ 
dialectice (cum e croceanismul), adică desfăşoară o dia- 
leoticà speculativă si conceptuală si nu văd dialectica în 
aceeași devenire istorică. 

Să se mai observe un aspect al poziţiei lui Croce 
care, în prefața din 1917 la M.S.E.M., scrie că lui Marx 
„ii vom păstra de asemenea gratitudinea noastră pentru 
că ne-a ajutat să devenim insensibili la fermecătoarele 
seductii ale Zeitei Justiţia si ale Zeitei Umanitatea'“. 
Si de ce nu si ale Zeitei Libertatea ? Că doar Libertatea 
a fost zeificatà de Croce si el a devenit pontificele unei 
religii a libertăţii. 

Trebuie să notăm că sensul de ideologie nu este 
același la Croce şi în marxism. La Croce înţelesul este 
restrîns într-un mod aproape indefinibil, deşi prin con- 
ceptul de ,,istoricitate“, filosofia capătă si ea valoarea 
unei ideologii. Se poate spune că pentru Croce există 
trei grade de libertate: liberschimbismul economic si 

liberalismul politic care nu sînt nici știința economică, 
nici știința politică (desi pentru liberalismul politic Croce 
este mai puţin explicit), ci tocmai „ideologii politice“ 
imediate ; religia libertății; idealismul. Dar şi religia 
libertăţii fiind, ca orice concepţie despre lume, legată 
în mod necesar de o etică adecvată, nu ar trebui să fie 
ştiinţă, ci ideologie. Ştiinţă pură ar fi numai idealismul. 
Croce afirmă că toţi filosofii, ca atare, nu pot să nu fie 
idealisti, fie că vor să fie sau cà nu vor. 

Conceptul de valoare concretă (istorică) a suprastruc- 
turilor în marxism trebuie să fie adincit, apropiindu-l 
de conceptul sorelian de „bloc istoric“. Dacă oamenii 
capătă conștiința poziţiei lor sociale şi a îndatoririlor 
lor în domeniul suprastructurilor, lucrul acesta înseamnă 
că între structură şi suprastructură este o legătură 
necesară si vitală. Ar trebui să vedem împotriva căror 
curente istoriografice a reacţionat marxismul în momentul 
fondării lui si care erau opiniile cele mai răspîndite în 
timpul acela chiar în privinţa celorlalte ştiinţe: chiar 
imaginile si metaforele la care recurg adesea Marx si 
Engels ne dau indicii referitoare la ele: afirmaţia că 
factorul economic este pentru societate ceea ce este 
anatomia în științele biologice. Si trebuie să amintim 
lupta care s-a dat în ştiinţele naturii pentru a izgoni 
din ştiinţă principiile de clasificare bazate pe elemente 
exterioâre si efemere. Dacă animalele ar fi fost cla- 
sificate după culoarea pielii, a părului sau a penelor, 
azi ar protesta toată lumea. Nu se poate spune desigur 
că în corpul uman pielea (şi chiar tipul de frumuseţe 
fizică predominant istoriceste) ar fi simple iluzii si că 
scheletul şi anatomia ar fi singura realitate ; totuși multă 
vreme s-a spus ceva asemănător. Punînd în valoare 
anatomia și funcţia scheletului nimeni n-a vrut să 
afirme că omul (şi cu atit mai puţin femeia) ar putea 
să trăiască fără ele. Continuînd metafora, se poate spune 
că nu scheletul (în sens strict) te face să te îndràgostesti 
de o femeie, deşi se înţelege cît de mult contribuie 
scheletul la grația mişcărilor etc., etc. 

Un alt element, cuprins în prefata la Zur Kritik, 
trebuie desigur legat de reforma legislatiei juridice si 
penale. În prefatà se spune cà asa cum un ins nu este 
judecat dupà ceea ce gîndeste el însusi despre sine, tot 
asa nu poate fi judecatà o societate dupà ideologii. Se 
poate spune cà aceastà afirmatie este legatà de reforma 
după care în judecăţile penale probele cu martori si 
probele materiale au sfirsit prin a înlocui afirmaţiile 
acuzatului obtinute prin torturà etc. 


Referindu-se la asa-numitele legi naturale si la con- 
ceptul de natură (drept natural, stare naturală etc.) 
„care, ivit în filosofia secolului al saptesprezecelea, a 
fost dominant în secolul al optsprezecelea“, Croce (p. 93 
din M.S.E.M.) notează că „o asemenea concepție a fost 
lovită într-adevăr numai pieziş de critica lui Marx care, 
analizînd conceptul de natură, a arătat că el era comple- 
mentul ideologic al dezvoltării istorice a burgheziei, o 
armă foarte puternică de care aceasta s-a folosit împo- 
triva privilegiilor si a opresiunilor pe care ţintea să le 
doboare“. Nota îi serveşte lui Croce pentru următoarea 
afirmaţie metodică : „Conceptul acesta s-ar putea să se 
[i ivit ca instrument pentru un scop practic și ocazional 
şi să fie totuşi adevărat în sine. «Legile naturale» echi- 
valează, în acest caz, cu «legile raţionale»; si rationali- 
tatea si excelența acelor legi trebuiesc negate. Tocmai 
pentru că este de origine metafizică, conceptul acesta 
poate fi respins în mod radical, dar nu poate fi respins 
în particular. El dispare cu metafizica din care a făcut 
parte şi se pare că acum a dispărut de-a binelea. Coboare 
pacea pe «marea bunătate» a legilor naturale“. Frag- 
mentul nu este prea clar si evident în ansamblul lui. 
Trebuie să medităm la faptul că în general (adică uneori) 
un concept se poate ivi pentru un scop practic și, oca- 
zional, să fie totuşi adevărat în sine. Dar nu cred că 
sînt mulţi cei care susţin că dacă se schimbă o structură, 
toate elementele suprastructurii corespunzătoare trebuie 
neapărat să cadă. Se întimplă chiar, ca dintr-o ideologie 
ce a luat naștere ca să călăuzească masele populare si 

care, deci, nu poate să nu ţină seama de unele interese 
ale lor, să supravieţuiască mai multe elemente: chiar 
dreptul natural, dacă a dispărut pentru clasele culte, 
este păstrat de religia catolică şi e mai viu în popor 
decît se crede. De altfel, în critica lui Marx se afirmă 
istoricitatea conceptului, caducitatea lui, iar valoarea lui 
intrinsecă este limitată la istoricitatea lui, dar nu negată. 


Nota I. Fenomenele decăderii parlamentarismului în 
perioada modernă pot oferi multe exemple despre func- 
tiunea si valoarea concretă a ideologiilor. Această 
decădere este de cel mai mare interes întrucît ea este 
prezentată ca să ascundă tendinţele reacționare ale unor 
anumite grupuri sociale. Despre aceste lucruri s-au scris 
multe note risipite în diferite caiete (de exemplu despre 
criza principiului de autoritate etc.). 


Nota II. Despre conceptul de „libertate“. De demon- 
strat că, afară de „catolici“, toate celelalte curente 
filosofice și practice se dezvoltă pe domeniul filosofiei 
libertăţii si al transpunerii în viaţă a libertăţii. Demon- 
stratia aceasta care este necesară pentru că este adevărat 
că s-a format o mentalitate sportivă care a făcut din 
libertate o minge cu care se joacă football. Orice ,,mîrlan 
ce face politică 12“ se închipuie pe sine însuși dictator 
şi meseria de dictator îi pare uşoară : dai ordine impe- 
rioase, semnezi hirtii etc., pentru că își închipuie că prin 
„grația lui Dumnezeu“ toţi se vor supune şi ordinele ver- 
bale sau scrise vor deveni acţiune : cuvîntul se va încarna. 
Dacă nu se va întîmpla astfel, înseamnă că va trebui să 
mai aștepte încă pînă ce „graţia“ (sau așa-zisele „condiţii 
obiective‘) vor face posibil acest lucru. 


Un pas înapoi față de Hegel. În legătură cu importanţa 
pe care a avut-o machiavelismul şi antimachiavelismul în 
Italia pentru dezvoltarea ştiinţei politice si în legătură 
cu semnificaţia pe care, în această dezvoltare, au avut-o 

de curînd afirmatiile lui Croce despre autonomia momen- 
tului politico-economic, precum si paginile dedicate lui 
Machiavelli, se poate spune cà B. Croce n-ar fi ajuns la 
acest rezultat fără aportul cultural al marxismului ? Cu 
privire la acest lucru trebuie să amintim că B. Croce a 
scris că nu poate înţelege cum se face că nimeni nu s-a 
gîndit să dezvolte ideile pe care Marx le-a dus pînă la 
capăt, pentru un grup social modern, operă pe care a 
realizat-o si Machiavelli la vremea sa. Din această com- 
paratie a lui Croce s-ar putea deduce toată injustitia 
actualei sale atitudini culturale si pentru faptul că Marx 
a avut o viziune mult mai vastă decît Machiavelli şi chiar 
decît Botero * si, ceva mai mult, la el este cuprins in 
nuce 4 chiar şi aspectul etico-politic al politicii sau teo- 
ria hegemoniei şi a consensului, pe lingă aspectul forţei 
si al economiei. 

Problema este aceasta: dat fiind principiul crocean 
al dialecticii distinctelor (care trebuie să fie criticat ca 
soluţie pur verbală a unei reale exigente metodologice, 
întrucît este adevărat că nu există numai contrarii, ci 
si distincte), ce raport, care să nu fie acela de ,,implicatie 
în unitatea spiritului“, va exista între momentul eco- 
nomico-politic şi celelalte activităţi istorice ? Este posibilă 
o soluţie speculativă a acestor probleme, sau numai o 
soluţie istorică, dată de conceptul de „bloc istoric“ pre- 
supus de Sorel? Deocamdată, se poate spune că dacă 
obsesia politico-economică (practică, didascalică) distruge 
arta, morala, filosofia, aceste activităţi sînt şi „politică“. 
Adică pasiunea economico-politică este destructivă cînd 
este exterioară, impusă cu forţa, după un plan prestabilit 
(şi poate să fie necesar, din punct de vedere politic, să 
fie aşa, şi există perioade în care arta, filosofia etc. 
stagnează, în timp ce activitatea practică rămîne mereu 


* Pentru Croce, Botero îl completează pe Machiavelli în dezvol- 
tarea ştiinţei politice, desi lucrul acesta nu este prea exact dacă, în ceea 
ce-l priveşte pe Machiavelli, ţinem seamă nu numai de Il Principe 
(Principele), ci şi de Discorsi *4 (Discursurile). 


214/ FILOSOFIA LUI BENEDETTO CROCE 


vie), dar poate deveni implicità în artà etc., cînd pro- 
cesul este normal, neviolent, cînd între structură si 
suprastructuri există omogenitate şi Statul a depășit 
faza sa economico-corporativă. Croce însuși (în volumul 
Etica e politica) se referă la aceste faze diferite, una de 
violenţă, de mizerie, de luptă îndirjită, din care nu se 
poate face istorie etico-politică (în înţelesul ei strict) și 
una de expansiune culturală, care ar fi „adevărata“ 
istorie. 

În cele două cărţi recente ale lui: Storia d’Italia si 
Storia d'Europa au fost omise tocmai momentele de forţă, 
de luptă, de mizerie, si istoria începe, într-una din cărți, 
după 1870, iar în cealaltă, de la 1815. După aceste criterii 
schematice se poate spune că însuşi Croce recunoaște în 
mod implicit prioritatea factorului economic, adică al 
structurii ca punct de referire şi de impuls dialectic 
pentru suprastructuri, mai exact „momentele distincte 
ale spiritului“. 

Punctul filosofiei croceene asupra căruia trebuie să 
insistăm pare să fie tocmai așa-zisa dialectică a distinc- 
telor. Există o exigentà reală în a deosebi contrariile de 
distincte, dar există şi o contrazicere în termeni, pentru 
că există numai o dialectică a contrariilor. Să vedem 
obiecțiile de fond prezentate de gentileeni la această 
teorie a lui Croce si să ne întoarcem la Hegel. Trebuie 
să vedem dacă mișcarea de la Hegel la Croce-Gentile 
nu a fost un pas înapoi, o reformă „reacționară“. Nu 
cumva l-au făcut ei pe Hegel mai abstract? N-au tăiat 
ei din opera lui partea cea mai realistă, cea mai istori- 
cistă ? Şi nu este singur marxismul, în anume limite, o 
reformă, o depășire, tocmai a acestei părți ? Si nu a fost 
tocmai marxismul, în întregul lui, cel care i-a făcut pe 
Croce si pe Gentile să devieze în acest sens, deși ei s-au 
folosit de filosofia aceasta pentru doctrine particulare 
(adică din motive implicit politice ?). Între Croce-Gen- 
tile si Hegel s-a format un inel-traditie Vico-Spaventa 
(Gioberti). Dar lucrul acesta n-a însemnat un pas înapoi 

fatà de Hegel? Hegel nu poate fi gîndit fàrà Revolutia 
franceză si fără Napoleon cu războaiele sale, adică fără 
experiențele vitale și imediate ale unei perioade istorice 
pline de lupte, de mizerie, cînd lumea din afară strivește 
insul și îl face una cu pămîntul, cînd toate filosofiile 
trecute au fost criticate de realitate într-un mod așa 
de peremptoriu ? Ce lucru asemănător puteau să dea 
Vico si Spaventa?* La ce mișcare istorică de mare 
însemnătate a participat Vico ? Genialitatea lui a constat 
tocmai în faptul că a conceput o lume vastă, deşi el se 
afla într-un coltisor mort al „istoriei“, ajutat de con- 
ceptia unitară si cosmopolită a catolicismului... În aceasta 
constă deosebirea esenţială dintre Vico si Hegel, între 
Dumnezeu-providenţă si Napoleon-spiritul lumii, între o 
abstracţie îndepărtată și istoria filosofiei, concepută ca 
singura filosofie care va duce la identificarea, fie si spe- 
culativă, dintre istorie şi filosofie, dintre a face şi a gîndi, 
pînă la proletariatul german ca singur moștenitor al filo- 
sofiei clasice germane. 


Politică și ideologii politice. Trebuie să fie criticat 
felul în care Croce pune problema ştiinţei politice. 
Politica, după Croce, este expresia „pasiunii“. În legătură 
cu Sorel, Croce a scris (Cultura e Vita morale, ediţia 
a 2-a, p. 158): „Sentimentul de sciziune nu-l asigurase 
îndeajuns (sindicalismul), poate şi pentru că o sciziune 
teoretizată este o sciziune depășită; nici «mitul» nu-l 
încălzea îndestul, poate pentru că Sorel îl înlătura chiar 
în clipa în care-l crea, dîndu-i explicaţia doctrinală“. 
Dar Croce nu şi-a dat seama că observațiile pe care i 
le-a făcut lui Sorel se pot întoarce chiar împotriva lui 
însuși: pasiunea teoretizatà nu este si ea depășită? 


* Chiar şi Spaventa care a participat la evenimente istorice de în- 
semnătate regională si provincială, în comparaţie cu evenimentele din 
1789 şi 1815 care au zguduit toată lumea civilizată de atunci şi i-au 
silit pe oameni să gîndească „mondial“? Ce anume au pus în mișcare 
„totalitatea“ socială, tot neamul omenesc, tot „spiritul“ ? Iată de ce 
Napoleon poate să-i apară lui Hegel ca „spiritul lumii“ călare! 

Pasiunea despre care se dà o explicaţie doctrinalà nu 
este si ea „înlăturată?“ Si nici nu se poate spune că 
„pasiunea“ lui Croce ar fi altceva decît „mitul“ sorelian, 
că pasiune înseamnă categorie, momentul spiritual al 
practicii, în timp ce mitul este o pasiune determinată 
care, fiind determinată istoriceste, poate fi depăşită si 
înlăturată fără ca prin aceasta să se anuleze categoria 
care este un moment permanent al spiritului ; obiectia 
este adevărată în sensul că B. Croce nu este Sorel, lucru 
evident şi banal. Să observăm deocamdată că felul în 
care Croce pune problema este intelectualist și iluminist. 
De vreme ce nici mitul studiat în mod concret de Sorel 
nu era un lucru scos din cărţi, o construcţie arbitrară a 
intelectului sorelian, el nu putea fi înlăturat prin cîteva 
mici pagini doctrinale cunoscute de grupuri restrînse de 
intelectuali, care apoi răspîndeau teoria ca dovadă a 
adevărului ştiinţific al mitului care pasiona în mod naiv 
marile mase populare. Dacă teoria lui Croce ar fi adevă- 
rată, ştiinţa politică n-ar trebui să fie altceva decît un 
nou „medicament“ al pasiunilor, şi nu trebuie să negăm 
că o mare parte din articolele politice ale lui Croce sînt 
într-adevăr un medicament intelectualist si iluminist al 
pasiunilor tot așa cum, în cele din urmă, se dovedește 
comică siguranța lui Croce de a fi distrus vaste mişcări 
istorice, pentru că el a crezut că le-a „depășit și dizol- 
vat“ în idee. Dar, în realitate, nu este adevărat nici fap- 
tul că Sorel doar ar fi teoretizat si explicat în mod 
doctrinar un anume mit: teoria miturilor este pentru 
Sorel principiul științific al ştiinţei politice, este ,,pasiu- 
nea“ lui Croce studiată în mod mai concret, este ceea ce 
Croce numește „religie“, adică o concepţie despre lume 
cu o etică adecvată, este o încercare de a reduce la un 
limbaj științific concepţia ideologiilor filosofiei marxiste 
văzută anume prin revizionismul crocean. În acest studiu 
despre mit ca substanță a acţiunii politice, Sorel a mai 
studiat și mitul care era la baza unei anume realități 
sociale și care constituia impulsul spre progres. De aceea 
studiul său are două aspecte: unul teoretic, de știință 

politicà, si unul politic imediat, programatic. Este posibil, 
desi foarte discutabil, ca aspectul politic si programatic 
al sorelismului sà fi fost depăşit si înlăturat. Astăzi se 
poate spune că el a fost depășit în sensul cà a fost 
integrat şi curăţat de toate elementele intelectualiste și 
literare, dar chiar şi astăzi trebuie să recunoaștem că 
Sorel a lucrat pe realitatea concretă şi că o astfel de 
realitate nu a fost depășită și înlăturată. 

Că Benedetto Croce n-a ieșit din aceste contradicții 
şi că, în parte, este conștient de ele, se înţelege din 
atitudinea lui faţă de „partidele politice“ asa cum se 
vede din capitolul „Partidul ca judecată și ca prejudecată“ 
din volumul Cultură și Viaţă morală şi din ceea ce 
spune el despre partide în Elemente de politică, acest 
din urmă volum fiind mult mai semnificativ. Croce reduce 
actul politic numai la activitatea „şefilor de partid“ care, 
ca să-și satisfacă pasiunea lor, fac din partide instru- 
mentele necesare triumfului lor (astfel încît ar fi suficient 
să se administreze numai cîtorva insi medicamentul 
pasiunilor). Dar nici aceasta nu explică nimic. Este 
vorba de următoarele : partidele au existat întotdeauna, 
permanent, chiar dacă în alte forme si cu alte nume, iar 
o pasiune permanentă este un nonsens (numai metaforic 
se vorbește de nebuni care raționează etc.). Si, ceva mai 
mult, a existat întotdeauna o organizaţie permanentă mili- 
tară care educă pe oameni să îndeplinească, fără pasiune, 
cu sînge rece, actul practic cel mai extrem: să ucidă 
pe semenii lor care, luaţi individual, nu sînt urîfi de cei- 
lalti, luaţi tot individual etc. De altfel, armata este 
agentul politic prin excelentà, chiar si în timp de pace: 
cum sà pui de acord pasiunea cu permanenta, cu ordi- 
nea si disciplina sistematică etc. ? Voința politică trebuie 
să mai aibă si alte motive de acţiune pe lîngă pasiune, 
un motiv cu caracter permanent și el, ordonat, disciplinat 
etc. Nu este adevărat că luptele politice, ca și cele mili- 
tare, se rezolvă întotdeauna în mod sîngeros, cu sacrificii 
personale care ajung pînă la sacrificiul suprem al vieții. 

Diplomatia este tocmai acea formà de luptà politica 
internaţională (si nu e adevărat că nu există o diplo- 
matie si pentru luptele nationale dintre partide) care 
acționează spre a obține victorii (care de multe ori sînt 
foarte importante) fără vărsare de sînge, fără război. O 
simplă comparaţie „abstractă“ între forțele militare si 
politice (alianţe etc.), între două State rivale convinge pe 
cel mai slab să facă concesiuni. lată un caz de „pasiune“ 
dominată şi rațională. În cazul şefilor și al maselor gre- 
gare, se întîmplă că șefii și grupurile conducătoare trezesc 
prin înşelătorie pasiunile mulțimilor pe care le conduc 
la luptă si la război, dar în acest caz nu pasiunea este 
cauza si substanța politicii, ci conduita şefilor care 
rationeazà la rece. Ultimul război a arătat de altfel că 
nu pasiunea menținea masele militare în tranșee, ci 
groaza de tribunalele militare sau un simţ al datoriei 
gîndit la rece si devenit reflex. 


Pasiune și politică. Faptul că Benedetto Croce a iden- 
tificat politica cu pasiunea poate fi explicat prin aceea 
că el s-a apropiat în mod serios de politică, interesîndu-se 
de acţiunea politică a claselor subalterne care — „fiind 
obligate la defensivă“, aflîndu-se în caz de forță majoră, 
căutînd să se elibereze de un rău prezent (fie chiar 
presupus etc.) sau oricum i s-ar spune — confundă în 
mod real politica cu pasiunea (chiar şi în sensul etimo- 
logic). Dar ştiinţa politică (după Croce) trebuie să explice 
nu numai o parte, acţiunea unei părți, ci si cealaltă parte, 
acțiunea celeilalte părţi. Ceea ce trebuie să fie explicat 
este inițiativa politică, fie ea „defensivă“, deci ,,pasio- 
nată“, dar și „ofensivă“, adică neurmărind să evite un 
rău prezent (fie şi un rău presupus, de vreme ce și 
răul presupus face pe om să sufere și întrucît face pe 
om să sufere este un rău real). Dacă cercetăm bine 
acest concept crocean, de „pasiune“, născocit spre a 
justifica teoretic politica, se vede că, la rîndul lui, acest 

concept nu poate fi justificat decît de conceptul de 
luptă permanentă, pentru care „inițiativa“ este întot- 
deauna „pasionată“, pentru că lupta este incertă și tre- 
buie să ataci incontinuu nu numai spre a nu fi învins, 
ci pentru a-l ţine la respect pe adversar care „ar putea“ 
să învingă dacă n-ar fi convins mereu că este cel mai 
slab, adică mereu învins. În sfîrşit, nu poate exista 
„pasiune“ fără antagonism și antagonism între grupuri 
de oameni, pentru că în lupta dintre om și natură 
pasiunea se numește „știință“ şi nu „politică“. Se poate 
spune prin urmare că la Croce termenul de „pasiune“ 
este un pseudonim pentru lupta socială. 


Se poate naşte pasiune preocupîndu-te de preţul pe care-l poate 
avea grăsimea de porc? Pe o doamnă bătrină care are douăzeci de ser- 
vitori o poate pasiona gîndul că trebuie să-i reducă la nouăsprezece? 
Pasiune poate să fie un sinonim pentru economie, nu în sensul de pro- 
ducţie economică sau de cercetare a limitării necesităţilor, ci în sensul 
strădaniei neîntrerupte pentru ca un anume raport să nu se schimbe în 
mod nefavorabil, chiar dacă defavoarea este „utilitate generală“, liber- 
tate generală ; dar atunci „pasiune“ şi „economie“ înseamnă ,,personali- 
tate umană“ determinată istoriceste într-o anume societate „ierarhică“. 
Ce este „chestiunea de onoare“ în lumea interlopă dacă nu un pact 
economic ? Dar nu este și o formă de a se manifesta (polemică, de 
luptă) a personalității? A fi „depreciat“ (disprețuit) este teama bolnă- 
vicioasă a tuturor oamenilor din formele de societate în care ierarhia 
se manifestă în moduri „rafinate“ (capilare), în mărunţişuri etc. În 
lumea interlopă ierarhia se bazează pe forță fizică şi pe giretenie: a fi 
„luat în ris“, a fi pus în situaţia să treci drept prost, a lăsa o insultă 
neperlepsità etc., toate acestea degradează pe om. De aceea există un 
protocol și un ceremonial al convenientelor, bogat în nuanțe si în sub- 
înţelesuri în relaţiile reciproce ale membrilor ; nerespectarea protocolului 
înseamnă o insultă. 

Dar toate acestea nu se întimplă numai în lumea interlopă. Pro- 
blemele de rang se pun în orice formă de raporturi: de la raporturile 
dintre State la acelea dintre membrii unei familii. Cine trebuie să fie 

la serviciu un timp anumit si nu e schimbat la ora exactà, se înfurie 
şi reacţionează chiar şi cu acte de violență extremă (poate și crimi- 
nală), chiar dacă după serviciu nu are nimic de făcut sau nu-și recapătă 
deplina libertate de mișcare (de exemplu un soldat care trebuie să facă 
de sentinelă si după ce-şi face garda trebuie să rămînă totuși în ca- 
zarmă). Că în aceste episoade există manifestarea unei „personalități“ 
înseamnă numai că personalitatea multor oameni este meschină, îngustă, 
dar este totuşi personalitate. Este de netăgăduit că există forţe care tind 
să o menţină astfel gi chiar să o facă gi mai meschină. Pentru prea 
mulți oameni a fi „ceva“ înseamnă numai că alți oameni sînt un „ceva 
mai mic“ (ceva mai puţin). Că aceste lucruri mărunte, aceste inepţii sînt 
„totul“ sau „un lucru însemnat“ pentru unii oameni, rezultă din faptul 
că asemenea episoade determină reacţiuni în care cei în cauză își riscă 
viața și libertatea personală. 


Istoriile Italiei și Europei. Dacă admitem că ultimele 
două istorii, aceea a Italiei şi aceea a Europei, au fost 
gîndite la începutul războiului mondial, pentru a încheia 
un proces de meditații si de reflecţii asupra cauzelor 
evenimentelor din 1914 si 1915, ne putem întreba ce 
scop precis „educativ“ au ele. Precis, în mod absolut 
precis. Si ajungem la concluzia că nu-l au, că si ele 
intră în literatura despre „Risorgimento“ cu pronunţat 
caracter ideologic si literar, care în realitate nu reușește 
să intereseze decît grupuri restrînse de intelectuali: 
exemplu tipic, volumul lui Oriani Lotta politica (Lupta 
politică). Au fost notate interesele actuale ale lui Croce 
şi deci şi scopurile practice care izvorăsc din ele: se 
menţionează anume că ele sînt „generale“, de educaţie 
abstractă și ,,metodologicà“, am putea spune, cu alte 
cuvinte că ţin de „predică“. Unicul punct precis, problema 
„religioasă“ ; dar si despre ea putem spune că e „pre- 
cisă“ ? Chiar și în problema religiei poziţia lui Croce 
rămîne o poziţie de intelectual si, desi nu se poate nega 
că o astfel de poziţie este importantă, trebuie să adău- 
găm că ea este insuficientă. 

Croce, om al Renasterii. S-ar putea spune cà Bene- 
detto Croce este ultimul om al Renasterii si cà exprimà 
exigente si raporturi internationale si cosmopolite. 
Aceasta nu înseamnă că el nu este un „element nafio- 
nal“, chiar si în semnificatia modernà a termenului, ci 
înseamnà cà el exprimà, din raporturile si exigentele 
nationale, în special pe acelea care sînt mai generale 
şi coincid cu legăturile de civilizație mai vaste decît 
aria naţională: Europa, ceea ce se numeşte civilizația 
occidentală etc. Croce a reuşit să recreeze, în persona- 
litatea şi în poziţia sa de leader mondial al culturii, 
funcțiunea de intelectual cosmopolit care a fost efectuată, 
aproape ca de membrii unui colegiu, de intelectualii 
italieni din Evul mediu pînă la sfîrșitul secolului XVII. 
De altfel, dacă în Croce sînt vii preocupările de leader 
mondial care îl determină să-și ia întotdeauna atitudini 
echilibrate, olimpice, fără obligaţii prea compromițătoare 
cu caracter temporar și episodic, e de asemenea adevărat 
că el însuşi a inculcat principiul că, în Italia, dacă voim 
să desprovincializăm cultura şi obiceiurile (și provincia- 
lismul încă mai durează ca rămăşiţă a trecutului de 
dezagregare politică și morală) trebuie să ridicăm nivelul 
vieţii intelectuale prin contactul și schimbul de idei cu 
lumea internaţională (acesta era programul înnoitor al 
grupului florentin de la „La Voce“); prin urmare, în 
atitudinea şi în rolul său este imanent un principiu 
esențialmente naţional. 

Rolul lui Croce ar putea fi comparat cu acela al Papei 
si trebuie să spunem că Benedetto Croce, în sfera influen- 
fei sale, a ştiut uneori să se conducă mai abil decît Papa: 
de altfel, în conceptul său de intelectual se află ceva 
„catolic si clerical“, după cum se poate vedea din 
publicaţiile sale din timpul războiului şi după cum 
rezultă și astăzi din recenziile și notele sale. Într-o formă 
mai organică și mai concisă, concepţia sa despre intelec- 

tual poate fi apropiatà de cea exprimatà de Julien Benda 
în cartea La trahison des clercs (Trădarea intelectualilor). 
Din punct de vedere al rolului său cultural, nu trebuie 
să-l luăm atît de mult în considerație pe Croce ca filosof 
sistematic, ci, mai ales, să ţinem seamă de unele aspecte 
ale activităţii sale: 1 — Croce, teoretician al esteticii şi 
al criticii literare şi artistice*; 2 — Croce, critic al 
marxismului şi teoretician al istoriografiei; 3 — Croce, 
în special, moralist şi îndrumător în ceea ce privește 
viața, creator de principii de conduită care fac abstracţie 
de orice confesiune religioasă si care, ceva mai mult, 
arată cum se poate „trăi fără religie“. Ateismul lui Croce 
este un ateism pentru „domni“, un anticlericalism care 
are oroare de mojicia și grosolănia plebeiană a anticleri- 
calilor din pătura de jos, dar este vorba tot de ateism și 
de anticlericalism. Întrebarea care se pune este de ce 
Croce n-a trecut, dacă nu în mod activ, cel puţin dîndu-i 
numele si patronajul său, în fruntea unei mișcări italiene 
de Kulturkampf +, care ar fi avut o enormă importanţă 
istorică **, Şi nu se poate spune că el nu s-a angajat în 
luptă din motive filistine, din motive personale etc, 
întrucît a demonstrat că nu-i pasă de aceste vanitàti 
mondene, trăind liber cu o femeie foarte inteligentă, care 
știa să dea strălucire salonului său napoletan, frecventat 
de savanţi italieni si străini, si să trezească admiraţia 
vizitatorilor săi. Această uniune liberă l-a împiedicat pe 
Croce să intre în Senat înainte de 1912, cînd a murit 


* Ultima ediţie a Enciclopediei Britanice i-a încredinţat lui Croce 
articolul „Estetica“, publicat în Italia în ediția nepusă în comerț cu 
titlul Aesthetica in nuce (Estetica in nuce); Breviario di estetica (Breviar 
de estetică) a fost scris pentru americani. În Germania sînt mulți adepţi 
ai esteticii croceene. 

** În privința atitudinii ipocrite a croceenilor față de clericalism, 
să se vadă articolul lui G. Prezzolini „La paura del prete“ (Teama preo- 
tului) în volumul Mi pare, tipărit de editura Delta din Florenţa. 

acea doamnă si cînd Croce a redevenit pentru Giolitti o 
persoană „respectabilă“. Mai este de notat, în legătură 
cu religia, atitudinea echivocă a lui Croce faţă de moder- 
nism. Că Benedetto Croce trebuia să fie antimodernist 
era ușor de înţeles, pentru că era anticatolic, dar nu asa 
s-a dus lupta ideologică. Croce a fost, în realitate, un 
aliat preţios al iezuiţilor împotriva modernismului * si 
motivul acestei lupte, anume că între religia transcen- 
dentală şi filosofia imanentistă nu poate exista un 
tertium quid 46 nesigur si echivoc, pare mai degrabă un 
pretext. Si în acest caz apare omul Renaşterii de tipul 
Erasm, cu aceeași lipsă de caracter şi de curaj civic. 
Modernistii, dat fiind caracterul de masă care le era dat 
de nașterea contemporană a unei democraţii rurale ca- 
tolice (legată de revoluţia tehnică ce avea loc în valea 
Padului, de dispariţia ultimelor forme de servaj, de răs- 
pindirea formelor de proletariat agricol si de forme mai 
puţin învechite de arendare în natură), erau reformatori 
religioși, care au apărut nu după scheme intelectuale 
prestabilite, scumpe hegelianismului, ci potrivit condiții- 
lor reale şi istorice ale vieţii religioase italiene. Era un 
al doilea val de catolicism liberal, mult mai larg şi cu un 
caracter mult mai popular decât fusese acela al neoguel- 
fismului, înainte de 1848, și decît cel mai sincer liberalism 
catolic posterior anului 1848. Atitudinea lui Croce si a 
lui Gentile (cu seminaristul Prezzolini) i-a izolat pe mo- 
derniști în lumea culturii si a făcut ca zdrobirea lor de 
către iezuiţi să fie si mai ușoară, ba chiar sà pară o 
victorie a papalității împotriva întregii filosofii moderne. 
Enciclica antimodernistă este îndreptată, în realitate, 
împotriva imanentei si a ştiinţei moderne si în sensul 
acesta a fost comentată în seminarii şi în cercurile reli- 


* În Date a Cesare... Missiroli laudă în acest sens, în fața catoli- 
cilor, atitudinea lui Croce şi a lui Gentile împotriva modernismului. 

gioase *. De ce n-a înfàtisat Croce modernismul tot asa 
de logic cum a făcut cu catolicismul liberal, în Storia 
d’Europa, pe care l-a prezentat ca pe o victorie a „religiei 
libertății“, care reușea sà pătrundă chiar în citadela celui 
mai înversunat antagonist şi duşman al său etc. ? 

Se pune problema cine reprezintà mai bine societatea 
contemporanà italianà din punct de vedere teoretic si 
moral : Papa, Croce, Gentile ? adicà : 1 — cine are mai 
multà importantà din punct de vedere al hegemoniei, ca 
ordonator al ideologiei care dà coeziunea cea mai trainicà 
si mai intimà societàtii si prin urmare Statului; 2 — 
cine reprezintà mai bine în stràinàtate influenta italianà 
în cadrul culturii mondiale. Problema nu poate fi rezol- 
vatà uşor, pentru că fiecare din cei trei domină medii 
şi forte sociale diferite. Papa, ca șef si îndrumător al 
majorităţii ţăranilor italieni și al femeilor, şi pentru că 
autoritatea şi influenţa lui acţionează cu o întreagă orga- 
nizatie centralizată si bine închegată, este o mare, este 
cea mai mare forţă politică a ţării după guvern. Dar auto- 
ritatea lui a devenit pasivă si este acceptată din inerție, 
pen:ru că încă înainte de Concordat, era, de fapt, un 


* Este curios că, astăzi, atitudinea croceenilor față de modernisti 
sau cel puţin faţă de cei mai însemnați dintre ei — nu însă și faţă de 
Buonajuti — s-a schimbat foarte mult după cum se poate vedea din 
elaborata recenzie a lui Adolfo Omodeo, publicată în „La Critica“ din 
20 iulie 1932, la cartea lui Alfred Loisy: Mémoires pour servir à l’his- 
toire religieuse de notre temps (Memorii pentru a servi la istoria reli- 
gioasă a timpului nostru). Trebuie revăzut ceea ce se spune, în Storia 
d’Italia, despre modernism, dar am impresia că B. Croce trece peste el, 
dar laudă victoria liberalismului asupra socialismului devenit reformism 
datorită activităţii ştiinţifice a lui Croce însuși. Aceeași observaţie i se 
poate face şi lui Missiroli, şi el antimodernist şi antipopular: dacă 
poporul nu poate ajunge la concepţia de libertate politică și la ideea 
naţională decît după ce a trecut printr-o reformă religioasă, adică după 
ce a cucerit noțiunea de libertate în religie, nu se înţelege de ce Mis- 
siroli și liberalii de la „Il Resto del Carlino“ au fost atît de feroce 
antimoderniști, sau se înţelege prea bine pentru că modernism însemna, 
politic, democraţie creştină şi aceasta era deosebit de puternică în Emilia- 
Romagna si în toată valea Padului, iar Missiroli cu liberalii lui luptau 
pentru Agraria. 

reflex al autorităţii Statului. Din acest motiv este greu 
să facem o comparaţie între influenţa Papei si aceea a 
unui particular în viaţa culturală. O comparaţie mai ra- 
tionali se poate face între Croce si Gentile, şi este ime- 
diat evident că influenţa lui Croce, în ciuda aparentelor, 
este cu mult superioară față de aceea a lui Gentile. De 
altfel, autoritatea lui Gentile nu este admisă nici chiar 
în partea ei politică (să amintim atacul lui Paolo Orano 
în Parlament împotriva filosofiei lui Gentile, şi atacul 
personal împotriva lui Gentile şi a gentileenilor în săptă- 
miînalul „Roma“ din partea lui A. G. Fanelli). Mi se pare 
că filosofia lui Gentile, actualismul, este mai naţională 
numai în sensul că e strîns legată de o fază primitivă a 
Statului în stadiul economico-corporativ, cînd „toate 
pisicile sint negre“. Din această cauză se poate crede 
într-o mai mare importanţă şi influenţă a acestei filosofii, 
asa cum mulţi cred că în Parlament un industriaș ar fi, 
mai mult decit un avocat (sau profesor sau chiar un 
leader al sindicatelor muncitoreşti) reprezentantul inte- 
reselor industriale, fără să cugete că dacă întreaga majo- 
ritate parlamentară ar fi alcătuită din industriași, Par- 
lamentul și-ar pierde numaidecît funcţia sa de mediator 
politic si orice prestigiu *. Influenţa lui Croce este mai 
puţin zgomotoasă decit aceea a lui Gentile, dar mai 
profundă şi mai înrădăcinată. Croce este în mod real un 
fel de papă laic, dar morala lui Croce este prea pentru 
intelectuali, este prea de tipul Renaștere şi nu poate 
deveni populară, în timp ce Papa şi doctrina sa influen- 
teazà masele nesfîrsite ale poporului prin maxime de 
comportare care se referă si la lucrurile cele mai ele- 
mentare. Este adevărat că B. Croce afirmă că acum aceste 
moduri de viaţă nu mai sînt specific creştine si reli- 
gioase, pentru că „după Cristos toţi am devenit creştini“, 
cu alte cuvinte creştinismul, în ceea ce este reală exi- 


* Pentru corporatismul şi economismul lui Gentile, să se vadă dis- 
cursul său ținut la Roma şi publicat în volumul Cultura e Fascismo 
(Cultură si fascism). 

gentà de viață si nu mitologie, a fost absorbit de civili- 
zaţia modernă *. 

Poziţia lui Croce în ierarhia intelectuală a clasei do- 
minante s-a schimbat după Concordat si după fuziunea 
într-o singură unitate morală a celor două ramuri ale 
acestei clase. Este necesară o dublă operă de educaţie 
din partea responsabililor: educaţia noului personal 
conducător, care trebuie să fie „transformat“ și asimilat, 
şi educaţia părţii catolice care va trebui să fie cel puţin 
subordonată (si subordonarea înseamnă educare în anu- 
mite condițiuni). Intrarea în masă a catolicilor, după 
Concordat, în viața Statului (și au intrat de data aceasta 
în calitatea lor de catolici si, întrucît sint catolici, chiar 
cu privilegii culturale) a făcut si mai grea opera de 
„transformare“ a noilor forte de origine democratică. 

Că Gentile nu a înţeles problema si că a înteles-o 
Croce, arată sensibilitatea naţională diferită a celor doi 
filosofi. Că Gentile, cel puţin, chiar dacă a înţeles pro- 
blema, s-a pus în situaţia de a nu putea face nimic în 
afară de munca lui la Universitatea populară a Insti- 
tutelor de cultură (scrierile furioase ale discipolilor săi, 
în „Nuovi Studi“, împotriva catolicismului, au prea 
puţin ecou), demonstrează faptul că a fost redus la 
mizera condiție de subaltern intelectual. Nu este vorba, 
în realitate, de o educaţie „analitică“, adică de o ,,ins- 
tructie“, de o înmagazinare de noţiuni, ci de o educaţie 
„sintetică“, aceea a difuzării unei concepții despre lume 
devenită normă de viață, de o „religie“ în sens crocean. 
După cum se vede din discursul său în Senat, Croce a 
înţeles că problema a fost pusă, multiplicată şi com- 


* Acest aforism al lui Croce cuprinde o mare parte de adevăr. 
Senatorul Mariano d'Amelio, primul preşedinte al Curții de Casaţie, 
combătea obiectia că în ţările necrestine ca Japonia, Turcia etc. nu pot 
fi adoptate codurile de legi occidentale, tocmai pentru că au fost ela- 
borate cu multe elemente introduse de creştinism, amintind acest „adevăr 
simplu“ al dui Croce. Codurile de legi occidentale sînt introduse 
într-adevăr, acum, în ţările „păgîne“ ca expresie a civilizaţiei europene 
şi nu a creştinismului ca atare, și bunii musulmani nu cred că au de- 
venit creştini şi că s-au lepădat de islamism. 

plicată, de către Concordat. De altminteri, tocmai Con- 
cordatul, care a introdus în viaţa Statului un mare 
număr de catolici, ca atare, si, ca atare privilegiati, a 
fost acela care a pus problema educaţiei clasei conducă- 
toare, nu în termenii unui „Stat etic“, ci în termenii unei 
„societăţi civile“ educatoare, adică a unei educatii din 
inițiativă „privată“ care intră în concurenţă cu educaţia 
catolică, educaţie care deţine acum un loc atît de 
important în societate şi în condiţii speciale. 


Pentru a înţelege cit de mult poate fi apreciată activitatea lui 
Croce, în toată inflexibilitatea lui perseverentă, de către partea cea 
mai responsabilă, clarvăzătoare (și conservatoare) a clasei dominante, 
pe lîngă citata „previziune“ a lui Missiroli* — și trebuie să înţelegem 
care poate fi sensul critic implicit al termenului de „previziune“ în acest 
caz — va fi util să amintim o serie de articole publicate de Camillo 
Pellizzi în revista „Selvaggio“ a lui Mino Maccari. 


Copiez textual, din „Italia Letteraria" din 29 mai 1932, un frag- 
ment din „Revista revistelor“ alcătuită de Corrado Pavolini care comen- 
tează un pasaj dintr-unul din articolele lui Pellizzi : „Să crezi în puține 
lucruri, dar să crezi! Si e o maximă foarte frumoasă, care poate fi 
citită în ultimul număr din „Selvaggio“ [1 mai]. Îmi pare rău pentru 
Camillo Pellizzi, unul dintre primii fascişti, un adevărat domn cu o 
minte foarte ascuţită, dar stilul său încîlcit din ultima sa scrisoare des- 
chisă adresată lui Maccari, Fascismul ca libertate, mă face să cred 
că ideile despre care vorbește nu îi sînt prea clare în minte, sau dacă 
îi sînt clare, sînt gîndite prea abstract ca să-și poată găsi o aplicaţie 
practică : «Fascismul s-a născut ca efort suprem al unui popor civilizat 
(ba chiar cel mai adînc civilizat dintre toate popoarele) de a realiza 
o formă de comunism civilizat, sau ca să rezolve problema comunis- 
mului înlăuntrul problemei majore a civilizaţiei. Dar, întrucît nu există 
civilizaţie fără manifestarea spontană a acelor valori individuale antice 
care se reînnoiesc mereu gi despre care s-a vorbit, noi ajungem la con- 
cluzia că fascismul este, în semnificația sa intimă şi universală, un 
comunism liber, în care, să ne înţelegem, comunist şi colectivist este 
mijlocul, organismul empiric, instrumentul de acţiune care corespunde 


* Vezi la p. 232 nota: „Atitudinea lui Croce în timpul fascismului“. 

problemei unui moment determinat al istoriei, în timp ce scopul real, 
ținta ultimă este civilizaţia, mai exact, în sensul mereu spus şi repetat, 
libertatea». Este un limbaj indigest de filosof. «Să crezi în puţine lu- 
cruri...». De exemplu, să crezi în mod simplist că fascismul nu este 
comunism, niciodată, în nici un sens, nici concret, nici figurat, poate fi 
mai «util» decît să te osteneşti căutînd definiţii prea ingenioase ca să 
nu fie, în ultimă analiză, echivoce gi dăunătoare. (Mai există apoi și 
comunicarea lui Spirito la Congresul corporativ de la Ferrara...).* 

Se vede destul de clar că seria scrierilor lui Pellizzi publicate de 
„Selvaggio“ a fost sugerată de ultima carte a lui Croce şi este o încer- 
care de a include poziţia lui Croce într-o nouă poziţie pe care Pellizzi 
o socoate superioară și capabilă să rezolve toate antinomiile. În reali- 
tate, Pellizzi se mișcă printre concepte de Contrareformă și elucubra- 
gille lui intelectuale pot da naștere unei noi Città del Sole, iar din 
punct de vedere practic, unei organizaţii sociale ca aceea a iezuiţilor 
în Paraguay. Dar lucrul acesta interesează prea puţin pentru că nu este 
vorba de posibilităţi practice apropiate sau îndepărtate, nici pentru 
Pellizzi, nici pentru Spirito. Este vorba de faptul că astfel de exerciții 
abstracte de gîndire menţin fermenti ideologici periculoși, împiedică for- 
marea unei unități etico-politice în clasa diriguitoare, ameninţă să amîne 
la infinit soluția problemei „de autoritate“, adică restabilirea prin con- 
sens a direcţiei politice din partea grupurilor conservatoare. Atitudinea 
lui Pellizzi arată că poziţia lui Spirito la Ferrara nu era un ,,mon- 
strum“ 49 cultural și lucrul acesta este demonstrat şi de unele articole 
publicate în „Critica Fascista", mai mult sau mai puţin încurcate și 
echivoce. 


Importanța culturală a lui Croce. Este necesar să 
arătăm sensul importanţei culturale pe care o are Croce 
nu numai în Italia, ci si în Europa, si prin urmare sem- 
nificatia pe care o are marea si rapida difuzare a 
cărților sale recente cum sînt Istoriile Italiei si Europei. 
Că B. Croce își propune să facă educaţia claselor dirigui- 
toare mi se pare un lucru care nu poate fi pus la 
îndoială. Dar cum este primită efectiv opera sa edu- 
cativă ? la ce „aliaje“ ideologice dă naştere? Ce senti- 
mente pozitive face să se ivească ? Este un loc comun 


FILOSOFIA LUI BENEDETTO CROCE /229 


constatarea cà Italia a trecut prin toate experientele 
politice ale dezvoltàrii istorice moderne si cà, prin urmare, 
ideologiile si instituţiile conforme cu aceste ideologii ar 
fi pentru poporul italian ca o mincare cu varză reîn- 
călzită, respingătoare ca gust. Deocamdată nu este ade- 
vărat că este vorba de varză reîncălzită : „varza“ a fost 
mîncatà numai „metaforic“ de intelectuali si ar fi reîn- 
călzită numai pentru aceștia. Nu este „reîncălzită“ si 
deci dezgustătoare pentru popor (lăsînd la o parte faptul 
că poporul, cînd îi e foame, mănincă varză reîncălzită 
si de cite două, trei ori). Croce se poate înarma cu 
sarcasm față de egalitate si fraternitate si poate să laude 
libertatea — fie şi speculativă. Ea va fi înţeleasă ca 
egalitate si fraternitate, iar cărțile lui vor părea expresia 
si justificarea implicită a unui constitutionalism care 
transpiră din toți porii acelei Italii „qw'on ne voit pas“ 49 
şi care numai de zece ani a început să-și facă ucenicia 
politică *. 

Se poate oare presupune că B. Croce are, alături de 
partea polemică, şi o parte constructivă în gindirea sa? 
Şi că între una şi cealaltă ar putea fi un „salt“? Din 
scrierile lui nu mi se pare că ar rezulta acest lucru. Dar 
tocmai această nesiguranţă cred că este unul din motivele 
pentru care multi alţii care cugetà ca B. Croce se arată 
reci sau cel putin preocupaţi. Croce va spune : la partea 


* Ar fi util să căutăm în cărţile lui Croce referirile lui la func- 
giunea șefului Statului. O referire se poate găsi în a doua serie din 
Conversazioni critiche la p. 176, în recenzia pe care o face cărţii 
lui Ernesto Masi, Asti e gli Alfieri nei ricordi della villa di S. Martino 
(Asti si Alfieri-i în amintirile de la vila din S. Martino: „Şi viaţa 
modernă poate să aibă înalta ei moralitate şi eroismul ei simplu, deși 
pe alte baze. Şi aceste alte baze le-a pus istoria, care nu este de acord 
cu vechea şi simpla credință în rege, în Dumnezeul părinţilor, în ideile 
tradiționale şi împiedică închiderea durabilă, cum se întîmpla odinioară, 
in micul cerc al vieţii familiale și de clasă“. Parcă îmi amintesc că 
D'Andrea, în recenzia sa Storia d’Europa publicată în „Critica Fascista“, 
îi reproşează lui Croce o altă expresie dintre acestea pe care D'Andrea 
le socoteste nocive. Cartea lui Masi este din 1903 şi prin urmare este 
probabil ca recenzia lui Croce să fi fost publicată in „La Critica“ puţin 
mai tîrziu, chiar în 1903 sau în 1904. 

de reconstrucţie sà se gîndească practicienii, oamenii 
politici, iar în sistemul său de distincţiuni teoretice, răs- 
punsul este formal potrivit. Dar numai „formal“ şi în 
acest sens are șanse Gentile cu atacurile sale mai mult 
sau mai puţin filosofice, care mi se par cu atît mai 
exasperate cu cit nu poate si nu vrea să pună problema 
în întregime (poziția Vaticanului față de cartea Una 
storia e un’idea (O istorie si o idee)*, nu poate si nu vrea 
să-i vorbească limpede lui Croce, să-i arate unde poate 
să-l ducă poziția sa de polemică ideologică și de principiu. 
Dar ar trebui să vedem dacă nu cumva Croce îşi propune 
tocmai acest lucru ca să obţină o activitate reformistă 
de sus, care să atenueze antitezele si să le concilieze 
într-o nouă legalitate obţinută „in mod transformiste. 
Dar n-ar putea fi și un neomalthusianism voit la Croce, 
voința de a nu se „angaja“ cu totul, care este modul 
de a se îngriji numai de ceea ce este „interesul“ personal 
caracteristic modernului guicciardinism, propriu multor 
intelectuali cărora li se pare că este suficient „să spună“ : 
„Dixi, et salvavi animam meam“ ? 5 Dar sufletul nu se 
miîntuieste numai prin vorbe. E nevoie de fapte, si 
încă cum! 


Apendice. Cunoașterea filosofică privită ca act practic, 
de voinţă. Această problemă poate fi studiată în special 
la Croce, dar în general la filosofii idealişti, pentru că 
ei insistă în mod deosebit asupra vieţii intime a insu- 
lui-om, asupra faptelor si asupra activităţii spirituale. 
La Croce, pentru marea importanță pe care o are teoria 
artei, estetica, în sistemul său. În activitatea spirituală 
si, pentru o mai limpede exemplificare, în teoria artei 
(dar şi în ştiinţa economică pentru care punctul de 
plecare în punerea acestei probleme poate fi studiul Le 
due scienze mondane — L’Estetica e l’Economica (Două 
științe mondene — estetica si economia), publicat de 


* Guido Miglioli, Una storia e un'idea, Torino, Tipografia Accame, 
1926 (N. ed. it.). 

Croce în „La Critica“ din 20 noiembrie 1931), teoriile 
filosofilor descoperă adevăruri pînă atunci ignorate, sau 
„inventează“, „creează“ scheme mentale, legături logice 
care schimbă realitatea spirituală existentă pînă atunci, 
concretă istoriceste, ca o cultură răspîndită într-un grup 
de intelectuali, într-o clasă, într-o civilizaţie ? Acesta este 
unul din nenumăratele moduri de a pune problema asa- 
zisei „realităţi a lumii exterioare“ şi a realităţii pur şi 
simplu. Există oare o „realitate“ exterioară insului gîn- 
ditor (punctul de vedere al solipsismului poate să fie util 
didactic — robinsonadele filosofice pot fi tot aşa de utile 
în mod practic, dacă sînt folosite cu discreţie si cu ele- 
gantà, ca si robinsonadele economice), necunoscută (adică 
necunoscută încă, dar nu din cauza aceasta ,,incogno- 
scibilà“, noumenică) în sens istoric si care este ,,desco- 
perità‘ (în sens etimologic), ori în lumea spirituală nu 
„descoperim“ nimic (adică nu se revelă nimic), ci 
„inventăm“ şi „impunem“ lumii culturii ? 


NOTE RISIPITE 


Atitudinea lui Croce în timpul fascismului. Pentru a întelege 
atitudinea lui Croce în a doua perioadă de după război este util 
să amintim răspunsul trimis de Mario Missiroli la o anchetă 
făcută de revista ,,Saggiatore“ şi publicată în 1932. Missiroli a 
scris * : „Nu văd încă nimic bine conturat, ci numai stări de spirit, 
tendinţe mai ales morale. Este greu de prevăzut care va fi orien- 
tarea culturii, dar nu ezit să formulez ipoteza că mergem spre 
un pozitivism absolut care va repune știința și raționalismul, în 
sensul antic al cuvîntului, la locul de cinste. Cercetarea experi- 
mentală va putea fi gloria acestei noi generaţii care ignorează 
și vrea să ignoreze beţia de cuvinte a ultimelor filosofii. Nu mi 
se pare temerar să prevăd o revenire a anticlericalismului, pe 
care, personal, nu o doresc“. Ce ar putea să însemne „pozitivism 
absolut“ ? „Prevederea“ lui Missiroli coincide cu afirmaţia făcută 
de mai multe ori în aceste note că întreaga activitate teoretică 
mai recentă a lui Croce se explică prin prevederea unei reveniri, 
în stil mare si cu caractere tendential hegemonice, a marxismului 
care poate reconcilia cultura populară şi ştiinţa experimentală cu 
o viziune a lumii care să nu fie pozitivismul grosolan, nici actua- 
lismul alambicat, nici neotomismul livresc. 


Știința politicii. Ce însemnează acuzaţia de „materialism“ pe 
care Croce o aduce adesea unor anumite tendinţe politice ? Este 
vorba de o judecată de ordin teoretic, științific, sau de o mani- 
festare de polemică politică în curs ? Materialism pare să însem- 
neze, în aceste polemici, „forţa materială“ „coerciţiune“, „fapt 
economic“ etc. Dar „forţa materială“, „coerciţiunea“, „faptul eco- 
nomic“ sînt oare „materialiste“ ? Ce ar putea însemna ,,materia- 
lism“ în acest caz? ** 


* Cfr. „Critica Fascista" din 15 mai 1932. 
** Cfr. Etica e Politica, p. 341 : „Sint timpuri în care etc.“ 


FILOSOFIA LUI BENEDETTO CROCE /233 


Notă despre Luigi Einaudi. Se pare cà Einaudi nu a studiat 
direct operele de economie criticà si de marxism. Se poate spune 
chiar cà el vorbeste despre ele, în special despre marxism, dupà 
ureche, din auzite, adesea din a treia sau a patra mînă. Noţiunile 
principale le-a luat din Croce (M.S.E.M.), dar în mod superficial 
și adesea dezordonat. 

Un lucru foarte interesant este faptul că Achille Loria a fost 
un scriitor apreciat întotdeauna la „Riforma Sociale“ (și cred că 
a făcut parte, cîtăva vreme, si din redacţie), fiind divulgatorul 
unei derivații denaturate a marxismului. Ba chiar se poate spune 
că, în Italia, ceea ce trece sub numele de marxism nu este altceva 
decît contrabandă de proastă marfă ştiinţifică loriană. De curînd, 
Loria a publicat, chiar în „Riforma Sociale“, un maculator de 
fişe așezate haotic, intitulîndu-l: „Nuove conferme dell'econo- 
mismo storico (Noi confirmări ale economismului istoric). În „Ri- 
forma Sociale“, din noiembrie-decembrie 1930, Einaudi a publicat 
o notă: „Il mito (!) dello strumento tecnico“ (Mitul instrumentu- 
lui tehnic) în legătură cu Autobiografia lui Reginaldo Rigola, care 
întărește opinia exprimată mai sus. 

Croce tocmai arătase, în studiul său despre Loria (în 
M.S.E.M.), că „mitul (!) instrumentului tehnic“ a fost o invenţie 
ce îi aparţine lui Loria, lucru pe care Einaudi nu-l amintește, 
fiind convins că este vorba de o doctrină a marxismului. Pe 
lîngă aceasta, Einaudi mai comite o serie întreagă de erori din 
necunoașterea subiectului : 1 — confundă dezvoltarea instrumen- 
tului tehnic cu dezvoltarea forțelor economice. Pentru el, a vorbi 
despre dezvoltarea forţelor de producţie înseamnă numai să 
vorbeşti despre dezvoltarea instrumentului ; 2 — socoteste că for- 
tele de producţie pentru economia critică sînt numai lucrurile 
materiale si nu şi forțele și raporturile sociale, adică umane, care 
sînt încorporate în lucrurile materiale si al căror drept de pro- 
prietate este expresia juridică ; 3 — sare în ochi, si în această 
scriere, obișnuitul „cretinism“ economist care este o caracteristică 
a lui Einaudi și a multora dintre prietenii săi liberschimbiști care, 
ca propagandiști, sînt adevărați iluminişti. Ar fi interesant să 
revedem culegerea scrierilor de propagandă jurnalistică a lui 
Einaudi ; din ele ar reiesi că niciodată capitaliștii n-au înțeles 
adevăratele lor interese si că s-au comportat întotdeauna anti- 
economic. 

Dată fiind netăgăduita influență intelectuală a lui Einaudi 
asupra unei largi pături de intelectuali, ar merita osteneala să 
se cerceteze toate notele în care el se referă la marxism. Mai este 
de amintit și necrologul pentru Piero Gobetti, publicat de Einaudi 
în Baretti, care explică atenția cu care Einaudi respinge orice 
scriere a liberalilor în care se recunoaște importanţa si influenţa 
marxismului în dezvoltarea culturii moderne. Mai este de asemenea 
de amintit, în legătură cu aceasta, și fragmentul lui Giuseppe 
Prato, în Piemonte, despre Gobetti. 


Un studiu al lui A. Cajumi. În legătură cu Storia d'Europa, 
trebuie cercetat studiul lui Arrigo Cajumi, Dall’Ottocento ad oggi 
(Din secolul XIX pînă azi).* Cajumi se ocupă de Croce în mod 
deosebit în primul paragraf din cele şapte cîte alcătuiesc studiul, 
dar referiri (utile) la Croce se află ici colo si în celelalte para- 
grafe, care se referă la alte publicaţii recente cu caracter isto- 
rico-politic. 

Punctul de vedere al lui Cajumi din criticile şi observaţiile 
sale este greu de rezumat : este punctul de vedere al principalilor 
scriitori de la „Cultura“, care reprezintă un grup de intelectuali 
bine definit în viaţa culturală italiană şi demni de a fi studiati 
în actuala fază a vieții naţionale. Ei se leagă de De Lollis, 
maestrul lor, și prin urmare de unele tendinţe ale culturii fran- 
ceze mai serioasă și, critic, mai substanţială, dar lucrul acesta 
nu însemnează mult, pentru că De Lollis n-a elaborat o metodă 
critică fecundă de dezvoltări şi de universalizări. În realitate, este 
vorba de o formă de „erudiție“, dar nu în sensul cel mai comun 
si mai traditional al termenului. O erudiție „umanistă“, care dez- 
voltă „bunul-gust“ şi „lăcomia“ rafinată. Colaboratorii revistei 
„Cultura“ folosesc adesea adjectivele „lacom“, „gustos“. Cajumi 
este cel mai puţin „universitar“, dintre redactorii revistei „Cultura“, 
nu în sensul cà nu ar ţine la „ţinuta“ universitară a scrierilor 
și cercetărilor sale, ci în sensul că activitatea sa a fost adesea 
angajată în întreprinderi „practice“ si politice, de la ziaristica 
militantă la activităţi poate și mai practice (ca direcţia între- 
prinderii „Ambrosiano“ care i-a fost dată de financiarul Gualino, 
desigur nu numai din „mecenatism“). 


* În „Cultura“ din aprilie-iunie 1932, pp. 323—350. 

Despre Riccardo Gualino, Cajumi a scris o notà foarte vie 
si înfepAtoare în „Cultura“ din ianuarie-martie 1932 *, insistînd 
tocmai asupra faptului cà Gualino se folosea de „mecenatismul“ 
său și de operele de cultură ca să-i păcălească mai ușor pe 
italienii care fac economii. Dar și cav. Enrico Cajumi (așa semna 
Cajumi la „Ambrosiano“) ** a cules unele firimituri din mece- 
natismul gualinesc ! 


Croce si J. Benda. Se poate face o comparaţie între ideile si 
poziţia asumată de Croce şi potopul de scrieri ale lui Benda 
despre intelectuali ***. În realitate, între Croce si Benda, împo- 
triva unor aparente, acordul este doar superficial si numai în 
unele aspecte particulare ale problemei. 


La Croce există o construcţie organică a gîndirii, o doctrină 
despre Stat, despre religie şi despre funcţia intelectualilor în 
viața Statului, care nu există la Benda, care este în primul rînd 
un „ziarist“. Trebuie să mai spunem că poziţia intelectualilor în 
Franţa si în Italia este foarte diferită, organic şi imediat. Preocu- 
pările politico-ideologice ale lui Croce nu sînt și ale lui Benda 
tot din acest motiv. Amîndoi sînt „liberali“, dar cu tradiţii 
naţionale și culturale cu totul diferite. 


Croce şi modernismul. De confruntat ceea ce spune Croce 
despre modernism, în interviul despre masonerie (Cultura e Vita 
Morale, ed. 2-a), cu ceea ce scrie A. Omodeo, în „La Critica“ din 
20 iulie 1932, recenzînd cele trei volume ale lui Alfred Loisy 
(Mémoires pour servir à l’histoire religieuse), de exemplu la 
p. 291 : ,,Loisy reproseazà aliatilor docili, necatolici, ai lui Pius X, 
din aceeași republică anticlericalà (si în Italia, Croce), faptul cà 
ignoreazà ceea ce este catolicismul absolut si pericolul reprezentat 


* Confessioni di un figlio del secolo (Confesiunile unui fiu al seco- 
lului), pp. 193—195, în legătură cu cartea lui Gualino, Frammenti di 
vita (Fragmente de viaţă). 

** Gramsci credea, greşit, că Arrigo Cajumi şi cav. Enrico Cajumi 
ar fi fost aceeași persoană. (N. ed. it.) 

*** In afară de cartea La trahison des clercs de Benda, ar trebui 
să fie cercetate articolele publicate în „Nouvelles Littéraires“ si, poate, 
si în alte reviste. 

de acest imperiu international condus de Papă; reproşează răul 
care se face (relevat încă la timpul său de Quinet) lăsînd o parte 
atît de mare a umanităţii să fie o turmă stupidă lipsită de gîndire 
și de viață morală, si însufletità numai de o supunere pasivă. 
Fără îndoială, în aceste observaţii se află o mare parte de adevăr. 


Croce si Forges Davanzati. Reproduc din „Italia Letteraria“ 
din 20 martie 1932 cîteva fragmente din articolul lui Roberto 
Forges Davanzati, publicat în „Tribuna“ din 10 martie („Istoria 
ca acţiune si istoria ca dispretuire“), despre Storia d’Europa a 
lui Croce : 

»Croce este fàrà îndoialà un om tipic, dar tipic anume pentru 
acea monstruozitate culturalà, enciclopedicà, rationantà, care a 
însoţit liberalismul politic si care se află în stare de faliment 
pentru că este antiteza Poeziei, a Credinței, a Actiunii credin- 
cioase, adicà a vietii militante. Croce este static, retrospectiv, 
analitic, chiar si atunci cînd pare sà caute o sintezà. Ura sa 
puerilă faţă de tineretul războinic, sportiv, este si ura fizică a 
unui creier care nu ştie să ia contact cu infinitul, cu eternul, 
pe care lumea ni-l dezvăluie cînd trăim în ea, mai ales cînd ai 
norocul să trăiești în acea parte a lumii care se numeşte Italia, 
unde divinul se relevă mai vădit decît oriunde. Nu este o sur- 
priză, prin urmare, dacă acest creier, care a trecut de la erudiție 
la filosofie, a fost lipsit de spirit creator si dacă în inteligența 
lui dialectică nu a strălucit nici o lumină de intuiție proaspătă, 
naivă şi profundă. Trecînd de la filosofie la critica literară, el 
a mărturisit că îi lipseşte acel minim de poezie proprie care 
este necesară ca să înţelegi Poezia. Si, în sfîrşit, după ce a intrat 
în istoria politică, a arătat şi arată că nu înţelege istoria timpului 
său şi se așază pe sine în afara şi împotriva Credinței, mai ales 
împotriva Credinței revelate și păstrate de Biserica ce are în 
Roma centrul său milenar. Nici o surpriză dacă acest creier este 
astăzi condamnat să fie sechestrat în afară de Artă, de Patria 
vie, de Credinţa catolică, de spiritul şi de cîrmuirea oamenilor din 
timpul său şi dacă este incapabil să ducă la concluzii demne de 
crezare şi îndrăzneţe greaua grămadă a cunoștințelor sale, din 
care poţi să iei fără să le crezi şi fără să le urmezi“. 

Forges Davanzati este într-adevăr un tip, si un tip de farsă 
intelectualà. Caracterul sàu ar putea fi conturat astfel: el este 
un „supraom“ reprezentat de un romancier sau de un dramaturg 
nerod şi este în acelaşi timp acest romancier sau dramature. 
Viaţa ca operă de artă, dar opera de artă a unui nerod. Se ştie 
că multi tineri vor să reprezinte geniul, dar ca să reprezinti 
geniul trebuie să fii geniu şi, în realitate, cea mai mare parte 
din aceste genii sînt imbecili solemni : Forges Davanzati se repre- 
zintă pe sine însuși, etc. 


REFORMA SI RENASTEREA 


Umanism si Renaștere. Ce însemnează faptul că Renas- 
terea a descoperit „omul“, că a făcut din om centrul 
universului etc., etc.? Să însemneze oare că înainte de 
Renaștere „omul“ nu era centrul universului etc.? Se 
poate spune că Renașterea a creat o nouă cultură sau o 
nouă civilizație, diferite de cele precedente, sau care le 
dezvoltă pe cele precedente, dar trebuie să „delimităm“, 
adică să „precizăm“ în ce constă această cultură etc. 
Să fie adevărat că, înainte de Renaștere, omul nu era 
„nimic“ si că, acum, a devenit totul? sau că s-a desfà- 
şurat un proces de formație culturală în care omul 
tinde să devină totul ? Trebuie să spunem oare că, înainte 
de Renaștere, transcendentul alcătuia baza culturii 
medievale, dar că acei care reprezentau această cultură 
nu erau poate „nimic“, sau că această cultură nu 
însemna „totul“ pentru ei?* Dacă Renașterea este o 
mare revoluţie culturală, nu este pentru că oamenii au 
început să gîndească despre ei înșiși, cà au încetat de 
a mai fi „nimic“, şi că, dimpotrivă, sînt „totul“, ci 
pentru că acest fel de a gîndi s-a răspîndit si a devenit 
un ferment universal etc. Nu a fost descoperit „omul“, 
ci a început o nouă formă de cultură, adică un nou 
efort pentru a crea un nou tip de om în clasele 
dominante. 

Walser, care a trăit mult timp în Italia, observă că, 
pentru a înţelege caracterul Renașterii italiene, este 
util, în anume limite, să cunoaștem psihologia italie- 
nilor moderni. Observatia aceasta mi se pare foarte 

* În orice caz trebuie să distingem glumele care se făceau pe seama 


clerului şi care erau tradiţionale încă din secolul XIV, de opiniile mai 
mult sau mai puţin ortodoxe despre concepția religioasă a vieţii. 

pătrunzătoare, în special în ceea ce privește atitudinea 
față de religie; ea pune problema: ce este spiritul 
religios în Italia modernă si dacă acest spirit poate fi 
comparat, nu numai cu spiritul religios al protestanților, 
dar chiar cu acela din alte țări catolice, în special din 
Franţa. 

Cà religiozitatea italienilor este foarte superficială, 
este un lucru de netăgăduit și tot de netăgăduit este și 
faptul că această religiozitate are un caracter strict 
politic, de hegemonie internaţională. De această formă 
de religiozitate este legată opera lui Gioberti, Del pri- 
mato morale e civile degli italiani (Despre primatul 
moral și civil al italienilor), care, la rîndul ei, a contribuit 
să consolideze si să sistematizeze ceea ce exista mai 
înainte în stare confuză. Nu trebuie să uităm că începînd 
din secolul XVI, Italia a contribuit la istoria mondială, 
în special, pentru că era reședința Papalității, iar catoli- 
cismul italian era simţit nu numai ca un surogat al 
spiritului național şi statal, dar și ca o funcţie hege- 
monică mondială, ca tendinţă imperialistă. E justă deci 
observația că spiritul antipapal este o formă de luptă 
împotriva păturilor sociale privilegiate ; si nu se poate 
nega faptul că în Italia clerul avea o funcţie economică 
si politică mult mai radicală decît în alte ţări în care 
organizarea naţională limita funcţia ecleziastică. Atitu- 
dinea antipapală a intelectualilor laici, „glumele“ anti- 
clericale etc., sînt si o formă de luptă între intelectualii 
laici și intelectualii religioși, dată fiind preponderența 
acestora din urmă. 

Dacă scepticismul si păgînismul intelectualilor sînt 
în mare parte simple aparente superficiale si se pot uni 
cu un anumit spirit religios, atunci si manifestàrile licen- 
fioase (care alegorice si cîntece de carnaval) populare *, 


* Cfr. cartea lui Domenico Guerri despre curentele populare în 
Renaștere. [D. Guerri, La corrente popolare nel Rinascimento. Berte, 
burle e baie nella Firenze del Brunnellesco e del Burchiello (Curentul 
popa ar în Renaștere. Glume, farse si batjocuri în Florenţa lui Brunnel- 
esco si a lui Burchiello), Sansoni, Firenze, 1931. (N. ed. it.)]. 

care lui Walser i se par mai grave, pot fi explicate în 
același fel. 

Ca şi italienii de astăzi, cei din Renaștere, spune 
Walser, ştiau „să dezvolte, separat si în același timp, cei 
doi factori ai capacităţii umane de înţelegere, cel rațional 
si cel mistic, astfel încît raționalismul, dus pînă la scep- 
ticismul absolut, se unește din nou, în mod solid, printr-o 
legătură invizibilă, de neconceput pentru omul nordic, 
cu cel mai primitiv misticism, cu cel mai orb fatalism, 
cu fetisismul si cu superstitia crasă“. Acestea ar fi 
corectàrile cele mai importante pe care le-a adus Walser 
concepției despre Renaștere a lui Burckhardt si a lui 
De Sanctis. Janner scrie cà Walser nu reușește să 
deosebească Umanismul de Renaștere si că, dacă, fără 
Umanism, n-ar fi existat poate nici Renașterea, aceasta 
întrece însă Umanismul atît prin importanţă, cît si prin 
urmări. Chiar și această distincție trebuie să fie mai 
subtilă şi mai profundă: pare mai justă opinia că 
Renaşterea este o mișcare de mare amploare, care își 
are începutul după anul O mie, iar Umanismul și 
Renașterea, în sens strict, sînt două momente conclusive 
ale acestei mișcări si ele au avut în Italia centrul prin- 
cipal, procesul istoric mai general fiind european si nu 
numai italian. 

Umanismul şi Renaşterea, ca expresie literară a 
acestei mișcări istorice europene, au avut în Italia centrul 
principal, dar mișcarea, în continuă creștere după anul 
O mie, dacă a jucat un rol important în Italia în timpul 
Comunelor, a decăzut tot aici datorită tocmai Umanis- 
mului și Renașterii care, în Italia, au fost regresive, în 
timp ce, în restul Europei, mișcarea generală a culminat 
cu statele naționale, si apoi cu expansiunea mondială a 
Spaniei, a Franţei, a Angliei, a Portugaliei. Statelor 
naționale din aceste ţări le-a corespuns, în Italia, orga- 
nizarea statului papal ca Stat absolutist — inițiată de 
papa Alexandru VI — organizare care a dezagregat restul 
Italiei etc. Ca italian, Machiavelli este reprezentantul, 
în Italia, al ideei că Renaşterea nu poate fi Renaștere 


REFORMA SI RENAȘTEREA /241 


fără fondarea unui Stat naţional, dar, ca om, el este 
teoreticianul celor ce se întîmplă în afara Italiei, nu al 
evenimentelor italiene. 


După Janner *, ideea pe care ne-o facem noi despre 
Renastere este determinatà mai ales de douà opere 
capitale : Civilizatia Renasterii de J. Burckhardt si Storia 
della letteratura italiana (Istoria literaturii italiene) a 
lui De Sanctis. 

Cartea lui Burckhardt a fost interpretatà în mod 
diferit în Italia si în afara Italiei. Publicatà în 1860, a 
avut un ràsunet european, a influentat ideile lui Nietzsche 
despre supraom si, pe această cale, a făcut sà se nască 
o întreagà literaturà, în special în {àrile nordice, despre 
artistii si condotierii din Renastere, literaturà în care 
se proclamă dreptul la o viață frumoasă si eroică, la 
libera expansiune a personalităţii, fără să se țină seama 
de obligaţiile morale. Renașterea se rezumă astfel la 
Sigismondo Malatesta, Cesare Borgia, Leon X, Aretino, 
cu Machiavelli ca teoretician, si, deoparte, solitar, 
Michelangelo. D'Annunzio reprezintă, în Italia, această 
interpretare a Renasterii. Cartea lui Burckhardt (tra- 
dusà de Valbusa în 1877) a avut o influentà diferità 
în Italia: traducerea italianà scotea mai mult în relief 
tendinţele antipapale pe care le-a văzut Burckhardt în 
Renastere si care coincideau cu tendintele politicii si 
culturii italiene din Risorgimento. Chiar si celàlalt 
element al Renașterii, pus în lumină de Burckhardt, 
individualismul si formarea mentalitàtii moderne, a 
fost văzut, în Italia, ca o opoziţie față de lumea medie- 
vală, reprezentată de Papalitate. În Italia, a fost mai 
putin pretuità admirația pentru o viață energică şi de 
pură frumusețe; condotierii, aventurierii, imoralistii 
nu s-au bucurat în Italia de prea multă atenţie. 


* Cfr. recenzia („Nuova Antologia“ din 1 august 1933) lui Armi- 
nius Janner la cartea lui Ernst Walser, Gesammelte Studien zur Geistesge- 
schichte der Renaissance (Culegere de studii despre cultura Renaşterii) 
(ed. B. Schwabe, Basel, 1932). 

Se pare că trebuie să ținem seama de aceste obser- 
vaţii : există o interpretare a Renașterii si a vieţii 
moderne, interpretare care este atribuită Italiei (ca și 
cum această interpretare s-ar fi născut într-adevăr în 
Italia), dar nu este decit interpretarea unei cărți ger- 
mane despre Italia. 

De Sanctis pune accentul, în Renaștere, pe culorile 
întunecate ale corupției politice şi morale; cu toate 
meritele pe care i le putem recunoaște Renașterii, 
aceasta a fàrîmitat Italia si a subjugat-o străinilor. 

În sfîrsit, Burckhardt vede în Renastere punctul 
de plecare al unei noi epoci a civilizației europene, 
progresive, leagăn al omului modern; De Sanctis soco- 
teste că Renașterea a fost, pentru istoria italiană și 
pentru Italia, un punct de plecare pentru regres etc. 
Burckhardt și De Sanctis pornesc de la aceleași elemente 
în analiza Renaşterii si sînt de acord în a releva ca 
elemente caracteristice, ale Renaşterii, formarea unei 
noi mentalități, desprinderea de toate legăturile medie- 
vale faţă de religie, de autoritate, de patrie, de familie. 

După Janner, „în ultimii zece sau cincisprezece ani 
s-a format însă, încetul cu încetul, un contracurent de 
cercetători — cei mai mulţi catolici — care contestă reali- 
tatea acestor caractere ale Renașterii [scoase în relief 
de Burckhardt si de De Sanctis] si încearcă să reliefeze 
alte caractere, opuse, în mare parte, celor dintîi. Dintre 
acesti cercetàtori fac parte, în Italia, Olgiati, Zabughin, 
Toffanin, în Germania, Pastor, în primele volume din 
Istoria Papilor, si Walser“. Walser este autorul unui 
studiu despre religiozitatea lui Pulci (Lebens-und Glau- 
bensprobleme aus dem Zeitalter der Renaissance [Pro- 
bleme privind viaţa si religia din timpul Renașterii], 
în „Die Neueren Sprachen“, 10. Beiheft). El — reluînd 
studiile lui Volpi şi ale altora — analizează tipul de 
erezie a lui Pulci şi împrejurările abjurării pe care 
Pulci a trebuit să o rostească mai tirziu. Arată „în 
mod foarte convingător“ originea ereziei (averoism şi 

secte mistice iudaice) si aratà cà la Pulci nu este vorba 
numai de o desprindere de sentimentele religioase orto- 
doxe, ci de o nouà credintà (împletità cu magie si 
spiritism) care se rezolvă mai tîrziu într-o largă întele- 
gere şi toleranţă față de toate credinţele. 

E de văzut dacă spiritismul si magia nu sînt tocmai 
forma pe care trebuia s-o ia naturalismul și materia- 
lismul din epoca aceea, adică reacţiunea față de 
transcendenta catolică, sau prima formă de imanenţă 
primitivă şi grosolană. 

Se pare că, din volumul pe care-l recenzează Janner, 
interesează în special trei studii, pentru că ilustrează 
noua interpretare : „Creștinismul si antichitatea în con- 
ceptia primei Renasteri italiene“, „Studii despre gîndirea 
Renașterii“ si „Probleme umane și artistice ale Renaşterii 
italiene“. 

După Walser, afirmaţia lui Burckhardt că Renaşterea 
a fost păgînizantă, critică, antipapală şi nereligioasà nu 
este exactă. Umaniștii din prima generaţie ca Petrarca, 
Boccaccio, Salutati, nu se deosebesc, faţă de Biserică, de 
atitudinea învàtatilor medievali. Umanistii din secolul 
XV, Poggio, Valla, Beccadelli, sînt mai critici şi mai 
independenţi, dar faţă de adevărul revelat tac si ei și 
acceptă. Cu această afirmaţie, Walser este de acord cu 
Toffanin care, în cartea sa, Che cosa fu l’Umanesimo ? (Ce 
a fost Umanismul ?), afirmă că Umanismul, cu tot cultul 
său pentru latinitate și romanitate, a fost mult mai 
ortodox decît literatura doctă în limba vulgară din 
secolele XIII și XIV (afirmaţie care poate fi acceptată, 
dacă distingem în mișcarea Renaşterii desprinderea, dato- 
rată Umanismului, de viața națională, care a început sà 
se formeze după anul O mie şi dacă socotim Umanismul 
ca un proces progresiv pentru clasele culte „cosmopolite“, 
dar regresiv din punct de vedere al istoriei italiene). 

Renaşterea poate fi considerată ca expresia culturală 
a unui proces istoric în care se constituie, în Italia, o 
nouă clasă intelectuală de însemnătate europeană, clasă 
care s-a împărțit în două ramuri: una a exercitat în 

Italia o functie cosmopolità, legatà de Papalitate si avînd 
un caracter reacfionar, cealaltă ramură s-a format în 
străinătate cu refugiații politici si religiosi si a exercitat 
o funcție cosmopolită progresistă, în diversele țări în care 
s-a stabilit, sau a participat la organizarea Statelor 
moderne ca element tehnic în armată, în politică, în 
inginerie etc. 

Poate să fie adevărat că Umanismul s-a născut în 
Italia ca studiu al romanitàtii si nu al lumii clasice în 
general (Atena și Roma), dar atunci trebuie să facem 
unele distincții. Umanismul a fost „politico-etic“, nu 
artistic, a fost căutarea bazelor unui „Stat italian“ care 
ar fi trebuit să se nască odată și paralel cu Franța, 
Spania şi Anglia: în acest sens, exponentul cel mai 
expresiv al Umanismului și al Renașterii a fost Machia- 
velli. Acesta a fost „ciceronian“, după cum susţine 
Toffanin, adică şi-a căutat bazele în perioada care a 
precedat Imperiul, cosmopolis-ul imperial si, în sensul 
acesta, Cicero poate fi un bun punct de referință dată 
fiind opunerea lui față de Catilina mai întîi si faţă de 
Cesar mai apoi, adică față de ivirea noilor forţe anti- 
italice, ale claselor cosmopolite. 

Renașterea spontană italiană, care începe după anul 
O mie şi înflorește artistic în Toscana, a fost sufocată 
de Umanism si de Renaștere în sens cultural, de renas- 
terea limbii latine ca limbă a intelectualilor împotriva 
limbii italiene etc. Este de netăgăduit faptul că numai 
această Renaștere spontană (în special din secolul XIII) 
poate fi comparată cu înflorirea literaturii grecești, în 
timp ce „politicismul“ din secolele XV—XVI este Renas- 
terea care poate fi atribuită Romanismului. 

Atena si Roma se continuă în bisericile ortodoxă si 
catolică, dar și aici se poate susține cà Roma a fost 
continuată mai degrabă de Franța decit de Italia, iar 
Atena—Bizant, de Rusia ţaristă : civilizaţie occidentală 
si civilizaţie orientală și lucrul acesta a durat pînă la 
Revoluția franceză si, poate, pînă la războiul din 1914. 

În studiul lui Rostagni se găsesc multe observaţii 
de amănunt foarte pătrunzătoare, dar perspectiva este 
greșită. Între altele, Rostagni confundă cultura spontană 
cu cea livrescă. 

Poate să fie adevărat că romantismul, în special cel 
german, i-a desconsiderat pe romani (în domeniul artis- 
tic) ; poate să fie adevărat și faptul că, pentru aceasta, 
au existat motive practice imediate etc.; dar Rostagni 
ar fi trebuit să cerceteze dacă, în acest punct de vedere 
unilateral, n-a existat, totuși, un adevăr, fie el şi uni- 
lateral: adevăr de cultură, nu estetic, pentru cà „auto- 
nomia“ estetică aparţine artiștilor, luaţi fiecare în parte, 
între altele, şi nu grupurilor culturale. Dar fie şi „auto- 
nomie culturală“ care, desigur, a trebuit să existe, așa 
cum o demonstrează tocmai sciziunea culturală dintre 
Orient şi Occident, dintre Catolicismul roman şi Orto- 
doxismul bizantin etc. În acest caz, erau necesare, nu 
motivări superficiale, ci cercetări mai aprofundate nu 
numai în domeniul literaturii, ci şi în acela al culturii 
generale. 

Este foarte importantă cartea lui Toffanin, Che cosa 
fu l’Umanesimo ? : Reînvierea antichităţii clasice în con- 
știința italienilor în perioada dintre vremea lui Dante 
si Reformă *. Toffanin sesizează pînă la un punct carac- 
terul reactionar si medieval al Umanismului : „Acea stare 
particulară a sufletului și a culturii căreia în Italia, între 
secolele XIV şi XVI, i s-a dat numele de Umanism, a 
fost o eliberare şi a reprezentat, cel puţin pentru două 
secole, o barieră împotriva unei anume neliniști eterodoxe 
şi romantice care era în germen încă din perioada Comu- 
nelor si care, mai târziu, a căpă'at un deosebit avînt în 
perioada Reformei. Umanismul a fost concilierea spontană 
a elementelor ideale discordante și acceptarea unor limite, 
acceptarea antifilosoficà prin excelenţă: dar această 
antifilosofie, odată gîndità si acceptată, este și ea tot 


* Firenze, Sansoni (Biblioteca storica del Rinascimento). 

filosofică“ *. Mi se pare însă că problema — Ce a fost 
Umanismul ? — nu poate fi rezolvată decit în cadrul 
mai cuprinzător al istoriei intelectualilor italieni și a 
functiunii lor în Europa. 

Toffanin a mai scris încă o carte intitulată La fine 
dell'Umanesimo (Sfirșitul Umanismului), precum si volu- 
mul despre secolul al XVI, din colecţia Vallardi. 


Foarte interesant și cuprinzător, în scurtimea lui, este 
articolul lui Vittorio Rossi, Il Rinascimento (Renașierea), 
apărut în „Nuova Antologia“, din 16 noiembrie 1929. 
Pentru Rossi, înflorirea studiilor despre literaturile cla- 
sice a fost, pe drept cuvînt, un fapt secundar, un indiciu, 
un simptom, si nu cel mai spectaculos, al profundei esente 
a perioadei căreia i s-a dat numele de Renaștere. ,,Fap- 
tul central şi fundamental, din care răsar toate ceielalte, 
a fost nașterea si maturizarea unei noi lumi spirituale 
care a fost adusă atunci pe scena istoriei nu numai 
italiene, ci europene, de energica si coerenta forță crea- 
toare care s-a descătușat după anul O mie si s-a mani- 
festat în toate domeniile activității umane“. 

După anul O mie, începe reacţia împotriva regimului 
feudal „care își punea pecetea sa pe întreaga viață“ (cu 
aristocrația funciară si cu clerul). În cele două, trei, 
secole următoare, se transformă profund ordinea econo- 
mică, politică şi culturală a societăţii: se dezvoltă agri- 
cultura, se înviorează, se extind si se organizează indus- 
triile şi comerţul; se ridică burghezia, noua clasă 
diriguitoare [punctul acesta trebuie precizat şi Rossi nu-l 
precizează] fremătînd de pasiune politică [unde ? în toată 
Europa, sau numai în Italia si în Flandra ?] si unită în 
corporații financiare puternice, se constituie Statul 
comunal care caută să-și asigure o tot mai largă 
autonomie. 

* Cfr. articolul lui Vittorio Rossi, Z} Rinascimento („Nuova Anto- 


logia“ din 16 noiembrie 1929), care acceptă, în parte, teza lui Toffanin, 
dar ca s-o combată mai bine. 

Si punctul acesta trebuie precizat ; trebuie sà stabi- 
lim ce semnificaţie a avut „Statul“ în Statul comunal: 
un înţeles „corporativ“ limitat, din cauza căruia nu s-a 
putut dezvolta dincolo de feudalismul mediu, adică acela 
care a urmat feudalismului absolut — fără o a treia 
stare, ca să zicem așa — care a existat pînă la anul 
O mie şi căruia i-a urmat monarhia absolută în secolul 
XV, pînă la Revoluţia franceză. O trecere organică de la 
Comună la un regim nefeudal am avut în Ţările de Jos 
și numai în ele. În Italia, Comunele n-au reuşit să iasă 
din faza corporativă, anarhia feudală a avut cîstig de 
cauză într-o formă potrivită noii situaţii şi a urmat apoi 
stăpînirea străină *. Se nasc mișcări pentru reformarea 
Bisericii, se ivesc noi ordine religioase care vor să resta- 
bilească viaţa apostolică. Mișcările acestea sînt oare 
simptome pozitive sau negative ale noii lumi care se 
dezvoltă ? Fără îndoială, ele se prezintă ca o reacție față 
de noua societate economică, deși cererea de reformare a 
Bisericii este progresistă, dar este de asemenea adevărat 
că aceste mișcări arată un mai mare interes al poporului 
față de problemele culturale, precum si un mai mare 
interes al marilor personalităţi religioase, adică al celor 
mai de seamă intelectuali ai epocii, față de popor. Dar 
şi aceste mişcări au fost sau sufocate sau domesticite 
— cel puţin în Italia — de Biserică, în timp ce în alte 
părţi ale Europei, ele se menţin ca ferment şi s-au 
încorporat în Reformă **. 

„În şcolile filosofice si teologice din Franţa se aprind 
dezbateri îndrăznețe, semn al renăscutului spirit religios 
si, totodată, al exigențelor mai mari ale rațiunii“. Dispu- 


* Pentru toată dezvoltarea societăţii europene, la care se referă 
Rossi, după anul O mie, trebuie să ţinem seama de cartea lui Henri 
Pirenne despre originea oraşelor. 

** Vorbind despre tendințele culturale după anul O mie, nu ar trebui 
să uităm contribuția arabă, prin intermediul Spaniei — cfr. articolele 
lui Ezio Levi, în „Marzocco“ şi în „Leonardo“ — și, odată cu arabii, 
pe evreii spanioli. 

tele acestea nu sînt oare datorate doctrinelor averoiste 
care caută să cucerească lumea europeană, adică presiunii 
culturale arabe ? „Izbucnește lupta pentru învestitură 
care, născută din redesteptatul sentiment al romanităţii 
imperiale [ce vrea să spună? din redeșteptatul senti- 
ment al Statului, care vrea să absoarbă în sine toate 
activităţile cetăţenilor, ca în Imperiul roman ?], precum 
şi din conştiinţa prezentelor interese spirituale, politice, 
economice, emoționează întreaga lume a principilor laici 
şi ecleziastici, precum şi mulțimea anonimă a călugă- 
rilor, a burghezilor, a țăranilor, a meşteșugarilor“. Erezii 
[dar înăbușite prin foc si sabie]. 

„Instituţia  Cavaleriei exaltă şi consacră virtuțile 
morale ale insului, întreţine iubirea pentru cultura umană 
si, în același timp, preconizează o purtare mai rafi- 
nată“. Dar în ce sens poate fi legată Cavaleria de 
Renaștere după anul O mie? Rossi nu distinge mișcările 
contradictorii, pentru că nu ţine seamă de diversele 
forme ale feudalismului și de autonomia locală din 
cadrul feudalismului. De altfel, nu se poate să nu 
vorbeşti despre Cavalerie ca element al Renaşterii 
propriu-zise din secolul XVI, deşi în Orlando Furioso 
(Orlando Furios) se deplînge dispariţia ei, iar sentimentele 
de simpatie se întreţes cu acelea caricaturale si ironice ; 
Il Cortegiano (Curteanul) nu este decît faza ei filistină, 
scolastică şi pedantă. 


Cruciadele, războaiele regilor creştini împotriva 
maurilor din Spania, războaiele Capetienilor împotriva 
Angliei, războaiele Comunelor italiene împotriva împă- 
ratilor suabi, în cursul cărora se maturizează şi se 
manifestă sentimentul unităţilor naţionale : exagerare. La 
un erudit ca Rossi, e ciudată fraza aceasta: „În efortul 
cu care oamenii aceia se regenereazà pe ei înșiși si 
construiesc condiţiile unei vieţi noi, ei simt clocotul 
fermentilor profunzi ai istoriei lor și găsesc, în lumea 
romană, atît de bogată în experienţa de liberă şi deplină 
spiritualitate umană, suflete asemănătoare“, frază care 
mi se pare simplă înșiruire de afirmaţii vagi și lipsite de 

sens : 1 — pentru cà a existat întotdeauna o continuitate 
între lumea romană si perioada de după anul O mie 
(latina medie); 2 — pentru că „suflete asemănătoare“ 
este o metaforă fără sens, iar fenomenul s-a petrecut în 
orice caz în secolele XV—XVI si nu în această primă 
fază ; 3 — pentru că în Renaşterea italiană n-a fost 
nimic roman, afară de spoiala literară, fiindcă a lipsit 
tocmai ceea ce este specific civilizaţiei romane : unitatea 
Statului și, prin urmare, a teritoriului. 

Cultura latină, înfloritoare în școlile franceze din 
secolul XII — cu o magnifică producție de studii gra- 
maticale şi retorice, de compuneri poetice și de proze 
ordonate şi solemne, căreia în Italia îi corespunde o 
producţie mai tîrzie si mai modestă a poeţilor si erudi- 
tilor venețieni — este o fază a latinei medii, este un 
produs pur feudal în sensul primitiv dinainte de anul 
O mie. Același lucru se poate spune despre studiile 
juridice, renăscute din nevoia de a da o aşezare legală 
noilor si complexelor raporturi politice si sociale, studii 
care se adresează, este adevărat, dreptului roman, dar 
care degenerează repede în cazuistica cea mai minuțioasă, 
tocmai pentru că dreptul roman „pur“ nu mai poate 
da o nouă aşezare raporturilor complexe: în realitate, 
prin cazuistica glosatorilor si a post-glosatorilor, se 
formează jurisprudente locale, în care are dreptate cel 
mai puternic (fie nobilul, fie burghezul) si care sînt 
„unicul drept“ existent. Principiile dreptului roman sînt 
uitate sau puse mai prejos de glosa interpretativă care 
la rîndul ei a fost din nou interpretată: rezultatul final 
nu mai are nimic roman, afară de principiul pur și 
simplu al proprietății. 

Scolastica „gîndeşte din nou si sistematizeazà în 
cadrul formelor filosofiei antice“ [intratà din nou, sà 
se noteze, în circuitul civilizatiei europene, nu prin 
»Clocotul“ fermentilor profunzi ai istoriei, ci pentru cà 
a fost introdusă de arabi si de evrei] adevărurile intuite 
de crestinism. 

Rossi are multă dreptate să afirme că toate aceste 
manifestări, dintre 1000 si 1300, nu sînt rodul unei 
false voințe de a imita, ci o manifestare spontană a unei 
energii creatoare care izvorăște din adînc si îi pune pe 
oamenii aceia în situaţia de a simţi şi de a retrăi anti- 
chitatea. Această ultimă propoziţie este însă greşită, 
pentru că oamenii aceia, în realitate, erau puși în 
situația de a simți și trăi intens prezentul şi numai apoi 
se formează o pătură de intelectuali care simte și 
retrăiește antichitatea, depàrtindu-se tot mai mult de 
viața populară, pentru că burghezia (în Italia) decade 
și se degradează pînă în secolul XVIII inclusiv. 

Este de asemenea ciudat că Rossi nu-și dă seama 
de contrazicerile în care cade, afirmînd: „Dacă, prin 
Renaștere, trebuie să înţelegem simplu, așa cum mi se 
pare mie, întregul efort multiform al activităţii umane 
din secolul XI pînă în secolul XVI, caracteristica cea 
mai de seamă a Renaşterii trebuie să fie considerată 
nu reînflorirea culturii latine, ci nașterea literaturilor 
în limba vulgară, prin care capătă relief unul din cele 
mai de seamă rezultate ale acelei energii, destrămarea 
unității medievale în entități naționale diferenţiate“. 
Rossi are o concepţie realistă si istoricistă despre 
Renastere, dar nu este în stare să abandoneze vechea 
concepție retorică si literară: iată originea contrazice- 
rilor şi a acribiei sale. Nașterea limbilor vulgare înseamnă 
o desprindere de antichitate, și trebuie să se explice 
faptul că acest fenomen este însoţit de renașterea latinei 
literare. Spune bine Rossi: „faptul că un popor se folo- 
sește mai degrabă de o limbă decît de alta pentru scopuri 
intelectuale dezinteresate, nu însemnează că este vorba 
de capriciul inşilor sau al colectivităţii, ci este vorba de 
spontaneitatea unei vieţi interioare specifice, care intră 
în singura formă ce i se potriveşte“, adică, orice limbă 
este o concepție a lumii integrale si nu numai o haină 
care se pretează ca formă pentru orice conținut. Dar 
atunci ? Aceasta nu însemnează oare că erau în luptă 
două concepţii despre lume : una burghezo-populară, care 

se exprima în limba vulgarà si una aristocratico-feudalà 
care se exprima în limba latină și se referea la antichita- 
tea romană, si că această luptă caracterizează Renaşterea si 
nu crearea senină a unei culturi triumfătoare ? Rossi nu 
poate să-și explice faptul că referirea la antichitate este 
un simplu element instrumental-politic ce nu poate crea 
prin sine însuși o cultură, și de aceea Renaşterea trebuia 
prin forţa lucrurilor să se rezolve în Contrareformă, adică 
în înfrîngerea burgheziei născută odată cu Comunele și 
în triumful romanităţii, dar ca putere a Papei asupra 
constiintelor si ca încercare de reîntoarcere la Sfîntul 
Imperiu Roman : o farsă după tragedie. 

În Franţa, literatura în limba oc şi în limba oil începe 
să înflorească între sfîrșitul primului secol și începutul 
celui de-al doilea secol după anul O mie, cînd întreaga 
țară e în plină fràmîntare din cauza marilor evenimente 
politice, economice, religioase, culturale, amintite mai 
înainte. „Și dacă, în Italia, înălțarea limbii italiene la 
rangul literaturii întîrzie cu peste un secol, cauza este 
că, la noi, marea mișcare, care instaurează pe ruinele 
universalismului medieval o nouă civilizație naţională, 
este, prin diversitatea istoriei multiseculare a oraşelor 
noastre, mai variată și peste tot autohtonă şi spontană și 
e lipsită de forța disciplinatoare a unei monarhii și a 
unor puternici seniori; de aceea formarea unitară a 
noii lumi spirituale se face mai încet şi mai greu, noua 
literatură în limba italiană fiind aspectul ei cel mai 
spectaculos“. Alt grup de contraziceri : în realitate miş- 
carea inovatoare dupà anul O mie a fost mai violentà în 
Italia decît în Franta iar clasa care purta drapelul acelei 
miscàri s-a dezvoltat, din punct de vedere economic, 
mai înainte si mai puternic decit în Franţa si a reuşit 
să răstoarne stăpînirea dușmanilor săi, ceea ce în Franța 
nu s-a întâmplat. Istoria s-a desfășurat altfel în Franţa 
decit în Italia: acesta este truismul lui Rossi — care 
nu știe să indice deosebirile reale ale dezvoltării şi le 
pune pe seama unei spontaneitàti şi autohtonii mai mari 
sau mai mici şi imposibil de dovedit. În realitate, nici 

în Franța mișcarea n-a fost unitară, pentru că între 
Nord si Sud a fost o mare deosebire care se exprimă, 
din punct de vedere literar, printr-o mare literatură 
epică în Nord și prin absenţa epicii în Sud. 

Originea diferenţierii istorice dintre Franţa si Italia 
se poate găsi atestată in jurămîntul de la Strasbourg 
(că're 841), adică în faptul că poporul participă activ la 
istorie (poporul-armatà), devenind garantul respectării 
tratatelor de către urmaşii lui Carol cel Mare. Poporul- 
armată garantează „jurind în limba vulgară“, adică 
introduce limba sa în istoria naţională, asumîndu-si o 
funcție politică de primul rang, prezentindu-se ca voinţă 
colectivă, ca element al unei democraţii nationale. Acest 
fap: „demagogic“ al Carolingienilor de a apela la popor 
în politica lor externă este foarte semnificativ pentru a 
înţelege evoluţia istoriei franceze și rolul pe care l-a avut 
monarhia ca factor naţional. În Italia, primele documente 
în limba italiană sînt jurăminte individuale care stabi- 
lesc dreptul de proprietate al unor mănăstiri asupra anu- 
mitor păminturi sau expresii cu caracter antipopular 
(„Traite, traite, fili de putte“)5!. Curat spontaneitate si 
autohtonie ! Învelișul monarhic, adevărat continuator al 
unităţii statale romane, i-a permis burgheziei franceze să 
se dezvolte mai mult decit a reușit burghezia italiană, 
ajunsă la o completă autonomie economică, dar incapabilă 
să iasă din cadrul strict corporativ şi să-și creeze o civi- 
lizaţie statală integrală proprie *. 

Rossi notează că literatura în limba italiană este în- 
sotità de „formele comunale, contemporane si semnifica- 
tive ale aceleiași activităţi lăuntrice a poporului nostru, 
forme comunale ale asa-zisului preumanism din secolele 
XIII si XIV“ si cà acestei literaturi italiene si acestui 
preumanism îi urmează „umanismul filologic de la sfirși- 
tul secolului XIV si din secolul XV“, încheind: ,,Trei 


* Comunele italiene, revendicînd drepturile feudale ale contelui asu- 
pra teritoriilor din jurul comitatului şi alipindu-le, au devenit un ele- 
ment feudal, exercitind puterea printr-un organ corporativ, în locul 
contelui. 

fapte care au putut sà parà antitetice la o cercetare pur 
extrinsecă (!) a contemporanilor si a urmasilor, dar care 
marchează, în ordinea culturală, diferite etape ale dez- 
voltării spiritului italian, etape progresive si în totul 
analoage cu acelea care, în ordinea politică, sînt Comuna, 
căreia îi corespunde literatura italiană cu unele forme 
ale preumanismului, și «senioria», al cărei corelativ literar 
este umanismul filologic“. Astfel toate sînt la locul lor, 
sub spoiala generală a „spiritului italian“. Cu Bonifaciu 
al VIII-lea, ultimul dintre marii papi medievali, si cu 
Henric al VII-lea se terminaseră luptele epice dintre cele 
două puteri, cele mai mari, de pe pămînt. Decadenta in- 
fluentei politice a Bisericii : „captivitatea babilonică“ 52 
şi schisma. Imperiul moare ca autoritate politică univer- 
sală (încercări zadarnice ale lui Ludovic de Bavaria si 
Carol al IV-lea). „Adevărata viaţă se afla în tinăra si 
activa burghezie a Comunelor, care își consolida puterea 
împotriva dușmanilor externi si împotriva poporului de 
rînd si care, în timp ce își urma drumul său istoric, era 
pe punctul de a da naștere sau chiar născuse senioriile 
naţionale“. Ce seniorii nationale? Originea senioriilor 
este cu totul diferită în Italia față de cea din alte tari: 
în Italia se naşte din neputinta burgheziei de a mentine 
regimul corporativ, adică de a guverna numai prin vio- 
lentà poporul de rînd. În Franţa, în schimb, absolutismul 
îşi are originea în luptele dintre burghezie şi clasele 
feudale, lupte în care burghezia e aliată cu poporul de 
rînd (între anume limite, se înţelege). Și se poate vorbi 
în Italia de „seniorii naţionale“ ? Ce însemna pe atunci 
„naţiune“ ? 

Rossi continuà : „Faţă de aceste mari evenimente, 
ideea, care părea că se încarnase în perpetuitatea univer- 
sală a Imperiului, a Bisericii si a dreptului roman (idee 
care este şi a lui Dante) a unei continuări universale, în 
viața Evului mediu, a vieţii universale romane, ceda în 
fata ideei că o mare revoluţie se şi înfăptuise în ultimele 
secole şi că începuse o nouă eră a istoriei. Se nàstea sen- 
zaţia unui abis care separa de-acum încolo noua civili- 

zatie de cea anticà, iar mostenirea Romei nu mai era 
simțită ca o forţă imanentà în viața cotidiană. Italienii 
începeau să-și îndrepte privirile spre antichitate ca spre 
propriul lor trecut, admirabil ca forţă, prospeţime si 
frumuseţe, spre care trebuiau să se întoarcă cu gîndul, 
prin meditaţie si studiu, în vederea unui scop de educaţie 
umană, asemenea unor copii care, după o îndelungă pă- 
răsire, se înapoiau la părinţii lor, nu la nişte bătrîni care 
își aminteau ori deplîngeau virsta tinereţii“. Acesta este 
un adevărat roman istoric : unde se poate găsi „ideea că 
o mare revoluţie se si înfăptuise“ etc. ? Rossi face fapte 
istorice din anecdote livresti, din disprețul umanistului 
pentru latina medievală si din îngîmfarea seniorului 
rafinat faţă de „barbaria“ Evului mediu ; are dreptate 
Antonio Labriola cînd afirmă, în fragmentul său, Da un 
secolo all'altro, că numai odată cu Revoluţia franceză se 
simte desprinderea de trecut, de tot trecutul, iar senti- 
mentul acesta își are expresia lui ultimă în încercarea 
de a reînnoi calendarul, înfiintind calendarul republican. 
Dacă tot ceea ce pretinde Rossi s-ar fi petrecut într-a- 
devăr, nu s-ar fi făcut asa de uşor trecerea de la Re- 
naştere la contrareformă. Rossi nu poate să se elibereze 
de concepţia retorică despre Renaștere si de aceea nu 
ştie sà preţuiască faptul că existau două curente: unul 
progresist şi unul retrograd şi că, în ultimă analiză, a 
triumfat acesta din urmă, după ce fenomenul general 
ajunsese la splendoarea maximă în secolul XVI (nu ca 
fapt national si politic, dar ca fapt precumpănitor cultu- 
ral, dacă nu chiar exclusiv cultural), ca fenomen al unei 
aristocrații desprinse de poporul-natiune, în timp ce în 
popor se pregătea reacţiunea față de acest splendid para- 
zitism prin Reforma protestantă, prin Savonarola cu 
„arderea desertàiciunilor“, prin banditismul popular ca 
acela al „Regelui“ Marcone din Calabria, precum si prin 
alte mişcări pe care ar fi interesant să le înregistrăm şi 
să le analizăm, cel puţin ca simptome indirecte: chiar 
gîndirea politică a lui Machiavelli este o reacțiune faţă 
de Renaștere, este recunoaşterea necesităţii politice și 

naţionale de a se apropia de popor așa cum au făcut 
monarhiile absolute din Franţa si Spania, după cum este 
un simptom popularitatea lui Cezar Borgia în Romagna, 
pentru că loveşte în tiranii locali si în condotieri etc. 

După Rossi, „conștiința separaţiei ideale care s-a 
produs de-a lungul secolelor între antichitate şi epoca 
nouă“ se află virtual în spiritul lui Dante, dar apare 
actuală şi se întruchipează, din punct de vedere politic, 
în Cola di Rienzo care, „moștenitor al gîndirii lui Dante, 
vrea să revendice romanitatea si, prin urmare, italiani- 
tatea [de ce „prin urmare“ ?, Cola di Rienzo se gîndea 
numai la poporul din Roma, înţeles în sens material] 
Imperiului si sà strîngà într-o naţiune unită pe toţi ita- 
lienii prin legătura sacră a romanităţii ; iar din punct 
de vedere al culturii literare, se întruchipează în Petrarca : 
acesta îl salută pe Cola: «Camillo al nostru, Brutus al 
nostru, Romulus al nostru», evocă antichitatea printr-un 
studiu sirguincios, si o simte si o retrăieşte ca poet“. 
Romanul istorie continuă : care a fost rezultatul efortu- 
rilor lui Cola di Rienzo? nimic definitiv; şi cum se 
poate crea istoria cu veleităţi sterile si cu dorinţe 
zadarnice ? Si acești Camillo, Brutus, Romulus, puşi 
laolaltă de Petrarca, nu miros a retorică pură? 

Rossi nu reuşeşte să separe latina-medie de latina 
umanistă sau filologică, așa cum o numește el. Rossi nu 
vrea să priceapă că, în realitate, este vorba de două 
limbi, pentru că exprimă două concepţii despre lume, 
antitetice într-un anume sens, chiar dacă sînt limitate 
la categoria intelectualilor şi, de asemenea, Rossi nu vrea 
să înțeleagă că preumanismul (Petrarca) este încă diferit 
de umanism, deoarece „cantitatea a devenit calitate“. 
Se poate spune că Petrarca este tipic pentru această 
trecere : ca scriitor în limba italiană, el este un poet al 
burgheziei, dar este şi un intelectual al reacţiunii anti- 
burgheze (senioriile, papalitatea) ca scriitor în limba 
latină, ca „orator“, ca personaj politic. Lucrul acesta 
explică si fenomenul „petrarchismului“ din secolul XVI 
si lipsa lui de sinceritate : este un fenomen pur livresc, 

pentru că sentimentele din care se născuse poezia dul- 
celui stil nou si poezia lui Petrarca nu mai domină viaţa 
publică, așa cum nu mai domină burghezia comunală, 
izgonită în depozitele și în manufacturile ei în decadentà. 
Politic, domină o aristocrație în mare parte de parvenus, 
grupată la curţile seniorilor şi apărată de trupele de 
mercenari. Această aristocrație produce cultura secolului 
XVI, dar este limitată din punct de vedere politic şi va 
sfirşi sub stăpînirea străină. 

Astfel Rossi nu poate vedea originile de clasă ale 
trecerii, din Sicilia în Bologna si în Toscana, a primei 
poezii italiene în limba italiană. El pune alături ,,pre- 
umanismul (în sensul său) imperial şi ecleziastic al lui 
Pier delle Vigne si al maestrului Berardo da Napoli, atît 
de cordial urit de Petrarca“, şi care are „încă rădăcini 
în sentimentul continuității universale a vieţii antice“ 
(adică este încă de limbă latină medievală, ca si ,,pre- 
umanismul“ comunal al filologilor si al poeţilor veronezi 
și padovani şi al grămăticilor şi retorilor bolognezi), de 
şcoala poetică siciliană si spune că si un fenomen si 
celălalt au fost sterile, pentru că amîndouă au fost legate 
„de o lume politică si intelectuală apusă“. Școala sici- 
liană însă n-a fost sterilă, pentru că Bologna si Toscana 
au îÎnsufletit „tehnicismul gol al noului spirit cultural 
democratic“. Dar este justă această legătură interpre- 
tativă ? În Sicilia, burghezia comercială s-a dezvoltat sub 
învelișul monarhic şi s-a văzut antrenată, cu Frederic al 
II-lea, în problema Sfîntului Imperiu Roman de naţiune 
germană. Frederic era un monarh absolut în Sicilia și 
în Italia de Sud, dar era, totodată, și împăratul medieval. 
Burghezia siciliană, ca şi cea franceză, s-a dezvoltat mai 
repede, din punct de vedere cultural, decît burghezia 
toscană. Chiar Frederic şi fiii săi au scris poezii în limba 
italiană si, din acest punct de vedere, ei au participat la 
noul avînt al activităţilor umane de după anul O mie, 
dar nu numai din acest punct de vedere: în realitate, 
burghezia toscană si cea bologneză erau mai înapoiate, 

ideologic, decit Frederic al II-lea, împăratul medieval 
Paradoxe ale istoriei. Dar nu trebuie sà falsificăm 
istoria, cum face Rossi, ràsturnînd termenii de dragul 
tezei generale. Frederic al II-lea n-a reușit, dar a fost 
vorba de o încercare cu totul altfel decît aceea a lui Cola 
di Rienzo şi de un om cu totul deosebit. Bologna și 
Toscana au primit „tehnicismul gol sicilian“ cu o înje- 
legere istorică total diferită de aceea a lui Rossi: ele au 
înţeles că era vorba de „lucrul lor“, deși n-au înţeles că 
şi Enzo era al lor, cu toate că purtase drapelul imperiu- 
lui universal, si l-au lăsat să moară în închisoare. 


Spre deosebire de ,,preumanismul"“ imperial şi ecle- 
ziastic, Rossi găseşte că „în aspra şi, cîteodată, ciudata 
latinitate a preumanismului, înflorită la umbra senioriilor 
comunale, cloceau (!) însă reacţiunea față de universalis- 
mul medieval si aspirații nedefinite spre forme naţionale 
de stil [ce vrea să spună ? că limba italiană se travestise 
în forme latine ?]; de aceea noii cercetători ai lumii 
clasice trebuiau să simtă elementele prevestitoare ale 
acelui imperialism roman pe care Cola îl dorise ca centru 
al unificării nationale si pe care ei îl simțeau şi-l voiau 
ca formă de dominație culturală a lumii de către Italia. 
Naţionalizarea (!) Umanismului, care se va realiza în 
toate țările civilizate europene în secolul XVI, se va naşte 
într-adevăr din dominaţia universală a unei culturi, a 
noastră, care izvorăște din studiul antichităţii, dar care, 
în același timp, se afirmă si se difuzează si ca literatură 
italiană şi, deci, naţional italiană“. Aceasta este concepţia 
retorică în plină Renaștere, iar faptul că umaniștii au 
dorit dominaţia culturală a Italiei asupra lumii este cel 
mult începutul „retoricii“ ca formă naţională. Tot aici 
se înscrie şi interpretarea ,,functiunii cosmopolite a in- 
telectualilor italieni“, funcţiune care este cu totul altceva 
decât „dominaţia culturală“ cu caracter naţional: este, 
dimpotrivă, tocmai mărturia absenței caracterului natio- 
nal al culturii. 

Cuvîntul humanista apare numai în a doua jumătate 
a secolului XV, iar în limba italiană numai în al treilea 


258/ REFORMA SI RENASTEREA 


deceniu al secolului XVI : cuvîntul umanism este si mai 
recent. Spre sfîrsitul secolului XV, primii umanisti si-au 
numit studiile lor studia humanitatis, adică „studii des- 
tinate perfecționării integrale a spiritului uman și, prin 
urmare, singurele demne cu adevărat de om“. „Pentru ei 
cultura nu este numai ştiinţă, ci este si viaţă... este doc- 
trină, este morală, este frumuseţe, oglindite, toate, în 
unitatea operei literare vii.“ Rossi, prins în contrazicerile 
sale, determinate de concepţia mecanic unitară a istoriei 
Renaşterii, recurge la imagini ca sâ explice cum a decăzut 
latina umanistică, pînă cînd limba italiană a triumfat în 
toate domeniile literaturii „şi umanismul italian şi-a avut 
în sfîrșit limba, care era singura lui limbă, în timp ce 
latina cobora în mormîntul ei“. Nu cu totul însă, pentru 
că în Biserică si în știință a dominat pînă în secolul 
XVIII ca să arate care a fost curentul social ce i-a sus- 
ținut mereu permanenta : latina n-a fost expulzată din 
domeniul laic decît de burghezia modernă care i-a lăsat 
pe diferiţii conservatori s-o regrete. 

„Umanismul nu este latinism, este afirmarea umani- 
tàtii depline, iar umanitatea umanistilor italieni era, în 
istoricitatea ei, italiană ; așa încît nu putea să se exprime 
decît în limba italiană pe care si umanistii o vorbeau în 
viața practică, astfel că limba italiană, în ciuda oricărei 
intenţii clasicizante, forța, cutezătoare, porţile latinei lor. 
Ei puteau, făcînd abstracţie de viața de toate zilele, să-și 
viseze visul lor şi, statornici în ideea că o literatură 
demnă de acest nume nu putea fi scrisă decît în latineste, 
să repudieze noua limbă ; alta era însă realitatea istorică 
ai cărei fii erau si ei şi spiritul lor visător si în care își 
trăiau viaţa lor de oameni născuţi la un mileniu si jumă- 
tate după marele orator roman“. Ce însemnează toate 
acestea ? De ce această distincţie între limba latină — vis, 
si limba italiană — realitate istorică? Si de ce limba 
latină nu era o realitate istorică ? Rossi nu știe să explice 
acest bilingvism al intelectualilor, adică nu vrea să ad- 
mită că limba italiană, pentru umaniști, era ca un dialect, 

adică nu avea caracter national si cà, prin urmare, uma- 
nistii erau continuatorii universalismului medieval — în 
alte forme, se înţelege — si nu un element naţional; 
erau o „castă cosmopolită“ pentru care Italia reprezenta 
poate ceea ce reprezintà regiunea în cadrul national mo- 
dern, dar nimic mai mult sau mai bun : ei erau apolitici 
si anaționali. 

„Clasicismul umanist avea ca scop nu o moralitate 
religioasà, ci o educatie integralà a sufletului uman ; era, 
mai presus de orice, reabilitarea spiritului uman ca 
făuritor de viață si de istorie“ etc., etc. Foarte just: 
acesta este aspectul cel mai interesant al Umanismului. 
Dar este el în contrazicere cu ceea ce am spus mai înainte 
despre spiritul anational si deci retrograd — pentru 
Italia — al Umanismului ? Nu mi se pare. În realitate, 
Umanismul nu și-a dezvoltat în Italia acest conținut mai 
original şi plin de viitor. El a avut un caracter de 
restauratie, dar, ca orice restauratie, a asimilat si a dez- 
voltat, mai bine decit clasa revoluţionară pe care o 
inàbusise din punct de vedere politic, principiile ideolo- 
gice ale clasei învinse, care nu fusese în stare să iasă 
din limitele corporative și să-și creeze toate suprastruc- 
turile unei societăţi integrale. Numai că această operă a 
fost „clădită în vînt“, a rămas patrimoniul unei caste 
intelectuale, n-a avut contact cu poporul-naţiune. Iar 
cînd, în Italia, mișcarea reacționară, a cărei premisă ne- 
cesară a fost Umanismul, s-a dezvoltat în Contrareformă, 
noua ideologie a fost înăbușită si ea, iar umanistii, în 
fata rugurilor (în afară de puţine excepţii), au abjurat. * 

Conţinutul ideologic al Renaşterii s-a dezvoltat în 
afara Italiei, în Germania și în Franţa, în forme politice 
si filosofice : dar Statul modern si filosofia modernă au 
fost importate în Italia, pentru că intelectualii nostri 


* Cfr. capitolul despre „Erasm“, publicat de „Nuova Italia“, din 
cartea lui De Ruggiero, Rinascimento, riforma e controriforma (Renay- 
terea, reforma si contrareforma), Bari, 19%, 2 vol. 

erau anafionali si cosmopoliti ca în Evul mediu, în forme 
diverse, dar în aceleasi raporturi generale. În articolul 
lui Rossi mai sînt si alte elemente interesante, dar ele 
au un caracter particular *. 


Originile literaturii și poeziei italiene. De văzut stu- 
diile lui Ezio Levi despre Uguccione da Lodi e i primordi 
della poesia italiana (Uguccione da Lodi si originile 
poeziei italiene) si alte studii, posterioare (1921), despre 
vechii poeti lombarzi, cu ediţiile poeziilor, comentarii si 
mici biografii. Levi susține că este vorba de un ,,feno- 
men literar“, „însoţit de o mișcare de gîndire“ si repre- 
zentînd „prima afirmare a noii conştiinţe italiene, în 
opoziţie cu Evul mediu, leneș si somnolent **. 

Teza lui Levi este interesantă şi trebuie să fie apro- 
fundată, bineînțeles ca teză de istoria culturii si nu de 
istoria artei. Battaglia scrie că „Levi consideră această 
modestă producţie rimată, care păstrează caracterele si 
poziţia unei evidente naturi populare, drept un fenomen 
literar“ si este posibil ca Levi să exagereze, după cum se 
întîmplă de multe ori în asemenea cazuri, importanţa 
artistică a acestor scriitori. Dar ce însemnează acest lucru? 
Şi ce însemnează „natura populară“ în opoziţie cu „na- 
tura literară“ ? Cînd se naște o nouă civilizaţie, nu este 
natural ca ea să ia forme „populare“ şi primitive, ca 
oamenii ,,modesti“ să fie aceia care o creează ? Și lucrul 
acesta nu este cu atit mai firesc în vremurile în care cul- 
tura şi literatura erau monopolul unor caste închise? 
Dar mai tirziu, în timpul lui Uguccione da Lodi, fie şi 
în pătura cultă, existau oare mari artişti si literați? 
Problema pusă de Levi este interesantă pentru că cerce- 


* Trebuie să fie studiate cartea lui Rossi, I} Quattrocente (Seco- 
lul XV) (col. Vallardi), cartea lui Toffanin, Che cosa fu Umanesimo ? 
(ed. Sansoni), cartea lui De Ruggiero, citată mai sus, pe lingă operele 
clasice despre Renastere publicate de scriitorii străini (Burckhardt, Voigt, 
Symonds etc.). 

** Cfr. S. Battaglia, Gli studi sul nostro Duecento letterario (Stu- 
diile despre secolul XIII literar al nostru), „Leonardo“ din februarie 1927. 

tàrile lui tind sà demonstreze cà primele elemente ale 
Renaşterii n-au fost de origine aulicà şi scolastică, ci 
populară, și au fost expresia unei mișcări generale cul- 
turale, religioase (secta patarină) de rebeliune împotriva 
instituţiilor medievale : Biserica și Imperiul. Nu va fi 
fost prea înalt nivelul poetic al acestor scriitori lombarzi, 
dar importanţa lor din punct de vedere istorico-cultura], 
din cauza aceasta, nu rămîne mai mică. 

O altă prejudecată a lui Battaglia, ca și a lui Levi, 
este că trebuie să căutăm si să găsim, în secolul XIII, 
originea unei „noi civilizaţii italiene“ ; o astfel de cerce- 
tare este pur retorică şi urmăreşte interese practice mo- 
derne. Noua civilizaţie nu este „naţională“, ci de clasă, 
si va lua forma „comunală“ şi locală, si nu unitară, pe 
toată Italia, nu numai din punct de vedere „politic“, ci 
chiar şi din punct de vedere „cultural“. Se naște „dialec- 
tală“, şi, prin urmare, va trebui să aștepte marea înflo- 
rire toscană din secolul XIV spre a se unifica, pînă la un 
anume punct, din punct de vedere lingvistic. Unitatea 
culturală nu era un dat care să fi existat de mai înainte, 
dimpotrivă !; exista o „universalitate europeano-catolico- 
culturală“ iar noua civilizaţie se opune acestui univer- 
salism a cărui bază era Italia, cu dialectele locale si cu 
trecerea pe prim plan a intereselor practice ale grupuri- 
lor burgheze municipale. Ne aflăm, deci, într-o perioadă 
de destrămare şi de dezagregare a lumii culturale exis- 
tente, pentru că noile forţe nu se integrează în această 
lume, ci i se împoirivesc fie şi inconştient, ele reprezen- 
tind elementele embrionare ale unei noi culturi *. 

Se confundă două momente ale istoriei: 1 — ruptura 
de civilizaţia medievală, documentul cel mai important 
al acestei rupturi fiind apariţia limbilor vulgare; 2 — 
elaborarea unei „limbi vulgare ilustre“, adică faptul că 


* Devine necesară studierea ereziilor medievale (Tocco, Volpe, etc.). 
Studiul lui Battaglia, Gli studi sul nostro Duecento letterario, „Leonardo“, 
ianuarie, februarie, martie, 1927, este util pentru referintele bibliogra- 
fice etc. 

s-a ajuns la o anume centralizare a grupurilor intelec- 
tuale, sau, mai bine zis, a scriitorilor de profesie. În rea- 
litate, cele două momente, deşi erau legate între ele, nu 
s-au sudat complet. 

Limbile vulgare încep să apară din motive religioase 
(jurăminte militare, mărturii cu caracter juridic pentru 
precizarea drepturilor de proprietate, depuse de ţărani 
care nu cunoşteau limba latină), în mod fragmentar, în- 
tîmplător. Că se scriu opere literare în limba vulgară, 
oricare ar fi valoarea lor, este încă un fapt nou, este 
faptul cu adevărat important. Că dintre limbile vulgare 
locale, una, cea toscană, a ajuns la hegemonie, este, si 
acesta, un fapt pe care, însă, trebuie să-l limităm: el 
nu este însoţit si de o hegemonie politică-socială si, de 
aceea, este condamnat să rămînă un simplu fapt literar. 
Că limba vulgară scrisă apare în Lombardia ca prima 
manifestare de o oarecare importanţă, este un fapt care 
trebuie să fie bine scos în relief; că este legată de pata- 
rinism, este si acesta un fapt foarte important. 

În realitate, burghezia care se ridică impune pro- 
priile-i dialecte, dar nu reuşeşte să creeze o limbă natio- 
nală ; cînd aceasta se naște, rămine numai pe seama 
literatilor, iar aceștia sînt absorbiți de clasele reacționare, 
de Curti, nu sînt „literați burghezi“, ci aulici. Absorbirea 
aceasta nu se petrece fără opoziţie. Umanismul demon- 
strează că „limba latină“ este foarte puternică. Un com- 
promis cultural, deci, nu o revoluţie. 


Curentul popular în Renaștere". Un mod de a pune 
fals problema este acela al lui Giulio Augusto Levi care, 
în recenzia pe care o face la cartea lui Louis Tonnelle si 
Louis Bordet, San Filippo Neri e la societă del suo tempo 
(Sfintul Filippo Neri și societatea din vremea lui) 
(1515—1595) ”, în revista „La Nuova Italia“ din ianuarie 


* De văzut cartea foarte lăudată şi apreciată a lui Domenico Guerri. 
La corrente popolare nel Rinascimento (Curentul popular în Renaștere). 

** Traducere de Tito Casini, prefață de Giovanni Papini, Ed. Car- 
dinal Ferrari. 

1932, scrie : ,,In general se crede că Umanismul s-a născut 
si s-a dezvoltat numai în cabinetele savanților, dar 
Guerri a amintit partea vie pe care a avut-o poporul. 
Eu, în ceea ce mă priveşte, am relevat spiritul popular 
al acestei mișcări în lucrarea mea, Breve storia dell'este- 
tica e del gusto (Scurtă istorie a esteticii și a gustului) 
(ed. II, 1925, pp. 17—18). Și mai mult încă, se crede că 
Contrareforma catolică a fost opera prelatilor şi a prin- 
cipilor, că a fost impusă prin legi şi tribunale, că a fost 
grandioasă, dar plicticoasă (așa pare celor mai mulţi: a 
fost respectată, dar nu iubită. Dar, dacă această reînnoire 
religioasă s-ar fi făcut numai prin constringere, cum s-ar 
fi putut naște tocmai în timpul acesta, într-o țară catolică, 
ba chiar în Italia, înàltàtoarea muzică sacră ? Cu teama 
de pedeapsă poţi sà încovoi vointele, dar nu poţi face să 
se nască opere de artă. Cine vrea să vadă cită prospe- 
time, vioiciune, puritate, inspiraţie sublimă, cîtă iubire 
faţă de popor au fost în această mişcare, să citească 
istoria acestui sfint etec., etc.“. Partea frumoasă este că 
face astfel comparatia dintre sfîntul Ignatiu de Loyola si 
Filip IV, regele Spaniei: „Unul se gîndea la cucerirea 
creştină a întregii lumi, celălalt nu tintea mai departe 
de cercul în care-și putea extinde acțiunea personală si 
u permis în silă să se înfiinţeze o filială la Napoli“. Şi 
mai departe : „Opera iezuiţilor a avut efecte mai vaste 
şi mai durabile ; opera lui Filip, încredințată inspirafiilor 
inimii, depindea prea mult de persoana sa : ceea ce face 
inspiraţia nu poate fi nici continuat, nici repetat, poate 
fi doar refăcut cu o inspiraţie nouă, care este totdeauna 
alta‘. Reiese, deci, cà Filip nu face parte din Contrare- 
formă, ci a încàruntit în ciuda Contrareformei, dacă nu 
cumva chiar împotriva ei. 


Secolul XVI. Va trebui să citesc volumul lui Fortu- 
nato Rizzi, L'anima del Cinquecento e la lirica volgare 
(Sufletul secolului XVI şi lirica în limba italiană), care, 
din recenziile citite, mi se pare mai important ca docu- 


264/ REFORMA SI RENASTEREA 


ment al culturii vremii, decît prin valoarea lui intrin- 
secă * 

Despre cartea lui Rizzi va trebui să recitesc articolul 
lui Alfredo Galletti, La lirica volgare del Cinquecento e 
l’anima del Rinascimento (Lirica în limba italiană din 
secolul XVI și sufletul Renașterii), apărut în ,,Nuova 
Antologia“ din 1 august 1929 **. 

În critica poeziei italiene din secolul XVI predominà 
opinia următoare : patru cincimi din ea este artificială, 
convenţională, lipsită de o adincă sinceritate. „Acum — 
observă Rizzi cu mult bun simţ — părerea generală este 
că în poezia lirică se află expresia cea mai pură şi mai 
vie a sentimentelor unui om, unui popor, unei perioade 
istorice. Si este oare posibil sà fi existat un secol — şi 
tocmai secolul XVI — «care să fi avut nefericirea să se 
nască fără o fizionomie spirituală proprie», sau care să 
fi voit (?!) să lase o imagine falsă a acestei fizionomii 
chiar în poezia lirică ? Cel mai vioi, din punct de vedere 
intelectual, cel mai cutezător, din punct de vedere spiri- 
tual, cel mai cinic dintre secole, cum spun numeroșii săi 
adversari (!!), şi-ar fi disimulat oare cu ipocrizie adevă- 
ratul său suflet în studiata armonie a sonetelor şi a 
cantonelor petrarchizante, sau s-ar fi distrat să-i mistifice 
pe urmași, simulînd în versuri un idealism platonic sus- 
pinător, pe care, însă, nuvelele, comediile, satirele şi 
atitea alte mărturii literare ale acelei epoci îl dezmint 


* Despre Rizzi am scris într-un alt caiet o notiţă, considerindu-l ca 
„italian obtuz“ din cauza unei recenzii pe care a scris-o despre cartea 
unui naţionalist francez privitoare la Romantism, recenzie care demonstra 
absoluta lui incapacitate de a se orienta printre ideile generale gi faptele 
de cultură. [Cfr. Gramsci, Gli intellettuali e l’organizzazione della cul- 
tura, pp. 53—54. — N. ed. it.]. 

** Va trebui să-mi măresc cercul informaţiilor și în privinţa lui Gal- 
letti : Galletti, după război — pentru care a luptat vitejeşte cu Salvemini 
şi cu Bissolati, date fiind originile lui reformiste, manifesrînd un deo- 
sebit spirit antigerman — în prima perioadă, si în special în a doua 
perioadă de după război, a căzur într-o stare sufletească de exasperare 
culturală, de văicăreală intelectuală, proprie celui care s-a trezit cu 
„idealurile zdrobire“. Scrierile lui sînt arhipline de recriminări, de scrîs- 
nete de dinţi în surdină, de aluzii critice, sterile în disperarea lor comică. 

fățiş ?“ Întreaga problemă e falsificatà si, în felul cum 
este pusă, e plină de conflicte şi contradicții intime. 

Si de ce secolul XVI n-ar putea fi plin de contradicții? 
Nu este, dimpotrivă, tocmai el secolul în care se îngră- 
mădesc cele mai mari contradicții ale vieţii i.aliene a 
căror nerezolvare a determinat întreaga istorie naţională 
pînă la sfîrşitul secolului XVIII ? Nu există cumva con- 
tradictie între omul lui Alberti şi omul lui Baldassar 
Castiglione, între omul cumsecade si „curtean“ ? Între 
cinismul si pàgînismul marilor intelectuali şi lupta lor 
plină de zel împotriva Reformei şi în apărarea Catolicis- 
mului ? Între felul de a concepe femeia în general( care 
era doamna aşa cum o vedea Castiglione) și felul de a 
o trata în particular, adică femeia din popor ? Erau oare 
aplicate si femeilor din popor regulile politetei cavale- 
resti? Femeia, în general, ajunsese un fel de fetiş, o 
creaţie artificială, si artificială a fost şi poezia lirică, de 
dragoste, şi patru cincimi din ea a fost petrarchizantă. 
Toate acestea nu însemnează că secolul XVI n-a avut o 
expresie lirică, adică artistică : a avut-o, dar nu în poezia 
lirică propriu-zisă. 

În a doua parte a cărţii sale, Rizzi pune problema 
contradictiilor din secolul XVI, dar nu înţelege că, din 
ciocnirea acestor contradicții, s-ar fi putut naște o poezie 
lirică sinceră ; dar lucrul acesta nu s-a întîmplat și 
aceasta este o simplă constatare istorică. Contrareforma 
nu putea să fie si nici n-a fost o depășire a acestei crize; 
dimpotrivă, ea a înăbuşit-o în mod autoritar şi mecanic. 
Nu mai erau creștini si nici nu puteau să fie anticrestini: 
tremurau în fața morţii și chiar a batrînetii. Și-au pus 
probleme mai mari decît ei si s-au descurajat : de altfel, 
ei erau rupti de popor. 


Omul din secolul XV și din secolul XVI. Leon Bat- 
tista Alberti, Baldassare Castiglione, Machiavelli mi se 
par cei trei scriitori mai importanţi pentru a studia viaţa 
din Renaștere sub aspectul „om“ și în contradicţiile ei 
morale si sociale. Alberti reprezintă burghezul (vezi si 

pe Pandolfini), Castiglione este nobilul curtean (vezi si 
pe Della Casa), Machiavelli reprezintă, căutînd, totodată 
să le transforme în ceva organic, tendinţele politice ale 
burghezilor (republicile) şi ale principilor, în măsura în 
care voiesc si unii si alţii să creeze State sau sà le ampli- 
fice puterea teritorială şi militară. 

După Vittorio Cian *, Francesco Sansovino, contempo- 
ran cu împăratul Carol V, adaugă acolo unde spune că 
acesta citea putin : „li plăcea să citească numai trei cărti. 
care, din porunca lui, au fost traduse în limba lui; una 
pentru viața socială şi aceasta a fost Il Cortegiano 
a contelui Baldessar da Castiglione; alta pentru lu- 
crurile privitoare la Stat, și aceasta a fost Il Principe 
(Principele) împreună cu I discorsi de Machiavelli ; iar a 
treia pentru organizarea armatei, aceasta fiind Historia 
(Istoria) împreună cu toate celelalte lucrări ale lui Poli- 
biu“. Si mai departe Cian scrie : „Nu s-a observat îndea- 
juns că Il Cortegiano, document istoric de cea mai mare 
însemnătate, atestă şi ilustrează în mod luminos evoluţia 
cavaleriei medievale, care a prins rădăcini în mai mică 
măsură, se spune, în Italia, dar care în realitate s-a dife- 
rentiat, încă de la începuturi, de aceea de dincolo de 
Alpi : în climatul italian al Renaşterii, ea devine o nouă 
cavalerie, ia caracterul unei armate civile, luptind sub 
drapelul lui Marte, dar şi sub acela al lui Apollo, al lui 
Venus si al tuturor Muzeelor. Evoluție, zic, si cîtuși de 
putin degenerare sau decadenijà, cum i s-a părut lui De 
Sanctis“. 

Dar Cian se bazează numai pe Il cortegiano care este 
o încercare de a organiza o aristocrație în jurul „prin- 
cipelui“ şi de a o diferenția de morala burgheză trium- 
fătoare : Că această cavalerie era superficială o demon- 
strează Orlando Furioso, care precede si îl pregăteşte pe 
Don Quijote ** 

* Il conte Baldassar Castiglione (Contele Baldassar Castiglione) 
(1478—1529), „Nuova Antologia“, 16 august si 1 septembrie 1929. 

** Articolul lui Cian trebuie revăzut, în orice caz; Cian cunoaşte 


perfect, din punct de vedere filologic, Z} Cortegiano şi va trebui să-mi 
procur ediţia lui (a treia, editura Sansoni). 

Reforma în Italia. În La lotta politica, p. 128, editia 
milanezà, A. Oriani scrie: ,,Varietatea geniului italian 
care, în ştiinţă, putea să meargă de la sublimul bun simţ 
al lui Galileo pînă la surprinzătoarele instituţii ale lui 
Cardano, se resimte totuşi de influenţa Reformei si ob- 
servăm îndată pe : Marco Antonio Flaminio, poet latin ; 
Jacopo Nardi, istoric; Renata D'Este, soţia ducelui Er- 
cole II; Lelio Socini, geniu superior lui Luther şi lui 
Calvin, care se înalţă foarte sus, întemeind secta unita- 
rilor ; Bernardo Ochino şi Pietro Martire Vermigli, teo- 
log, care vor trece la Universitatea din Oxford, cel din 
urmă, iar primul la Colegiul preoţilor din Canterbury ; 
Francesco Burlamacchi care va încerca din nou imposibila 
aventură a lui Stefano Porcari si va pieri ca martir-erou ; 
Pietro Carnesecchi şi Antonio Paleario care îşi vor pierde 
amîndoi viaţa în mod nobil. Dar această mişcare, care 
nu poate fi transmisă poporului, este mai degrabă o criză 
a gîndirii filosofice şi științifice, fireşte ritmată după 
marea revoluţie germană, decît un proces de purificare 
şi de elevaţie religioasă. În realitate, Giordano Bruno si 
Tommaso Campanella, care au rezumat această mişcare, 
desi au trăit si au murit în orbita unui ordin călugăresc, 
sînt doi filosofi care au fost duși de speculatia lor filo- 
sofică dincolo de hotarele, nu numai ale Reformei, dar 
chiar ale creştinismului însuşi. De aceea, poporul rămîne 
aşa de insensibil la tragedia lor încît pare aproape că 
o ignoră“, 

Dar ce înseamnă toate acestea? Să însemne oare 
că nici Reforma nu este o criză a gîndirii filosofice și 
ştiinţifice, adică a atitudinii faţă de lume ? că nu este o 
criză a concepției despre lume ? Trebuie să spunem, prin 
urmare că, spre deosebire de alte ţări, în Italia, nici chiar 
religia nu era un element de coeziune între popor şi inte- 
lectuali și că tocmai de aceea criza filosofică a intelectua- 
lilor n-a putut ajunge pînă la popor, pentru cà nu îşi 
avea originea în popor, pentru că nu exista „un bloc 
national-popular“ în domeniul religios. În Italia nu exista 
„biserică naţională“, ci cosmopolitism religios, pentru că 

intelectualii italieni erau legati direct de întreaga cresti- 
nàtate ca diripuitori anationali. Ruptură între ştiinţă si 
viață, între religie si viaţa populară, între filosofie si 
religie ; dramele individuale ale lui Giordano Bruno etc. 
sînt ale gîndirii europene şi nu ale gîndirii italiene. 


Nicola Cusano. În „Nuova Antologia“ din 16 iunie 
1929, a fost publicată o notă, Un cardinale germanico (Un 
cardinal german) (Nicolaus Cusanus), de L. von Berta- 
lanfly. Nota este curioasă si prin ea însăși si prin notita 
pe care i-a adăugat-o, la sfîrşit, redacţia revistei. Berta- 
lanfly expune, sintetic, fără aparat critico-bibliografic, 
opinia germano-protestantà despre Cusanus. „Nuova An- 
tologia“ face observaţia meschină cà Bertalanfly nu a 
vorbit si despre „studiile numeroase si importante care 
i-au fost dedicate lui Cusanus, şi în Italia, în aceste ul- 
time decenii“ si dă o listă pînă la Rotta. Singurul lucru 
demn de atenţie se află în ultimele rînduri : ,,Bertalanfly 
vede în Cusano un precursor al gîndirii liberale şi stiin- 
țifice moderne, Rotta, dimpotrivă, este de părere că epis- 
copul din Bressanone, în ceea ce privește spiritul, dacă 
nu si forma speculatiei sale, se află cu totul în orbita 
gîndirii medievale. Adevărul nu este niciodată numai de 
o singură parte“. Ce vrea să spună ? 

Este sigur că Nicola Cusano este un reformator al gîn- 
dirii medievale şi unul dintre iniţiatorii gîndirii moderne : 
o dovedeşte însuşi faptul că Biserica l-a uitat, iar doc- 
trina lui a fost studiată de filosofii laici care au regăsit 
în Cusano pe unul din precursorii filosofiei clasice mo- 
derne. 

Importanţa acțiunii practice a lui Cusano pentru isto- 
ria Reformei protestante. La Conciliul (de la Konstanz ?) 
el a fost împotriva Papei si pentru drepturile Conciliu- 
lui. S-a împăcat cu Papa. La Conciliul de la Basel a sus- 
ţinut reforma Bisericii. A încercat să împace Roma cu 
Husiţii, să reunească Orientul cu Occidentul şi s-a gîndit 
să pregătească chiar si convertirea turcilor, arătînd fon- 

dul comun Coranului si Evangheliei. Docta Ignorantia e 
coincidentia oppositorum. 5 El este cel dintii care a con- 
ceput noțiunea de infinit, precedîndu-i pe Giordano Bruno 
si pe astronomii moderni. 

Se poate spune cà Reforma luteranà a izbucnit pentru 
că nu a reușit activitatea reformatoare a lui Cusano, adică 
pentru că Biserica n-a fost în stare să se reformeze 
dinlàuntru *. 


Lorenzo il Magnifico. Trebuie sà fie cercetate studiile 
lui Edmond Rho despre personalitatea si importanţa lui 
Lorenzo il Magnifico. Sînt anuntate studiile lui R. Pal- 
marocchi care, însà, nu pare sà fie capabil sà interpreteze 
rolul jucat de Lorenzo **. Rho sustine cà Lorenzo a fost 
un om mediocru, lipsit de capacitate creatoare. Diplomat 
si nu om politic, Il Magnifico ar fi urmat pur si simplu 
programul lui Cosimo. În domeniul politicii externe (ita- 
liene, privind întreaga peninsulă), Lorenzo ar fi avut 
ideea genială de a organiza o Ligă italiană, care însă n-a 
fost realizată etc. 

Rolul jucat de Lorenzo este important pentru a re- 
constitui răscrucea istorică italiană, care reprezintă tre- 
cerea de la o dezvoltare impunătoare a forțelor burgheze 
la decadenta lor rapidă etc. Lorenzo însuși poate fi luat 
ca „model“ al incapacității burgheze din acea epocă de a 
se forma ca o clasă independentă si autonomă, dim cauza 
incapacității lui de a subordona interesele personale şi 
imediate unor programe de mare anvergură. În acest caz, 
trebuie cercetate raporturile lui Lorenzo cu Biserica, 
precum si ale Medicilor care l-au precedat si care i-au 
urmat. 


* Vezi Michele Losacco, La dialettica del Cusano (Dialectica lui 
Cusano), un memoriu de 38 de pp. prezentat de membrul Luigi Credaro 
în _sedinta din 17 iunie a unei instituţii pe care „Nuova Antologia“ 
uită s-o indice (poate, Accademia dei Lincei ?). 

** Palmarocchi a strîns Le più belle pagine (Cele mai frumoase 
pagini) ale lui Lorenzo, în ed. Ojetti, si a căutat să prezinte, în pre- 
faţă, personalitatea lui Lorenzo. 

Cine susţine că Savonarola a fost „omul Evului me- 
diu“ nu ţine suficient seama de lupta lui cu puterea 
ecleziastică, luptă care, în fond, urmărea să facă din 
Florenţa un stat independent de sistemul feudal biseri- 
cesc. Pentru Savonarola se face obișnuita confuzie între 
ideologia care se bazează pe miturile trecutului si funcţia 
reală care trebuie să facă abstracţie de aceste mituri etc. 


Contrareforma. În „Nuova Antologia“ din 16 aprilie 
1928, Guido Chialvo publică o Istruttione (Invàfàturà) a 
lui Emanuele Filiberto către Pierino Belli, Cancelarul și 
Consilierul său militar, despre „Consiliul de Stat“, avînd 
data de 1 decembrie 1559. Iată începutul acestei Istrut- 
tione : „Aşa cum teama de Dumnezeu este începutul înte- 
lepciunii si asa cum nu există o boală mai grea, nici o 
ciumă mai rea în guvernarea Statelor decît atunci cînd 
oamenii care au grija acestei guvernări nu se tem de 
Dumnezeu si atribuie înţelepciunii lor ceea ce trebuie să 
recunoaștem că vine numai de la Divina Providenţă si 
Inspiratie, si cum din această nelegiuită erezie, ca din 
izvorul tuturor viciilor, decurg toate ràutàtile si ticàlosiile 
lumii si oamenii îndrăznesc sà calce legile divine si 
umane“. 


Reacția ecleziastică. Operele complete ale lui Machia- 
velli au fost tipărite pentru ultima oară în Italia în 1554, 
iar Decameronul integral, în 1557; după 1560, editorul 
Giolito nu l-a mai tipărit nici chiar pe Petrarca. De atunci 
au început edițiile castrate ale poeților, nuvelistilor si ro- 
mancierilor. Cenzura ecleziastică îi sîcîie chiar si pe 
pictori. 

În Istoria papilor, Pastor scrie : „Se poate ca în ţările 
catolice interzicerea generală a scrierilor care apărau noul 
sistem terestru (copernican) să fi micşorat interesul pentru 
astronomie ; în Franța însă, galicanii, tinind seama de 
libertatea bisericii franceze, n-au considerat ca obligatorii 
decretele Indexului şi ale Inchiziției, iar dacă în Italia 

nu s-a mai ivit un al doilea Galilei sau un Newton sau 
un Bradley, cu greu am da vina pe decretul împotriva 
lui Copernic“. Bruers notează însă cà asprimea Indexului 
a provocat o mare panică printre oamenii de ştiinţă si că 
Galilei însuși, în cei douăzeci şi şase de ani de la ultimul 
proces și pînă la moarte, n-a putut să aprofundeze si nici 
să-i facă pe studenţii săi să studieze teoria lui Copernic. 
Din opera lui Pastor reiese că îndeosebi în Italia reactiu- 
nea culturală a fost eficientă. 

Marii editori dispar în Italia. Veneţia rezistă mai mult, 
iar, în cele din urmă, autorii italieni și operele lui Bruno, 
Campanella, Vanini, Galilei sînt tipărite integral numai 
în Germania, în Franţa, în Olanda. Cu reacţiunea cleri- 
cală care culminează cu condamnarea lui Galilei se 
stinge Renaşterea, în Italia, chiar și printre intelectuali. 


Rinascimento, Risorgimento, Riscossa etc. În limbajul 
istorico-politic italian, trebuie să notăm o serie întreagă 
de expresii, strins legate de modul traditional de a con- 
cepe istoria naţiunii și a culturii italiene, expresii pe care 
este foarte greu, şi cîteodată chiar imposibil, să le traduci 
în limbi străine. Astfel avem grupul ,,Rinascimento, Ri- 
nascita (Rinascenza este un frantuzism)‘, termeni care au 
si intrat în circuitul culturii europene si mondiale, pentru 
cà, dacà fenomenul mentionat si-a avut splendoarea ma- 
ximă în Italia, el nu s-a redus numai la Italia. 

În secolul XIX se naște termenul de „risorgimento“ 
în sens mai accentuat national și politic, însoţit de alte 
expresii ca „riscossa“ naţională si „riscatto“ national : 
toate exprimă ideea de reîntoarcere la o stare de lucruri 
care a mai fost si în trecut sau de „reluare, reîncepere“ 
ofensivă („riscossa“) în jurul unui nucleu militant si con- 
centrat al energiilor naţionale împrăștiate sau de eman- 
cipare dintr-o stare de aservire pentru a se întoarce la 
autonomia primitivă („riscatto“). Aceste expresii sint 
greu de tradus tocmai pentru că sînt strîns legate de 
tradiția literarà-nationalà a unei continuităţi esenţiale a 
istoriei, care s-a dezvoltat în peninsula italiană, de la 

Roma anticà la unitatea Statului modern; de aceea na- 
fiunea italiană este concepută ca „nata“ (născută) sau 
„sorta“ (răsărită, ivită, născută), odată cu Roma si se 
consideră că si cultura greco-latinà este „rinata“ (renăs- 
aută), iar națiunea este „risorta“ (răsărită din nou, reivită, 
renăscută) etc. Cuvîntul „riscossa“ 54 este luat din limbajul 
militar francez, dar mai tirziu a fost legat de noţiunea 
de organism viu care cade în letargie şi își revine, se 
trezeşte ; nu se poate nega că i-a rămas ceva din sensul 
primitiv militar. 

De această serie pur italiană de termeni se pot lega 
si alte expresii corespunzătoare : de exemplu, termenul 
de origine franceză şi care indică un fenomen cu deo- 
sebire francez, ,,Restaurazione“ (Restauratie). 

Cuplul „formare e riformare“ (a forma şi a reforma), 
pentru că după înțelesul pe care l-a luat cuvîntul în 
decursul istoriei, înseamnă că un lucru „format“ poate 
fi continuu „reformat“, fără ca între formare şi reformă 
să fie implicit conceptul unei paranteze catastrofale sau 
letargice, ceea ce este implicit însă pentru ,,rinasci- 
mento“ și „restaurazione“, De aici se vede că, într-adevăr, 
catolicii susțin că Biserica romană a fost de mai multe 
ori reformată dinlăuntru, în timp ce în conceptul pro- 
testant de „Reformă“ este implicită ideea de renaştere 
și restaurare a creştinismului primitiv, sufocat de roma- 
nism. De aceea, în cultura laică se vorbește de Reformă 
si Contrareformă, în timp ce catolicii (si în special iezuiţii 
care sînt mai exacti si mai consecventi chiar si în ter- 
minologie) nu vor sà admită că de fapt Conciliul din 
Trento ar fi fost numai o reactiune fatà de luteranism 
si fatà de tot complexul tendintelor protestante, ci sustin 
că a fost vorba de o „Reformă catolică“ autonomă, po- 
zitivă, care s-ar fi făcut în orice caz. Studierea istoriei 
acestor termeni are o semnificaţie culturală care nu este 
neglijabilă. 


NOTE 


1 Antonio Bresciani (mai exact Bresciani Borsa) s-a născut la Ala 
(provincia Trento), în 1798 si a murit la Roma în 1864. Hirotonisit 
preot în 1821, a intrat în ordinul iezuiţilor în 1828 şi a fost rectorul 
colegiilor iezuite din Genova, Torino, Modena şi Roma. A făcut parte 
dintre primii redactori ai revistei „Civiltà Cattolica“ si a dus o polemică 
violentă împotriva romantismului în literatură și a liberalismului în 
politică, socotind că aceste mişcări urmăresc distrugerea catolicismului 
și a moralei. A scris mai multe romane istorice, dintre care L'ebreo di 
Verona (Evreul din Verona) e cel mai cunoscut. Gramsci l-a ales ca 
prototip al scriitorului reacționar gi clerical. 

2 Aluzie la Bourbonii care au domnit la Neapole. 

3 Numiţi astfel după revista politică si literară „La Voce“ care a 
apărut la Florenţa între 1908 și 1916. A avut ca director pe Giuseppe 
Prezzolini si, pentru scurtă vreme, pe Giovanni Papini. O altă revistă, 
cu caracter strict literar, intitulată tot „La Voce“, a apărut (1914—1916) 
sub conducerea lui Giuseppe De Robertis. 

1 Atributele puterii suverane (lat.). 

5 Focuri (lat.). 

é Protagonistul poemului popular Bertoldo, de G. A. Croce. 

7 Aluzie la personajul Homais din romanul Madame Bovary, de 
Gustave Flaubert. 


8 Personaj din teatrul popular piemontez. 

? Aluzie la versurile lui Dante ,,... si ch'a te fia bello / averti fatta 
parte per te stesso“ (...va fi spre cinstea ta/că ţi-ai făcut partid din 
tine însuţi), Paradisul, XVII, 68—69. 

19 Manierism, prexiozism, în poezie şi în arte în general, caracte- 
ristic secolului XVII (seicento, de unde adjectivul secentism). 

U Ritmul (lat.) 


12 Alessandro Manzoni și-a ales ca model limba vorbită la Florenţa 
și a supus prima redactare a celebrului său roman / promessi sposi 
(Logodnicii) unor literați florentini pentru a face observaţii asupra limbii 
folosire în roman. 


13 Unul din eroii romanului Bouvard et Pécuchet, de Gustave 
Flaubert. 


14 În Cartea Junglei de R. Kipling, Bandar Log sînt maimugele. 


15 Cei care făceau parte din futurism, mișcare artistică întemeiată 
de F. T. Marinetti. 

1 Adepyi ai curentului literar ,,novecentism“, numit astfel după 
revista „900“ (novecento), fondati de Massimo Bontempelli. 

17 Cuvinte formate din prefixul stra (= stră, prea, arhi) şi substan- 
tivele città (oraș) şi paese (sat): stracittă = arhioraş ; strapaese = arhi- 
sat. Cu aceste două cuvinte au fost desemnate două curente literare la 
modă în Italia între cele două războaie: stracittà, curentul literar 
citadin și cosmopolit ; strapaese, curentul literar care se inspira din tra- 
diţiile ţărăneşti şi lupta împotriva oricăror forme de cosmopolitism. 

15 Nume dar răscoalelor țărănești din Franţa. 

1? Sărăcia este bună şi noi trebuie s-o considerăm ca originea 
bucuriei noastre (fr.) n 

20 Continuatorii părintelui Bollando, iezuit din Anvers, care a scris 
„Vieţile sfinților“, folosindu-se de cele mai sigure izvoare. 

21 „ce să mai vorbim ! (lat.) 

22 Principalele personalităţi catolice (fr.). 

2 Sfoarà (fr.) ; aici, în sensul de artificiu. 

24 Partizan al puterii temporale a papilor. 

25 Joc de cuvinte: sol (soare) şi solus (unic, singur). Soare pentru 
că este unic (lat.) 

26 Furtună și avînt. (germ). — curent literar german de la sfîrșitul 
secolului XVIII, antiraţionalist şi anticlasicist. 

27 Asociaţia internaţională a profesioniştilor şi oamenilor de afaceri 
dintr-un oraș. 

28 Comunitate socială, societate (lat.) 

2? Termeni convenţionali, mnemonici, prin care logicienii desemnau 
unele din modurile silogismului. 

30 Activitatea celor din „Società di San Vincenzo de’ Paoli“ care se 
îngrijeau de educaţia poporului. 

3 Adjectiv format din pseudonimul (Lorenzo Stecchetti) poetului 
bolognez Olindo Guerrini (1845—1916), imitator al lui Baudelaire; a 
tratat hedonistic temele erotice, coborînd pînă la pornografie. 

32 Personaj caraghios, viclean şi prost, din teatrul italian (Commedia 
dell’arte). 

33 Caveant consules ne quid detrimenti respublica capiat (Consulii 
să vegheze ca nu cumva Statul să aibă ceva de suferit), formulă prin 
care Senatul roman învestea pe consuli cu puteri dictatoriale, în momen- 
tele grele pentru Stat. 

3 De la Pontius Pilat, guvernatorul Palestinei în timpul lui Augustus, 
care nu a vrut să-și asume răspunderea cînd a fost judecat Iisus. 

35 Bernstein îmi scrie că el a arătat, în „Neue Zeit“, nr. 46, că a 
fost inspirat, Într-o oarecare măsură, de lucrările dumneavoastră. Faptul 
acesta este interesant pentru că nemţii n-au obiceiul să arate izvoarele 
străine ale ideilor lor (fr.). 

36 Ignorarea subiectului, a chestiunii în discuție. Expresie folosită în 
logica formală cînd, voit sau nu, se argumentează pentru o altă teză gi 
nu pentru aceea care este în discuţie. 

37 Dacă n-am avea prejudecăţi farà de schelet, ne-am da seama cît 
este de frumos (fr.) 

38 Ca atare (lat.) 

3 Omul producător de bunuri materiale (lat.) 

4° Nume dat de antici munţilor aflați de o parte şi de alta a 
Gibraltarului, desemnînd limitele lumii cunoscute pe atunci. 

41 În devenire (lat.) 

42 Aluzie la versurile lui Dante ,,...e un Marcel diventa | ogni villan 
che parteggiando viene“ (....si un Marcellus [consul, partizan al lui 
Pompei si adversar al lui Cezar] devine / orice lichea ce luptà-ntr-un 
partid). Purgatoriu, VI, 125—126. 

43 Aici în sensul de : în esență (lat.) 

44 Titlul complet: Discorsi sulla prima Deca di Tito Livio (Discur- 
surile asupra primei Decade a lui Tit Liviu) 

4 Lupta pentru cultură (germ.) 

4 Un al treilea lucru (lat.) 

47 Cetatea soarelui. Titlul original al acestei lucrări, scrisă în limba 
latină de Tommaso Campanella (1568—1639), este Civitas Solis. 

48 Ciudăţenie, monstru (lat.) 

4 Care nu se vede (fr.) 

50 Am spus şi mi-am mîntuit sufletul (lat.) 

5 Tràdagi, trădaţi, fii de tîrfe. 

52 Sub acest nume este cunoscută perioada (1309—1377) în care 
papii şi-au avut reședința la Avignon. 

53 Ignoranţă savantà din coincidența extremelor (lat.) 

54 În lb. fr.: rescousse. 

indiscutabilă. 

